|  |  |
| --- | --- |
| **בית משפט השלום ברמלה** | |
| ת"פ 44677-11-15 רשות המיסים ירושלים-מחלקה פלילית נ' ע. אדיב הובלה בקרור בע"מ ואח' |  |

|  |  |  |
| --- | --- | --- |
| **בפני** | **כבוד השופט הישאם אבו שחאדה** | |
| **בעניין:** | **המאשימה – מדינת ישראל באמצעות רשות המיסים, הלשכה המשפטית מדור תביעות ירושלים והדרום- באמצעות עוה"ד חנה בן פורת** |  |
|  |  |  |
|  | **נגד** | |
|  | **הנאשמים  1.ע. אדיב הובלה בקרור בע"מ**  **2.א.ע מקור הבשר והעוף בע"מ**  **3.אדיב עזיז ע"י עוה"ד מורן חייקיס** |  |

חקיקה שאוזכרה:

[פקודת מס הכנסה [נוסח חדש] - לא מרובד](http://www.nevo.co.il/law/84255): סע' [216(4)](http://www.nevo.co.il/law/84255/216.4), [222(א)](http://www.nevo.co.il/law/84255/222.a), [224א](http://www.nevo.co.il/law/84255/224a)

|  |
| --- |
| **ג ז ר ד י ן** |

**כתב האישום**

1. כנגד הנאשמים הוגש כתב אישום אשר כולל חלק כללי ותשעה אישומים. הנאשמים הודו בכתב האישום והורשעו בעבירות המפורטות בו. אעמוד להלן על החלק הכללי ועל כל אחד מתשעת האישומים בנפרד.

2. לפי החלק הכללי: נאשמת 1 הינה חברה פרטית, רשומה בישראל שהתאגדה ונרשמה כחוק ביום 18.7.01. הנאשמת 1 עסקה בהובלות בכל התקופות הרלוונטיות לכתב האישום ומחזורי העסקאות שלה היו כדלקמן: בשנת 2012, 3,669,340 ₪; בשנת 2013, 1,185,616 ₪; בשנת 2014, 49,461 ₪.

3. הנאשמת 2 הינה חברה פרטית הרשומה בישראל והתאגדה ונרשמה כחוק ביום 22.2.11. הנאשמת 2 עסקה בהפעלת אטליז ומחזורי העסקאות שלה היו כדלקמן: בשנת 2011, 5,231,975 ₪; בשנת 2012, 1,298,474 ₪.

4. נאשם 3 שימש כמנהל פעיל בנאשמות 1 ו-2 וזאת בכל התקופות הרלוונטיות לכתב האישום. כמו כן, כל אחד מהנאשמים חייב בדיווח על הכנסותיו ועסקאותיו לרשויות המס.

5. האישום הראשון: על פי עובדות האישום הראשון, הנאשמים 1 ו-3 לא הגישו במועד לפקיד השומה את הדוח על הכנסותיה של הנאשמת 1 לשנת המס 2012 וזאת ללא סיבה מספקת. עקב כך, כל אחד מהם הורשע בעבירה של אי הגשת דוח במועד לפי [סעיף 216(4)](http://www.nevo.co.il/law/84255/216.4) ל[פקודת מס הכנסה](http://www.nevo.co.il/law/84255), ונאשם 3 הורשע בעבירה האמורה מכוח אחריותו כמנהל לפי [סעיף 224א](http://www.nevo.co.il/law/84255/224a) לפקודת מס הכנסה.

6. האישום השני: על פי עובדות האישום השני, הנאשמים 1 ו-3 לא הגישו במועד לפקיד השומה את הדוח על הכנסותיה של הנאשמת 1 לשנת המס 2013 וזאת ללא סיבה מספקת. עקב כך, כל אחד מהם הורשע בעבירה של אי הגשת דוח במועד לפי [סעיף 216(4)](http://www.nevo.co.il/law/84255/216.4) ל[פקודת מס הכנסה](http://www.nevo.co.il/law/84255), ונאשם 3 הורשע בעבירה האמורה מכוח אחריותו כמנהל לפי [סעיף 224א](http://www.nevo.co.il/law/84255/224a) לפקודת מס הכנסה.

7. האישום השלישי: על פי עובדות האישום השלישי, הנאשמים 1 ו-3 לא הגישו במועד לפקיד השומה את הדוח על הכנסותיה של הנאשמת 1 לשנת המס 2014 וזאת ללא סיבה מספקת. עקב כך, כל אחד מהם הורשע בעבירה של אי הגשת דוח במועד לפי [סעיף 216(4)](http://www.nevo.co.il/law/84255/216.4) ל[פקודת מס הכנסה](http://www.nevo.co.il/law/84255), ונאשם 3 הורשע בעבירה האמורה מכוח אחריותו כמנהל לפי [סעיף 224א](http://www.nevo.co.il/law/84255/224a) לפקודת מס הכנסה.

8. האישום הרביעי: על פי עובדות האישום הרביעי, הנאשמים 2 ו-3 לא הגישו במועד לפקיד השומה את הדוח על הכנסותיה של הנאשמת 1 לשנת המס 2011 וזאת ללא סיבה מספקת. עקב כך, כל אחד מהם הורשע בעבירה של אי הגשת דוח במועד לפי [סעיף 216(4)](http://www.nevo.co.il/law/84255/216.4) ל[פקודת מס הכנסה](http://www.nevo.co.il/law/84255), ונאשם 3 הורשע בעבירה האמורה מכוח אחריותו כמנהל לפי [סעיף 224א](http://www.nevo.co.il/law/84255/224a) לפקודת מס הכנסה.

9. האישום החמישי: על פי עובדות האישום החמישי, הנאשמים 2 ו-3 לא הגישו במועד לפקיד השומה את הדוח על הכנסותיה של הנאשמת 1 לשנת המס 2012 וזאת ללא סיבה מספקת. עקב כך, כל אחד מהם הורשע בעבירה של אי הגשת דוח במועד לפי [סעיף 216(4)](http://www.nevo.co.il/law/84255/216.4) ל[פקודת מס הכנסה](http://www.nevo.co.il/law/84255), ונאשם 3 הורשע בעבירה האמורה מכוח אחריותו כמנהל לפי [סעיף 224א](http://www.nevo.co.il/law/84255/224a) לפקודת מס הכנסה.

10. האישום השישי: על פי עובדות האישום השישי, הנאשם 3 לא הגיש במועד לפקיד השומה את הדוח על הכנסותיו לשנת המס 2011 וזאת ללא סיבה מספקת. עקב כך, הורשע בעבירה של אי הגשת דוח במועד לפי [סעיף 216(4)](http://www.nevo.co.il/law/84255/216.4) ל[פקודת מס הכנסה](http://www.nevo.co.il/law/84255), ובקשר [לסעיף 222(א)](http://www.nevo.co.il/law/84255/222.a) לפקודת מס הכנסה.

11. האישום השביעי: על פי עובדות האישום השביעי, הנאשם 3 לא הגיש במועד לפקיד השומה את הדוח על הכנסותיו לשנת המס 2012 וזאת ללא סיבה מספקת. עקב כך, הורשע בעבירה של אי הגשת דוח במועד לפי [סעיף 216(4)](http://www.nevo.co.il/law/84255/216.4) ל[פקודת מס הכנסה](http://www.nevo.co.il/law/84255), ובקשר [לסעיף 222(א)](http://www.nevo.co.il/law/84255/222.a) לפקודת מס הכנסה.

12. האישום השמיני: על פי עובדות האישום השמיני, הנאשם 3 לא הגיש במועד לפקיד השומה את הדוח על הכנסותיו לשנת המס 2013 וזאת ללא סיבה מספקת. עקב כך, הורשע בעבירה של אי הגשת דוח במועד לפי [סעיף 216(4)](http://www.nevo.co.il/law/84255/216.4) ל[פקודת מס הכנסה](http://www.nevo.co.il/law/84255), ובקשר [לסעיף 222(א)](http://www.nevo.co.il/law/84255/222.a) לפקודת מס הכנסה.

13. האישום התשיעי: על פי עובדות האישום התשיעי, הנאשם 3 לא הגיש במועד לפקיד השומה את הדוח על הכנסותיו לשנת המס 2014 וזאת ללא סיבה מספקת. עקב כך, הורשע בעבירה של אי הגשת דוח במועד לפי [סעיף 216(4)](http://www.nevo.co.il/law/84255/216.4) ל[פקודת מס הכנסה](http://www.nevo.co.il/law/84255), ובקשר [לסעיף 222(א)](http://www.nevo.co.il/law/84255/222.a) לפקודת מס הכנסה.

**טענות הצדדים לעונש**

14. באת כוח המאשימה טענה בתמצית כדלקמן: לנאשם אין עבר פלילי קודם בתחום עבירות המס; כל המחדלים מושא כתב האישום הוסרו, אך באיחור ניכר לאחר חלוף מספר שנים, כך למשל הדוח של שנת 2012 לגבי הנאשמת 1, הוגש כעבור ארבע שנים והדוח לשנת 2011 לגבי הנאשמת 2, הוגש באיחור של חמש שנים; יש לתת את הדעת למחזורים המשמעותיים כפי שהם עולים מהחלק הכללי של כתב האישום; יש להטיל על הנאשם 3 מאסר על תנאי שינוע בין 6 ועד 8 חודשים, קנס כספי שיהיה בין 27,000 ₪ ועד 36,000 ₪ וכן התחייבות כספית; בכל הנוגע לנאשמות 1 ו-2, מאחר ואינן פעילות, יש להסתפק בקנס סמלי.

15. בא כוח הנאשמים טען בתמצית כדלקמן: לנאשם ולמשפחתו הקרובה נסיבות אישיות מיוחדות, ואשר מטעמים של צנעת הפרט, לא אחזור עליהם; הנאשם נקלע לקשיים כלכליים משמעותיים שהובילו לקריסה כלכלית של הנאשמות 1 ו-2 וכיום קיים כנגדו צו כינוס שניתן על ידי בית המשפט המחוזי בירושלים ומדובר בחובות בלשכות ההוצאה לפועל שמסתמכות במעל 1.7 מיליון ש"ח; כיום הנאשם משלם לנושים השונים סך של 500 ₪ לחודש מכוח צו הכינוס; התקיים תיק פלילי מקביל בגין עבירות המע"מ לגבי האירועים מושא כתב האישום והנאשם דאג להסיר את כל המחדלים גם שם ועקב כך כתב האישום בעבירות המע"מ הומר לקנס מנהלי; הנאשם היה זכאי לקבל כספים מרשויות המכס והבלו והנאשם דאג שיועברו לרשויות מע"מ; הקנס שיושת על הנאשם מן הראוי שיהיה סמלי.

**מתחם העונש ההולם**

16. למעשה, אין מחלוקת בין הצדדים לגבי כך שיש להשית על הנאשם מאסר על תנאי. המאשימה לא טענה שיש להשית עליו מאסר בפועל או מאסר שירוצה בדרך של עבודות שירות. עיקר המחלוקת היא לגבי גובה הקנס שיש להשית על הנאשם.

17. ב[ת"פ (שלום רמלה) 18114-03-14](http://www.nevo.co.il/case/13042631) **מדינת ישראל נ' עמית ח.ד בע"מ ואח'** [פורסם בנבו] (30.10.16), עמדתי בהרחבה בפסקאות 22א' – ו' על מדיניות הענישה הנוהגת בעבירה לפי [סעיף 216(4)](http://www.nevo.co.il/law/84255/216.4) ל[פקודת מס הכנסה](http://www.nevo.co.il/law/84255), תוך הפנייה לרמת הענישה כפי שהיא משתקפת בפסיקתו של בית המשפט העליון. הפסיקה שהובאה שם הינה טובה ונכונה גם למקרה שבפני. במקרה שבפני, בכוונתי לאמץ את אותו מתחם קנס הולם שקבעתי בעניין הנ"ל, קרי שהמתחם נע בין 15,000 ₪ ועד 40,000 ₪. מתחם זה לוקח בחשבון הן את חומרת העבירות שבוצעו על ידי הנאשם (ריבוי העבירות והיקף ההכנסות שדווח עליהם באיחור), והן את מצבו הכלכלי הקשה של הנאשם.

**העונש המתאים בתוך מתחם העונש ההולם**

18. בעת קביעת העונש המתאים בתוך מתחם העונש ההולם לקחתי בחשבון **לקולא** את כל הנתונים שלהלן: העדר עבר פלילי בתחום עבירות המס; הודאה וחיסכון בזמן שיפוטי; וכן הסרת המחדלים, כאשר אני לוקח בחשבון את העובדה שהנסיבה המקלה של הסרת המחדלים יש להתייחס אליה בזהירות הראויה וזאת לאור האיחור הניכר בהסרת המחדלים; בנוסף, לקחתי בחשבון את הנסיבות האישיות של הנאשם ושל משפחתו הקרובה כפי שהובאו על ידי סנגורו בשלב הטיעונים לעונש.

19. לאור כל האמור לעיל, הנני משית על הנאשם 3 את העונשים הבאים:

א. 5 חודשי מאסר על תנאי והתנאי הוא שבמשך 3 שנים מהיום, הנאשם לא יבצע עבירה לפי [פקודת מס הכנסה](http://www.nevo.co.il/law/84255).

ב. הנאשם ישלם קנס בסך 15,000 ₪ , או 30 ימי מאסר תמורתו.

הקנס ישולם ב- 24 תשלומים חודשיים שווים ורצופים כאשר הראשון שבהם עד ליום 1.2.18 והיתרה ב- 1 לכל חודש שלאחריו. היה ואחד התשלומים לא ישולם במועד, אזי יעמוד מלוא סכום הקנס לפירעון מידי.

ג. הנאשם יחתום על התחייבות כספית בסך 10,000 ₪ להימנע במשך שלוש שנים מהיום, מביצוע עבירות לפי [פקודת מס הכנסה](http://www.nevo.co.il/law/84255). ההתחייבות הכספית תיחתם עוד היום במזכירות בית המשפט, היה והנאשם לא יחתום, אזי ייאסר למשך 20 ימים.

20. לגבי הנאשמות 1 ו-2, הנני מטיל על כל אחת מהן קנס כספי בסך 100 ₪ אשר ישולם עד ליום 1.2.18.

זכות ערעור תוך 45 יום.

5129371

54678313ניתן היום, י' טבת תשע"ח, 28 דצמבר 2017 במעמד הצדדים.

5129371

54678313

הישאם אבו שחאדה 54678313

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)