|  |  |  |
| --- | --- | --- |
| **בית המשפט המחוזי בתל אביב - יפו** | | |
| **ת"פ 45599-05-11 מדינת ישראל נ' עבוד(עציר) ואח'** |  | **05 דצמבר 2011** |

|  |  |  |
| --- | --- | --- |
| **בפני כב' הד"ר עודד מודריק-שופט, סגן נשיא** |  |  |

|  |  |
| --- | --- |
| **המאשימה** | **מדינת ישראל** |
| **נגד** | |
| **הנאשמים** | **1. מוחמד עבוד (עציר)**  **2. אחמד עבוד (עציר)**  **3. מוחמד עבוד (עציר)** |

<#2#>

נוכחים:

בא כוח מאשימה עו"ד זוהר דולב ועו"ד נועם שביט

בא כוח נאשמים 1 ו-2 עו"ד מרדכי עופרי

בא כוח נאשם 3 עו"ד גואד נאטור

נאשם 1 מוחמד בן נאסרי עבוד (חמודי)

נאשם 2 אחמד בן שוקרי עבוד (אבו שוקרי)

נאשם 3 מוחמד בן ג'אמל עבוד (אבו ג'מאל)

**במסמך זה הושמטו פרוטוקולים**

**החלטה**

לתקן את כתב האישום כמבוקש.

<#4#>

**ניתנה והודעה היום ט' כסלו תשע"ב, 05/12/2011 במעמד הנוכחים.**

|  |
| --- |
|  |
| **דר' עודד מודריק, שופט** |

<#5#>

**הכרעת דין**

לאחר שבררתי מפי הנאשמים שהם מודעים לעובדות כתב האישום המתוקן ומודים בהם, אני מרשיע את שלושת הנאשמים בעבירה של קשירת קשר לפשע (סחר בנשק) לפי סעיף 499[א][1] ל[חוק העונשין](http://www.nevo.co.il/law_html/law01/073_002.htm) וניסיון לסחר בנשק לפי סעיף 144[ב2] ו-144[ג] ו-סעיף 25 ו-29 לחוק העונשין.

<#6#>

**ניתנה והודעה היום ט' כסלו תשע"ב, 05/12/2011 במעמד הנוכחים.**

|  |
| --- |
|  |
| **דר' עודד מודריק, שופט** |

<#7#>

**גזר דין**

שלושת הנאשמים צעירים בראשית שנות ה-20 שלהם, נותנים את הדין בעבירה של קשירת קשר לפשע וניסיון לסחר בנשק. לפני כחצי שנה קשרו השלושה קשר עם אחד יוסף באכר, למכור לו 5 רימונים. יוסף הבטיח לנאשמים 1,100 ש"ח עבור כל רימון. הוא מסר להם את הכסף אך ניסיונם לאתר רימונים כדי להשלים את העסקה לא צלח ולפיכך הכסף הוחזר.

הצדדים הציגו לפני הסדר טיעון שבמסגרתו התבקשתי לגזור לכל אחד משלושת הנאשמים 18 חודשי מאסר לנשיאה בפועל, מאסר מותנה וקנס.

אין כל ספק שהעבירה חמורה מאוד. המסחר ברימונים נועד לאפשר לקונה לעשות שימוש ברימונים למטרות פוגעניות. ברור שראוי להילחם בתופעה של מסחר בנשק למטרות של חיסול חשבונות למיניהם באמצעות ענישה מחמירה.

בכל זאת שלושה נימוקים שנשמעו מפי בעלי הדין מצדיקים את קבלת הסדר הטיעון: ראשית, מדובר בנאשמים נעדרי עבר פלילי. התברר לי שפחות הנאשם הראשון והשני הם צעירים משכילים שעובדים לפרנסתם. מצער כמובן מאוד שאנשים כאלה הסתבכו בעבירה כל כך חמורה. אבל חד פעמיות זו יכולה לשמש נימוק להסדר מקל. שנית, הזימה הפלילית לא הגיעה לכלל מימוש מלא. הסיכון שהיה טמון בעסקת הנשק לשלומם של הבריות נותר סיכון ערטילאי. שלישית, הנאשמים הודו באשמה וחסכו זמן שיפוטי ומשאבים של גורמים נוספים. כל אחד משלושת הנימוקים הוא בעל ערך משלו ובוודאי הצטברותם מצדיקה את קבלת הסדר הטיעון שאגב איננו מותיר את הנאשמים בלי עונש של ממש.

לפיכך אני דן את כל אחד משלושת הנאשמים לעונש מאסר של 36 חודשים שמהם 18 חודשים לנשיאה בפועל ומניינם מיום המעצר של הנאשמים (חמודי נעצר ביום 17.5.11; אבו שוקרי ביום 17.5.11 ואבו ג'מאל ביום 24.5.11). יתר המאסר על תנאי ל-3 שנים מתום המאסר בתיק זה והתנאי הוא שלא יעבור עבירה שיש בה יסוד של אלימות והיא פשע או עבירה שכרוכה בנשק שהיא פשע. נוסף לכך אני מטיל על כל אחד משלושת הנאשמים קנס בסך 5,000 ש"ח או 4 חודשי מאסר תמורתם.

הקנס ישולם ב-5 שיעורים חודשיים שווים החל מ-1.1.12.

זכות ערעור כדין.

<#8#>

**ניתנה והודעה היום ט' כסלו תשע"ב, 05/12/2011 במעמד הנוכחים.**

5129371

הד"ר עודד מודריק 54678313

54678313

|  |
| --- |
|  |
| **דר' עודד מודריק, שופט** |

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)