|  |  |
| --- | --- |
| **בית המשפט המחוזי בחיפה** | |
| ת"[פ 4596-01-10](http://www.nevo.co.il/case/4477787) מדינת ישראל נ' נפאע(עציר) ואח'  ת"פ 28923-11-09 מדינת ישראל נ' ויסאם יאסין | 16 מרץ 2011 |

|  |  |  |
| --- | --- | --- |
|  | **בפני כב' השופט אליקים אברהם** | |
| **המאשימה** | | **מדינת ישראל** |
| **נגד** | | |
| **הנאשם מס' 9** | | **ויסאם בן חאלד יאסין (עציר) ת.ז. xxxxxxxxxx** |

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [29](http://www.nevo.co.il/law/70301/29), [31](http://www.nevo.co.il/law/70301/31), [144(ב)](http://www.nevo.co.il/law/70301/144.b), [144(ב2)](http://www.nevo.co.il/law/70301/144.b2), [144(ג)(1)](http://www.nevo.co.il/law/70301/144.c.1), [384](http://www.nevo.co.il/law/70301/384), [402(ב)](http://www.nevo.co.il/law/70301/402.b), [406(ב)](http://www.nevo.co.il/law/70301/406.b), [413ב'(א)](http://www.nevo.co.il/law/70301/413b.a), [499(א)(1)](http://www.nevo.co.il/law/70301/499.a.1)

[פקודת התעבורה [נוסח חדש]](http://www.nevo.co.il/law/5227): סע' [43](http://www.nevo.co.il/law/5227/43)

[חוק כרטיסי חיוב, תשמ"ו-1986](http://www.nevo.co.il/law/72265): סע' [16(א)](http://www.nevo.co.il/law/72265/16.a), [17](http://www.nevo.co.il/law/72265/17)

[חוק הכניסה לישראל, תשי"ב-1952](http://www.nevo.co.il/law/90721): סע' [12א'(א)](http://www.nevo.co.il/law/90721/12a.a), [(ג1)](http://www.nevo.co.il/law/90721/12a.c1)

|  |
| --- |
| **גזר דין בענין נאשם מס'** 9 |

מבוא

1. הנאשם מס' 9 הודה והורשע במסגרת הסדר טעון בעבירות של קשירת קשר לפשע- עבירה לפי [סעיף 499(א)(1)](http://www.nevo.co.il/law/70301/499.a.1) ל[חוק העונשין](http://www.nevo.co.il/law/70301) תשל"ז-1977 (להלן- "חוק העונשין"), סיוע לשוד בנסיבות מחמירות-עבירה לפי [סעיף 402(ב)](http://www.nevo.co.il/law/70301/402.b)+ [סעיף 31](http://www.nevo.co.il/law/70301/31) לחוק העונשין ועבירה של סיוע לנשיאה, הובלה וסחר בנשק- עבירה לפי [סעיף 144(ב2)](http://www.nevo.co.il/law/70301/144.b2)+[144(ב)](http://www.nevo.co.il/law/70301/144.b)+[144(ג)(1)](http://www.nevo.co.il/law/70301/144.c.1)+ [סעיף 31](http://www.nevo.co.il/law/70301/31) לחוק העונשין.

1. הצדדים הגיעו להסכמה כי בגין עבירות אלו יוטלו על הנאשם 27 חודשי מאסר בפועל במצטבר לכל עונש מאסר אחר שמרצה הנאשם, בנוסף למאסר על התנאי.
2. הנאשם מס' 9 צרף תיק נוסף, [ת"פ 28923-11-09](http://www.nevo.co.il/case/4479435) של בית המשפט השלום בנצרת, לגביו נקבע כי הטעון לעונש יהיה חופשי.
3. עובדות כתב האישום המתוקן (סומן באות א')- [ת"פ 4596-01-10](http://www.nevo.co.il/case/4477787)

[כתב](http://www.nevo.co.il/case/4477787) האישום המקורי כלל שני אישומים ו-9 נאשמים, לאחר שמיעת ראיות במשך מספר רב של ישיבות ובפתח עדותו של עד המדינה-ענאן אבו חרב, הגיעו כל 9 הנאשמים להסדר טיעון עם המאשימה, כל הסדר עומד בפני עצמו.

1. האישום המיוחס לנאשם מס' 9 הוא האישום השני ולפיו הנאשם מס' 9 קשר קשר עם נאשמים 4-8 ועד המדינה לבצע שוד של עובדי מפעל "קפה נחלה" בעת דרכם להפקדת הפדיון הכספי בבנק.
2. ביום 10.7.09 נפגשו הקושרים בביתו של הנאשם מס' 9, הנאשמים האחרים ביצעו את השוד והגיעו לאחר מכן לביתו של הנאשם מס' 9 שם התחלקו בכסף. הנאשם אף סייע לעד המדינה להוביל אקדח לשם מכירתו לנאשם מס' 8.
3. עובדות כתב האשום שצורף-[ת"פ 28923-11-09](http://www.nevo.co.il/case/4479435)

[כתב](http://www.nevo.co.il/case/4479435) האישום כולל שני אישומים, על פי האישום הראשון נטל הנאשם מס' 9 חלק ב-6 מקרים של התפרצויות לבית מגורים במושב שדה אליעזר. הנאשם הסיע והלין שני תושבי שטחים וביחד איתם ביום 3.11.09 ביצעו התפרצויות ל-6 בתי מגורים, מהם הם גנבו 3 רכבים, רכוש וכרטיסי אשראי.

1. על פי האישום השני-בין תאריכים 16.8.09 ל-17.8.09 התפרץ הנאשם מס' 9 לבית מגורים בנופית, גנב תיק ובו כרטיס אשראי, כסף מזומן פנקסי שיקים ומזומנים, בנוסף גנב הנאשם רכוש נוסף מהדירה ולאחר מכן עשה שימוש בכרטיס האשראי לרכישת מוצרים שונים.
2. הנאשם מס' 2 הורשע בסה"כ בשני האישומים ב-7 מקרים של התפרצות לבית מגורים- עבירה לפי [סעיף 406(ב)](http://www.nevo.co.il/law/70301/406.b)+[29](http://www.nevo.co.il/law/70301/29) ל[חוק העונשין](http://www.nevo.co.il/law/70301), 3 מקרים של גניבת רכב-עבירה לפי [סעיפים 413ב'(א)](http://www.nevo.co.il/law/70301/413b.a)+[29](http://www.nevo.co.il/law/70301/29) לחוק העונשין, 7 מקרים של גניבה-עבירה לפי [סעיף 384](http://www.nevo.co.il/law/70301/384) לחוק העונשין, קשירת קשר לביצוע פשע-עבירה לפי [סעיף 499(א)(1)](http://www.nevo.co.il/law/70301/499.a.1) לחוק העונשין, הסתייעות ברכב לביצוע פשע-עבירה לפי [סעיף 43](http://www.nevo.co.il/law/5227/43) ל[פקודת התעבורה](http://www.nevo.co.il/law/5227) (נוסח חדש) התשכ"א- 1961, 2 עבירות של גניבת כרטיס חיוב-עבירה לפי [סעיף 16(א)](http://www.nevo.co.il/law/72265/16.a) ל[חוק כרטיסי חיוב](http://www.nevo.co.il/law/72265), תשמ"ו-1986, הונאה בכרטיס חיוב בנסיבות מחמירות-עבירה לפי [סעיף 17](http://www.nevo.co.il/law/72265/17) סיפא לחוק כרטיסי חיוב והלנה והסעה שלא כדין-עבירה לפי [סעיף 12א'(א)](http://www.nevo.co.il/law/90721/12a.a)+[(ג1)](http://www.nevo.co.il/law/90721/12a.c1) ל[חוק הכניסה לישראל](http://www.nevo.co.il/law/90721), התשי"ב-1952.

עברו הפלילי של הנאשם מס' 9

1. על פי הרישום הפלילי לנאשם, 5 הרשעות קודמות בעבירות של אלימות, גניבה, והכניסה לישראל. 3 פעמים הוא נשפט למאסר בפועל, בשניים מהמקרים הומר המאסר בעבודות שירות, בשניים מהמקרים המאסר הוטל בגין עבירות על [חוק הכניסה לישראל](http://www.nevo.co.il/law/90721).

תמצית הטיעונים לעונש

1. ב"כ המאשימה ביקשה לאמץ את הסדר הטיעון ולהטיל על הנאשם עונש של 27 חודשי מאסר בפועל ובגין התיק של בית משפט השלום בנצרת, עונש מאסר בפועל ממושך, מאסר על תנאי קנס ופיצוי למתלוננים.
2. בטיעוניה הכתובים בקשר לתיק שצורף היא הבהירה כי הנאשם לא חסך בהודאתו זמן שיפוטי משמעותי, משום שהתיק הגיע לישיבה האחרונה, בה צריכים היו להישמע עדי ההגנה.
3. היא הפנתה למדיניות הענישה בנושא זה כפי שהיא נקבעה ע"י בית המשפט העליון.
4. ב"כ הנאשם ביקשה לאמץ את הסדר הטיעון ובנוסף להטיל על הנאשם עונש מתון ומידתי שלא יגדיל בצורה בלתי סבירה את העונש הנכבד שמוטל עליו בתיק השוד.
5. היא הציגה מכתב המלצה מעירית שפרעם-מעבידתו של הנאשם בין השנים 1999-2005 וגם אחיו העיד לזכותו וסיפר על מצוקתו הכלכלית של הנאשם ועל ההחלטה המשפחתית לסייע לו לאחר שחרורו.
6. ב"כ הנאשם שמה דגש בטיעוניה על העובדה כי הנאשם מתחרט חרטה כנה ואמיתית עליה ניתן ללמוד מצירוף התיק הנוסף, בכך מבקש הנאשם לפתוח דף חדש ולנהל חיים נורמטיביים.
7. לדבריה לנאשם מס' 9 נסיבות אישיות מיוחדות, הוא חסר השכלה, כבד משקל וסובל עקב כך ממגבלות בריאותיות שהובילוהו לביצוע העבירות.
8. בנוסף היא הבהירה כי המבצעים העיקריים שביצעו את ההתפרצויות נמלטו, כך שרק
9. הנאשם מקבל עונש בגין אותם מעשים. ב"כ הנאשם הדגישה כי כל הרכוש שנגנב הוחזר לבעליו.
10. לטענתה גם עברו הפלילי מעיד כי לא מדובר בעבריין רצדביסט בתחום עבירות הרכוש, לנאשם הרשעה אחת בגניבה משנת 2003.
11. ב"כ הנאשם הבהירה כי בגין העבירות החמורות של תיק בית המשפט המחוזי הוסכם עם המאשימה כי עונש המאסר יעמוד על 27 חודשים ובהתחשב בכך יש לשמור לטענתה על מידתיות בעת גזירת הדין בתיק בית משפט השלום בנצרת שהעבירות בו קלות יותר לטענתה, לתמיכה בטענותיה היא הפנתה לשני פסקי דין.
12. בתום שמיעת הטעונים הביע הנאשם צער על מעשיו.

דיון

1. הנאשם, בן 34, הודה והורשע במסגרת הסדר טעון בשני כתבי אישום מתוקנים, באחד הגיעו הצדדים להסכמה גם לענין העונש ובתיק האחר, תיק של בית המשפט השלום בנצרת, לכל צד עמדה שונה באשר לעונש הראוי במקרה זה.
2. אקדים ואבהיר כי בהתחשב בעונשים שהוטלו במסגרת הסדר הטעון על הנאשמים 6,7,8- 39 חודשי מאסר בפועל ובהתחשב בחלקו של הנאשם בביצוע העבירות הנני מאמץ את הסדר הטעון וגוזר על הנאשם עונש של 27 חודשי מאסר בפועל בגין חלקו בתיק 4596-01-10.
3. באשר לתיק שצורף, תיק 28923-11-09, העבירות בהן הודה הנאשם חמורות ביותר ואדגיש כי מדובר ב-7 מקרי התפרצויות לבתי מגורים, ב-3 מקרים נגנבו מבעלי הדירות כלי הרכב, בכל המקרים נגנב רכוש והנאשם על פי האישום השני, לא רק שגנב כרטיס אשראי, הוא אף עשה בו שימוש, בהונאה ובנסיבות מחמירות.
4. בית המשפט העליון עמד לא אחת על הצורך להחמיר בענישתם של עברייני רכוש ואפנה לפסק דינו של כב' הש' ס' ג'ובראן:

"בית משפט זה חזר והזהיר והתריע פעמים רבות, כי תינקט גישה מחמירה בענישה על עבירות רכוש בכלל ועל עבירות ההתפרצות לבתים בפרט, גישה אשר תציב הגנה משמעותית ויעילה יותר לביטחונם של אזרחים תמימים, ואשר תעניק את המשקל הראוי גם למחיר הנפשי והצער שמוסבים להם בשל החדירה לפרטיותם (ראו [רע"פ 1708/08](http://www.nevo.co.il/case/5786637) לוי נ' מדינת ישראל (לא פורסם, 21.2.2008); [ע"פ 7453/08](http://www.nevo.co.il/case/5701236) מדינת ישראל נ' אואזנה (לא פורסם, 31.12.2008))".

[רע"פ 10551/09](http://www.nevo.co.il/case/6036574) מרק יורובסקי נגד מדינת ישראל.

1. גם לגבי העבירות על פי [חוק הכניסה לישראל](http://www.nevo.co.il/law/90721) מעשיו של הנאשם חמורים, שכן הוא הורשע בעבר פעמיים בגין עבירות מסוג זה ובשני המקרים נדון למאסר, למשך 60 יום ולמשך 3 חודשים.
2. בנושא זה אפנה לפסק דינה של כב' הש' א' פרוקצ'יה:

"העונש הראוי הוא מאסר בפועל, למעט במקרים בהם נסיבות אישיות חריגות מצדיקות הקלה. אין צריך לומר, כי חזרה על מעשי עבירה דומים על [חוק הכניסה לישראל](http://www.nevo.co.il/law/90721) פעם אחר פעם מצדיקה החמרת-יתר עם הנאשם. קיומו של מאסר מותנה שלא הועיל להרתיע את הנאשם מהווה אף הוא עילה להחמרה".

[רע"פ 7391/08](http://www.nevo.co.il/case/6102737) יוסף מחאג'נה נגד מדינת ישראל.

1. לזכות הנאשם עומדת הודאתו והחרטה הכנה ומקובלת עליי טענת הסנגורית כי צרוף התיק מבית המשפט השלום בנצרת מצביע על כוונת הנאשם לפתוח "דף חדש", לאחר ריצוי עונשו.
2. בשל הודאתו, ולאור תקופת המאסר הנוסף בן 27 חודש, לא אחמיר עם הנאשם מס' 9 בעת גזירת הדין בקשר לתיק שצורף, למרות שמדובר בעבירות חמורות נגד הרכוש והתנהגות רצדיבסיטית בתחום הכניסה לישראל.
3. לא מצאתי כל נסיבה מקלה בטענת הנאשם (ואחיו) כי בשל פיטוריו מעבודה בשנת 2005 ואי מציאת עבודה אחרת נקלע למצב שהביאוהו לביצוע עבירות, טענה זו אינה מקובלת עליי והיא גם לא מתיישבת עם העובדה כי גם לפני פיטוריו בשנת 2005, ביצע הנאשם עבירות, (ר' הרשעות 1-3 בגליון הרישום הפלילי).
4. לאחר בחינת כל האמור לעיל הנני דן את הנאשם מס' 9 לעונשים הבאים:

-בגין העבירות בתיק 4596-01-10 הנני מאמץ את הסדר הטעון וגוזר על הנאשם 27 חודשי מאסר בפועל.

-בגין העבירות בתיק 28923-11-09 של בית המשפט השלום בנצרת, הנני גוזר על הנאשם 38 חודשי מאסר בפועל.

כך שבסה"כ ירצה הנאשם עונש של 65 חודשי מאסר בפועל. תחילת המאסר תהא מיום מעצרו של הנאשם 10.11.09, (מועד מעצרו בתיק 28923-11-09).

1. הנני מטיל על הנאשם עונש של 6 חודשי מאסר למשך שנתיים מיום שחרורו מבית הסוהר והתנאי יחול במקרה בו יורשע הנאשם בעבירה מהעבירות בהן הורשע בתיק

28923-11-09.

1. הנני מטיל על הנאשם מס' 9 עונש של 12 חודשי מאסר למשך שנתיים מיום שחרורו מבית הסוהר והתנאי יחול במקרה בו יורשע הנאשם בעבירה מהעבירות בהן הורשע בתיק 4596-01-10.
2. לא מצאתי לנכון לחייב את הנאשם מס' 9 לפצות את המתלוננים בתיק 4596-01-10, בשל אחידות הענישה ובהתאם לנימוקים בגינם לא חויבו הנאשמים האחרים לפצות את המתלוננים.
3. בשל תקופת המאסר הממושכת והטענה שלא נסתרה כי כל הרכוש הושב למתלוננים, לא מצאתי לנכון להטיל על הנאשם קנס או לחייבו בתשלום פיצוי למתלוננים בתיק 28923-11-09.

זכות ערעור תוך 45 יום.

5129371

54678313

ניתן היום, י' אדר ב תשע"א, 16 מרץ 2011, במעמד ב"כ המאשימה עו"ד איברהים חורי, ב"כ הנאשם עו"ד רפאלה שפריר והנאשם 9 באמצעות הליווי.

5129371

אליקים אברהם 54678313-/

נוסח מסמך זה כפוף לשינויי ניסוח ועריכה

בעניין עריכה ושינויים במסמכי פסיקה, חקיקה ועוד באתר נבו – הקש כאן