|  |  |
| --- | --- |
| **בית משפט השלום בירושלים** | |
| ת"פ 4676-09 מ.י. פרקליטות מחוז ירושלים נ' אבו סנינה | 25 מרץ 2010 |

|  |  |  |
| --- | --- | --- |
| **לפני** | **כב' השופט אביטל חן** | |
| בעניין: | **מ.י. פרקליטות מחוז ירושלים** |  |
|  |  | **המאשימה** |
|  | **נגד** | |
|  | **עאמר אבו סנינה** |  |
|  | **ע"י ב"כ עו"ד שושן** | **הנאשם** |

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [144(א)](http://www.nevo.co.il/law/70301/144.a)

|  |
| --- |
| **גזר דין** |

הנאשם הורשע בעבירה של החזקת נשק לפי [סעיף 144(א)](http://www.nevo.co.il/law/70301/144.a) ל[חוק העונשין](http://www.nevo.co.il/law/70301), התשל"ז-1977, בהתאם להודאתו בכתב האישום.

על פי עובדות כתב האישום ביום 27/12/2009 החזיק הנאשם בביתו בעטרות, אקדח מסוג CZ ובו מחסנית ריקה וכן 32 כדורי אקדח 9 מ"מ, מבלי שהחזיק בידו רישיון נשק כדין.

המאשימה מבקשת להטיל על הנאשם עונש מאסר בפועל, תוך שהיא מציינת את הסכנה שבהחזקת נשק.

ב"כ הנאשם מבקש להתחשב בנסיבותיו האישיות של הנאשם. ובין היתר, גילו הצעיר (בן 29), היותו אדם נורמטיבי, נעדר עבר פלילי. הנאשם נשוי ואב לילד, אשת הנאשם בהיריון, מצבה הנפשי "קריטי", כטענת הנאשם, ונוכחותו במחיצתה הכרחית.

בנוסף, ציין הסנגור את החרטה שהביע הנאשם ונטילת האחריות על ידו בבית המשפט.

הסנגור מבקש לראות באירוע כמעידה חד פעמית ולהשית על הנאשם עונש מאסר בדרך של עבודות שירות לציבור.

**דיון וענישה**

הנאשם, יליד 1980, הורשע בעבירה חמורה של החזקת נשק שלא כדין.

על הסכנה הגלומה בהחזקה של כלי נשק עמד בית המשפט העליון בפסקי דין רבים, ועם השנים ניכרת בפסיקה מגמה של החמרת הענישה בעבירות הנשק על סוגיהן:

ב[**רעפ 2718/04**](http://www.nevo.co.il/case/5852404) **פואד אבו דאחל נגד מדינת ישראל,** (ניתן ביום 29/3/04) נפסק מפי כבוד השופט ס' ג'ובראן:

**"הסכנה הטמונה בעבירה החמורה של החזקת נשק מצדיקה הטלת עונשי מאסר לריצוי בפועל גם על מי שזו עבירתו הראשונה. בבוא בית-המשפט לשקול את הענישה בעבירות מסוג זה, עליו לתת משקל נכבד יותר לאינטרס הציבורי ולצורך להרתיע עבריינים בכוח מלבצע עבירות דומות, על פני הנסיבות האישיות של העבריין."**

**ב**[**ע"פ 2839/05**](http://www.nevo.co.il/case/5859902) **ראיד עבד אל קאדר נגד מדינת ישראל** (מיום 17/11/2005)שעסקבעבירה של נשיאת נשק,נפסק מפי כבוד השופט א' לוי**:**

**"אין צורך לומר עד כמה מסוכנת לציבור התופעה של עבריינים המתהלכים ברחובות כשנשק חם בכיסם, ומכאן הצורך לנקוט בענישה שיש בה גם מסר של הרתעה לרבים."**

ב[**ע"פ 3300/06**](http://www.nevo.co.il/case/5887664) **סולטאן אבו סנינה נ' מדינת ישראל** (ניתן ביום 10/8/06), אף בו נדונה עבירה של נשיאת נשק, נפסק מפי כבוד השופטת ע' ארבל כי:

**"לטעמי יש ליתן משקל בכל מקרה לסיכון הגלום בכך שנשק בעל פוטנציאל קטילה מוחזק מבלי שיש עליו ועל בעליו פיקוח מוסדר של הרשויות, כאשר המחזיק נתון תמיד לסיכון שיתפתה לעשות שימוש בנשק, ולו ברגעי לחץ ופחד. סיכון זה שנשקף לציבור צריך להילקח בחשבון על ידי כל מי שמחזיק בידו נשק שלא כדין - גם אם אין הנשק מוחזק למטרת ביצוען של עבירות אחרות."**

נקודת המוצא איפוא בעבירות של החזקת נשק, כפי שנקבעה בפסיקת בית המשפט העליון הינה הטלת מאסר מאחורי סורג ובריח לצורך הרתעת הציבור, זאת בשל חומרת העבירה, הנגזרת מעצם ההחזקה עצמה בנשק, בשל הסיכון הפוטנציאלי הרב הגלום בהחזקת נשק.

עם זאת, ישנם מקרים בהם בנסיבות מסויימות הסתפק בית המשפט בהטלת עונשים חמורים פחות. כך למשל, ב[**ע"פ 9615/09**](http://www.nevo.co.il/case/6156633) אשרף חטיב נגד מדינת ישראל, שניתן לאחרונה (ביום 15/3/2010) בבית המשפט העליון, שם דובר באדם שהחזיק אקדח, מחסנית ותחמושת שלא כדין. בית המשפט המחוזי גזר על אותו אדם (בין יתר העונשים) 6 חודשי מאסר בפועל לריצוי מאחורי סורג ובריח. בית המשפט העליון, אליו ערער הנאשם על חומרת העונש, שינה גזר הדין וקבע כי בשל היות הנאשם אדם נורמטיבי שחטא לראשונה בחייו וההרשעה עלולה לפגוע במעמדו כרופא, ירצה המערער את עונשו במאסר בדרך של עבודות שירות.

בענין שפבני, לקחתי בחשבון את סוג הנשק שנמצא אצל הנאשם, העובדה שבאקדח שהחזיק נמצאה מחסנית ריקה, בנפרד מן הכדורים. נתתי דעתי כי האקדח לא היה מיועד לביצוע עבירה פלילית, וכן לעברו הפלילי הנקי של הנאשם, היותו אדם נורמטיבי, בן למשפחה מכובדת שאינה מסובכת בפלילים, החרטה שהביע, הודאתו המיידית והנסיבות המשפחתיות עליהם הצביע הסנגור, ולפיכך, לא ראיתי להחמיר עמו יתר על המידה.

**לאור האמור אני גוזר על הנאשם את העונשים הבאים:**

1. 6 חדשי מאסר אותם ירצה הנאשם בדרך של עבודות שירות החל מיום

26/5/10 בבית החולים הדסה הר הצופים.

1. קנס בסך 3,000 ₪, אשר ישולמו עד ליום 1/8/2010.
2. 5129371
3. 546783136 חודשי מאסר על תנאי, וזאת על תנאי למשך 3 שנים, אם יבצע עבירות נשק על סוגיהן.

אביטל חן 54678313

**סכום הפיקדון המצוי בבית המשפט יחולט לטובת הקנס.**

נוסח מסמך זה כפוף לשינויי ניסוח ועריכה

הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן