|  |  |  |
| --- | --- | --- |
| **בית משפט השלום ברמלה** | | |
| **ת"פ 49640-01-11 מדינת ישראל נ' קשטה(אסיר)** |  | **07 ספטמבר 2011** |

|  |  |
| --- | --- |
|  | 49706-01-11 |

|  |  |  |  |
| --- | --- | --- | --- |
|  | **בפני כב' השופט הישאם אבו שחאדה** | | |
| **המאשימה** | | **מדינת ישראל** | |
| **נגד** | | | |
| **הנאשמים** | | **גמאל קשטה (אסיר)** | |
|  | | | |
|  | | |  |

<#2#>

נוכחים:

בא כוח מאשימה עו"ד גילה בן עוזיהו

בא כוח נאשמים עו"ד עבד אבו עאמר

מאשימה 1 מדינת ישראל

נאשם 1 גמאל קשטה הובא על ידי שב"ס

**במסמך זה הושמטו פרוטוקולים**

**גזר דין**

ביום 1.8.11 ניתנה הכרעת הדין בתיק שבפני, לאחר ניהול הוכחות, ואשר לפיה הנאשם הורשע בכל העבירות שיוחסו לו בכתב האישום: כניסה לישראל שלא כחוק לפי סעיף 12 (1) ל[חוק הכניסה לישראל](http://www.nevo.co.il/law_html/law01/189_003.htm) תשי"ב 1952, הפרעה לשוטר במילוי תפקידו לפי סעיף 275 ל[חוק העונשין](http://www.nevo.co.il/law_html/law01/073_002.htm) תשל"ז 1977, התחזות לאדם אחר במטרה להונות לפי סעיף 441 (1) לחוק העונשין תשל"ז 1977 וכן חבלה חמורה לפי סעיף 333 לחוק העונשין תשל"ז 1977.

ביום 25.1.11 הנאשם נכנס לישראל ללא היתר כדין, משהבחינו השוטרים בנאשם הנאשם נמלט מהמקום ובכך הכשיל את השוטרים במילוי תפקידם. משנתפס הנאשם על ידי השוטרים התחזה לאדם אחר. בהמשך הנאשם הובא לתחנת המשטרה בלוד, ונבדק במכשיר האפיס ונמצא כי טביעות האצבע של הנאשם את טביעות האצבע של האדם שבשמו התחזה.הנאשם התחזה בשם נוסף שהוא שם אחיו. משזוהה הנאשם במסופון האפיס החל לצעוק ולהשתולל תוך כדי שהוא מניף את ידיו האזוקות, משניסה השוטר אולג דורפמן להשתלט על הנאשם חבל הנאשם בשוטר חבלה חמורה בכך שדחף את גופו לכיון הארון שבחדר החקירה כשידיו של השוטר אולג אוחזות בו . כתוצאה מהתקיפה נגרם לשוטר אולג שבר ביד ימין.

לנאשם 8 הרשעות קודמות במגוון עבירות רכוש וכן עבירות של כניסה לישראל שלא כחוק וכן עבירות של הפרעה לשוטר במילוי תפקידו והתחזות לאחר.

חומרה מיוחדת בתיק זה לעובדה שהנאשם השתולל בתחנת המשטרה , שלא לצורך, ומבלי שתהיה כל עילה שתצדיק התנהגות מעין זו.

לנאשם מאסר על תנאי בר הפעלה של 4 חודשים בגין עבירות של כניסה לישראל שלא כדין כאשר ניתן בתפ' 9457/05/09 של כב' בית המשפט השלום פתח תקווה מיום 24.6.09 על נסיבות ביצוע העבירה של חבלה חמורה כלפי השוטר עמדתי בהרחבה בהכרעת הדין.

במהלך שהותו בתחנת המשטרה ניסו השוטרים להשתלט על הנאשם אך הנאשם המשיך להניף את ידיו כאשר הן אזוקות ובסופו של דבר עקב נסיון להשתלט על הנאשם נגרמה חבלה לשוטר.

לאור כל האמור לעיל הנני משית על הנאשם את העונשים הבאים:

1. 11 חודשי מאסר בפועל .

2. הנני מפעיל את המאסר המותנה של 4 חודשים שהושת עליו בתפ' 9457/05/09 של כבוד בית המשפט השלום בפתח תקווה , במצטבר לעונש המאסר הנ"ל. סה"כ ירצה הנאשם 15 חודשי מאסר בפועל בניכוי ימי מעצרו מיום 25.1.11.

3. הנני מטיל על הנאשם 4 חודשי מאסר אותם ירצה באם תוך 3 שנים ממועד שחרורו יבצע עבירה לפי [חוק הכניסה לישראל](http://www.nevo.co.il/law_html/law01/189_003.htm) תשי"ב 1952 .

4. הנני מטיל על הנאשם 5 חודשי מאסר אותם ירצה באם תוך 3 שנים ממועד שחרורו יבצע עבירות של התחזות לאדם אחר והפרעה לשוטר במילוי תפקידו על פי סעיפים 275 ו 441 בהתאמה ל[חוק העונשין](http://www.nevo.co.il/law_html/law01/073_002.htm) תשל"ז 1977.

5. הנני מטיל על הנאשם 8 חודשי מאסר אותם ירצה באם תוך 3 שנים ממועד שחרורו יבצע עבירת אלימות כלשהי .

6. הנאשם ישלם פיצוי לשוטר אולג דורפמן בסך של 4000 ₪. הפיצוי ישולם תוך 60 יום מהיום.

זכות ערעור תוך 45 יום מהיום.

<#4#>

**ניתנה והודעה היום ח' אלול תשע"א, 07/09/2011 במעמד הנוכחים.**

|  |
| --- |
|  |
| **הישאם אבו שחאדה, שופט** |

5129371

54678313

5129371

54678313

הישאם אבו שחאדה 54678313-/

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)