|  |  |  |
| --- | --- | --- |
| **בית משפט השלום בראשון לציון** | | |
| **ת"פ 5127-06 מ.י. תביעות ת"א שלוחת איילון נ' עגלוני** |  | **21 דצמבר 2009** |

|  |  |  |
| --- | --- | --- |
| **בפני כב' הסגן נשיא אברהם הימן** |  |  |

|  |  |
| --- | --- |
| **המאשימה** | **מ.י. תביעות ת"א שלוחת איילון** |
| **נגד** | |
| **הנאשמים** | **שאדי עגלוני (עציר)** |
|  |  |

<#2#>

נוכחים:

ב"כ המאשימה עו"ד מרקי אפריאט

הנאשם וב"כ עו"ד דקה מטעם הסנ"צ

**גזר דין**

אין ספק ואין חולק על כך שהעבירה שביצע הנאשם עבירה חמורה היא, למעשה מדובר בנסיון לגנוב רכב, ההגדרה החוקית דהיינו שימוש ברכב ללא רשות אין בה תמיד וגם במקרה זה כדי לבטא את מהות המעשה. משום כך, יש ממש בדברי התובע שיש להחמיר בענישתו של הנאשם.

אודה על האמת שבעת שהחלו להשמע הטיעונים לעונש תמוה בעיני היה שקיימת מחלוקת ואסביר, המקרה שלפני הוא מקרה גבול בין הטלת מאסר בפועל אם לאו. עוד אוסיף ואומר שכל המעיין בפרוטוקול שבתיק זה, בוודאי יווכח שהחלטתי לעשות מאמץ ולהקל עם הנאשם. החלטתי לעשות כן משום עובדה חשובה והיא הודיית הנאשם בעובדות כתב אישום מתוקן בכך שחסך זמן שיפוטי יקר ויש בכך אף משום הודיה והפנמת מעשה. במקרה דנן נוסף לשיקול לקולא זה מצוי לפני תסקיר שרות המבחן ולמרות שמתוך התסקיר עולים היסוסיה של ק. המבחן סופו של דבר הקו המנחה בתסקיר הוא קו חיובי.

משום נסיבות אלה יש מקום להמנע מגזירת מאסר בפועל ממש על הנאשם, אלא להשית עליו עונש של מאסר שירוצה בעבודות שרות.

השאלה היא בנסיבות אלה אורך המאסר שירוצה כאמור בעבודות שרות, וזו גדר ההתלבטות.

לאחר שאני שוקל כל השיקולים הצריכים לפני ומשום שהמקרה גבולי הוא כפי שציינתי לעיל, אני סבור שגזירת דין למאסר שתפחת מ- 6 חודשים היא מעשה לא ראוי ולא נכון כמעשה ענישה.

בנסיבות המקרה העונש המקסימלי שניתן לרצות בעבודות שרות הוא העונש הראוי ואני קובע כך, אף על פי ההתלבטות שהיתה לי בעת שמיעת הטיעונים לעונש ולאחר שגיבשתי דעתי באשר לעונש הראוי בסופו של יום.

אשר על כן, אלה העונשים שאני משית על הנאשם:

6 חודשי מאסר.

עונש המאסר ירוצה בעבודות שרות. כפי חוות דעתו של הממונה על עבודות שרות, דהיינו בבית החייל בירושלים רחוב שאלתיאל 1. תחילת העבודות ביום 24/2/2010.

על הנאשם להתייצב ביום זה עד שעה 10:00 במפקדת מחוז דרום, יחידת עבודות שרות בבאר שבע, ליד כלא באר שבע.

9 חודשי מאסר על תנאי והתנאי הוא שבמשך שלוש שנים מהיום לא יעבור הנאשם עבירה כנגד רכב.

בנסיבות המקרה, נוכח נסיבותיו האישיות של הנאשם, אינני גוזר על הנאשם עונש של קנס.

על המזכירות לשלוח העתק החלטה זו לממונה על עבודות השרות.

זכות ערעור תוך 45 יום.

<#4#>

**ניתנה והודעה היום ד' טבת תש"ע, 21/12/2009 במעמד הנוכחים.**

|  |
| --- |
|  |
| **אברהם הימן, סגן נשיא** |

<#5#>

**ניתנה והודעה היום ד' טבת תש"ע, 21/12/2009 במעמד הנוכחים.**

5129371

אברהם הימן 54678313-5127/06

54678313

|  |
| --- |
|  |
| **אברהם הימן, סגן נשיא** |

5129371

54678313

הוקלד על ידי: יפעת מינאי

נוסח מסמך זה כפוף לשינויי ניסוח ועריכה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)