|  |  |  |
| --- | --- | --- |
| **בית המשפט המחוזי בירושלים** | | |
| **ת"פ 52174-12-10 מדינת ישראל נ' כהן(עציר) ואח'** |  | **15 יוני 2011** |

|  |  |  |
| --- | --- | --- |
|  | **בפני כב' השופט צבי סגל, סגן נשיא** | |
| **המאשימה** | | **מדינת ישראל** |
| **נגד** | | |
| **הנאשמים** | | **1. עדן כהן (עציר), ת"ז xxxxxxxxx**  **2. פרץ נפתלייב (עציר), ת"ז xxxxxxxxx** |

<#2#>

נוכחים:

ב"כ המאשימה, עו"ד קרן אלטמן, מפרקליטות מחוז ירושלים

הנאשם 1 וב"כ עו"ד דוד הלוי

הנאשם 2 וב"כ עו"ד צבי אבנון

**<#6#>**

**החלטה (נאשם 1)**

נדחה, כמבוקש, לדיון ליום 17.7.11 בשעה 10:30.

הנאשם יובא על ידי שב"ס ממקום מעצרו.

**<#5#>**

**ניתנה והודעה היום י"ג סיון תשע"א, 15/06/2011 במעמד הנוכחים.**

|  |
| --- |
|  |
| **צבי סגל, סגן נשיא** |

<#7#>

**הכרעת דין (נאשם 2)**

על-יסוד הודאת הנאשם בעובדות כתב האישום המתוקן, אני מרשיע אותו בעבירה של סחר בנשק לפי [סעיף 144(ב2)](http://www.nevo.co.il/law/70301/144.b2) לחוק העונשין התשל"ז - 1977.

<#8#>

**ניתנה והודעה היום י"ג סיון תשע"א, 15/06/2011 במעמד הנוכחים.**

|  |
| --- |
|  |
| **צבי סגל, סגן נשיא** |

להחלטה במחוזי (24-03-2011): [תפ 52174-12-10](http://www.nevo.co.il/case/2915224) מדינת ישראל המחלקה לחקירת שוטרים נ' עדן כהן שופטים: צבי סגל, עו"ד: קרן אלטמן ממח"ש, דוד הלוי, וו דוד הלוי הסנגוריה הציבורית

להחלטה במחוזי (12-09-2011): [תפ 52174-12-10](http://www.nevo.co.il/case/2915224) מדינת ישראל נ' עדן כהן שופטים: אמנון כהן, עו"ד: דני בר דוד (סנ"צ), רונן יצחק, וו דוד הלוי

להחלטה בעליון (21-12-2011): [בשפ 9457/11](http://www.nevo.co.il/case/5588148) מדינת ישראל נ' עדן כהן שופטים: א' גרוניס, עו"ד: דוד הלוי

להחלטה במחוזי (24-03-2011): [תפ 52174-12-10](http://www.nevo.co.il/case/2915224) מדינת ישראל המחלקה לחקירת שוטרים נ' עדן כהן שופטים: צבי סגל, עו"ד: קרן אלטמן ממח"ש, דוד הלוי, וו דוד הלוי הסנגוריה הציבורית

להחלטה במחוזי (12-09-2011): [תפ 52174-12-10](http://www.nevo.co.il/case/2915224) מדינת ישראל נ' עדן כהן שופטים: אמנון כהן, עו"ד: דני בר דוד (סנ"צ), רונן יצחק, וו דוד הלוי

להחלטה בעליון (21-12-2011): [בשפ 9457/11](http://www.nevo.co.il/case/5588148) מדינת ישראל נ' עדן כהן שופטים: א' גרוניס, עו"ד: דוד הלוי

להחלטה בעליון (28-12-2011): [בשפ 9457/11](http://www.nevo.co.il/case/5588148) מדינת ישראל נ' עדן כהן שופטים: א' גרוניס, עו"ד: דוד הלוי, ארז בן ארויה

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [144(ב2)](http://www.nevo.co.il/law/70301/144.b2)

**גזר-דין (לנאשם 2)**

בגדר הסדר טיעון הודה הנאשם בעובדות כתב האישום המתוקן והורשע עקב כך בעבירה של סחר בנשק לפי [סעיף 144(ב2)](http://www.nevo.co.il/law/70301/144.b2) לחוק העונשין התשל"ז – 1977.

העובדות בהן הודה בגדר כתב האישום המתוקן הינן, שבמספר מועדים שאינם ידועים למאשימה, הוא קנה מאחר, שוטר מג"ב, כמות בלתי ידועה של רימוני הלם, תמורת סכום שלא ידוע במדויק למאשימה. גם היום, בשלב הטיעונים לעונש, לא התקבל מידע מפי הנאשם על הסכום ששילם ועל מספרם המדויק של רימוני ההלם אותם רכש, כאמור לעיל.

בגדר ההסדר האמור, הוסכם על הצדדים, כי המאשימה תגביל עצמה למאסר בפועל לתקופה שלא תעלה על שנתיים, ואילו הסניגור המלומד יהיה חופשי בטיעוניו.

ב"כ הצדדים טענו, מזה ומזה, והציגו לבית המשפט אסמכתאות התומכות בטיעוניהם. ב"כ המאשימה עתרה להשית על הנאשם את העונש העומד על הרף העליון של ההסדר, ואילו ב"כ הנאשם עתר להסתפקות בתקופת המעצר בה שוהה הנאשם עד כה (מיום 14.12.10).

הנאשם עצמו הביע חרטה מלאה על מעשיו, עתר לבית המשפט להקל בדינו, תוך ציון העובדה כי לאחרונה נולדו לו תאומות שהן היום בנות 4 חודשים.

לנאשם עבר פלילי מכביד במגוון עבירות (אך לא עבירות בנשק), בגינן ריצה בעבר תקופות מאסר ממושכות.

אין חולק בין הצדדים, כי על אף הרשעתו בעבירה של סחר בנשק, אין ראייה על כך כי סחר בפועל ברימונים אותם רכש משוטר מג"ב.

אין צורך להכביר מילים בדבר חומרת העבירה אותה עבר הנאשם. רימונים, גם אם הם רימוני הלם בלבד, הנמצאים בידיים בלתי מורשות, מהווים מקור סכנה ועלולים להמיט אסונות קשים על אנשים חפים מפשע. בשל כך, ובשל הצורך לשמור על בטחון ושלום הציבור, קם גם הצורך להילחם בתופעה מסוכנת זו. חשוב ביותר שתחדור לתודעת הנאשם דנן, כמו גם לנאשמים פוטנציאלים נוספים, שמי שביודעין סוחר בנשק צפוי בגין עבירה זו לעונש מכאיב, גם אם אין הוא מתכוון אישית לבצע באותו נשק פשע מסוים. משכך, נקבע לא אחת, כי את הבכורה בעבירות אלו יש להעניק לאינטרס הציבורי ולהרתעה האישית, הספציפית והפוטנציאלית, ולהעדיפה על-פני הנסיבות האישיות של העבריין. עוד נוסיף ונציין, כי הרימונים אותם רכש הנאשם, שלא קיבלנו מפיו הסבר כלל על עצם הצורך ברכישתם, כמו גם על מיקומם העכשווי, עלולים, אפוא, לעבור מיד ליד, ולשמש למטרה פלילית ואף יותר מכך. יש חשש רב כי סכנת חיים טמונה בסחר בנשק, ולפיכך, כאמור, שומה על בית המשפט להכביד את ידו כדי למנוע הישנות תופעה זו.

לקולא, יש לציין, כי הנאשם חסך מזמנו היקר של בית המשפט, הודה במיוחס לו רק לאחר שתוקן כתב האישום, הביע חרטה מלאה על מעשיו, וכאמור – רק לאחרונה, לפני מס' חודשים, נולדו לו תאומות.

בהביאי בחשבון שיקוליי לעונש את האינטרסים המנוגדים, ובאיזון הראוי ביניהם, באתי לכלל דיעה ומסקנה כי יש לגזור על הנאשם את העונשים כדלקמן:

1. 20 חודשי מאסר בפועל החל מיום מעצרו בתיק זה 14.12.10.

2. 24 חודשי מאסר על תנאי, שלא יעבור תוך 3 שנים מיום שחרורו ממאסרו עבירה כלשהי מסוג פשע הקשורה לנשק.

3. קנס בסך 5,000 ₪ או 5 חודשי מאסר תמורתם, הקנס ישולם ב – 10 תשלומים חודשיים, שווים ורצופים, החל מיום 1.8.11.

הודעה לנאשם זכותו לערער תוך 45 יום בבית המשפט העליון.

<#9#>

**ניתנה והודעה היום י"ג סיון תשע"א, 15/06/2011 במעמד הנוכחים.**

|  |
| --- |
|  |
| **צבי סגל, סגן נשיא** |

**החלטה (נאשם 1)**

נדחה, כמבוקש, לדיון ליום 17.7.11 בשעה 10:30.

הנאשם יובא על ידי שב"ס ממקום מעצרו.

**<#5#>**

**5129371**

צבי סגל 54678313

**54678313ניתנה והודעה היום י"ג סיון תשע"א, 15/06/2011 במעמד הנוכחים.**

|  |
| --- |
|  |
| **צבי סגל, סגן נשיא** |

הוקלד על ידי: מיכל סינואני

נוסח מסמך זה כפוף לשינויי ניסוח ועריכה

בעניין עריכה ושינויים במסמכי פסיקה, חקיקה ועוד באתר נבו – הקש כאן