|  |  |  |
| --- | --- | --- |
| **בית משפט השלום בתל אביב - יפו** | | |
| **ת"פ 5242-06 מדינת ישראל נ' ולדיסלב(עציר)** |  | **22 יוני 2010** |

|  |  |  |
| --- | --- | --- |
|  | **בפני כב' השופט מוקי לנדמן** | |
| **המאשימה** | | **מדינת ישראל** |
| **נגד** | | |
| **הנאשם** | | **יוחובלי ולדיסלב (עציר)** |

<#2#>

נוכחים:

ב"כ המאשימה עו"ד וינקלר

ב"כ הנאשם עו"ד אלמוגי

הנאשם באמצעות לווי

**גזר דין**

### הנאשם הורשע על פי הודאתו בעבירה של החזקת סם לצריכה עצמית, 3 עבירות של החזקת כלי פריצה, 2 עבירות של החזקת נכס החשוד כגנוב, 2 עבירות של פריצה לרכב, עבירה של גניבה מרכב ועבירת גניבה. כולן בין השנים 2005-2009.

1. הנאשם החל את ההליך המשפטי בתיק העיקרי שבפני עוד בשנת 2006, וההליך בפני נדחה מעת לעת לאור רצון הנאשם לצרף תיקו בפני כב' השופט קאפח. בפועל, הנאשם ניתק את הקשר עם הסנגורית ולא הגיע לדיונים בפני, כמו גם בפני כב' השופט קאפח. על כן ההליכים בפני הותלו בשנת 2007, וחודשו רק בסוף שנת 2009, לאחר שהנאשם נעצר ונאסר בתיק בפני כב' השופט קאפח.
2. במהלך אותו פרק זמן של התליית ההליכים, לא חדל הנאשם מפעילות עבריינית, אלא המשיך לבצע עבירות, כעולה מהתיקים שצרף בפני. שתיים מהן בשנת 2009.
3. בנסיבות אלו, לא ניתן לומר כלל כי אילו היה הנאשם מצרף תיקים אלו בפני כב' השופט קאפח, לא היה עונשו שונה משמעותית. עוד קשה לו לנאשם להלין על אחרים על כך שהתיקים לא צורפו בפני כב' השופט קאפח, לאחר שהליך הצירוף, אותו חפץ לבצע בשנת 2007, נקטע בשל העלמותו שלו. לכל האמור לעיל, יש להוסיף את העובדה שמעל ראשו של הנאשם מרחף מאסר מותנה בן 6 חודשים, שהוא חב הפעלה בתיקים שבפני.
4. מצד שני, יש לתת משקל משמעותי להודאת הנאשם, החסכון בזמן, ובמיוחד העובדה שהוא נתון עתה, לדברי הסנגורית, בהליך משמעותי בין כותלי שב"ס, וכי הוא נקי מסמים. יובהר כי אני מקבל טענות אלו, לאור דברי הסנגורית, ולאחר שנסיונות חוזרים ונשנים לקבל לכך אישור משב"ס לא עלו יפה.
5. הצדדים הגיעו להסדר על פיו הגבילה עצמה המאשימה לעונש מאסר בן 8 חודשים, וזאת במצטבר לעונש אותו נושא הנאשם עתה. הסנגורית מבקשת לנהוג על פי הוראת 45 (ב) ל[חוק העונשין](http://www.nevo.co.il/law_html/law01/073_002.htm), כך שהמאסר שיוטל על הנאשם היום, יחפוף את המאסר אותו הוא מרצה. בהתחשב בכל האמור לעיל, אינני סבור שניתן להעתר לבקשת הסנגורית, אך מצד שני, בהתחשב בהליך השיקומי אותו הוא עובר לא אצבור את כל תקופת המאסר, אלא רק את פרק הזמן בגינו תלוי ועומד נגדו המאסר המותנה.
6. לאור כל האמור לעיל, אני גוזר על הנאשם את העונשים הבאים:

א. מאסר לתקופה של 6 חודשים.

ב. אני מפעיל את המאסר המותנה בן 6 חודשים אשר הוטל על הנאשם ב-[ת.פ. 2361/04](http://www.nevo.co.il/links/psika/?link=תפ%202361/04), של ביהמ"ש השלום בת"א , ביום 19.5.204, חודשיים ממנו במצטבר למאסר אשר הוטל על הנאשם היום והיתרה בחופף.

סה"כ ישא הנאשם 8 חודשי מאסר בפועל, מהם 6 חודשים במצטבר למאסר אותו נושא הנאשם היום והיתרה בחופף.

ג. מאסר למשך 8 חודשים ואולם הנאשם לא ישא עונש זה אלא באם תוך שנתיים יעבור עבירה בה הורשע.

ד. הנני פוסל את הנאשם מלקבל או להחזיק רשיון נהיגה למשך 6 חודשים, וזאת על תנאי, והתנאי הוא שמשך שנתיים מיום שחרורו לא יעבור עבירה בניגוד לפקודת הסמים.

1. הסם יושמד.
2. מוצגים – יחולטו/יושמדו/יושבו לבעליהם, על פי החלטת קצין משטרה.

**זכות ערעור לביהמ"ש המחוזי תוך 45 יום מהיום.**

<#4#>

**ניתנה והודעה היום י' תמוז תש"ע, 22/06/2010 במעמד הנוכחים.**

5129371

5129371

מוקי לנדמן 54678313-5242/06

5467831354678313

|  |
| --- |
|  |
| **מוקי לנדמן, שופט** |

נוסח מסמך זה כפוף לשינויי ניסוח ועריכה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)