|  |  |  |
| --- | --- | --- |
| **בית משפט השלום בראשון לציון** | | |
| **ת"פ 5290-08 מ.י. תביעות ת"א שלוחת איילון נ' זיינלוב** |  | **17 יולי 2011** |

|  |  |
| --- | --- |
|  |  |

|  |  |  |
| --- | --- | --- |
|  | **בפני כב' סגן הנשיאה, השופט אברהם הימן** | |
| **המאשימה** | | **מ.י. תביעות ת"א שלוחת איילון** |
| **נגד** | | |
| **הנאשם** | | **רמין זיינלוב** |

<#1#>

**נוכחים:**

**ב"כ המאשימה עו"ד תמי בר זהר**

**הנאשם וב"כ עו"ד לודמילה פורמנוב ממשרד עו"ד דוד גולן**

**גזר דין**

הנאשם הורשע על פי הודייתו בעובדות הכלולות בשני כתבי האישום זה שבתיק הנוכחי וזה שהוגש לבית המשפט תעבורה בת"א, יודגש כי שני כתבי האישום הללו עוסקים למעשה במסכת עובדתית אחת. ליבה של המערכת העובדתית הוא בכך שהנאשם נטל רכב ללא רשות, נהג כשהוא בגילופין ובקלות דעת. ראוי לציין כי בנהיגתו כפי שמפורט בכתב האישום שלפני, נסע בניגוד לכיוון התנועה. אכן העבירות בוצעו מלפני כארבע שנים.

בין הצדדים הוסכם כי על הנאשם יושת עונש מאסר בפועל בן 4 חודשים שירוצה בעבודות שרות, אם תהיה חוות דעת חיובית של הממונה על עבודות שרות בשב"ס. עוד מוסכם כי יושת על הנאשם עונש של מאסר על תנאי וקנס. המחלוקת בין הצדדים היא באשר לעונש פסילה מלקבל או להחזיק רשיון נהיגה לרכב מנועי, עמדת התביעה היא לעונש של פסילה לשנתיים, ב"כ הנאשם עותרת לפסילה מותנית.

אתחיל מהסוף והוא עניין הפסילה, אין צורך להכביר מילים באשר לנהיגת רכב מנועי כאשר אדם נתון בגילופין. לדעתי אדם נוהג ברכב בהיותו שתוי תוך כדי ביצוע עבירות פליליות ברחובות עיר, משול לאדם המחזיק בידיו נשק אוטומטי ויורה לכל עבר, זה גם זה מסכנים חייו של הציבור, על כן יש להחמיר בענישה, אף אם חלפו 4 שנים מאז ביצוע העבירות.

כל שמצאתי לעשות בין החמרה לבין הקלה משום נסיבותיו האישיות של הנאשם הוא בתקופת הפסילה.

אשר על כן אלה העונשים שאני משית על הנאשם:

4 חודשי מאסר בפועל.

עונש המאסר ירוצה בעבודות שרות כפי חוות דעת הממונה על עבודות שרות בשב"ס.

עותק מחוות הדעת, מצוי בידי הנאשם, הנאשם יודע העבודות שבחוות הדעת, לרבות ובמיוחד מועד ביצוע העבודות.

הואיל ומועד ביצוע העבודות חלף, הרי על הנאשם להתייצב עד ליום 24/7/2011 לפני הממונה על מנת שזה יקבע מועד אחר לעבודות שרות.

אם תתעורר תקלה כלשהי בעניין זה, יפנה הממונה לבית המשפט בבקשה מתאימה שאז מן הסתם אחדש הדיון בעניין זה.

7 חודשי מאסר על תנאי והתנאי הוא שבמשך שלוש שנים מהיום לא יעבור הנאשם עבירה מן העבירות בהן הורשע כאן למעט עבירה של נהיגה בקלות ראש.

קנס בסך 1,000 ₪ או חודש מאסר תמורתו.

הקנס ישולם בחמישה תשלומים חודשיים שווים ורצופים, כשהראשון שבהם יהא 1/8/2011.

לא ישולם אחד מן התשלומים ייאסר כאמור.

אני פוסל את הנאשם מלקבל או להחזיק רשיון נהיגה לרכב מנועי, פסילה בפועל למשך 10 חודשים.

הבהרתי לנאשם כי אם לא יפקיד רשיונו כפי המחוייב כדין, הרי אז לא יחל מרוץ הפסילה.

אני פוסל את הנאשם מלקבל או להחזיק רישיון נהיגה לרכב מנועי, פסילה על תנאי, התנאי הוא אם יעבור הנאשם עבירה בה הורשע במשך שלוש שנים, יפסל מלקבל או להחזיק רשיון נהיגה כאמור למשך שנתיים ימים.

זכות ערעור תוך 45 יום מהיום.

**על המזכירות לשלוח העתק החלטה זו לממונה על עבודות שרות.**

<#3#>

**ניתנה והודעה היום ט"ו תמוז תשע"א, 17/07/2011 במעמד הנוכחים.**

|  |
| --- |
|  |
| **אברהם הימן, סגן נשיא** |

<#4#>

**החלטה**

אני מעכב עונש הפסילה בפועל עד ליום 17/10/2011.

ההוראות בדבר הפקדת הרישיון חלות לעניין זה.

<#5#>

**ניתנה והודעה היום ט"ו תמוז תשע"א, 17/07/2011 במעמד הנוכחים.**

5129371

אברהם הימן 54678313

54678313

|  |
| --- |
|  |
| **אברהם הימן, סגן נשיא** |

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)