|  |  |  |  |  |
| --- | --- | --- | --- | --- |
| <**בית משפט השלום בחדרה**> | | | |  |
| <<**ת"פ**><**5361-06-08**><**פרקליטות מחוז חיפה נ' מחאג'נה**>> |  | | <**20 מאי 2009**> |  |
| **ה**<**מאשימה**> | | <<><**פרקליטות מחוז חיפה**>> | | |
| **נגד** | | | | |
| **ה**<**נאשם**> | | <<><**בדר (מוחמד) מחאג'נה**>> | | |

<#2#>

נוכחים:

ב"כ המאשימה: עו"ד דורית לוי פרנק

הנאשם: בעצמו

ב"כ הנאשם: עו"ד בויראת עאדל

**גזר דין**

**הנאשם הורשע על פי הודייתו בעבירות המיוחסות לו בכתב האישום** (שתוקן בישיבת יום 1/1/09):

**תקיפה סתם** – סעיף 379 ל[חוק העונשין](http://www.nevo.co.il/law_html/law01/073_002.htm), תשל"ז -1977,

**החזקת- נשק** – סעיף 144(א) ל[חוק העונשין](http://www.nevo.co.il/law_html/law01/073_002.htm), תשל"ז-1977,

**יריות באיזור מגורים** – סעיף 340 א ל[חוק העונשין](http://www.nevo.co.il/law_html/law01/073_002.htm), תשל"ז -1977,

**וחבלה במזיד לרכב** – סעיף 413 ה ל[חוק העונשין](http://www.nevo.co.il/law_html/law01/073_002.htm), תשל"ז -1977.

מדובר באירוע מיום 8/6/08.

כאשר הנאשם נהג ברכב באום אל פחם, פרץ ויכוח בינו לבין המתלונן על זכות הדרך, ומאוחר יותר באותו יום הוא שלף אקדח וירה על רכב הגולף השייך למתלונן (שלא היה ברכב באותו זמן) וברכב נתגלו שלושה סימני קליעים.

הנאשם נשלח לתסקיר של שירות המבחן, וקצין המבחן סבר שיש מקום לענישה שתציב גבולות ברורים, אבל הציע, לחלופין, אם ביהמ"ש לא ישלח את הנאשם למאסר מאחורי סורג ובריח, להטיל עליו צו מבחן.

מקריאת התסקיר ברור שגם קצין המבחן סבור שיש להטיל על הנאשם מאסר לריצוי בפועל.

הנאשם כבר הורשע בעבר בעבירה של החזקת- נשק, וכבר נשלח למאסר שהומר לעבודות שירות. נכון שהוא לא ישב מעודו מאחורי סורג ובריח, אבל משלא השכיל להבין, אחרי שהורשע בעבירה קודמת ,את החומרת שבהחזקת כלי- היריה, שלא לדבר על הירי עצמו ועוד באיזור מגורים, נראה שאין מנוס אלא להטיל עליו מאסר לריצוי מאחורי סורג ובריח.

פסקי הדין אליהם הפנה ב"כ הנאשם בסיכומיו אינם מלמדים על רמת הענישה, גם משום שחלקם ניתנו בערעורים על פסקי דין של ערכאה נמוכה (וכידוע: ערכאת הערעור אינה ממצה את הדין)

אך בעיקר אינם רלבנטיים כי הנאשמים שם לא היו בעלי הרשעות קודמות בעבירות נשק.

נכון שבישיבת יום 1/1/09 כאשר הנאשם הודה בכתב א ישום המתוקן ונשלח בהסכמה לתסקיר של שירות המבחן, הסכימה המאשימה שבית המשפט יוכל לבקש גם חוות דעת של הממונה על עבודות השירות, אם לדעתו יש טעם בכך, אך באותה נשימה הדגישה כי אין שום הסדר לעניין העונש.

בהתחשב בכל האמור לעיל, וגם בכך שהנאשם נמצא חודשים ארוכים מאד במעצר-בית, תחילה מלא ואח"כ חלקי, בית המשפט גוזר על הנאשם את העונשים הבאים:

**12 חודשי מאסר בפועל** בניכוי ימי מעצרו (הנאשם היה עצור מיום 9.6.08 ועד ליום 25.6.08).

**12 חודשי מאסר על תנאי**, והתנאי הוא שהנאשם לא יעבור בתוך 3 שנים מיום שיחרורו עבירה הקשורה בכלי-יריה, או עבירה של אלימות-פיזית נגד אדם או רכוש שעונשה שלוש שנות מאסר ומעלה, ויורשע בה בין בתקופת-התנאי ובין לאחריה.

הנאשם יתייצב לריצוי מאסרו ביום **6.7.09** שעה **08:30** במזכירות הפלילית של בימ"ש השלום בחדרה.

הודעה זכות ערעור בתוך 45 ימים לבית המשפט המחוזי בחיפה.

<#4#>

<

**ניתנה והודעה היום כ"ו אייר תשס"ט, 20/05/2009 במעמד הנוכחים.**

5129371

אהוד קפלן 54678313

54678313

|  |
| --- |
| <> |
| <**אהוד**><**קפלן**>**,** <**שופט**> |

>

ורדה.ש.

הוקלד על ידי: <ורדה שגן>

נוסח מסמך זה כפוף לשינויי ניסוח ועריכה