|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| |  |  |  | | --- | --- | --- | | <**בית משפט השלום בנצרת**> | | | | <<**ת"פ**><**5963-00**><**מ.י. משטרת נצרת - תביעות מרחב עמקים נ' חסנין ואח'** >> |  | <**13 מאי 2008**> |   **לפני כבוד השופט ג'ורג' אזולאי – ס. נשיא** | |  |
| **ה**<**מאשימה**> | <<><**מ.י. משטרת נצרת - תביעות מרחב עמקים**>> | |
| **נגד** | | |
| **ה**<**נאשמים**> | <<**1**><**דמאל חסנין**>>  <<**2**><**סמיר חביבאללה**>>  <<**3**><**וחידה חביבאללה**>>  <<**4**><**חאלדיה חסנין**>>  <<**5**><**מחמוד חביבאללה**>>  <<**6**><**והבה בדארנה**>>  <<**7**><**מוחמד חביבאללה**>>  <<**8**><**היתאם חביבאללה**>> | |

<><נוכחים:>

<#2#>

מטעם המאשימה: עו"ד אמאל כראם

הנאשמים: הופיעו

בשם הנאשמים: עו"ד ראיד עומרי

<#4#>

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301)

**גזר דין**

<>

הנאשמים הורשעו לאחר ניהול הוכחות בעבירה של **התקהלות אסורה והתפרעות**, לפי סעיף 151 ו 152 ל[חוק העונשין](http://www.nevo.co.il/law/70301), התשל"ז- 1977 (להלן:"חוק העונשין").

בנוסף הורשעו הנאשמים **1** ו **2** בעבירה של **תקיפת שוטר** לפי סעיף 273 ל[חוק העונשין](http://www.nevo.co.il/law/70301).

בנוסף הורשעה הנאשמת **3** בעבירה של **תקיפת שוטר** לפי סעיף 273 ל[חוק העונשין](http://www.nevo.co.il/law/70301) ועבירה של **תקיפה הגורמת חבלה של ממש** לפי סעיף 380 לחוק העונשין.

בנוסף הורשעה הנאשמת **4** בעבירה של **גניבה** לפי סעיף 384 ל[חוק העונשין](http://www.nevo.co.il/law/70301) ועבירה של **החזקת נשק** לפי סעיף 144 (א) לחוק העונשין.

בתאריך 27.10.99, בשעות הבוקר, התקהלו הנאשמים ביחד עם אחרים בסמוך ללשכת התעסוקה בנצרת עלית, התפרעו, נכנסו בכוח לתוכה, זרקו ציוד משרדי ושברו כל הבא ליד.

בנוסף לאמור לעיל, תקפו הנאשמים **1** ו **2** את השוטר, רס"ר גאנם ריזק, דחפו אותו ואת השוטרים האחרים שהיו במקום, נכנסו בכוח ללשכת התעסוקה והתפרעו במקום.

הנאשמת **3** תקפה את רמז זעתרה, מתנדב המשמר האזרחי, בכך שסטרה לו בחוזקה בפניו ובהמשך אף השליכה כסא לעבר המאבטח אלכסנדר שרמן, אשר נזקק לטיפול רפואי.

תוך כי התפרעות ההמון, גנבה הנאשמת **4** מהשוטר שלומי לוי את אקדחו שהיה בנרתיקו, השוטר שהבחין במעשיה, נאבק עימה והצליח להחזיר לידיו את האקדח.

**טעונים לעונש:**

ב"כ התביעה טען כי הנאשמים הורשעו לאחר ניהול הוכחות, כאשר התיק התאפיין בדחיות ועיכובים רבים אשר גרמו להתארכות ההליכים. לדבריו, המדובר במעשים חמורים הפוגעים בסדר הציבורי, הנאשמים הטילו אימה על העובדים במקום ובהתפרעותם הפגינו זלזול כלפי עובדי ציבור ושוטרים. יתרה מכך, נאשמת 4 אף גנבה אקדחו של השוטר, דבר אשר יכול היה להביא לתוצאה הרת אסון. העבירות נמצאות במדרג הגבוה של האלימות ורק עונש מאסר בפועל ירתיע את הנאשמים מלחזור על מעשים דומים בעתיד.

לנאשם 2, 3 הרשעות קודמות בעבירות תכנון ובניה.

לנאשמת 8, הרשעה אחת בעבירה של חבלה במזיד ברכב.

לנאשם 6 הרשעות קודמות בעבירות של ניסיון לתקיפת שוטר ותקיפת שוטר, תמיכה בארגון טרור, היזק לרכוש (מספר הרשעות), התנהגות פרועה ומטרד לציבור.

ב"כ התביעה ביקש למצות עם הנאשמים את הדין ולהטיל עליהם עונש מרתיע של מאסר בפועל, מאסר על תנאי ממושך, קנס גבוה ופיצוי למתלוננים שנפגעו.

ב"כ הנאשמים טען כי התמשכות ההליכים אינה באשמת הנאשמים בלבד וכי פרשיית התביעה נמשכה אף היא לאיטה ודחיות רבות נגרמו כתוצאה מאי התייצבותם של עדי התביעה ומסיבות כאלו ואחרות.

לטענת הסנגור, המדובר בתיק ישן, כשהאירוע עצמו אירע בשנת 1999 וכתב האישום הוגש לאחר יותר משנה. לטענתו, המדובר בנאשמים נורמטיביים ואין מקום כעת, לאחר שמונה וחצי שנים, להטיל עליהם עונש מאסר בפועל.

המדובר, לדבריו, בנאשמים קשיי יום, כאשר הרקע לאירועים הינו פנייתם ללשכת התעסוקה בדרישה לקבל עבודה או לקבל סיוע בשל היותם מובטלים, וגם היום הם עדיין מובטלים. המדובר באירוע בו השתתפו אנשים רבים, אך הוגשו כתבי אישום כנגד הנאשמים בלבד.

**נאשם 1:** יליד 1960, ללא עבר פלילי, נשוי לנאשמת מספר 4 ואב ל- 5 ילדים. בנו בן ה- 14 חולה במחלת ניוון שרירים, הוא מקבל קצבה מהביטוח הלאומי, והם מתקשים מאוד בטיפול בו. הנאשם 1 מובטל, עבר התקף לב וארבעה צנתורים, באחד הדיונים בבית המשפט התמוטט ופונה באמבולנס לבית החולים.

**נאשם 2:** יליד 1969, נשוי ואב ל- 6 ילדים. עובד כשומר ומתפרנס כ 4000 ₪ לחודש. לנאשם זה אין עבר פלילי מלבד עבירות תכנון ובנייה.

**נאשמת 3:** ילידת 1963, ללא עבר פלילי, מתגוררת לבדה בכפר עין מאהל, גננת מוסמכת בעלת תואר בהוראה, עובדת כמורה לכיתות א' וב' וכן כמורה לתגבור ילדים מתקשים.

**נאשמת 4:** אשתו של הנאשם 1, ילידת 1961, מובטלת ואין לה מקור פרנסה. הנאשמת סובלת מבעיות גב קשות.

**נאשם 5:** יליד 1971, ללא עבר פלילי, נשוי ואב ל- 3 ילדים, עובד בבניין, מפרנס יחידי למשפחתו.

**נאשם 6:** יליד 1966, נשוי ואב לשני ילדים, סטודנט שנה א' למשפטים במכללת "שערי משפט", עובד מזה כ- 10 שנים בתחום הסיוע לזכויות עובדים וזכויות אדם ומתוקף תפקידו אף היה באירוע. לטענתו עברו הפלילי של הנאשם מאוד רחוק.

**נאשם 7:** יליד 1958, ללא עבר פלילי, נשוי ואב ל- 6 ילדים, מובטל ומקבל קצבת הבטחת הכנסה בסך 2200 ₪.

**נאשמת 8:** ילידת 1971, נשואה ומתגוררת עם בעלה בכפר עין מאהל, מקבלת קצבת הבטחת הכנסה.

לסיכום טען ב"כ הנאשמים באופן כללי, כי המדובר בעבירות מהמדרג הנמוך בחומרתן, לא נגרם נזק למתלוננים, לא הוגשו תעודות רפואיות ולאור מצבם של הנאשמים בקש להסתפק בעונשים קלים ולא להטיל עליהם קנסות.

**סיכום:**

אין צורך להכביר מילים בדבר חומרת העבירות אותן ביצעו הנאשמים כאשר התפרעו ונכנסו בכוח ללשכת התעסוקה, זרקו ושברו ציוד משרדי, כאשר נאשמים 1 ,2 ו- 3 אף תקפו שוטרים במהלך ההתפרעות ונאשמת 4 אף הגדילה לעשות כאשר גנבה נשקו של אחד השוטרים.

על בתי המשפט להעביר לציבור מסר ברור וחד משמעי, במטרה לשרש את התופעה של שימוש באלימות בכלל, ופגיעה בעובדי ציבור בפרט. יש להבהיר בצורה שלא משתמעת לשתי פנים: אין משיגים דבר באלימות, הבריונות אינה משתלמת ואינה מקדמת דבר.

הנאשמים בחוצפתם כי רבה דרשו בכוח לקבל דמי אבטלה, ואין לדידם קשר לכך שסרבו לעבוד, זכותם לקבל כסף. הנאשמים נתנו פורקן ליצריהם האלימים, תוך שהם זורעים הרס רב ברכוש ציבורי, כאשר ניתן אך לדמיין כיצד היתה מסתיימת ההתפרעות, לולא הופסקו מעשי הנאשמים בידי כוחות המשטרה שהוזעקו למקום.

העבירות החמורות אותן ביצעו הנאשמים מצדיקות הטלת עונשים מכאיבים, על מנת שהנאשמים ואחרים כמותם יירתעו מלעשות מעשים אלו, ועל מנת שתחושת הביטחון בציבור ובפרט אצל עובדי הציבור לא תפגע.

תהיינה טענותיהם של הנאשמים כנגד שירות התעסוקה אשר תהיינה ותהא סערת הרגשות והמצוקה אליה נקלעו אשר תהא, ניסיונותיהם לשנות החלטות מנהליות בדרך של תקיפה ואיומים, חומרה יתרה להם.

הנאשמים הורשעו לאחר שניהלו משפטם, ואמנם אין להעניש נאשמים על עצם ניהול משפט פלילי, אך אין להתחשב בהם כפי שמתחשבים במי שהודה בפתח משפטו, והביע חרטה כנה על מעשיו, כפי שנאמר: "מודה ועוזב ירוחם".

לצד הקולא, נתתי דעתי לעובדה כי הנאשמים 1,3,4,5,7 נעדרים עבר פלילי וכי לא נפתחו כנגדם תיקים נוספים במהלך השנים בהם התנהל משפטם, כמו כן עברו הפלילי של הנאשם 2 הינו בעבירות תכנון ובניה, עברו הפלילי של הנאשם 6 מכביד ורלוונטי, אך העבירה האחרונה בוצעה לפני כמעט 20 שנה, ועברה הפלילי היחיד של הנאשמת 8 הינו משנת 1996, לפני כמעט 12 שנה.

זהו המקום לציין כי התחשבתי בעיקר בזמן הרב שחלף מאז ביצוע העבירה -כשמונה שנים- כאשר לא ניתן לקבוע אשמתו המוחלטת של מי מהצדדים לעניין התארכות והתמשכות הדיונים וכולם נטלו בה חלק, ועל כן אמנע מהטלת מאסר בפועל כפי שהיה מתחייב מהנסיבות.

יחד עם זאת, מצאתי לנכון להטיל עליהם עונש כספי במטרה לפגוע בכיסם של אותם הנאשמים אשר בחרו באלימות ובגרימת נזק כספי רב כדי להשיג בכוח הזרוע הטבות כספיות.

לאור האמור לעיל, ולאחר ששקלתי את כלל הנסיבות לקולא ולחומרא, וכן שקלתי נסיבותיהן האישיות של הנאשמים ובשל חלוף הזמן הרב מאז ביצוע העבירה, מצאתי לנכון להטיל על הנאשמים את העונשים הבאים:

1. אני מטיל על כל אחד מהנאשמים 9 חודשי מאסר על תנאי והתנאי הוא שלא יעברו במשך 3 שנים מהיום על כל עבירה של אלימות פיזית כלפי אדם.
2. **אני מטיל על כל אחד מהנאשמים קנס של 6000 ₪ או 90 ימי מאסר תמורתו. הקנס ישולם ב 10 תשלומים חודשיים שווים ורצופים, תשלום ראשון בעוד חודש. במידה ולא ישולם תשלום אחד מבין התשלומים, יעמוד הקנס לפרעון מידי. במידה והפקידו הנאשמים כספים במסגרת תיק זה, יש לקזזם עם הקנס.**
3. **אני מחייב בנוסף את הנאשמים 1 ו- 2 לפצות את השוטר, רס"ר גאנם ריזק בסך של 1000 ₪ כל אחד, אשר יופקד בקופת בית המשפט תוך חודשיים.**
4. **אני מחייב בנוסף את הנאשמת 3 לפצות את מתנדב המשמר האזרחי, רמז זעתרה, ואת המאבטח אלכסנדר שרמן בסך של 500 ₪ לכל אחד, אשר יופקדו בקופת בית המשפט תוך חודשיים.**
5. **אני מחייב בנוסף את הנאשמת 4 לפצות את השוטר שלומי לוי בסך של 500 ₪, סכום זה יופקד בקופת בית המשפט תוך חודשיים.**

**זכות ערעור תוך 45 יום מהיום בבית משפט מחוזי בנצרת.**

**<#3#>**

<<

5129371

5129371

ג'ורג' אזולאי 54678313-/

5467831354678313

|  |
| --- |
| **ניתן והודע היום ח' אייר תשס"ח, 13/05/2008 במעמד הנוכחים.** |
| <ג'ורג'> <אזולאי>, <סגן נשיא>>> |

<>

<>

עריכת המסמך: <מרטין פרץ>

נוסח מסמך זה כפוף לשינויי ניסוח ועריכה