|  |  |  |  |  |
| --- | --- | --- | --- | --- |
| <**בית המשפט המחוזי בחיפה**> | | | |  |
| <<**ת"פ**><**6186-07**><**מ.י. פרקליטות מחוז חיפה-פלילי נ' קשאש**>> |  | <**01 דצמבר 2008**> | |  |
| **ה**<**מאשימה**> | | | <**מדינת ישראל** <><>> | |
| **נגד** | | | | |
| **ה**<**נאשם**> | | | <<><**קיאל קשאש (עציר)**>> | |

<#2#>

נוכחים:

ב"כ המאשימה – עו"ד גב' בוגדנוב

ב"כ הנאשם – עו"ד עריד

הנאשם – באמצעות הליווי

#3#>

חקיקה שאוזכרה:

[**חוק העונשין, תשל"ז-1977**](http://www.nevo.co.il/law/70301): סע' [**144**](http://www.nevo.co.il/law/70301/144)

**גזר דין**

1. הנאשם הורשע בעבירות של קשירת קשר לפשע, נשיאה והובלת נשק, חבלה בכוונה מחמירה ותקיפה הגורמת חבלה של ממש. על פי עובדות כתב האישום המתוקן, בהן הודה הנאשם (לאחר שמיעת מרבית הראיות), קשר הנאשם קשר יחד עם אחר לירות במתלונן. ביום 18.10.07 נפגש הנאשם עם המתלונן, ירה לעברו 4 עד 5 יריות, פגע ברגלו הימנית של המתלונן וגרם לו שבר מרוסק בשוק ימין. כתוצאה מהירי נחבלה גם עוברת אורח.

2. הנאשם יליד שנת 1987, תושב עכו העתיקה.

לנאשם הרשעה קודמת בעבירות של החזקת נשק שלא כדין,והחזקת אבזר נשק ואיומים. ביום 15.1.07 נגזר על הנאשם בת.פ. 1131/06 בבימ"ש השלום בעכו, מאסר למשך 4 חודשים אותם ריצה בעבודות שירות ומאסר על תנאי לתקופה של 8 חודשים, למשך 3 שנים, שלא יעבור עבירה לפי [סעיף 144](http://www.nevo.co.il/law/70301/144) ל[חוק העונשין](http://www.nevo.co.il/law/70301) ויורשע עליה.

3. שירות המבחן ערך תסקיר בעניינו של הנאשם . הנאשם קיבל אחריות על מעשיו וטען בפני קצין המבחן כי ביצע את העבירות על רקע סכסוך עם המתלונן. יחד עם זאת התקשה הנאשם לפרט את המניעים שהביאו אותו להתחברות עם שותפיו לעבירות. שירות המבחן התרשם כי לנאשם קשה לגייס כוחות לשם עריכת שינוי משמעותי באורחות חייו ונמנע ממתן המלצה טיפולית אודותיו.

4. המתלונן הגיש מכתב שכתב בתאריך 12.10.08 ובו פירט את נזקיו – כאשר עובר לפגיעתו היה בריא לחלוטין ופרנס בכבוד את בני משפחתו ולאחריו הוא סובל מבעיות נפשיות ונדודי שינה, עבר ניתוחים וסובל מנכות ברגלו. הוא טען כי הוציא הוצאות נכבדות על תרופות ונסיעות לבדיקות והדבר פגע כלכלית בבני משפחתו.

המתלונן התייצב בבית המשפט במעמד הטיעון לעונש וסיפר כי עשה סולחה עם משפחת הנאשם והוא מבקש לא למצות את הדין עם הנאשם.

5. ב"כ המאשימה ביקשה להחמיר בעונשו של הנאשם, שביצע את העבירות בקור רוח, במרכז העיר, כאשר הוא גרם למתלונן נזקים קשים וכן פגע בעוברת אורח. היא הדגישה הן את האלימות ברחובות והצורך למגרה, והן את חומרת העבירות בנשק.

6. ב"כ הנאשם טען כי מדובר בנאשם צעיר, שעברו אינו מכביד. הנאשם קיבל אחריות על מעשיו , הביע חרטה עליהם ואף הגיע לידי סולחה עם המתלונן. ב"כ הנאשם ביקש שלא למצות את הדין עם הנאשם ולקחת בחשבון את תקופת מעצרו – מאז 9.12.07.

7. הנאשם הביע חרטה על מעשיו וחזר וביקש סליחה מהמתלונן אשר היה נוכח באולם.

8. אכן הנאשם צעיר והוא הודה בעבירות שיוחסו לו (אם גם לקראת סיום מסכת הראיות), קיבל אחריות על מעשיו והביע חרטה עליהם. יחד עם זאת – כאשר שיקולים אלה עומדים על כף המאזניים הם חייבים להדחות אל מול האינטרס הציבורי. וראה לאחרונה פסק דינו של כבוד השופט גרוניס ב[ע"פ 6260/05](http://www.nevo.co.il/case/6056840) מאלק חדרה נ. מדינת ישראל (לא פורסם):

**"שוב ושוב נתקלים אנו במקרים בהם נעשה שימוש בסכינים (או בנשק קר אחר ולפעמים אף בנשק חם) לשם יישוב סכסוכים, ולעיתים מדובר בסכסוכים שוליים ופעוטים ביותר. בשל ריבויים של מקרים אלה אין מנוס אלא לנקוט גישה מחמירה, לפיה ניתן משקל עודף לשיקולים כלליים על פני שיקולים אינדיווידואליים. כך אכן עשה בית משפט קמא. הגם שמדובר באדם צעיר, חסר עבר פלילי, ראוי היה להעדיף שיקולים של הרתעה כללית והגנה על שלום הציבור"**.

(וכן ראה [ע"פ 6714/08](http://www.nevo.co.il/case/6079403) מדינת ישראל נ. ווליד עבד אל חי ובאקר תאיה).

בענייננו הדברים מקבלים משנה תוקף כאשר מדובר בנשק חם וכאשר העבירות בוצעו כאשר תלוי ועומד נגד הנאשם מאסר על תנאי.

9. על רף הענישה בעבירת החבלה בכוונה מחמירה עמד לאחרונה בית המשפט העליון גם ב[ע"פ 1552/08](http://www.nevo.co.il/case/5743421) משה פרטוש נ. מדינת ישראל (פסק דין מיום 29.10.08), כאשר הוא מביע דעתו כי עונש של 6 שנות מאסר בפועל "אינו חורג מרף הענישה המקובל בגין הרשעה בעבירה של חבלה בכוונה מחמירה והוא אף קרוב יותר לרף הענישה הנמוך הקיים".

אמנם, בהמשך עומד בית המשפט על הנסיבות האישיות של הנאשם ועל הצורך באיזון האינטרסים אך מסקנתו היא כי הנסיבות האישיות נדחות מול חומרת המעשים וכי "המאבק בתת תרבות הסכין רחוק מלהגיע לסופו ומשכך מוטלת עלינו החובה לשרש תופעה נפסדת זו וזאת על ידי החמרה בעונשם של מי שבחרו לפגוע בגופו של הזולת בסכינים או בכלי משחית אחר".

10. בלוקחי בחשבון את כל האמור אני גוזרת על הנאשם:

40 חודשי מאסר בפועל.

אני מפעילה את עונש המאסר המותנה שנגזר על הנאשם בת.פ. 1131/06 בבימ"ש השלום בעכו, כאשר מתוכם 4 חודשים ירוצו בחופף לעונש המאסר בתיק זה ו- 4 חודשים במצטבר.

סה"כ ירצה הנאשם 44 חודשי מאסר, כאשר מניין התקופה ימנה מיום מעצרו של הנאשם – 9.12.07.

24 חודשי מאסר על תנאי, והתנאי הוא כי בתקופה של 3 שנים ממועד שחרורו מן המאסר לא יעבור הנאשם עבירה מסוג פשע ויורשע עליה.

קנס בסך 5,000 ₪.

פיצוי למתלונן בסך 5,000 ₪.

הפיצוי והקנס ישולמו ב- 10 תשלומים חודשיים שווים ורצופים, החל ב- 1.3.09 ובכל 1 לחודש שלאחריו.

**והודעה זכות ערעור לבית המשפט העליון תוך 45 ימים.**

<#4#>

<

**ניתן והודעה היום** <**ד' כסלו תשס"ט**>**,** <**01/12/2008**> **במעמד הנוכחים.**

|  |
| --- |
| <> |
| <**ברכה**><**בר-זיו**>**,** <**שופטת**> |

>

עו"ד עריד:

יוער שביום 7/12/08 אמו של הנאשם אמורה לצאת למכה. מתבקש בית המשפט לעכב ביצוע ביום יומיים, ולשחרר את הנאשם.

<#5#>

**החלטה**

הבקשה נדחית.

<#6#>

<

**ניתנה והודעה היום ד' כסלו תשס"ט, 01/12/2008 במעמד הנוכחים.**

5129371

5129371

ברכה בר זיו 54678313-6186/07

5467831354678313

|  |
| --- |
| <> |
| <**ברכה**><**בר-זיו**>**,** <**שופטת**> |

>

קלדנית - עדי שיטרית

הוקלד על ידי: <עדי שטרית>

נוסח מסמך זה כפוף לשינויי ניסוח ועריכה