|  |  |  |
| --- | --- | --- |
| **בית משפט השלום בתל אביב - יפו** | | |
| **ת"פ 6491-08 מ.י. פרקליטות מחוז ת"א - פלילי נ' קודסי** |  | **07 מרץ 2010** |

|  |  |  |
| --- | --- | --- |
| **בפני כב' השופטת הדסה נאור** |  |  |

|  |  |
| --- | --- |
| **המאשימה** | **מדינת ישראל** |
| **נגד** | |
| **הנאשם** | **אלי קודסי** |

<#2#>

נוכחים:

ב"כ המאשימה עו"ד ניר ביטון

הנאשם בעצמו

ב"כ הנאשם עו"ד סננס

**גזר דין**

**הנאשם הורשע על פי הודאתו, במסגרת הסדר טיעון דיוני, בעבירה של החזקת נשק שלא כדין, על פי סעיף 144(א) ל**[**חוק העונשין**](http://www.nevo.co.il/law_html/law01/073_002.htm)**.**

**כתב האישום תוקן באופן שהוספה העובדה שהנשק שנתפס במחסן בחצר ביתו של הנאשם, הוטמן שם על ידי אחר, כשסמוך לאחר מכן, הדבר נודע לו.**

**בנוסף, הואשם הנאשם גם בכך שהחזיק עבור אחר במקומות שונים, בביתו ובמחסן, עשרות חזיזים, כדורי נפץ וזיקוקים.**

**חרף העובדה שהנאשם יליד 53, נעדר הרשעות קודמות, עתרה המאשימה להטיל עליו מאסר בפועל מאחורי סורג ובריח, מאסר על תנאי וקנס.**

**ב"כ המאשימה ראה בעובדה שהנאשם החזיק בנשק עבור אחר נסיבה מחמירה, שכן בנסיבות אלה, אין לו שליטה על השימוש שייעשה בנשק.**

**ב"כ הנאשם, בהיותו ער, מחד גיסא לחומרת העבירה ומאידך גיסא, בהתחשב בנסיבות האישיות כפי שאלה עולות מתסקיר המבחן שהתקבל בהסכמת הצדדים ובעובדה שהנאשם, על אף גילו, לא הסתבך מעולם בפלילים – ביקש להסתפק במאסר בפועל לתקופה שניתן לרצותה בעבודות שירות.**

**הנאשם נבחן על ידי הממונה על עבודות השירות ונמצא כשיר לבצע עבודות במסגרת זו.**

**אכן אין חולק שהעבירה בה הורשע הנאשם הינה מסוג העבירות בהן טמון פוטנציאל של מסוכנות לציבור – הן במקום שבו הנשק מוחזק על ידו למטרותיו הוא, לעת מצוא או בהיות הנשק מוחזק על ידו עבור אחר, כשאין הוא יודע מה מטרת האחר בהחזקתו.**

**אולם בבוא בית המשפט לגזור דינו של נאשם, עליו להעמיד לנגד עיניו, אל מול חומרת העבירה, גם את נסיבותיו האישיות. במקרה זה מצאתי שהאיזון הנכון בין אופי העבירה, נסיבות החזקת האקדח, מחד ונסיבותיו של הנאשם מאידך, הינו בהשתת מאסר בפועל לריצוי בעבודות שירות, ללא ניכוי תקופת המעצר, בו הוא שהה, במסגרת תיק זה.**

**בשוקלי את נסיבות המקרה ואת טיעוני הצדדים, אני מטילה על הנאשם את העונשים הבאים:**

**1. מאסר בפועל למשך 6 חודשים.**

אני מורה כי הנאשם ירצה את עונש המאסר שהוטל עליו בעבודות שירות, כמפורט בחוות דעתו של הממונה על עבודות השירות.

**הנאשם יבצע את עבודות השירות במסגרת בית אבות משען רמת אפעל, בימים א'- ה' בין השעות 07:00 – 14:00 ו בערבי חג וחול המועד, כנהוג במקום העבודה.**

**תחילת בצוע עבודות השירות בתאריך 11.3.10.**

**במועד זה יתייצב הנאשם בשעה 8:00 בפני המפקח על עבודות השירות במפקדת מחוז מרכז לצורך קליטה והצבה.**

**המזכירות תעביר לממונה על עבודות השירות העתק החלטה זו.**

**הממונה ידווח לבית המשפט עם תום ביצוען של העבודות.**

**מודע בזאת לנאשם כי במקום נערכת ביקורת.**

**אי עמידה בביקורת עלולה להביא להפסקת עבודות השירות והמרתן במתקן כליאה. אם ישנה הנאשם את כתובתו, עליו להודיע על כך לממונה על עבודות השירות.**

**2. מאסר על תנאי למשך 6 חודשים והתנאי הוא שהנאשם לא יעבור את העבירה בה הורשע במשך 3 שנים מהיום.**

**3. הנאשם ישלם קנס בסך 3000 ש"ח או 3 חודשי מאסר תמורתו.**

**הקנס ישולם ב-3 תשלומים שווים ורצופים, בסך 1000 ₪ כ"א, החל בתאריך 1.5.10 ובכל 1 בחודש שלאחריו.**

**אי עמידה באחד התשלומים תביא לפרעון מיידי של הקנס כולו.**

**הנשק יושמד או יחולט.**

**זכות ערעור תוך 45 יום.**

**<#4#>**

**ניתנה והודעה היום כ"א אדר תש"ע, 07/03/2010 במעמד הנוכחים.**

|  |
| --- |
|  |
| **הדסה נאור, שופטת** |

<#5#>

**החלטה**

**תחילת ריצוי עבודות השירות נקבעה לתאריך 11.3.10.**

**אם תחליט המאשימה להגיש ערעור על גזר הדין, עד תאריך 10.3.10 – יעוכב ביצוע גזר הדין למשך 30 יום.**

**המאשימה תודיע לבית המשפט ולב"כ הנאשם עד תאריך 10.3.10 על החלטתה.**

<#6#>

**5129371**

**54678313ניתנה והודעה היום כ"א אדר תש"ע, 07/03/2010 במעמד הנוכחים.**

הדסה נאור 54678313

|  |
| --- |
|  |
| **הדסה נאור, שופטת** |

אליה.

הוקלד על ידי: אליה הלפרין

נוסח מסמך זה כפוף לשינויי ניסוח ועריכה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)