|  |  |  |
| --- | --- | --- |
| **בית משפט השלום בתל אביב - יפו** | | |
| **ת"פ 6884-08 מ.י. פרקליטות מחוז ת"א - פלילי נ' קרצבסקי** |  | **23 מרץ 2010** |

|  |  |  |  |  |
| --- | --- | --- | --- | --- |
|  | 4550/08 | 5323/08 | 2964/09 | 13250-01-10 |

|  |  |  |
| --- | --- | --- |
|  | **בפני כב' הסגן נשיא חנן אפרתי** | |
| **המאשימה** | | **מ.י. פרקליטות מחוז ת"א - פלילי** |
| **נגד** | | |
| **הנאשמים** | | **דוד קרצבסקי** |
|  | | |

<#2#>

נוכחים:

ב"כ התביעה עו"ד נועם שביט

ב"כ הנאשם עו"ד גיא פרידמן

הנאשם בעצמו

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [144 (א)](http://www.nevo.co.il/law/70301/144.a), [412](http://www.nevo.co.il/law/70301/412)

**גזר דין**

**בפני נאשם, גבר צעיר יליד 1990, שהורשע על פי הודאתו בכל שיוחס לו בכתב האישום. שלושת אישומיו בעבירות הבאות:**

**באישום הראשון":**

**בהחזקת רימון הלם עבירה על הוראת** [**סעיף 144 (א)**](http://www.nevo.co.il/law/70301/144.a) **ל**[**חוק העונשין**](http://www.nevo.co.il/law/70301)**.**

**בעבירה של הפרעה לשוטר במילוי תפקיד.**

**באישום השני:**

**בעבירה של קבלת נכסים שהושגו בעוון – עבירה על הוראת** [**סעיף 412**](http://www.nevo.co.il/law/70301/412) **ל**[**חוק העונשין**](http://www.nevo.co.il/law/70301)**.**

**באישום השלישי:**

**הכשלת שוטר.**

**הרקע העובדתי בקצרה הוא כדלקמן:**

**ביום 4/11/08, בשעות הצהריים, הבחינו שוטרים בנאשם כשהוא רוכב על קטנוע, כשעצרו אותו, ניסה לברוח מן המקום, ובחיפוש על גופו נמצא בחזקתו, בתחתוניו, רימון הלם צהלי עטוף בגרב.**

**באישום השני, בספטמבר לפני האישום הראשון, נתפס בחזקת המשיב רימון עשן בשונה מהרימון הקודם שהיה רימון הלם.**

**באישום השלישי, ביום 9/9/98 – כמה ימים לפני ארועי האישום השני, הכשיל הנאשם שוטרים כמפורט בפרק העובדתי לכתב האישום בכך, שהציג טענה כוזבת לשוטרים כאילו הביא קטנוע כשהוא נמצא מחוץ לתחנה והוא מתעתע בהם.**

**בשלב הטיעונים לעונש הוגשו ראיות מהם עולה כי לנאשם יש מעורבות פלילית קודם שהסתיימה בלא הרשעה בבימ"ש שלום לנוער.**

**כמו כן הוגש תסקיר בעניינו אליו אתייחס מיד בהמשך.**

**במהלך שמיעת התיק, הצדדים דיברו ביניהם, הגיעו להסכמות שחלקן הסתיימו באי הבנות ושבו להסכמות חלקיות, קרי, בתום סאגת המגעים בין הצדדים הבנתי כי התביעה התחייבה ובפועל ביקשה מאסר בפועל, כיון שהתסקיר לשיטת התביעה לא היה חיובי.**

**לשיטת הנאשם ובא כוחו התסקיר היה חיובי, עיקר הקשיים ואי הבהירויות העולים מן התסקיר יסודם בכך שהנאשם התקשה להיפתח בקבוצה הטיפולית בפני אחרים, והתנהגותו הביישנית או הנמנעת פורשה על ידי שרות המבחן כפי שפורשה ולא לטובת הנאשם.**

**התביעה ביקשה להחמיר עם הנאשם ולגזור עליו 8 חודשי מאסר מאחורי סורג ובריח ועונש מאסר מותנה. עיקר טיעוניה והנמקותיה היו:**

**1. החזקה עקבית של כלי ירייה וכלי נשק. [שני הרימונים אחד עשן ואחד הלם]. יש בה כדי להעיד על התנהלות מסוכנת של הנאשם כלפי סביבתו.**

**2. דרך התנהלותו עם השוטרים יותר מפעם אחת, יש בה "להשביח" את המסוכנות של הנאשם.**

**עיקר טיעוני ההגנה היו כפי שהוזכר קודם, אך אזכיר שנית כי, ההגנה ביקשה להקל עם הנאשם כיון ש:**

**1. הרימונים הם כלי נשק אך אין בהם ככלל להזיק, הם לא מיועדים לגרום נזק.**

**2. לנאשם אין הרשעה קודמת ועתידו לפניו ואין לפגוע בו.**

**3. שרות המבחן פירש לא נכונה את התנהלותו ועל בית המשפט לגזור עונש הצופה אל פני עתיד ולא רומס.**

**כתאן המסייע לטיעונים הביא ב"כ הנאשם שורה של פסקי דין שניתנו על ידי בית משפט שלום בתיקים דומים.**

**דיון והחלטה:**

שמעתי את טיעוני הצדדים ובחנתי את שנטען, ועיינתי פעם נוספת בתסקיר, מן המקובץ עולה כדלקמן:

1. ההתנהגות העקבית של הנאשם במשך שלושה ארועים כשפרק זמן מפריד בין ארוע לארוע מצביע על דרך התנהלות עבריינית.

2. נשיאת רימון הלם באמצע היום כשהוא מוצנע בתחתונים בתוך גרב לא מצביע בדיוק על התנהגות של אדם סביר ונורמטיבי. החזקת הרימון השני תומכת בשצויין זה עתה.

3. התנהלותו כלפי השוטרים בשתי הזדמנויות שונות, גם היא תורמת ל"השבחת" דרך התנהלותו העבריינית של הנאשם.

**לאחרונה ביהמ"ש מחוזי בתל אביב, שעל פי דין עלי לקבל את הנחיותיו ולאכוף את ראשי בענווה כלפי החלטותיו, הפך ובצדק החלטה שלי לסיים הליכים ללא הרשעה נגד אדם שבביתו לא על גופו, ובחדר אחר, נתפס אקדח ונתפס רימון הלם, ונתפסו מס' כדורים. אותו אדם שסיימתי את ההליכים נגדו ללא הרשעה היה חף מכל עבר פלילי ומכל מעורבות פלילית קודמת. אותו אדם , בדומה לנאשם שבפני הודה. לאותו אדם בשונה מהנאשם שבפני היה תסקיר חיובי ביותר שעיקריו היו שהינו אדם שגדל בשכונת עוני ובמצוקה קשה ובסביבה עבריינית וחרף כל שנותיו באותה סביבה לא היה מעורב מעולם בשום צורה שהיא בפלילים.**

**חשבתי שם, כאשר נימקתי את החלטתי שכזכור, בוטלה על ידי בימ"ש מחוזי בכך שיש לתת לאנשים בעלי מוטיבציה דוגמת הנאשם בתיק ההוא, הזדמנות להאמין ביכולתם ולראות בעבירה בה הורשע מעידה בודדת ומיותרת ולא לפגוע בעתידו. גם שם היה מדובר בבחור צעיר דוגמת הנאשם באותו גיל והטלתי על אותו בחור עבודות שרות לטובת הציבור בפיקוח שרות המבחן בלבד וללא הרשעה.**

**בימ"ש המחוזי** [**בע.פ. 7908/09 מדינת ישראל נ' מצרי**](http://www.nevo.co.il/case/2529923)**, חשב אחרת וקבע בהמשך לפסיקת בימ,ש עליון ב**[**ע.פ. 6583/06**](http://www.nevo.co.il/case/6072945) **אגא אדהם נ' מדינת ישראל [לא פורסם], שניתן ביום 5/12/06, כי:**

**"נראה כי יש להרים תרומה מספקת לעקירת התופעה של החזקת נשק שלא כדין אשר לצערנו התפשטה במחוזותינו...."**

**הואיל וכאן הרקע העובדתי והנסיבות שונות, כאן מדובר במס' עבירות בשתי החזקות של רימון גז ורימון עשן, והתנהלות בניגוד לדין כלפי שוטרים, ומאחר וקיימת אותה פסיקה מנחה של בימ"ש מחוזי בשונה לפסיקה המקלה של בתי משפט השלום שב"כ הנאשם המלומד הניח בפני, אני גוזר על הנאשם את העונשים הבאים:**

**א. 20 חודשי מאסר, מתוכם, 6 חודשי מאסר בפועל שירוצו בעבודות שרות והיתרה, 14 חודש כעונש מאסר מותנה על העבירות בגינן הורשע, ועל כל עבירה נגד עובד ציבור, בכלל ושוטרים בפרט. כמו כן על כל עבירה על החזקת כלי ירייה.**

**ב. קנס סמלי בסך 1,000 ₪. הסכום יקוזז מסכום הפקדון ובתנאי שזה הופקד על ידי הנאשם, ניתן לקזז מתיק** [**ב"ש 4550/08**](http://www.nevo.co.il/case/664301)**. היתרה תועבר לנאשם באמצעות עורך דינו.**

**ג. הנאשם יחתום על התחייבות כספית בסך 30,000 ₪ להימנע במשך 24 חודש מביצוע העבירות בהן הורשע, וכל עבירה כנגד שוטרים, וכל עבירה הכרוכה בכלי ירייה, נשק תחמושת ו/או חומרי נפץ. אם יסרב לחתום ייאסר ל- 4 חודשים.**

**לא הייתי מהסס להחמיר עם הנאשם ולגזור עליו עונש מאסר בפועל מאחורי סורג ובריח, אך אני רואה בעצם ההודאה שלו בתחילת המשפט ובניסיון שלו לחסוך זמן דיוני יקר, נימוק לקולא, כאן, נקודתית ובנסיבות אלה.**

**כמו כן, הואיל ועסקינן באדם צעיר שאין לו הרשעות, שמעגלות חייו עד כה הביאו אותו להתחכך בעולם העברייני, אני נותן לו הזדמנות אחרונה, תמריץ חיובי בכך שאינני שולח אותו מאחורי סורג ובריח, שם קשריו עם אותו עולם יודגשו ויושבחו.**

<#4#>

**ניתנה והודעה היום ח' ניסן תש"ע, 23/03/2010 במעמד הנוכחים.**

|  |
| --- |
|  |
| **חנן אפרתי, סגן נשיא** |

<#5#>

**החלטה**

הנאשם ישלח לממונה על עבודות השרות, זה יתייחס לחווה"ד הקודמת, אם היא תקפה, הוא יודיע על כך לבית המשפט.

יקוים דיון בעניינו של הנאשם בחוות הדעת.

ניתן לזמן את הנאשם באמצעות עו"ד גיא פרידמן פקס 036240022, נייד 0543001401.

**העתק החלטה וגזר הדין יישלחו לממונה על עבודות השרות.**

**הודע לנאשם על חובת התייצבותו לדיון הבא.**

**נדחה לדיון בחוות דעת הממונה ליום 11/4/10 שעה 09:00.**

<#6#>

**ניתנה והודעה היום ח' ניסן תש"ע, 23/03/2010 במעמד הנוכחים.**

5129371

ה חנן אפרתי 54678313

54678313

|  |
| --- |
|  |
| **חנן אפרתי, סגן נשיא** |

נוסח מסמך זה כפוף לשינויי ניסוח ועריכה

הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן