<

|  |  |  |  |  |
| --- | --- | --- | --- | --- |
| <**בית משפט השלום בפתח תקווה**> | | | | |
| <<**ת"פ**><**8625-12-08**><**מדינת ישראל נ' גאבר(עציר)**>> |  | <**24 יוני 2009**> | | |
| **בפני כב' ה**<**שופטת ליה לבאון**> | | |  |  |

|  |  |
| --- | --- |
| **ה**<**מאשימה**> | <<><**מדינת ישראל**>> |
| **נגד** | |
| **ה**<**נאשמים**> | <<><**מאהר גאבר (עציר)**>>> |

<#2#>

נוכחים:

<<<מאשימה 1> <> <> <מדינת ישראל> באמצעות ב"כ עו"ד אבירי

<נאשם 1> <> <מאהר> <גאבר> וב"כ עו"ד יוחאי>>

<

לגזר-דין בשלום (13-07-2009): [**תפ 8625-12-08**](http://www.nevo.co.il/case/4269287) מדינת ישראל נ' מאהר גאבר שופטים: ליה לבאון, עו"ד: קרוננברג, גאבר, מאהר גאבר, יוחאי

לפסק-דין במחוזי (04-11-2009): [**עפג 16868-07-09**](http://www.nevo.co.il/case/4269286) מדינת ישראל נ' מאהר גאבר שופטים: אברהם טל, ד#ר אחיקם סטולר, רות לורך, עו"ד: קרן לוי

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [144(א)](http://www.nevo.co.il/law/70301/144.a)

>

**גזר דין**

1. הנאשם, מאהר בן מוחמד גאבר, יליד 1968, הודה במסגרת הסדר טיעון והורשע בעבירה של החזקת נשק - לפי [סעיף 144(א)](http://www.nevo.co.il/law/70301/144.a) רישא ל[חוק העונשין](http://www.nevo.co.il/law/70301) התשל"ז-1977 על כך שביום 13.12.08 בשעה 03:30 או סמוך לכך, בג'לג'וליה, נמצא הנאשם מחזיק ברכבו מתחת למושב הנהג, ובעת ששהה ברכב, אקדח מסוג סמית אנד ווטסון, שמספרו TYU3734 , האקדח היה טעון במחסנית שבה 4 כדורים בקוטר 9 מ"מ.

1. הרשעתו היא מיום 16.2.09 ונתבקש תסקיר ש"מ.
2. בתסקיר שהתקבל ליום 27.4.09 נמסר כי הוא כבן 41, נשוי ואב ל- 6 ילדים, משפחת המוצא נורמטיבית, סיים 12 שנות לימוד עובד באופן סדיר מזה 25 שנים, ומעסיקו מרוצה הימנו.

בעברו הרשעה אחת בגין הסעת תושב זר.

לדבריו בשנים האחרונות נקלע לקשיים כלכליים ולכן נאלץ לעבוד בעבודה נוספת בתחום האבטחה, מסר כי מצא את האקדח מספר חודשים עובר למעצרו באזור בו עבד וכי תכנן להוציא רשיון נשק, הסביר את העבירה על רקע רצונו להתנדב בשיטור קהילתי שלא צלח בעבר ושלל את החזקת האקדח בשל סכסוכים חברתיים.

כמו כן הדגיש כי העבירה חריגה להתנהלותו התקינה ד"כ וכי ההליך המשפטי ומעצרו הגבירו את מצוקתו והבנתו בדבר חומרת העבירה.

קצינת המבחן התרשמה כי תפקודו ככלל נורמטיבי, ומאחר ואינה רואה צורך בטיפול המליצה על צו של"צ בהיקף של 220 שעות .

4. התביעה בטיעוניה לעונש עתרה להטלת מאסר בפועל מרתיע ומאסר על תנאי מרתיע.

עוה"ד הגב' חגי עמדה על חומרת העבירה, המסוכנות הרבה שבהחזקת נשק הנופל לעיתים בידיים עוינות, ומדיניות הענישה המחמירה בעבירות אלו.

עוד עמדה על עברו הפלילי הכולל הרשעה אחת בגין הסעת תושב זר, ולשיטתה מאסר בפועל הושת גם על מי שעברו נקי, או כאלו שניתן בעניינם תסקיר חיובי, ומכאן עמדתה לעונש.

עוה"ד מר יוחאי הביע תמיהה על עמדת התביעה שנותרה בעינה גם לאחר שהתקבל תסקיר, הדגיש את נסיבותיו האישיות – אב לילדים עובד ומתפקד, ואת נסיבות המצאות הנשק ברשותו שלא עשה בו שימוש וניסה להוציא רשיון אלא שאז תפסוהו, הנשק לא נועד לפעילות עבריינית לא בוצעו עבירות נלוות, והתסקיר בעניינו חיובי הגם שהומלץ להטיל עליו של"צ ולא עבודות שירות וגם הפנה לפסיקה רלבנטית.

על פי אלו עתר לאמץ את המלצת ש"מ לעונש.

עוד שמעתי את הנאשם שהצר על המעשה, הדגיש כי הוא אב לילדים, מזה ששה חודשים אינו עובד, וכי למד לקח ובעתיד יפנה למשטרה.

5. עסקינן בהחזקת נשק שחומרה ניכרת לצידה, כאשר הנאשם נמצא מחזיק מתחת למושב הנהג ברכבו אקדח טעון במחסנית ובה 4 כדורים ועולה מאליה הסכנה הגלומה בהחזקתו לו ולשלום הציבור.

לא אחת נאמר בפסיקה כי יש לנקוט יחס מחמיר כלפי מי שעוברים עבירות בנשק;

**"באשר לעבירות בנשק, בית משפט זה, שבתוך עמו הוא יושב, חזר פעמים אין ספור על היחס המחמיר שיש לנקוט כלפיהן. הדברים ברורים כשמש; המחזיקים בנשק בעבירה, או הסוחרים בו, על פי רוב וככלל אינם עושים זאת אלא לצרכי עבירות אחרות, הכרוכות באלימות או בהפחדה. נשק נועד לירות, וטבעו גם שבשעת ה"צורך" הסובייקטיבי, זדוני ומרושע ככל שיהיה, עלולה האצבע להיות קלה על ההדק. דברים אלה מתחזקים כמובן כשהמדובר בבעלי עבר פלילי ...**

**...**

**אם ראית בתיאטרון במערכה ראשונה אקדח, צפה לכך שבמערכה הבאה או זו שאחריה גם יירה האקדח. אין בדעתנו לחרוג מן הקו המחמיר שמצא ביטוי מתמיד בפסיקה."**

[ע"פ 4050/08](http://www.nevo.co.il/case/5891607) לייבוביץ נ' מ"י (טרם פורסם, 27.07.08) פסקה כא' לפסה"ד).

לנאשם הרשעה אחת בעבירה של הסעת תושב זר שאיננה ממין העניין, התסקיר בעניינו חיובי - תפקודו נורמטיבי ד"כ, אב לילדים, עבד 25 שנים בעבודה סדירה ואין חשש לפעילות עבריינית מצידו, כך שמדובר במדרג נמוך של עבירות הנשק לשיטת שירות המבחן .

יחד עם זאת יש לזכור, כי החומרה המיוחדת שבעבירה נגזרת מפוטנציאל המסוכנות שבהחזקת נשק, ובמקרה זה לא רק שהחזיק נשק אלא גם תחמושת לו – ונשאו אתו ברכבו. לפיכך איני רואה מקום לקבל את המלצת ש"מ לעונש בדמות של"צ המקל עם הנאשם מקום שעסקינן בעבירה שחומרתה רבה, ונסיבותיה – גם מעבר לכך.

עוד להוסיף, כי מי שעסק באבטחה יודע היטב את ההוראות והמגבלות סביב החזקת נשק, ויותר מכך – הנאשם גם ניסה להשתלב בשיטור קהילתי ולא הצליח – בשילובם של אלו יש כדי להטיל ספק בגירסה התמימה להחזקת האקדח וסביר יותר שהיתה לו לנאשם תכנית עבריינית בהחזקתם של הנשק והתחמושת.

לאחר שעיינתי במקבץ הפסיקה שהוגש וגם בהיות הענישה אינדיווידואלית אין לקבל כי די בהליך המשפטי להשיג את יעד ההרתעה, ולא ניתן להסתפק בנסיבות העניין בעונש מאסר שירוצה בעבודות שירות.

לקחתי בחשבון שיקוליי כי הודה וחסך בזמן שיפוטי, התחרט, הפנים הפסול שבמעשה ואת הלקח המתחייב.

על פי אלו מוצאת אני להטיל על הנאשם את העונשים הבאים:

6 חודשי מאסר מהם 3 לריצוי בפועל ו-3 בדרך של ע"ש. מתקופת המאסר בפועל ינוכו ימי מעצרו שבין 13.12.08 ועד 8.1.09 כולל.

8 חודשי מאסר אותם לא ישא אלא אם בתוך 3 שנים מהיום יחזור ויעבור על העבירה בה הורשע או כל עבירה בנשק, נסיון או סיוע לבצען.

תתקבל חוו"ד ממונה ליום 2.9.09 שעה 08.30.

טלפון של הנאשם: 052-3126367.

<#4#>

<

**ניתנה והודעה היום** <**ב' תמוז תשס"ט**>**,** <**24/06/2009**> **במעמד הנוכחים.**

|  |
| --- |
| <> |
| <**ליה**><**לבאון**>**,** <**שופטת**>> |

<#5#>

**החלטה**

5129371

54678313תוקפו של המאסר על תנאי מהיום.

אשר לתקופת המאסר לריצוי בפועל – בשלב זה מעכבת אני את ריצוי המאסר עד לישיבה הבאה, 2.9.09. <#6#>

|  |
| --- |
| <ניתנה והודעה היום ב' תמוז תשס"ט, 24/06/2009 במעמד הנוכחים. <> |
| <**ליה**><**לבאון**>**,** <**שופטת**>> |

ליה לבאון 54678313-/

5129371

54678313

הוקלד על ידי: <נילי קופרמן>

נוסח מסמך זה כפוף לשינויי ניסוח ועריכה

הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן