|  |  |  |
| --- | --- | --- |
| **בית המשפט המחוזי בנצרת** | | |
| **ת"פ 9152-02-11 מדינת ישראל נ' דפראוי(עציר)** |  | **19 יוני 2011** |

|  |  |
| --- | --- |
|  |  |

|  |  |  |
| --- | --- | --- |
|  | **בפני כבוד סגן הנשיא, השופט – תאופיק כתילי** | |
| **המאשימה** | | **מדינת ישראל**  **באמצעות פרקליטות מחוז צפון** |
| **נגד** | | |
| **הנאשם** | | **מג'די דפראוי (עציר)** |

<#1#>

נוכחים:

מטעם המאשימה: עו"ד יערה לב

מטעם הנאשם: עוה"ד אבו-אחמד חאלד ומוסטפא

הנאשם: הובא [באמצעות הליווי]

להחלטה במחוזי (24-02-2011): [תפ 9152-02-11](http://www.nevo.co.il/case/3788986) מדינת ישראל נ' מג'די דפראוי שופטים: תאופיק כתילי, עו"ד: פסטרנק אבי, זיד אבו אחמד

להחלטה במחוזי (28-02-2011): [תפ 9152-02-11](http://www.nevo.co.il/case/3788986) מדינת ישראל נ' מג'די דפראוי שופטים: תאופיק כתילי, עו"ד: עידית רייכרט, אבו אחמד

להחלטה במחוזי (23-05-2011): [תפ 9152-02-11](http://www.nevo.co.il/case/3788986) מדינת ישראל נ' מג'די דפראוי שופטים: תאופיק כתילי, עו"ד: עידית רייכרט, חאלד ומוספטא אבו אחמד

לפרוטוקול במחוזי (19-06-2011): [תפ 9152-02-11](http://www.nevo.co.il/case/3788986) מדינת ישראל נ' מג'די דפראוי שופטים: תאופיק כתילי, עו"ד: יערה לב, אבו אחמד חאלד ומוסטפא

להחלטה בעליון (13-12-2011): [עפ 6454/11](http://www.nevo.co.il/case/5614435) מג'די דפראווי נ' מדינת ישראל שופטים: א' רובינשטיין

להחלטה בעליון (29-12-2011): [עפ 6454/11](http://www.nevo.co.il/case/5614435) מג'די דפראווי נ' מדינת ישראל שופטים: א' רובינשטיין, עו"ד: אבו אחמד

להחלטה במחוזי (24-02-2011): [תפ 9152-02-11](http://www.nevo.co.il/case/3788986) מדינת ישראל נ' מג'די דפראוי שופטים: תאופיק כתילי, עו"ד: פסטרנק אבי, זיד אבו אחמד

להחלטה במחוזי (28-02-2011): [תפ 9152-02-11](http://www.nevo.co.il/case/3788986) מדינת ישראל נ' מג'די דפראוי שופטים: תאופיק כתילי, עו"ד: עידית רייכרט, אבו אחמד

להחלטה במחוזי (23-05-2011): [תפ 9152-02-11](http://www.nevo.co.il/case/3788986) מדינת ישראל נ' מג'די דפראוי שופטים: תאופיק כתילי, עו"ד: עידית רייכרט, חאלד ומוספטא אבו אחמד

לפרוטוקול במחוזי (19-06-2011): [תפ 9152-02-11](http://www.nevo.co.il/case/3788986) מדינת ישראל נ' מג'די דפראוי שופטים: תאופיק כתילי, עו"ד: יערה לב, אבו אחמד חאלד ומוסטפא

להחלטה בעליון (13-12-2011): [עפ 6454/11](http://www.nevo.co.il/case/5614435) מג'די דפראווי נ' מדינת ישראל שופטים: א' רובינשטיין

להחלטה בעליון (29-12-2011): [עפ 6454/11](http://www.nevo.co.il/case/5614435) מג'די דפראווי נ' מדינת ישראל שופטים: א' רובינשטיין, עו"ד: אבו אחמד

להחלטה בעליון (04-01-2012): [עפ 6454/11](http://www.nevo.co.il/case/5614435) מג'די דפראווי נ' מדינת ישראל שופטים: א' רובינשטיין, עו"ד: ח' אבו אחמד, הודעה, מיום

להחלטה במחוזי (24-02-2011): [תפ 9152-02-11](http://www.nevo.co.il/case/3788986) מדינת ישראל נ' מג'די דפראוי שופטים: תאופיק כתילי, עו"ד: פסטרנק אבי, זיד אבו אחמד

להחלטה במחוזי (28-02-2011): [תפ 9152-02-11](http://www.nevo.co.il/case/3788986) מדינת ישראל נ' מג'די דפראוי שופטים: תאופיק כתילי, עו"ד: עידית רייכרט, אבו אחמד

להחלטה במחוזי (23-05-2011): [תפ 9152-02-11](http://www.nevo.co.il/case/3788986) מדינת ישראל נ' מג'די דפראוי שופטים: תאופיק כתילי, עו"ד: עידית רייכרט, חאלד ומוספטא אבו אחמד

לפרוטוקול במחוזי (19-06-2011): [תפ 9152-02-11](http://www.nevo.co.il/case/3788986) מדינת ישראל נ' מג'די דפראוי שופטים: תאופיק כתילי, עו"ד: יערה לב, אבו אחמד חאלד ומוסטפא

להחלטה בעליון (13-12-2011): [עפ 6454/11](http://www.nevo.co.il/case/5614435) מג'די דפראווי נ' מדינת ישראל שופטים: א' רובינשטיין

להחלטה בעליון (29-12-2011): [עפ 6454/11](http://www.nevo.co.il/case/5614435) מג'די דפראווי נ' מדינת ישראל שופטים: א' רובינשטיין, עו"ד: אבו אחמד

להחלטה בעליון (04-01-2012): [עפ 6454/11](http://www.nevo.co.il/case/5614435) מג'די דפראווי נ' מדינת ישראל שופטים: א' רובינשטיין, עו"ד: ח' אבו אחמד, הודעה, מיום

לפסק-דין בעליון (09-01-2012): [עפ 6454/11](http://www.nevo.co.il/case/5614435) מג'די דפראווי נ' מדינת ישראל שופטים: א' רובינשטיין, א' חיות, י' עמית, עו"ד: שאול כהן, מוסטפא אבו אחמד

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [25](http://www.nevo.co.il/law/70301/25), [144(א)](http://www.nevo.co.il/law/70301/144.a), [144.ב2.](http://www.nevo.co.il/law/70301/144.b2.), [499(א)(1)](http://www.nevo.co.il/law/70301/499.a.1)

**גזר דין**

**פתח דבר:**

1. במסגרת הסדר טיעון, הודה הנאשם (להלן: **"הנאשם"**) בעובדות כתב אישום מתוקן, ועל סמך הודאתו זו הורשע בעבירה של **קשירת קשר לפשע** (מספר מקרים), עבירה לפי [סעיף 499(א)(1)](http://www.nevo.co.il/law/70301/499.a.1) ל[חוק העונשין](http://www.nevo.co.il/law/70301), התשל"ז-1977 (להלן: **"חוק העונשין"**); עבירה של **ניסיון לעבירות בנשק (סחר, ועסקה אחרת)** מספר מקרים**,** עבירה לפי [סעיף 144(ב2)+25](http://www.nevo.co.il/law/70301/144.b2.;25)לחוק העונשין, **ועבירות בנשק (רכישה)** (מספר מקרים), עבירה לפי [סעיף 144(א)](http://www.nevo.co.il/law/70301/144.a) רישא+סיפא לחוק העונשין.

על פי המפורט בכתב האישום המתוקן, במהלך שנת 2010 קשר הנאשם קשר עם באסל מוקטראן (להלן: **באסל"**) ואחיו איסלאם מוקטראן (להלן: **איסלאם"**) לביצוע עבירות פליליות למטרות רווח (להלן: **"הקשר"**). במסגרת הקשר עמדו באסל ואיסלאם במרכזו של ארגון הפועל בשיטתיות, בתבנית היררכית ומתמשכת לביצוע עבירות בנשק ובאמל"ח הכוללת רכישת נשק, חלקי נשק, תחמושת, ואמל"ח, סחר בהם, הרכבה, תיקון, והובלת נשק לאחרים (להלן: **עבירות נשק"**). באסל ואיסלאם פעלו באופן היררכי כך שבאסל עמד בראש הארגון, ניהל אותו, כוון את אנשיו ופיקח עליהם באמצעות איסלאם, אשר שימש כיד ימינו בארגון, ביצע את הוראותיו של באסל וביצע בשליחותו פעולות הקשורות לעבירות הנשק. בנוסף, באסל יצר קשר עם סוחרי נשק אחרים שפעלו במקביל לו למצבור כלי נשק ואמל"ח וסחר בו עם אחרים. באסל היה בעל מומחיות וידע בתיקון כלי נשק והרכבתם, ושימש מומחה לכל בעיה טכנית או תקלה לגביה פנו אליו אחרים, לשם תיקון כלי נשק. במסגרת הארגון פעלו באסל, איסלאם, הנאשם ואחרים בשיטתיות ונקטו אמצעי זהירות מובהקים בביצוע עבירות הנשק הכוללים: שימוש בביטויים וקודים המוכרים רק להם ולאחרים עימם קשרו הקשר לביצוע עבירות הנשק, הקפדה על קשירת קשר רק עם אחרים המוכרים להם היטב ואלה שימשו על פי רוב כמתווכים, בלדרים או סוחרי נשק עצמאיים, והחזקת כלי הנשק במקומות מסתור מחוץ לבתיהם של באסל ואיסלאם ולעתים מסירת כלי הנשק והתחמושת להחזקה ומשמורת עבורם אצל החיילים. כמו כן מרבית העסקאות בנשק, מקומות המפגש והחזקת כלי הנשק והאמל"ח התקיימו ברפת או בסמוך לה. בתקופה הרלוונטית לכתב האישום, פעלו באסל, איסלאם החיילים והסוחרים במסגרת הקשר לשם מימוש מטרות הארגון, לביצוע עבירות הנשק.

במועדים הרלוונטים לכתב האישום שימש הנאשם כסוחר בנשק ובאמל"ח ובינו לבין באסל שררו יחסי הכרות וגומלין על בסיס עסקאות הדדיות בנשק ובאמל"ח, ושניהם קשרו ביניהם קשר לבצע עסקאות בנשק במספר רב של הזדמנויות, כמפורט להלן:

ביום 13.10.10, בשעה 16:50, התקשר הנאשם אל באסל והתעניין האם קיים ברשותו נשק כלשהו. באסל הציע לנאשם לקנות נשק התקפי מסוג רוס"ר M-16 (להלן: **"הנשק"**), ועל כך השיב הנאשם בחיוב ואף קבע להיפגש עימו באותו היום לקבלת הנשק. באותו היום בסמוך לשעה 21:22 הגיע הנאשם אל בית באסל ורכש ממנו את הנשק.

בהמשך אותו היום, נפגש הנאשם עם האחרים והציג בפניהם את הנשק. האחרים הביעו עניין ורצון לקנות את הנשק, ועל כן התקשר הנאשם אל באסל ביום 19.10.10 בשעה 17:50 וביקש לסכם עימו את פרטי העסקה. באסל השיב לנאשם כי יסכמו זאת בהמשך.

עוד באותו היום, בשעה 20:36, שוב פנה הנאשם אל באסל והפעם התעניין ברכישת תחמושת לנשק התקפי עבור אחרים. באסל השיב כי יעשה מאמץ.

במועדים 28.11.10 וכן 29.11.10, פנה באסל אל הנאשם וביקש ממנו כי יספק לו אביזר של נשק. הנאשם הבטיח לעשות כל מאמץ ולהביא את האביזר לא יאוחר מערבו של יום 29.11.10, ובד בבד הציע הנאשם לבאסל תחמושת.

ביום 25.12.10 בשעה 12:00 התקשר הנאשם שוב אל באסל וביקש לרכוש ממנו כלי נשק שחור. באסל השיב כי ברשותו כלי נשק מסוג אחר שמחירו 18,000 ₪.

2. במסגרת הסדר הטיעון סוכם כי המאשימה תטען לעונש מאסר בפועל של עד 30 חודשים בנוסף לעונשים נלווים הכוללים מאסר על תנאי, קנס וחילוט הכספים שנמצאו בביתו של הנאשם, ואילו הסניגור יטען לעונש מאסר מופחת, קנס מופחת ויתנגד לחילוט הכספים.

**טיעוני הצדדים לעונש:**

3. המאשימה עמדה על מעורבותו המשמעותית של הנאשם בפרשת הסחר בנשק כמפורט בכתב האישום וטענה כי מדובר בפעילות ומעורבות אינטנסיבית ולא במעידה חד פעמית. לדבריה מעשיו של הנאשם הם בעלי חומרה מיוחדת שכן כלי הנשק והתחמושת שעברו תחת ידו, שאותם ביקש למכור לאחרים, הוחזקו אצלו שלא כדין מתוך כוונה לסחור בהם למען בצע כסף, וכי כלי הנשק שעברו תחת ידו של הנאשם לא נתפסו. לטענת המאשימה, עבירות הנשק הינן עבירות חמורות המצדיקות עונש חמור תוך שהפנתה לפסיקה רלוונטית.

המאשימה ביקשה להורות על חילוט הכספים שנתפסו בביתו של הנאשם. במעמד המעצר נערך חיפוש בבית הנאשם ובכספת שהונחה בחדר השינה של הנאשם אותה הוא פתח בנוכחות השוטרים נמצאו סכומי כסף הכוללים: 47,730 ₪ ב- 15 שיקים, וכן סך של 16,800 ₪ במזומן ושטר בן 50$.

בהתחשב בנסיבות המקרה דנן, לרבות עברו הפלילי של הנאשם הכולל הרשעה בעבירת הפרעה לשוטר במילוי תפקידו בגינה נידון לעונשים מתונים, עתרה המאשימה להטיל על הנאשם עונש של מאסר בפועל למשך 30 חודשים, מאסר מותנה ממושך ומרתיע בכל העבירות המיוחסות לנאשם בשני כתבי האישום, קנס משמעותי, וחילוט סך של 16,800 ₪, שיקים בסכום של 47,730 ₪ וכן 50$ שנתפסו בבית הנאשם.

4. הסניגור, מנגד, ביקש להתחשב בנתוניו של הנאשם לרבות הודאתו בעובדות כתב האישום המתוקן ובחסכון בזמן השיפוטי, חרטה, גילו הצעיר, היותו אב לארבעה ילדים כאשר ילד חמישי נפטר בשנת 2006 עקב נסיבות טרגיות, וביקש לא למצות את הדין עם הנאשם. כמו כן ביקש הסניגור לא להטיל קנס על הנאשם.

הסניגור ביקש להימנע מלהורות על חילוט הכספים תוך שטען כי בתיקים שהסתיימו באותה פרשה לא חולט מוצג או כסף, וכי המדובר במקור הכנסתו של הנאשם המפרנס את בני משפחתו.

5. הנאשם הביע צער על מעשיו.

**דיון**

6. על פי עובדות כתב האישום בהן הודה הנאשם, עולה כי הנאשם לקח חלק פעיל ואינטנסיבי בעבירות הנשק המסועפות המתוארות בכתב האישום, בכך שקשר קשר עם אחרים לביצוע פשע במספר הזדמנויות, ניסה לסחור בנשק ובתחמושת, ובנוסף רכש מבאסל נשק התקפי מסוג M-16.

חומרת מעשיו של הנאשם מקבלת משנה תוקף לאור המציאות הקשה בה אנו מצויים בשל ריבוין של העבירות בנשק אשר הפכו למכת מדינה על כל המשתמע. חומרה יתרה ניתן לראות בכך שכלי הנשק אשר עברו מתחת לידיו של הנאשם לא נתפסו עד היום, כאשר עומדת לנגד עיניי האפשרות שאותם כלי נשק מצאו דרכם לידיים עוינות.

לנאשם עבר פלילי. מעבר לעובדה כי כתב האישום מייחס לנאשם פרשה מסועפת וחמורה, הרי מעיון בגליון הרשעותיו הפליליות עולה כי הוא הורשע בעבירה של הפרעה לשוטר במילוי תפקידו, וביום 15.10.09 נגזר דינו בבית המשפט השלום בנצרת (במסגרת [ת.פ. 10481-07-08](http://www.nevo.co.il/case/5183207)), בין היתר ל- 5 חודשי מאסר על תנאי למשך 3 שנים, שלא יעבור על אותה עבירה בה הורשע.

7. בבואי לגזור את דינו של הנאשם התחשבתי בנתונים העומדים לזכותו לרבות הודאתו בעובדות כתב האישום, החיסכון בזמנו השיפוטי של בית המשפט והבעת חרטה מצידו. יחד עם זאת, מאחר ועסקינן בעבירות חמורות, הרי נקבע לא אחת, כי יש להתייחס במלוא חומרת הדין כנגד עבריינים המשמשים חלק בשרשרת העבירות בנשק ולהטיל עליהם עונשים כבדים שיש בהם כדי לשמור על האינטרס הציבורי כמו גם לשמש הרתעה בציבור.

8. לאחר ששקלתי אל מכלול השיקולים בפניי, הן לקולא והן לחומרה, אני גוזר על הנאשם את העונשים הבאים:

1. אני גוזר על הנאשם 30 חודשי מאסר, מתוכם 14 חודשי מאסר בפועל בניכוי ימי מעצרו, ואילו היתרה על תנאי למשך שלוש שנים מיום סיום המאסר, והתנאי שהנאשם לא יעבור ויורשע בפרק זמן זה, על כל עבירה מהעבירות בהן הורשע בתיק זה.

ב. אני דן את הנאשם לתשלום קנס בסך של 10,000 ₪, או 100 ימי מאסר שישא הנאשם בנוסף לכל מאסר אחר שהוטל עליו. הקנס ישולם בעשרים שיעורים חודשיים שווים ורצופים וזאת בראש כל חודש, והחל מהחודש הראשון לסיום ריצוי העונש.

9. באשר לבקשת החילוט, לאחר ששקלתי את טענות הצדדים וכלל הנסיבות נחה דעתי כי יש מקום להורות על חילוט הכספים שנתפסו בביתו של הנאשם.

הנאשם לא סיפק הסבר סביר למקור הכסף, לא הפנה למסמכים אובייקטיביים כלשהם המעידים על השתכרותו. בחקירתו במשטרה מיום 25.1.2011 מסר כי הוא עובד עם "טלאל נחאש" מנצרת במשך ארבעה חודשים, בחלוקת מזון לחנויות בנצרת, ומשתכר סך של 150 ₪ עד 200 ₪ ביום. לטענתו אין ברשותו תלושי שכר לגיבוי הדברים. אולם, בחקירת מעבידו של הנאשם, טלאל נחאש, ביום 1.2.2011 מסר כי הנאשם הועסק על ידו החל מחודש אפריל שנה שעברה ומשתכר בין 5,000 ₪ ל- 6,000 ₪ בחודש. לא היה בפי הנאשם הסבר לסתירה בין הדברים שמסר לדבריו של טלאל נחאש, ומכל מקום אין בכך הסבר להימצאות הכסף וההמחאות בכספת ביתו של הנאשם, כך שניתן לקבוע שיש יסוד סביר להניח כי מקור הכספים הוא בעבירות המפורטות לעיל.

מאחר והנאשם לא שכנע כי מקור הכסף אינו מהעבירות בנשק אותן ביצע, הנני מורה על חילוט הכספים שנתפסו.

**זכות ערעור לבית המשפט העליון בתוך 45 יום.**

<#12#>

**ניתן והודע היום י"ז סיון תשע"א, 19/06/2011 במעמד הנוכחים.**

5129371

תאופיק כתילי 54678313

54678313

|  |
| --- |
|  |
| **תאופיק כתילי, סגן נשיא** |

הוקלד על ידי: קארן מגידס

נוסח מסמך זה כפוף לשינויי ניסוח ועריכה

בעניין עריכה ושינויים במסמכי פסיקה, חקיקה ועוד באתר נבו – הקש כאן