|  |  |  |
| --- | --- | --- |
| **בית משפט השלום בפתח תקווה** | | |
| **ת"פ 9188-11-08 מדינת ישראל נ' יוסף** |  | **12 ינואר 2010** |

|  |  |  |
| --- | --- | --- |
| **בפני כב' השופטת ליה לבאון** |  | 9215-11-08 |

|  |  |
| --- | --- |
| **המאשימה** | **מדינת ישראל** |
| **נגד** | |
| **הנאשמים** | **לירון יוסף** |

<#2#>

נוכחים:

מאשימה 1 מדינת ישראל באמצעות ב"כ עו"ד ארוא חליחל

נאשם 1 לירון יוסף וב"כ חיה ציון

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [פרק ח](http://www.nevo.co.il/law/70301/8C), [144 (א)](http://www.nevo.co.il/law/70301/144.a)

**גזר דין**

1. הנאשם, לירון בן משה, יליד 1985 הודה והורשע במסגרת הסדר בכתב אישום מתוקן בעבירה של החזקת נשק שלא כדין לפי [ס' 144 (א)](http://www.nevo.co.il/law/70301/144.a) ל[חוק העונשין](http://www.nevo.co.il/law/70301), התשל"ז 1977.
2. כעולה מכתב האישום ביום 7/9/08, בשעה 13:15 באדנית צמחים בכניסת בניין מגורים בפ"ת החזיק הנאשם באקדח מסוג סטאר שמספרו 1722260 ובו מחסנית.
3. בתסקיר שירות מבחן מיום 05/04/09 נאמר כי הנאשם כבן 25, סיים 10 שנות לימוד, טרם מעצרו ניהל עסק לסחר במתכות, מוכר לשירות המבחן עוד משנת 2006, שאז נשפט לששה חודשי פיקוח בלא שהורשע, אין הסתבכויות נוספות מכל מין וסוג.

הנאשם הודה במיוחס לו הביע חרטה על מעשיו, הסביר שהחזיק בנשק עבור אדם אחר מקורב לו (להלן:"אחר") אשר ביקש ממנו לשים הנשק במקום מסוים, והגדיר את מעשיו "כטובה" לאדם קרוב.

הוא שלל קיומם של קשרים חברתיים שוליים הדגיש כי רואה במעשיו החלטה שגויה לסייע לאדם קרוב, הפיק את הלקח ,הבין את חומרת המעשה ובא על עונשו במידה רבה בשל התנאים המגבילים בהם נתון.

גם הוריו הדגישו, כי האירוע נשוא האישום אינו מאפיין התנהגותו, אלא חריג לו על רקע קושי לדחות את בקשתו של האחר.

בהתחשב בהיכרות שירות המבחן את הנאשם מן העבר במסגרת צו המבחן גישתו של הנאשם והתרשמותו כי יתקשה להפיק תועלת מהליך טיפולי, לא מצא שירות המבחן להמליץ על העמדתו במבחן.

בדיון מיום 20/4/09 הצהיר הנאשם כי מעוניין בהליך טיפולי והורתי על קבלת תסקיר נוסף.

בתסקיר ליום 15/6/09 מדווח על שינוי בגישתו של הנאשם, ביטא חרדה מפני ההשלכות העונשיות, חשש ממגע עם גורמים שוליים בכלא והשפעתם על מצבו הנפשי.

ביטא ציפייה לרכוש כלים להתמודדות עם מוקדי סיכון למעורבות בפלילים.

הערכת שירות המבחן היתה כי השינוי מונע מהחשש מפני ההשלכות העונשיות של ההליך הפלילי ולא ממניעים פנימיים, יחד עם זאת לאור המוטיבציה המילולית שהפגין הנאשם להשתלב בהליך טיפולי הומלץ לשלבו בקבוצה טיפולית שעתידה הייתה להיפתח במהלך חודש יולי ולאפשר מעקב אחר מידת שיתוף הפעולה ובחינת הפקת התועלת מהליך זה.

בתסקיר משלים ליום 21/10/09 נבחנה השתלבותו של הנאשם בקבוצה טיפולית ובשיחות פרטניות, הוא שיתף בקשייו, הבין והפנים את חומרת העבירה המיוחסת לו וחזר והביע חשש מהעונש שיוטל עליו ומהשלכותיו.

על אף התרשמותו של שירות המבחן כי יכולותיו להירתם להליך טיפולי ארוך טווח מוגבלות, באה בפני המלצה להעמידו במבחן משגילה מוטיבציה לקבל טיפול וסיוע, לצד הטלת מאסר לריצוי בדרך של עבודות שירות.

1. ביום 26/11/09 שמעתי את טיעוני הצדדים לעונש.

ב"כ המאשימה התייחסה לחומרת העבירה, לתסקירי שירות המבחן ובפרט לעובדה כי יכולתו של הנאשם להירתם להליך טיפולי מוגבלת.

לשיטתה, נוכח חומרת העבירה אין מקום להסתפק בצו מבחן למשך שנה ועבודות שירות אלא להורות על מאסר לריצוי בפועל מאחורי סורג ובריח ,מאסר על תנאי וקנס.

כתימוכין צרפה לעיוני את רע"פ 2718/09, פואד אבו דאחל נ מ"י, פורסם בנבו.

ב"כ הנאשם, מר אלי כהן, הדגיש את גילו הצעיר, התייחס לתסקירי שירות המבחן לשינוי שחל בנאשם במוטיבציה ובהבנתו את הפסול שבמעשה.

עוד הדגיש את נסיבותיו האישיות- כי שוהה במעצר בית מוחלט מזה כשנה, עובר למעצר בית שהה כשלושה שבועות במעצר.

לחובתו אישום 1 ללא הרשעה משנת 2006,מאז אירוע נשוא האישום לא נפתחו תיקים נוספים, ביקש ליתן משקל להודייתו,הבעת החרטה, לקיחת אחריות, חסכון בזמן שיפוטי יקר וכן צרף לעיוני מקבץ פסיקה באשר לשיקולי הענישה ומדיניות הענישה בעבירות נשק.

1. אין צורך להכביר במילים באשר לחומרה שבעבירות החזקה נשק והחובה להרתיע ולהטיל עונשים חמורים על כל מי שברשותו נשק המוחזק שלא כחוק ,שהרי לעולם אין לדעת מתי ייעשה בו שימוש לאיזה צורך מוחזק ומי עלול להיפגע.

הנאשם שבפני בחר להחזיק נשק ומחסנית באדנית בכניסה לבית מגורים, לדבריו, עבור אחר, וגם אם יתכן שהאדנית נבחרה כמחבוא טוב כדי להרחיק הנאשם מהחזקתו ואם ייתפס יכול שהיה יוצר סיכון ממשי לאזרחים תמימים אילו נמצא על ידם שאז לא ניתן לצפות לאיזה ידיים יתגלגל.

לצד אלו התרשמתי כי מדובר בהסתבכות החריגה לאורח חייו של הנאשם, בתקופה שמאז ביצוע העבירה נמצא בתהליך של שינוי בחייו.

מזה למעלה מחצי שנה מתמיד בשיחות עם שירות מבחן הן באופן פרטני והן במפגשים בקבוצת הטיפול, ניכר שינוי בהתייחסותו לעבירה הודה וחסך בזמן שיפוטי, שהה תקופה ארוכה במעצר בית שלא הופר וסביר שבכל אלו היה כדי להמחיש לנאשם את הפסול שבמעשיו.

בפסיקה שנאספה לאורך השנים באו מגמות שונות לידי ביטוי, ודוגמאות יש כהנה וכהנה.

1. את כל אלו שקלתי, ומוצאת אני להטיל על הנאשם העונשים להלן:
   1. 6 חודשי מאסר אותם ירצה בדרך של עבודות שירות בהסכמתו שניתנת במעמד זה, בכפר הנוער ויצ"ו נחלת יהודה, רחוב הבנים 20 ראשל"צ, טלפון 03-9569054 בימים א-ה בשעות 07.00 – 14.30 בפיקוחו של חביב אסרף, טלפון 050-6278970 החל מיום 7.2.10.

בתאריך זה בשעה 08.00 יתייצב הנאשם לצורך קליטה והצבה במפקדת מחוז מרכז יחידת עבודות שירות ת.ד. 81 רמלה, אוטובוס מתחנה מרכזית רמלה או לוד קו 247.

הוסבר לנאשם כי עליו לעדכן את משרד הממונה בכל שינוי, אם יחול, בכתובת מגוריו, וכן שעליו לעמוד בתנאי הפיקוח וביקורות פתע וכי כל הפרה בעבודות השירות עלולה להביא להפסקה מנהלית ולריצוי יתרת העונש במאסר ממש.

* 1. 9 חודשי מאסר אותם לא יישא אלא אם תוך 3 שנים מיום תום ריצוי המאסר יחזור ויעבור על העבירה בה הורשע או יבצע כל עבירה לפי סימן א [פרק ח](http://www.nevo.co.il/law/70301/8C)' ל[חוק העונשין](http://www.nevo.co.il/law/70301),תשל"ז 1977.
  2. מורה אני כי יעמוד לפיקוח של שירות מבחן למשך שנה מהיום.
  3. קנס בגובה 5000 ₪ או 2 חודשי מאסר תחתיו.
  4. תחתם התחייבות בגובה 5000 ₪ תנאיה כפי התנאי שהוטל ואם לא תחתם ירצה 7 ימי מאסר.
  5. מבהירה אני לנאשם כי אם לא ישתף פעולה עם קצין המבחן ניתן יהיה לחזור ולדון בעונשו.

נשק ומחסנית שנתפסו יחולטו.

פקדון שנמצא בתיק זה, בהסכמה, יקוזז מהקנס שהוטל. יתרת הקנס, בגובה 3000 ₪ תשולם ב-5 שיעורים חודשיים שווים ורצופים החל מחודש לאחר סיום ריצוי המאסר בדרך של עבודות שירות ב-16 בו ומדי חודש בחודשו ב-16 בו. אם לא ישולם אחד מן השיעורים במועדו – תעמוד יתרת הקנס לפרעון מיידי.

**זכות ערעור תוך 45 יום לבית המשפט המחוזי.<#4#>**

**ניתנה והודעה היום כ"ו טבת תש"ע, 12/01/2010 במעמד הנוכחים.**

|  |
| --- |
|  |
| **ליה לבאון, שופטת** |

**ב"כ המאשימה:** בדעת הפרקליטות להגיש ערעור. נבקש עיכוב ביצוע של חודש למאסר.

**ב"כ הנאשם:** מאחר ומדובר בתחילת ריצוי עבודות שירות בפברואר יש מספיק זמן.

<#7#>

**החלטה**

5129371

54678313בהתחשב במועד ריצוי המאסר אין כל ספק שהפרקליטות תוכל להערך בזמנה להגשת ערעור אם יוחלט כך, ואין צורך בעיכוב ביצוע. <#8#>

ליה לבאון 54678313

**ניתנה והודעה היום כ"ו טבת תש"ע, 12/01/2010 במעמד הנוכחים.**

|  |
| --- |
|  |
| **ליה לבאון, שופטת** |

הוקלד על ידי: נילי קופרמן

נוסח מסמך זה כפוף לשינויי ניסוח ועריכה

הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן