**בתי המשפט**

|  |  |  |  |
| --- | --- | --- | --- |
|  | | | |
| **בית משפט השלום קרית גת** | | **ת.פ 000120/06** | |
|  | |
| **בפני:** | **כבוד סגנית הנשיא השופטת טלי חיימוביץ** | **תאריך:** | **12/07/2006** |

|  |  |  |  |
| --- | --- | --- | --- |
| בעניין: | מדינת ישראל | |  |
|  | ע"י ב"כ עו"ד | עדי קרן | המאשימה |
|  | נ ג ד | |  |
|  | מוסלין איגור | |  |
|  | ע"י ב"כ עו"ד | אבו עאמר | הנאשם |

|  |  |
| --- | --- |
| נוכחים | ב"כ המאשימה – עו"ד עדי קרן |
|  | הנאשם – בעצמו ובא כחו עו"ד אבו עאמר |

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [144(א)](http://www.nevo.co.il/law/70301/144.a), [186 (א)](http://www.nevo.co.il/law/70301/186.a), [275](http://www.nevo.co.il/law/70301/275), [287](http://www.nevo.co.il/law/70301/287), [384](http://www.nevo.co.il/law/70301/384), [409](http://www.nevo.co.il/law/70301/409), [413ד](http://www.nevo.co.il/law/70301/413d), [413ו](http://www.nevo.co.il/law/70301/413f), [441](http://www.nevo.co.il/law/70301/441), [452](http://www.nevo.co.il/law/70301/452)

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216): סע' [7 א (ג)](http://www.nevo.co.il/law/4216/7a.c)

[פקודת התעבורה [נוסח חדש]](http://www.nevo.co.il/law/5227): סע' [2](http://www.nevo.co.il/law/5227/2), [10 א'](http://www.nevo.co.il/law/5227/10a)

[פקודת ביטוח רכב מנועי [נוסח חדש], תש"ל-1970](http://www.nevo.co.il/law/74501): סע' [2 (א)](http://www.nevo.co.il/law/74501/2.a)

[תקנות התעבורה, תשכ"א-1961 - לא מרובדות](http://www.nevo.co.il/law/74274): סע' [384 (3)](http://www.nevo.co.il/law/74274/384.3)

# 

1. **גזר דין**
3. הנאשם הורשע על פי הודאתו, במסגרת הסדר טיעון, בשני התיקים שבכותרת, בעבירות הבאות:
   1. ת.פ 120/06 - בעבירות של הפרת הוראה חוקית לפי [סעיף 287](http://www.nevo.co.il/law/70301/287) ל[חוק העונשין](http://www.nevo.co.il/law/70301) התשל"ז – 1977 (להלן: "החוק")(X9), החזקת כלי פריצה לפי [סעיף 409](http://www.nevo.co.il/law/70301/409) לחוק, החזקת סם מסוכן לצריכה עצמית לפי [סעיף 7 א (ג)](http://www.nevo.co.il/law/4216/7a.c) סיפא ל[פקודת הסמים המסוכנים](http://www.nevo.co.il/law/4216), [נוסח משולב] התשל"ג – 1973, עבירות בנשק לפי [סעיף 144(א)](http://www.nevo.co.il/law/70301/144.a) לחוק, גניבה לפי [סעיף 384](http://www.nevo.co.il/law/70301/384) לחוק (X2), פריצה לרכב לפי [סעיף 413ו](http://www.nevo.co.il/law/70301/413f) לחוק, גניבה מרכב לפי [סעיף 413ד](http://www.nevo.co.il/law/70301/413d) לחוק, והיזק בזדון לפי [סעיף 452](http://www.nevo.co.il/law/70301/452) לחוק, בכך שבתשע הזדמנויות, במועדים המפורטים בכתב האישום, הפר הנאשם תנאי מעצר בית מלא, שהוטלו עליו על ידי בית המשפט, ונמצא מחוץ לביתו. ביום 4.1.06 גם החזיק ברשותו כלי פריצה. בנוסף, ביום 4.1.06 החזיק סם מסוג הירואין לצריכה עצמית, ו-10 כדורי רובה. בתאריך 30.12.05 גנב מחנות מוצרים שונים בשווי 129 ₪, באותו מועד גנב גם פטישון ו-30 מקדחים. ביום 3.1.06 התפרץ לרכב תוך גרימת נזק, וגנב ממנו רדיו דיסק ומוצרי איפור.
   2. ת.פ 908/05 - בעבירות של נהיגה ללא רישיון נהיגה לפי [סעיף 10 א'](http://www.nevo.co.il/law/5227/10a) ל[פקודת התעבורה](http://www.nevo.co.il/law/5227) (נוסח חדש), תשכ"א – 1961, נהיגה ללא ביטוח לפי [סעיף 2 (א)](http://www.nevo.co.il/law/74501/2.a) ל[פקודת ביטוח רכב מנועי](http://www.nevo.co.il/law/74501), התחזות כאדם אחר לפי [סעיף 441](http://www.nevo.co.il/law/70301/441) לחוק, הכשלת שוטר לפי [סעיף 275](http://www.nevo.co.il/law/70301/275) לחוק, נשיאת סכין שלא כדין, לפי [סעיף 186 (א)](http://www.nevo.co.il/law/70301/186.a) לחוק, נהיגה ללא רישיון רכב לפי [סעיף 2](http://www.nevo.co.il/law/5227/2) לפקודת התעבורה, ונהיגת רכב שהורד מהכביש לפי [תקנה 384 (3)](http://www.nevo.co.il/law/74274/384.3) ל[תקנות התעבורה](http://www.nevo.co.il/law/74274), בכך שביום 30.8.05 נהג הנאשם ברכב לגביו ניתן צו להורדה מהכביש, לאחר שרישיון הרכב פקע, ועשה כן ללא רישיון נהיגה וללא ביטוח. כאשר נעצר לבדיקת מסמכים על ידי שוטר, התייצג בכזב כאדם אחר. ברכבו של הנאשם נמצאו 2 סכינים.

1. לנאשם 6 הרשעות קודמות בעבירות אלימות, סמים ונהיגה בפסילה.
2. כן תלויים ועומדים כנגד הנאשם שני מאסרים מותנים, האחד בן 4 חודשים מת.פ 670/03 של בית משפט זה, בגין עבירות על פקודת הסמים, והשני בן 6 חודשים מת. 11367/03 של בית משפט לתעבורה באשקלון, בגין עבירות של נהיגה בזמן פסילה.
3. הצדדים הגיעו להסדר טיעון לפיו יושת על הנאשם עונש מאסר בפועל בן 24 חודשים, והמאסרים המותנים יופעלו בחופף.
4. על פי הנטען, העונש המוסכם מקל באופן יחסי, בשל בעיות ראייתיות שנתגלו בתיק. יחד עם זאת, נוכח הצרוף של עבירות סמים ביחד עם עבירות תעבורה, עותרת המאשימה לפסול את רישיון הנהיגה של הנאשם לשנתיים לפחות, וכן להשית על הנאשם קנס כספי.
5. ב"כ הנאשם עותר להמנע מהטלת קנס, נוכח מצבו של הנאשם ומידת התמכרותו. אשר לפסילה, מצביע ב"כ הנאשם על כך שהנאשם לא גרם לתאונת דרכים.
6. עוד אציין כי מתסקיר שירות המבחן עולה, כי הנאשם מכור לסמים. עומק התמכרותו של הנאשם אינו לחלוטין נהיר לו, ולכן מתקשה להתגייס לטיפול ארוך טווח, בקהילה טיפולית.
7. לאחר ששמעתי את טענות הצדדים, באתי לכלל מסקנה כי העונש המוסכם אינו חורג ממתחם הסבירות. בנוסף, אני סבורה כי בהיותו של הנאשם נרקומן ומובטל, ללא מקור פרנסה, אין מקום להטיל עליו קנס כספי.
8. עתירת המאשימה לפסול את רישיון הנהיגה שלו, סבירה בנסיבות העניין, נוכח מידת התמכרותו לסמים.
9. אשר על כן, אני גוזרת על הנאשם את העונשים הבאים:
   * 1. מאסר בפועל למשך 24 חודשים.
     2. מפעילה מאסר מותנה בן 4 חודשים מת.פ 670/03 של בית משפט זה מיום 28.1.04.
     3. מפעילה מאסר מותנה בן 6 חודשים מת 11367/03 של בית משפט לתעבורה באשקלון מיום 2.7.03.
     4. שלוש תקופות המאסר ירוצו באופן חופף, כך שבסך הכל ירצה הנאשם בגין גזר דין זה, תקופה בת 24 חודשים, אשר תמנה מיום מעצרו 4.1.06.
     5. 6 חודשי מאסר על תנאי שלא יעבור במשך 3 שנים מיום שחרורו מהמאסר עבירה בה הורשע בתיקים אלה, או כל עבירה על פקודת הסמים.
     6. אני פוסלת את הנאשם להחזיק או לקבל רישיון נהיגה למשך שנתיים מיום שחרורו מהמאסר.

**זכות ערעור תוך 45 יום מהיום.**

המוצגים סם, כדורי רובה, וסכינים יושמדו, והמוצגים תיק שחור ובו שפכטל ולום, ארגז כלים, כסף, כרטיס טלפון סלולרי, יוחזרו לנאשם, ואילו כונן המחשב הנישא, רדיו דיסק לרכב ודיסקים יוחזרו לבעליהם או יחולטו לפי שיקול דעת המאשימה בכפוף לחלוף תקופת הערעור, ואם יוגש ערעור כפוף להחלטה בו.

5129371

54678313

**5129371**

טלי חיימוביץ 54678313-120/06

**54678313ניתן היום ט"ז בתמוז, תשס"ו (12 ביולי 2006) במעמד הנוכחים.**

|  |
| --- |
| **טלי חיימוביץ, שופטת**  **סגנית נשיא** |

000120/06פ 140 שני פוזיילוב

נוסח מסמך זה כפוף לשינויי ניסוח ועריכה