**בתי המשפט**

|  |  |  |  |
| --- | --- | --- | --- |
| **בית משפט השלום קרית גת** | | **ת.פ 001182/02** | |
| **במאוחד עם ת.פ. 2463/03, ת.פ. 2082/03, ת.פ. 1893/03 (כולם של בימ"ש שלום רחובות)** | |
| **בפני:** | **כבוד השופטת טלי חיימוביץ** | **תאריך:** | **24/11/2004** |

|  |  |  |  |
| --- | --- | --- | --- |
| בעניין: | מדינת ישראל | |  |
|  | ע"י ב"כ עוה"ד | עדנה טנא | המאשימה |
|  | נגד | |  |
|  | ידעי שמשון | |  |
|  | ע"י ב"כ עוה"ד | זילברברג | הנאשם |

|  |  |
| --- | --- |
| נוכחים: | בשם המאשימה – עו"ד לדרמן  הנאשם - בעצמו ובא כחו עו"ד צדוק |

# 

# חקיקה שאוזכרה:

# [פקודת הסמים המסוכנים [נוסח חדש], תשל"ג-1973](http://www.nevo.co.il/law/4216): סע' [7 (א) (ג)](http://www.nevo.co.il/law/4216/7.a.c), [7 א (ג)](http://www.nevo.co.il/law/4216/7a.c)

# [חוק העונשין, תשל"ז-1977](http://www.nevo.co.il/law/70301): סע' [287](http://www.nevo.co.il/law/70301/287)

# 

גזר דין

1. הנאשם הורשע על פי הודאתו בתיקים הבאים:

1.1 ב[ת.פ. 1182/02](http://www.nevo.co.il/case/2262901)  – בעבירה של החזקת סם שלא לצריכה עצמית, לפי [סעיף 7 א (ג)](http://www.nevo.co.il/law/4216/7a.c) רישא [לפקודת הסמים](http://www.nevo.co.il/law/4216) [נוסח חדש], התשל"ג – 1973 (להלן: "הפקודה"), בכך שביום 27/5/02 החזיק סם מסוכן מסוג קאנבוס במשקל העולה על 300 גרם, כשהוא מחולק ל- 9 אריזות פלסטיק.

5129371

1.2 בת.פ. 2473/03 (שלום רחובות) - בשתי עבירות של החזקת סם לצריכה עצמית, לפי [סעיף 7 (א) (ג)](http://www.nevo.co.il/law/4216/7.a.c) סיפא לפקודה, בכך שהחזיק בשתי הזדמנויות בחודש 10/03, סמים לצריכתו העצמית.

1.3 בת.פ. 2082/03 (שלום רחובות) - בעבירה של הפרת הוראה חוקית לפי [סעיף 287](http://www.nevo.co.il/law/70301/287) ל[חוק העונשין](http://www.nevo.co.il/law/70301), התשל"ז – 1977, בכך שבתאריך 3/2/03 הפר הוראת בימ"ש לשהות במעצר בית מלא.נ

1.4 בת.פ. 1893/03 (שלום רחובות) – בשתי עבירות של החזקת סם מסוכן שלא לצריכה עצמית, לפי [סעיף 7 (א)(ג)](http://www.nevo.co.il/law/4216/7.a.c) רישא לפקודה, בכך שהחזיק ביום 7/3/02 בסם מסוג קאנבוס במשקל 875 גרם, וביום 23/4/02 בסם מסוג קאנבוס במשקל 889 גרם.ב

2. לנאשם 13 הרשעות קודמות, בעבירות סמים, כולל תיווך והחזקה שלא לצריכה עצמית, וכן בעבירות אלימות ושבל"ר.ו

3. ביום 13/2/02, נגזר על הנאשם בת.פ. 1149/01 של בימ"ש זה, עונש מאסר מותנה בן 8 חודשים בגין עבירה על [פקודת הסמים](http://www.nevo.co.il/law/4216) מסוג פשע, ובן 4 חודשים, בגין עבירה על פקודת הסמים שאינה פשע, וזאת למשך שנתיים.

4. בתיק הנוכחי ([1182/02](http://www.nevo.co.il/case/2262901)) הורשע הנאשם ודינו נגזר כבר ביום 22/5/03, לעונש של מבחן סמים טהור. בית המשפט תאר בגזר הדין את תולדות חייו הקשים של הנאשם. מהאמור שם עולה, כי הנאשם ניהל אורח חיים התמכרותי במשך שנים רבות, עד כי הצליח להיגמל מסמים קשים בשנת 1998. הנאשם טרם הצליח להיגמל משימוש בסמים קלים, והוא מתקשה לעשות זאת עקב תלות רגשית ופסיכולוגית.

5. לנגד עיני בית המשפט שם עמדה המלצת שירות המבחן, אשר סבר, כי יתכן ותמיכה רגשית תסייע לנאשם להינתק מהסם, ולכן המליץ להימנע מעונש של מאסר בפועל, ולהפנות את הנאשם לערוץ הטיפולי.נ

6. לפיכך, החליט בית המשפט להעניק לנאשם הזדמנות נוספת. תקופת התנאי בת 8 החודשים מת.פ 1149/01, הוארכה למשך שנתיים נוספות, והנאשם הועמד בפיקוח שירות המבחן למשך 12 חודשים, (להלן: "גזר הדין הראשון").ב

7. אלא שהנאשם הפר את תנאי המבחן, ביצע עבירות סמים נוספות בתקופת התנאי, ועל כן הופקע על ידי צו המבחן, ביום 8.6.04.ו

8. בטרם יגזר דינו של הנאשם בשנית, ולאחר שצורפו תיקים נוספים של בית משפט השלום ברחובות, הופנה הנאשם פעם נוספת לשירות המבחן, על מנת לקבל הערכה עדכנית של מצבו. מהתסקיר עולה, כי לאחר גזר הדין הראשון, לא הופיע הנאשם לשיחות אליהן זומן, ולא מסר בדיקות שתן כנדרש. שירות המבחן התרשם, כי הנאשם מתקשה לקבל אחריות על מצבו ולגייס את הכוחות הנדרשים לטיפול. בנוסף, הסתבר כי הנאשם חזר לשימוש בסם ההרואין, ממנו כזכור נגמל בעבר, וזאת הוברר לאחר שבמסגרת המעצר נמסרה על ידו בדיקות שתן חיובית להרואין.

9. בנסיבות אלה, נמנע שירות המבחן מהמלצה בעניינו.

10. על יסוד כל האמור לעיל, עותרת ב"כ המאשימה להפעיל את העונשים המותנים מת.פ. 1149/01 שתי תקופות המאסר, בנות 8 ו- 4 חודשים, וההתחייבות הכספית, להשית על הנאשם עונש של מאסר בפועל נוסף, מאסר מותנה ופסילת רישיון הנהיגה. כן עותרת ב"כ המאשימה לחלט את הכסף שנתפס אצל הנאשם במסגרת פ.א. 3142/03, (ת.פ. 2473/03).נ

11. ב"כ הנאשם עותר שלא להחמיר עם הנאשם. הוא מדגיש בטיעוניו את העובדה שהנאשם שייך למעגל הצרכנים, ולא למעגל מפיצי הסמים, ואת החיסכון בזמן השיפוטי שנגרם עקב צירוף התיקים וההודייה המהירה. כן מפנה ב"כ הנאשם לנסיבותיו האישיות הקשות ולמצבו הבריאותי כפי שפורט בגזר הדין הראשון.ב

12. במסגרת השיקולים לקולא הבאתי את הודייתו המהירה של הנאשם, וכן את בעיות הבריאות שלו, אשר פורטו על ידי כב' השופטת ברקאי במסגרת גזר הדין הראשון. לחומרה שקלתי את כמויות הסם הגדולות, הגם שמדובר בסם מסוג קאנבוס. עוד הבאתי בחשבון לחומרה את הפרת תנאי המבחן. אציין כי מתסקיר שירות המבחן עולה כי כבר בתחילת תקופת המבחן לא הופיע הנאשם לשיחות אליהן זומן, ולא מסר בדיקות שתן כנדרש. מכאן, שאין עסקינן באדם שמעד, אלא באדם שמלכתחילה לא התכוון לעשות שימוש בהזדמנות שניתנה לו, וניצל לרעה את האמון שניתן לו על ידי שירות המבחן ובית המשפט.ו

13. אשר על כן, אני גוזרת על הנאשם את העונשים הבאים:

א. מאסר בפועל בן 20 חודשים.נ

ב. מפעילה מאסר מותנה בן 8 חודשים שנגזר על הנאשם בת.פ. 1149/01 בגין עבירת סמים שהיא פשע.ב

ג. מפעילה מאסר מותנה בן 4 חודשים שנגזר על הנאשם בת.פ 1149/01 בגין עבירת סמים שאינה פשע.ו

שלושת תקופות המאסר ירוצו באופן מצטבר, כך שסך כל תקופת המאסר שירצה הנאשם בגזר דין זה תהיה בת 32 חודשים.נ

ד. תשעה חודשי מאסר על תנאי, שלא יעבור במשך שלוש שנים מיום שחרורו מהמאסר עבירה על פקודת הסמים מסוג פשע.ב

ה. ארבעה חודשי מאסר על תנאי שלא יעבור במשך שלוש שנים מיום שחרורו מהמאסר עבירה על פקודת הסמים שאינה פשע, או עבירה של הפרת הוראה חוקית.ו

ו. אני פוסלת את הנאשם מלהחזיק או לקבל רשיון נהיגה למשך שנה מיום שחרורו מהמאסר.נ

ז. מפעילה התחייבות בת 3,000 ₪ אשר הוטלה על הנאשם במסגרת ת.פ 1149/01 הנ"ל, או 30 ימי מאסר תמורתה. ההתחייבות תגבה מהכספים שנתפסו במסגרת פ.א 3142/03 והיתרה תשולם תוך 30 יום מהיום. באם לא תפרע היתרה, ירצה הנאשם 10 ימי מאסר תמורתה.ב

המוצג סמים בכל התיקים יושמדו בכפוף לחלוף תקופת הערעור, ואם יוגש ערעור כפוף להחלטה בו.ו

**ניתן היום י"א בכסלו, תשס"ה (24 בנובמבר 2004) במעמד הצדדים.נ**

**המזכירות תמציא העתקים לב"כ הצדדים**

**מותר לפרסום מיום 24/11/2004**

|  |
| --- |
| **טלי חיימוביץ, שופטת** |

**ב"כ הנאשם:**

מרשי הפקיד בת.פ. 2473/02 בתיק הב"ש 2698/03 (בימ"ש רחובות) סכום של 2,000 ₪ במזומן, ואנחנו מבקשים כי היתרה של 680 ₪ תקוזז והיתרה תועבר למשרדנו על שמנו. כמו כן נבקש להעביר למשרדו הפקדה נוספת שהפקיד הנאשם בת.פ. 1182/02 בתיק הב"ש 1460/02 (בימ"ש קריית גת) ע"ס 2,000 ₪.ב

אבקש לנכות מתקופת המאסר את הימים בהם שהה הנאשם במעצר, מתאריך 27/10/03 עד 20/11/03 בתיק הזה.

**ב"כ המאשימה:**

אני מאשרת את דברי חברי.

# המשך גזר הדין

המזכירות תעביר את הכספים המפורטים בבקשת ב"כ הנאשם, לידי ב"כ הנאשם, לאחר ניכוי יתרת סכום ההתחייבות.

מתקופת המאסר ינוכו הימים שישב הנאשם במעצר, 27/10/03 עד 20/11/03

**ניתנה היום י"א בכסלו, תשס"ה (24 בנובמבר 2004) במעמד הנוכחים.ו**

|  |
| --- |
| **טלי חיימוביץ, שופטת** |

01182/02פ 140 שרה ש

נוסח מסמך זה כפוף לשינויי ניסוח ועריכה