|  |  |  |
| --- | --- | --- |
| **בית משפט השלום ברמלה** | | |
| **תו"ב 12476-07-09 ועדה לתכנון ובנייה רמלה מחוז מרכז נ' אבו אלחלוואה ואח'** |  | **06 יולי 2011** |

|  |  |
| --- | --- |
|  |  |

|  |  |  |  |
| --- | --- | --- | --- |
|  | **בפני כב' השופט הישאם אבו שחאדה** | | |
| **המאשימה** | | **ועדה לתכנון ובנייה רמלה מחוז מרכז** | |
| **נגד** | | | |
| **הנאשמים** | | **1. סמיה אבו אלחלוואה**  **2. באסם אבן אלחלוואה** | |
|  | | | |
|  | | |  |

<#2#>

נוכחים:

בא כוח מאשימה- עו"ד סופי ויטלם

בא כוח נאשמים- עו"ד וואחילי ממשרדו של עו"ד חסונה

נאשמים 1, 2- בעצמם

**גזר דין**

הנאשמים הורשעו על פי הודאתם בעבירה של בנייה במקרקעין ללא היתר. על פי כתב האישום, הנאשמים עברו עבירה של בניה ללא היתר בהיקף של כ- 30 מ"ר בחזית האחורית של מבנה קיים. עוד הורשעה נאשמת 1 בעבירה של אי קיום צו הפסקה מנהלי שהוטל עליה ביום 17.11.07.

ב"כ המאשימה הדגישה את חומרת העבירות ואת העובדה שהענישה הנהוגה היא מרתיעה וכבדה. לדבריה, הנאשמים ידעו על הצורך בהיתר ונהגו בחוסר תום לב, ולא נראה כי ההליכים לקבלת ההיתר קרובים לקיצם. זאת ועוד, גם לאחר הוצאת הצו, נאשמת 1 המשיכה בבנייה. לפיכך, עותרת המאשימה לקנס כספי גבוה ומרתיע.

ב"כ הנאשמים עותר להטלת עונש מידתי ומבקש מבית המשפט לשקול לקולא את העובדה כי מדובר בעבירה ראשונה של בני זוג צעירים, הורים ל- 3 ילדים קטנים, כאשר האב הוא המפרנס היחיד. עוד ביקש להתחשב בכך שהנאשמים פועלים להכשרת הבניה אשר נעשתה כתוספת לשטח שלהם והדגיש כי הנאשמים הודו והביעו חרטה על העבירות שביצעו וחסכו מזמנו של בית המשפט.

אכן, עבירות על חוקי התכנון והבנייה הן עבירות חמורות שהפכו למכת מדינה, כאשר בתי המשפט קבעו כי יש להטיל בגין עבירות אלה ענישה מחמירה אשר תפגע בכדאיות הכלכלית של מי שעובר אותן.

במקרה זה קיימת חומרה נוספת, שכן הנאשמת 1 אף התעלמה מצו ההפסקה המנהלי שהוטל עליה והמשיכה בעבודות הבניה. בהתנהגותה זו הפגינה הנאשמת זלזול וחוסר אכפתיות כלפי החלטה שניתנה כדין.

יפים לעניין זה דברי כב' השופטת טלמור מבית משפט השלום בנתניה, בחע"מ 7918-07 **עיריית נתניה נ' עטיאס** (פורסם במאגרים):

**"התכלית שעמדה כנגד עיני המחוקק בבואו לחוקק את** [**חוק התכנון והבניה**](http://www.nevo.co.il/law_html/law01/044_001.htm) **היתה להגן על הציבור מפני עבודות בניה אשר לא תעמודנה בפיקוח הרשויות המופקדות על מתן היתרי הבניה כדין.  
רשויות אלו מביאות בחשבון שיקוליהן בין השאר נושאי בטיחות בתחומים שונים, כגון בטיחות מבנים, בטיחות בניה, הוראות הג"א, מכבי אש וכיוצ"ב דרישות אשר עמדו בפני המחוקק בבואו לחוקק את** [**חוק התכנון והבניה**](http://www.nevo.co.il/law_html/law01/044_001.htm) **והתקנות על פיו, וזאת על מנת להגן על ביטחון הציבור ורכושו ולמנוע סיכון חיי אדם.**

**לא זו אף זו, לא אחת נקבעה בפסיקה חומרתה של העבירה שעניינה אי קיום צו הפסקה מנהלי. אינטרס הציבור הגובר על פני כל אינטרס של הפרט דורש קיומם של צווי הפסקה מנהליים.**

**בית המשפט אינו יכול ליתן יד לתופעה פסולה זו שעניינה אי קיום צו הפסקה מנהלי ואי הקפדה על קיום הוראות** [**חוק התכנון והבניה**](http://www.nevo.co.il/law_html/law01/044_001.htm) **והתקנות על פיו ככתבן וכלשונן".**

לקולא יש לשקול את הודאתם של הנאשמים בביצוע העבירות, את העובדה כי הם פועלים להכשרת הבניה, כי הנאשמים הינם בני זוג, כי הבניה נעשתה כתוספת לביתם והנאשם המפרנס היחיד ל- 3 ילדים קטנים ומוטלת עליו פרנסת משפחתו.

לאחר ששקלתי את השיקולים לחומרה ואת השיקולים לקולא, אני גוזרת על הנאשמים את העונשים הבאים:

1. אני מורה לנאשמים להרוס את הבנייה המתוארת בכתב האישום. הצו יכנס לתוקפו בתוך 6 חודשים מהיום, אלא אם כן עד לאותו מועד יינתן היתר לבניה.
2. הנאשמים ישלמו קנס כספי בסך 9,000 או 90 ימי מאסר תמורתו. הקנס ישולם ב- 20 תשלומים חודשיים שווים ורצופים. תשלום ראשון עד ליום 15.7.11 ולאחר מכן בכל ה-15 בכל חודש, עד לגמר תשלום הקנס. לא ישולם תשלום במועדו, תעמוד כל יתרת הקנס לפירעון מיידי.
3. כל אחד מהנאשמים יחתום על התחייבות להימנע מכל עבירה על [חוק התכנון והבניה](http://www.nevo.co.il/law_html/law01/044_001.htm) והתקנות על פיו. ההתחייבות תהיה על סך 10,000 ₪ למשך שנתיים שנים, והיא תחתם עוד היום במזכירות בית המשפט. לא תחתם ההתחייבות ייאסרו הנאשמים למשך 10 ימים.
4. צו ההריסה ירשם בפנקסי המקרקעין, גם אם המקרקעין אינם רשומים על שם הנאשמים.

זכות ערעור לבימ"ש מחוזי תוך 45 יום מהיום.

<#4#>

**ניתנה והודעה היום ד' תמוז תשע"א, 06/07/2011 במעמד הנוכחים.**

5129371

הישאם אבו שחאדה 54678313

54678313

|  |
| --- |
|  |
| **הישאם אבו שחאדה, שופט** |

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)