**בתי המשפט**

|  |  |  |  |
| --- | --- | --- | --- |
| **פ 001356/04** | | **בית משפט השלום באר שבע** | |
|  | |
| **21/07/2004** | **תאריך:** | **כבוד השופט ד. מגד, סגן נשיא** | **בפני:** |

|  |  |  |  |
| --- | --- | --- | --- |
|  | **מדינת ישראל** | | **בעניין:** |
| המאשימה | **סימונה ויניק** | **ע"י ב"כ עוה"ד** |  |
|  | נגד | |  |
|  | **ניסים בלחסן – הובא ע"י הליווי** | |  |
| הנאשם | **מאיה ז'ולסון – ס.צ.** | **ע"י ב"כ עוה"ד** |  |

|  |  |
| --- | --- |
| **ב"כ המאשימה.**  **הנאשם ובאת כוחו.** | **נוכחים:** |

# 

**גזר דין**

1. הנאשם יליד 1954, הורשע על פי הודאתו, לאחר צירוף תיקים בסחר בסם מסוכן, עבירה לפי סעיף 13 לפקודת הסמים המסוכנים [נוסח חדש] תשל"ג – 1973 בגין ת.פ. 1356/04. בכתב האישום נטען, כי בתאריך 11.2.04 מכר לשוטר מסווה שתי מנות הרואין במשקל 0.3117 גרם נטו תמורת סך 100 ₪. עוד הורשע הנאשם בגין ת.פ. 4307/02 בתקיפת שוטר בשעת מילוי תפקידו, עבירה לפי סעיף 273 לחוק העונשין תשל"ז – 1977, בהפרעה לשוטר בשעת מילוי תפקידו, עבירה לפי סעיף 275 לחוק הנ"ל ואיומים, עבירה לפי סעיף 192 לחוק הנ"ל. עבירות אלה נעברו בתאריך 8.4.02. בהסדר טיעון סוכם, כי אם על הנאשם יושת עונש מאסר בפועל בגין עבירת הסם, יתווסף לו מאסר בפועל בן חודש אחד בלבד במצטבר בגין העבירות שנעברו כלפי השוטרים.

2. לבקשת ב"כ הנאשם ערך שירות המבחן תסקיר לעונש. נכתב בו, כי הנאשם מכור לסמים קשים זה 30 שנה, חייו מתנהלים סביב הסם וכל הנסיונות הרבים לשקמו עלו בתוהו. הוא לא הצליח להגמל מסמים הן במסגרת הכלא והן בקהילה. עוד נאמר בתסקיר, כי הנאשם סובל מסכרת, מטופל באינסולין ונזקק לתזונה מתאימה. הנאשם הביע רצונו להגמל במסגרת טיפולית סגורה ואולם, משום ששירות המבחן התרשם מאדם דל, חסר כוחות, בעל מוטיבציה נמוכה המצוי במצב בריאותי ירוד, סבר שלא יהיה מסוגל להשתלב במסגרת המחייבת התמדה ולכן לא בא בהמלצה לגביו.

5129371

5129371

3. לנאשם 39 הרשעות קודמות בעבירות סמים, רכוש, בריחה ממשמר חוקי, אלימות, סחיטה באיומים ועבירות הנוגעות לשימוש ברכב. למעשה כל חייו הוא יוצא ונכנס את שערי בית הסוהר ולאחרונה שוחרר ממאסר בחודש 12/03. תלוי ועומד כנגדו מאסר מותנה בר הפעלה.

בטיעוניו לעונש ביקש התובע להחמיר עם הנאשם. הוא הדגיש שהנאשם בחר בסם כבדרך חיים, ציין את עברו הפלילי המכביד, וכן שעבירת הסחר בסם נעברה כחודשיים בלבד לאחר שחרורו מהכלא. ב"כ הנאשם הטעימה כי הודה בהזדמנות הראשונה, ובכך קיבל אחריות על מעשיו וביקשה להקל עימו נוכח נסיבות חייו הקשות ומצבו הרפואי.

4. מדובר בנרקומן שסחר בסם במטרה להמשיך ולממן את צריכת הסמים. בתי המשפט מצווים לשרש את נגע הפצת הסם. חומרה יתרה נובעת מעבירת הסם שנעברה כחודשיים בלבד לאחר ששוחרר מן הכלא ובעוד מאסר מותנה בר הפעלה מרחף מעל ראשו. התחשבתי לקולא בהודאת הנאשם ובנסיבותיו האישיות.נ

אשר על כן, אני גוזר על הנאשם את העונשים הבאים:

א. 12 חודשי מאסר לריצוי בפועל בגין ת.פ. 1356/04 וחודש אחד במצטבר בגין ת.פ. 4307/02.ב

ב. אני מפעיל מאסר מותנה בן 12 חודשי מאסר מת.פ. 3646/02. לפנים משורת הדין ומשום ההודאה באשמה, מחצית התקופה תרוצה במצטבר והמחצית בחופף. סה"כ ירצה הנאשם 19 חודשי מאסר שימנו מיום מעצרו 18.2.04.ו

ג. 6 חודשי מאסר על תנאי והתנאי הוא שתוך 3 שנים מיום שחרורו מהכלא לא יעבור הנאשם עבירות סמים לצריכה עצמית.נ

ד. 9 חודשי מאסר על תנאי והתנאי הוא שתוך 3 שנים מיום שחרורו מהכלא לא יעבור הנאשם עבירות סמים המסווגות כפשע.

המוצג - סם - יושמד בכפוף לחלוף תקופת הערעור ואם יוגש ערעור כפוף להחלטה בו.ב

הודעה זכות הערעור.

עותק מהפרוטוקול ישלח לשירות המבחן.

### ניתן היום ג' באב, תשס"ד (21 ביולי 2004) במעמד הצדדים.ו

|  |
| --- |
| **ד. מגד, שופט**  **סגן נשיא** |

001356/04פ 134 נורית היינה

נוסח מסמך זה כפוף לשינויי ניסוח ועריכה