**בתי המשפט**

|  |  |  |  |
| --- | --- | --- | --- |
|  | | | |
| **פ 008023/04**  **פ 008043/04** | | **בית משפט מחוזי באר שבע** | |
|  | |
| **16/06/2004** | **תאריך:** | **כבוד השופטת, רחל ברקאי** | **בפני:** |

1

2

3

4

5

6

7

8

9

10

11

12

13

14

15

16

17

18

19

20

21

22

23

24

25

26

27

28

29

30

31

32

|  |  |  |  |
| --- | --- | --- | --- |
|  | מדינת ישראל | | בעניין: |
| המאשימה | מורן מרגלית | ע"י ב"כ עו"ד |  |
|  | נ ג ד | |  |
|  | לסרי שמעון | |  |
| הנאשם | ערן אביטל | ע"י ב"כ עו"ד |  |

|  |  |
| --- | --- |
| בא כוח המאשימה – עו"ד מרגלית  הנאשם בעצמו ובא כוחו – עו"ד אביטל | נוכחים: |

**גזר דין**

1. גזר הדין בתיק זה ניתן במאוחד בשני תיקים: ת.פ. 8023/04 ות.פ. 8043/04.

2. הנאשם הורשע על פי הודאתו בשני כתבי אישום מתוקנים, נשוא התיקים הנ"ל. בת.פ. 8023/04, הורשע הנאשם על פי הודאתו בעבירה של קשירת קשר לביצוע פשע, לפי סעיף 499(א)(1) לחוק העונשין התשל"ז – 1977 (להלן:"חוק העונשין") ועבירה של הדחת קטין לסמים מסוכנים, עבירה בניגוד לסעיף 21(א)(1) לפקודת הסמים המסוכנים, (נוסח חדש) תשל"ג – 1973. בת.פ. 8043/04, הורשע הנאשם על פי הודאתו בעבירה של קשירת קשר לביצוע פשע לפי סעיף 499(א)(1) לחוק העונשין ועבירה של סחר בנשק, לפי סעיף 144 (ב2) לחוק העונשין.

5129371

3. בכתב האישום המייחס לו את עבירות הנשק, עולה כי במועד כלשהו לפני 10.12.03, קשר הנאשם קשר יחד עם אחרים כדי לפרוץ לבסיס צבאי סמוך לבאר-שבע ולגנוב משם רובה מסוג אמ- 16 ולמוכרו לאחרים. במסגרת אותו קשר ולצורך קידומו הגיע הנאשם ביחד עם אדם אחר ביום 11.2.03 לאותו בסיס צבאי משם נגנב הנשק שהיה ברשותו של חייל אחר בבסיס. הנשק נמסר לידיו של הנאשם והנאשם לקח את הנשק ועזב את המקום עם כלי רכב שברשותו.

בכתב האישום המייחס לנאשם עבירה של הדחת קטין לסמים מסוכנים עולה כי בסמוך לחודש ינואר 2004 קשר הנאשם קשר עם קטין יליד 1987, כדי לסחור ולהחזיק בסם מסוכן מסוג מריחואנה וכן חשיש וכדורי M.D.M.A, הקרויים בלשון העם כדורי אקסטזי. הנאשם הציע לאותו קטין להרוויח כסף בכך שהנאשם יתן לו סמים מסוכנים והקטין ימכור את הסמים לאחרים ויקבל בתמורה דמי עמלה. כך נמצא כי במועד כלשהו במהלך חודש ינואר 2004 מסר הנאשם לקטין 6 שקיות ניילון המכילות סם מסוכן מסוג מריחואנה בכמות שאינה ידועה למאשימה ואמר לקטין שימכור כל שקית במחיר של 50 ₪. כמו כן, מסר הנאשם לקטין 6 כדורים של סם מסוכן מסוג M.D.M.A וביקש ממנו כי ישמור את הסמים עבור הנאשם.

בהמשך הימים ישב הקטין בפארק ברחוב סרן דב בבאר-שבע בשעות הלילה ומכר את הסמים לאנשים שהגיעו למקום ואמרו לו כי הנאשם שלח אותם אליו.

הקטין אסף סכום של 300 ₪ ומסר סכום זה לנאשם. בתמורה קיבל הקטין סך של 50 ₪ בגין עמלו זה.

4. הצדדים הציגו בפני הסדר טיעון לפיו ביקשו כי בית המשפט ישית על הנאשם עונש מאסר של 4 שנים ומאסר מותנה.

הצדדים טענו ארוכות בזכות אותו הסדר טיעון, כאשר התביעה מציינת כי להסדר זה הגיעו בשל קשיים ראייתיים בתיק זה וכן בהתחשב בגילו הצעיר של הנאשם. גם ב"כ הנאשם הצביע על דברים אלו, ואף הוסיף וציין כי בהתחשב בעובדה שהנאשם חסך מזמנו של בית המשפט והודה בהזדמנות הראשונה, יש להקל עימו ובכך לאשר את ההסדר שגובש.

5. עומד בפני בחור צעיר יליד 1985 אשר מתסקיר שירות המבחן אשר הונח בפני עולה כי מוכר הוא לשירות המבחן מאירועים קודמים בהם נמצא מעורב, אירועי שבל"ר ואירועי אלימות. הגם ששיתף הנאשם פעולה עם שירות המבחן בתיקים קודמים, והשתתף בקבוצה למניעת סיכון חיי אדם בכביש, ואף השתתף באופן חלקי בקבוצה למניעת אלימות, לא עלה בידי הנאשם להפיק את המיטב מקבוצות טיפוליות אלו. במהלך השלב הטיפולי, עזב הנאשם את הקבוצה ואף התכחש לשימוש בסמים למשך תקופה ארוכה עד אשר נפתחו נגדו תיקים פליליים המייחסים לו עבירות של שימוש בסמים. שירות המבחן הצביע על תיפקוד בעייתי של הנאשם ועל הקושי להתמיד ולשתף פעולה עם שירות המבחן לאורך זמן.

6. העבירות המיוחסות לנאשם הינן עבירות חמורות ומדברות בעד עצמן. עבירות של סחר בנשק בעיתות מלחמה בהם נמצאת כיום מדינת ישראל מקבלות משנה חומרה. גם עבירות שלה דחת קטינים לביצוע עבירות בסמים הינן עבירות חמורות לכשעצמן. שקלתי ארוכות את טענות הצדדים לעונש ובנסיבות העניין סבורתני כי יש בעונש המוסכם כדי לשקף נכונה את העונש הראוי בנסיבות העניין.

7. אשר על כן, אני מאשרת את ההסדר ומטילה על הנאשם את העונשים הבאים:

א. מאסר בפועל ל- 4 שנים החל מיום 30.1.04.

ב. מאסר על תנאי למשך 18 חודשים והתנאי שהנאשם לא יעבור כל עבירת נשק לפי סעיף 144 לחוק העונשין, וזאת תוך 3 שנים מיום שחרורו.

ג. מאסר על תנאי למשך 12 חודשים והתנאי שהנאשם לא יעבור כל עבירת סמים למעט עבירה של שימוש עצמי, וזאת תוך 3 שנים מיום שחרורו.

**זכות ערעור לבית המשפט העליון תוך 45 יום.נ**

ניתן היום כ"ז בסיון, תשס"ד (16 ביוני 2004) במעמד הנוכחים

|  |
| --- |
| רחל ברקאי, שופטת |

נוסח מסמך זה כפוף לשינויי ניסוח ועריכה