**בתי המשפט**

|  |  |  |  |
| --- | --- | --- | --- |
| **פ 008106/07** | | בית משפט מחוזי **ב ב א ר ש ב ע** | |
|  | |
| **08/07/2007** | **תאריך:** | **כב' השופטת רחל ברקאי** | **בפני:** |

|  |  |  |  |
| --- | --- | --- | --- |
|  | מדינת ישראל | | בעניין: |
| המאשימה |  |  |  |
|  | נ ג ד | |  |
|  | מלכה תומר | |  |
| הנאשם |  |  |  |

|  |  |
| --- | --- |
| ב"כ המאשימה - עו"ד אפנאן אבו טהה  הנאשם ובאת כוחו עו"ד פאולה ברוש | נוכחים: |

**הנאשם:**

אני מבקש להגיש לבית המשפט שאני מתחרט על מה שעשיתי, ואני לוקח אחריות על המעשים שלי.

**גזר דין**

**1.** **הנאשם הורשע, על פי הודאתו, בעבירות כתב אישום מתוקן, בעבירה של קשירת קשר לעוון, עבירה לפי סעיף 499(א)(2) לחוק העונשין התשל"ז-1977 [להלן: "**חוק העונשין**"], בעבירה של התפרצות לבנין מגורים על מנת לגנוב****, לפי סעיף 406(ב) לחוק העונשין, עבירה של גניבה לפי סעיף 384 לחוק העונשין, עבירות נשק לפי סעיף 144(ב) לחוק העונשין ועבירה של הונאה בכרטיס חיוב לפי סעיף 17 לחוק כרטיסי חיוב תשמ"ו-1986.**

**2. הודאת הנאשם באה במסגרת הסדר טיעון, במסגרתו עתרו הצדדים לעונש מוסכם אשר יושת על הנאשם של 27 חודשי מאסר בפועל, הכולל הפעלת מאסר מותנה וכן מאסר מותנה, על פי שיקול דעת בית המשפט.**

**3. כתב האישום מלמד על אירוע בו חבר הנאשם לשלושה בחורים אחרים - ויחדיו קשרו קשר ביום 19.11.2006 לפרוץ לבית מגורים ולגנוב משם חפצי ערך.**

**במסגרת הקשר התפרצו הנאשם ושניים אחרים לבית, בכך שדחפו את דלת ההזזה בסלון והחלו לחפש חפצי ערך, כשהם מדליקים את אורות הבית והופכים ארונות וכלי אכסון. במקביל נותר הרביעי מחוץ לבית, כדי לאבטח.**

**אחד מהחבורה נכנס לחדר השינה, שם ישנו המתלוננים, ונטל משם תיק וארנק, אשר הכיל כרטיס אשראי וסך של 200 ש"ח במזומן.**

**הנאשם ואחר נכנסו לחדר אחר, שם מצאו רובה צה"ל מסוג 16-M, שהוסתר בארגז, אותו נטלו מהמקום.**

**השלושה עזבו את הבית לאחר שנטלו חפצים ומסמכים רבים ועזבו את המקום.**

**יחדיו פנו לתחנת דלק סמוכה, והנאשם משך, באמצעות כרטיס האשראי הגנוב, סך של 800 ש"ח. החבורה התחלקה בכסף שנגנב – 300 ש"ח לכל אחד, והסתירו את הרובה כשהם קושרים קשר להחזיק בנשק לשאת אותו או לסחור בו.**

**4. הצדדים טענו בזכות ההסדר, ועתרו במשותף לאישורו.**

**עמדה ב"כ המאשימה על חומרת מעשיו של הנאשם, על עברו הפלילי בעבירות רכוש, לרבות הרשעתו האחרונה בעבירות רכוש בגינה הושת על הנאשם עונש מאסר מותנה.**

**ציינה התובעת כי בהתחשב בחלקו של הנאשם בפרשה והעובדה כי מדובר בבחור צעיר, בן 19, ובהתחשב בענישה אשר הושתה על האחרים, שותפיו לעבירה [ת.פ. 8365/06] והחסכון השיפוטי שבהודאתו, המדובר בעונש הולם.**

**הוסיפה וציינה הסניגורית כי הנאשם לא נטל חלק במכירת הנשק, כפי שעשו השניים האחרים, כי אין לחובתו של הנאשם עבר פלילי מכביד וכי מדובר בנאשם הסובל מבעיות בריאותיות קשות.**

**5. לאחר שבחנתי את הדברים מקרוב, סבורה אני כי הסדר הטיעון מאוזן ומגבש את העונש הראוי בנסיבות הענין.**

**לפיכך, מצאתי לנכון לאשרו, והנני משיתה על הנאשם את העונשים הבאים:**

א. אני מפעילה את המאסר המותנה בן 8 חודשים, אשר הושת על הנאשם בת.פ. 1198/06 בבית משפט לנוער באר-שבע.

**ב. אני משיתה על הנאשם עונש מאסר בפועל בן 24 חודשים.**

**ג. המאסרים ירוצו בחופף ובמצטבר, באופן שהנאשם ירצה עונש מאסר בפועל של 27 חודשים, החל מיום 06.04.2007.**

**ד. מאסר מותנה בן 8 חודשים והתנאי שהנאשם לא יעבור כל עבירת רכוש, מרמה ונשק, וזאת תוך 3 שנים מיום שחרורו.**

**5129371**

**54678313**

**זכות ערעור תוך 45 יום.**

5129371

54678313

רחל ברקאי 54678313-8106/07

**ניתן היום כ"ב בתמוז, תשס"ז (8 ביולי 2007) במעמד הצדדים**

|  |
| --- |
| רחל ברקאי, שופטת |

008106/07פ 055 בת שבע אביגל

נוסח מסמך זה כפוף לשינויי ניסוח ועריכה