בתי המשפט

|  |  |  |  |
| --- | --- | --- | --- |
| **בית משפט מחוזי באר שבע** | | **פ 008108/00** | |
|  | |
| **בפני:** | **כבוד השופטת חני סלוטקי** | **תאריך:** | **10/07/01** |

|  |  |  |  |
| --- | --- | --- | --- |
| **בעניין:** | **מדינת ישראל** | | המאשימה |
|  |  |  |  |
|  | נגד | |  |
|  |  | |  |
|  | **ללוצאשווילי דוד** | | הנאשם |
|  |  |  |  |

|  |  |
| --- | --- |
| **נוכחים:** | **ב"כ המאשימה – עו"ד אלמקייס**  **הנאשם ובא כוחו – עו"ד שאול צור** |

 

# גזר דין

1. הנאשם הורשע על פי הודאתו בעבירות המיוחסות לו בכתב האישום המתוקן, עבירות של

תגרה - עבירה לפי סעיף 191 לחוק העונשין , תשל"ז - 1977 [ להלן :"החוק "] , עבירה של

קבלת נכסים שהושגו בעוון- עבירה לפי סעיף 412 לחוק , עבירות בנשק שלא כדין - עבירה לפי סעיף 144 (ב) לחוק ,ועבירה של חבלה בכוונה מחמירה - עבירה לפי סעיף 329 (א) (2) לחוק .

51293712. הודאת הנאשם , באה לאחר שמיעת חלק מראיות התביעה, בעקבות הסדר טיעון אליו

הגיעו הצדדים לפיו תוקן כתב האישום המקורי.

3. העובדות המיוחסות לנאשם בכתב האישום המתוקן הן שלאחר שבתאריך 8.8.00

התקוטט הנאשם עם המתלוננים טטרואשווילי אנזור ואברהם [להלן :"המתלוננים "],

בחנותם באשדוד , הופיע הנאשם ביום 28.9.00 בחנותם כשבידיו אקדח טעון במחסנית

ובה 7 כדורים , אותו קיבל הנאשם בידיעה שהושג בגניבה.

הנאשם כיוון את האקדח לעבר טמורז טטרואשוילי ואחיו- אברהם ולחץ על ההדק

בכוונה לגרום להם נכות או מום . כשלחץ על ההדק לא הצליח לבצע את הירי מפאת

מעצור באקדח. בהמשך , משלא הצליח לבצע את הירי, תקף הנאשם את טמורז בכך שניסה לחבול בראשו של המתלונן באמצעות קת האקדח אך טמורז התכופף ומנע פציעתו.

4. בא כוח המאשימה מבקש להטיל על הנאשם עונש מאסר בפועל משמעותי ומאסר מותנה,

זאת בהתחשב בחומרת העבירות ונסיבותיהן , לפיהן הנאשם נכנס בצהרי היום לחנות

המתלוננים וניסה לפגוע בהם בנשק שהחזיק ואשר אך במזל האקדח לא הופעל והאירוע הסתיים ללא פגיעות בנפש.

לטענת התובע אמנם לא נגרם נזק פיזי אך המתלוננים מצויים בחרדה כתוצאה מהמעשים ויש להטיל עונש שמחד, יקנה למתלוננים הזדמנות לחיות ללא הפחד מהנאשם ומאידך , יהיה בו כדי להרתיע אולי את הנאשם מלחזור על מעשיו כלפי המתלוננים.

בא כוח המאשימה הגיש פסיקה לתמוך בטענותיו.

5. בא כוח הנאשם בטיעוניו לעונש , עמד על כך שהנשק שהנאשם החזיק לא היה דרוך ,

שהנאשם היה שיכור בעת המעשה , שהודה מיד בחקירתו במיוחס לו.

לטענתו , הרקע לביצוע העבירה הוא חוב שהמתלוננים חבים לנאשם על רקע ביצוע

עבירות של זיוף דולרים, שהנאשם נתפס וריצה עונש מאסר ממושך של 6 שנים ואילו

המתלוננים נהנו מפירות הזיוף ולא התחלקו ברווחים עם הנאשם .

עוד עמד הסניגור על בעיותיו הרפואיות של הנאשם הסובל ממחלת לב ועבר ניתוח

מעקפים במהלך מעצרו בתיק זה.

הסניגור טען כי בני משפחת הנאשם, אשתו וילדיו , ניתקו בהשפעת המתלוננים , קשר עם

הנאשם הסובל מכך מאוד.

הנאשם ביקש לומר את דברו והביע חרטה.

6. העבירות בהן הורשע הנאשם באישום העיקרי הן חמורות.

הנאשם נכנס עם אקדח גנוב טעון לחנות המתלוננים ולחץ על ההדק בכוונה לפגוע

במתלוננים אך לא הצליח בכך. אף אם ברקע העבירה עומד , כטענת הנאשם, חוב כספי שהמתלוננים חבים לו, הרי שאין כל הצדקה למעשי הנאשם .

כתוצאה מהעבירות נגרמה למתלוננים חרדה רבה והם עדיין חוששים שהנאשם, אם

ישוחרר , יפגע בהם .

לנאשם עבר פלילי הכולל הרשעות בעבירות תקיפה , גניבה וזיוף שטרי כסף.

בע.פ 93/98 + 135/89 , עבד בן עיסא שרקאווי נ. מ"י , תקדין עליון , 90 (2) , 786 שהוא

הקרוב לענייננו מבין פסקי הדין שהוגשו על ידי המאשימה , התקבל ערעור המדינה על

קולת העונש ועונשו של המשיב הוחמר מ - 3 שנות מאסר והפעלת 21 חודש מאסר מותנה

שירוצו במצטבר ל - 70 וחצי חודשי מאסר , כולל הפעלת המאסר המותנה שרק מחציתו

הופעלה במצטבר.

באותו עניין , המשיב לא הורשע על פי הודאתו אלא לאחר שמיעת הראיות , נורתה יריה

ולמשיב היה מאסר מותנה , מה שאין כן בענייננו , שבו הנאשם הודה ואף שהודאתו באה

לאחר שמיעת חלק מהראיות, הרי שיש בהודאתו משום הבעת חרטה ולקיחת אחריות על מעשיו.

כאמור , לא הצליח הנאשם לירות באקדח , כך שלא נגרם למתלוננים נזק גופני וכן לא תלוי ועומד כנגד הנאשם כל מאסר מותנה.

אציין עוד כי מלבד עבירה התקיפה משנת 78 , אין לנאשם הרשעות בעבירות אלימות והרשעתו האחרונה בגין זיוף שטרי כסף היא משנת 89 .

כשיקול לקולת העונש , שקלתי גם את בעיותיו הרפואיות של הנאשם כמפורט לעיל.

7**. לאחר ששקלתי את טענות הצדדים , אני דנה את הנאשם לעונשים כדלקמן :**

**א. אני דנה את הנאשם ל - 4 שנות מאסר בפועל , החל מיום מעצרו - 2.9.00.נ**

**ב. אני דנה את הנאשם ל - 24 חודשי מאסר על תנאי למשך 3 שנים מיום שחרורו ,**

**שלא יעבור עבירה שיש בה אלימות מסוג פשע וכן עבירה של החזקת נשק שלא**

**כדין.**

**זכות ערעור תוך 45 יום לבית המשפט העליון .ב**

**ניתן היום י"ט בתמוז, תשס"א (10 ביולי 2001) במעמד הצדדים**

|  |
| --- |
| **ח. סלוטקי, שופטת** |

08108/00פ 055 נטע ממן

נוסח מסמך זה כפוף לשינויי ניסוח ועריכה