**בתי המשפט**

|  |  |  |  |
| --- | --- | --- | --- |
| **בית משפט המחוזי בבאר שבע** | | **פ 008123/00** | |
|  | |
| **בפני:** | **כבוד השופטת חני סלוטקי** | **תאריך:** | **07/06/01** |

|  |  |  |  |
| --- | --- | --- | --- |
| **בעניין:** | **מדינת ישראל** | | המאשימה |
|  |  |  |  |
|  |  | |  |
|  | **אבועייש מאהר** | | הנאשם |
|  |  |  |  |

|  |  |
| --- | --- |
| **נוכחים:** | **בא כוח המאשימה - עוה"ד אלטמן.**  **הנאשם ובא כוחו - עוה"ד ביתן** |

# 

# [חוק העונשין, תשל"ז-1977](http://www.nevo.co.il/law/70301): סע' [144](http://www.nevo.co.il/law/70301/144), [144(א)](http://www.nevo.co.il/law/70301/144.a), [144(ב)](http://www.nevo.co.il/law/70301/144.b), [275](http://www.nevo.co.il/law/70301/275), [322](http://www.nevo.co.il/law/70301/322), [332(3)](http://www.nevo.co.il/law/70301/332.3), [340א](http://www.nevo.co.il/law/70301/340a), [390](http://www.nevo.co.il/law/70301/390)

# 

# גזר דין

1. הנאשם, בן 23, הורשע על פי הודאתו בעבירות שיוחסו לו בכתב האישום המתוקן בשנית, אשר ייחס לו שני אישומים:

באישום הראשון, הואשם הנאשם בעבירה של החזקת ונשיאת נשק שלא כדין - עבירה לפי סעיף [144(א)](http://www.nevo.co.il/law/70301/144.a) ו [144(ב),](http://www.nevo.co.il/law/70301/144.b) ל[חוק העונשין](http://www.nevo.co.il/law/70301) תשל"ז - 1977 [להלן: "החוק"], בעבירה של סיכון חיים בנתיב תחבורה - עבירה לפי [סעיף 332(3)](http://www.nevo.co.il/law/70301/332.3) לחוק, בעבירה של הכשלת שוטר - עבירה לפי [סעיף 275](http://www.nevo.co.il/law/70301/275) לחוק ובעבירה של ירי באזור מגורים - עבירה לפי סעיף [340א](http://www.nevo.co.il/law/70301/340a) לחוק, בכך שבתאריך לא ידוע במחצית הראשונה של שנת 2000, קנה הנאשם אקדח 9 מ"מ תמורת 8,000 ₪ מתושב חברון וקיבל ממנו גם 50 כדורי תחמושת לאותו אקדח, אותו החזיק הנאשם ונשא על גופו שלא כדין עד לתאריך 01.10.2000 ובכך שבתאריך 01.10.00 בעת הפרעת סדר שהייתה בכניסה לישוב לקייה הצטרף למתפרעים בכוונה לסכן בטחונם של נוסעים בנתיב התחבורה ובכלי תחבורה, וביחד עם אחרים זרק אבנים על הכביש והקים מחסום מברזלים על הכביש, וכן בכך שבעת הארוע זרק אבנים לכיון השוטרים שנכחו במקום בכוונה להכשילם בתפקידם ובכך שבארוע הנ"ל ירה באקדח באוויר 9 יריות.

5129371באישום השני, הואשם הנאשם בעבירה של גניבה בידי עובד ציבור - עבירה לפי [סעיף 390](http://www.nevo.co.il/law/70301/390) לחוק ובעבירה של החזקת נשק (תחמושת) - עבירה לפי [סעיף 144(א)](http://www.nevo.co.il/law/70301/144.a) לחוק, בכך שבמהלך שירותו הצבאי בשנת 2000, גנב תחמושת מצה"ל; כ- 9 מחסניות מלאות לרובה 16-M

(30 כדורים כל אחת) ומעל ל- 500 כדורי תחמושת לרובה 16-M וכן בכך שמסר, במהלך שנת 2000, חלק מהכדורים שגנב לאותו תושב חברון שמכר לו את האקדח וזאת ללא קבלת תמורה.

בנוסף החזיק הנאשם שלא כדין את יתר התחמושת שגנב ,מוסתר בביתו שבלקייה.

2. הודאת הנאשם, באה בעקבות הסדר טיעון אליו הגיעו הצדדים לפיו הוגש כתב האישום המתוקן בשנית, כאשר לא היתה הסכמה לעניין העונש, אך הוסכם על קבלת תסקיר של שירות המבחן.

3. שירות המבחן נמנע מהמלצה טיפולית אודות הנאשם.

מהתסקיר עולה כי הנאשם בן להורים גרושים, הבכור מבין 10 אחים, הרגיש חוסר אונים ביכולתו להגן על אימו שהייתה קרבן לאלימות מצד אביו.

הנאשם סיים התנדבות לשירות צבאי של 3 שנים, כשבועיים לפני שנעצר ועד למעצרו התגורר בבית הוריו בלקייה.

עוד עולה מהתסקיר כי הנאשם מסביר את הרקע לביצוע העבירה ביחסיו הרומנטיים עם נערה משבט אחר, שלמרות התנגדות משפחתה המשיכו השניים להיפגש בחשאי ועורר את כעסה של משפחתה אשר התנכלה לו.

מהתסקיר עולה עוד כי הנאשם מתקשה לקחת אחריות על חייו ומשליך את הקורה עמו ואת התנהגותו על גורמים חיצוניים כמו סירוב הצבא להענות לבקשתו לשרת במג"ב ומשפחת חברתו לשעבר, שלדבריו ניסתה לפגוע בגופו.

להערכת שירות המבחן לא יפיק הנאשם תועלת מקשר טיפולי עימו.

4. בא כוח המאשימה ביקש להטיל על הנאשם עונש של מספר שנות מאסר בפועל וזאת לטענתו בשל כך שהנאשם השתתף בארוע קשה של הפגנה נגד המדינה, החזיק ונשא אקדח לא חוקי בו ירה, גנב תחמושת מהצבא ומסר חלק ממנה לתושב חברון ואין לדעת מה עשה אותו תושב חברון, עם התחמושת שנמסרה לידיו.

בא כוח המאשימה הצביע על כך כי מדובר בעבירות שיש לציבור עניין רב בהן ולכן יש להחמיר בכל כוח הדין.

בא כוח המאשימה הגיש פסיקה לעניין רמת הענישה, בעבירות של זריקת אבנים בתקופה האחרונה, בהן הטילו בתי המשפט עונשי מאסר בפועל שבין 7 ל- 12 חודשים, גם על קטינים.

בא כוח המאשימה הסכים כי לצורך הדיון בתיק זה, הוא מקבל את הסבר הנאשם לעניין החזקת הנשק והיריות באקדח, הסבר שלפיו הנאשם החזיק את הנשק לצרכי הגנה עצמית מפני המשפחה שעמה היה נתון בסכסוך, ומסיבה זו גם ירה באקדח בעת הארוע ביום - 01.10.2000 .נ

5. ב"כ הנאשם ביקש להסתפק , מבחינת עונש המאסר בפועל בתקופת המעצר בת 8 חודשים בה היה הנאשם נתון.

הסניגור עמד על צירוף המקרים של החזקת הנשק והתחמושת וההשתתפות בזריקת האבנים, שאין קשר ביניהם וביקש לבחון כל מרכיב של כתב האישום בנפרד.

הסניגור עמד על המצוקה בה היה שרוי הנאשם בשל הסכסוך שהיה לו עם משפחה אחרת ואשר הביא את הנאשם לצורך להשיג אקדח כדי להגן על נפשו. לטענת הסניגור, מסירת

התחמושת לאותו אדם מחברון באה על רקע הידידות שנוצרה ביניהם.

הסניגור עמד על כך שהנאשם רק הצטרף לאחרים שיזמו ההפגנה ולא היה בין יוזמיה ועל כך שאלמלא נילוו לאירוע מ 1/10 העבירות של החזקת הנשק , הנאשם לא היה נעצר, שכן אחרים שזרקו אבנים לא נעצרו.

הסניגור הצביע על כך שבפסיקה שהובאה על ידי התביעה היה מדובר על זריקת אבנים על מכוניות נוסעות שלא כמו בעניינו בו נזרקו אבנים אל הכביש והוקים מחסום מברזל.ב

לעניין נסיבותיו האישיות של הנאשם, טען הסניגור כי הנאשם שירת בצה"ל שלוש שנים בהתנדבות אף ששירות בצה"ל לא היה מקובל בשבטו, כי עברו של הנאשם נקי וכי החיים לא האירו פנים לנאשם .

6. העבירות בהן הורשע הנאשם הן חמורות.

ב[ע"פ 9379/00](http://www.nevo.co.il/case/6151670) נאמר על ידי בית המשפט העליון כי רמת ענישה של הטלת עונשי מאסר

לריצוי בעבודות שירות על מיידי אבנים על כלי רכב היא רמת ענישה ש **"אינה משקפת**

**את רמת הענישה הראוייה בעבירות מהסוג הנידון , הגם שמדובר בנאשמים צעירים**

**וחסרי הרשעות קודמות ".ו**

מכאן ומקל וחומר, כשמצטרפים לעבירה של סיכון חיים בנתיב תחבורה, בה הורשע הנאשם , עבירות נוספות וחמורות של החזקת ונשיאת אקדח שלא כחוק ושימוש בו באיזור מגורים וכן גניבת התחמושת מצה"ל , ומסירת חלק ממנה לתושב חברון , שיש להטיל על הנאשם עונש של מאסר בפועל ממשי.

חומרה מיוחדת יש במסירת חלק מהתחמושת שנגנבה מצה"ל לתושב חברון , שהרי התחמושת יכלה להגיע לידי גורמים עויינים למדינה.

7. לזכות הנאשם עומדת הודאתו שיש בה, מלבד החיסכון בזמן שיפוטי כדי להביע חרטה.

כן עומדים לזכותו עברו הנקי ללא רבב ושירותו הצבאי המלא בצה"ל בהתנדבות .

במיניין השיקולים לקולת העונש , שקלתי את העובדה המוסכמת על המאשימה כי

האקדח הוחזק על ידי הנאשם לצורך הגנה עצמית וזאת הייתה גם מטרת היריות שירה

הנאשם באקדח ביום 1.10.00 .נ

לעניין מסירת התחמושת לתושב חברון , שקלתי את האמור בתסקיר שירות המבחן ,

לפיו ניכר כי הנאשם פעל מתוך העדר שיקול דעת מספיק לגבי חמרת מעשיו והשלכותיהם.

עוד שקלתי לזכות הנאשם את העובדה שבעת זריקת האבנים לא חלפו מכוניות בכביש

ולא נגרם נזק ,לא בנפש ולא ברכוש.

**8. לאחר ששקלתי את טענות הצדדים , אני דנה את הנאשם לעונשים כדלקמן :**

**א. אני דנה את הנאשם ל - 30 חודשי מאסר בפועל מיום מעצרו - 19.10.00 .ב**

**ב אני דנה את הנאשם ל - 24 חודשי מאסר על תנאי למשך 3 שנים מיום שחרורו**

**שלא יעבור עבירה לפי** [**סעיפים 144**](http://www.nevo.co.il/law/70301/144) **ו -** [**322**](http://www.nevo.co.il/law/70301/322) **ל**[**חוק העונשין**](http://www.nevo.co.il/law/70301)**, תשל"ז - 1977 .ו**

**זכות ערעור תוך 45 יום לבית המשפט העליון.**

**ניתן היום ט"ז בסיון, תשס"א (7 ביוני 2001) במעמד הצדדים**

|  |
| --- |
| **ח. סלוטקי, שופטת** |

**008123/00פ 134 נטע ממן**

**נוסח מסמך זה כפוף לשינויי ניסוח ועריכה**