**בתי המשפט**

|  |  |  |  |
| --- | --- | --- | --- |
|  | | | |
| **פ 008171/06** | | **בית משפט מחוזי באר שבע** | |
|  | |
| **10/12/2006** | **תאריך:** | **כבוד השופטת רחל ברקאי** | **בפני:** |

|  |  |  |  |
| --- | --- | --- | --- |
|  | מדינת ישראל | | בעניין: |
| המאשימה |  |  |  |
|  | נ ג ד | |  |
|  | אדרי מיכאל | |  |
| הנאשם |  |  |  |

|  |  |
| --- | --- |
| ב"כ המאשימה עו"ד גיורא חזן  הנאשם ובא כוחו עו"ד ערן אביטל | נוכחים: |

# 

**גזר דין**

1. הנאשם הורשע על פי הודאתו בעובדות כתב האישום המתוקן, בעבירות של החזקת נשק לפי סעיף 144 רישא לחוק העונשין התשל"ז – 1977 (להלן: "חוק העונשין") ובעבירה של הפרעה לשוטר במילוי תפקידו, לפי סעיף 275 לחוק העונשין.

2. כתב האישום מלמד כי ביום 11.6.06, בסמוך לשעה 18:00, נהג הנאשם בכלי רכב על כביש 40 לכיוון צומת הנוקדים וכי במקום ובמועד הנ"ל החזיק על גופו אקדח מסוג יריחו וכן מחסנית ובה 12 קליעים בקוטר 9 מ"מ. האקדח היה טעון ומוסתר בתוך גרב בתחתוניו של הנאשם והכל מבלי שיש לו היתר כדין להחזיק בנשק.

שוטרים, אשר הקימו מחסום בכביש, סימנו לנאשם לעצור וביקשו ממנו להזדהות. הנאשם הציג בפניהם תעודת זהות של אדם אחר והזדהה כאחר, בכוונה להונות את השוטרים.

3. המאשימה בטיעוניה לעונש עמדה על עברו הפלילי המכביד של הנאשם בעבירות רכוש, סמים, אלימות והפרת הוראה חוקית, המלמד על אורחות חייו ועל מעורבותו העמוקה בפלילים מזה שנים רבות עוד בהיותו נער.

כן עמדה התובעת על חומרת המעשה של החזקת כלי נשק טעון על גופו ועל הפוטנציאל החמור של החזקת נשק ללא היתר המועבר מיד ליד ללא פיקוח.

התובעת עתרה כי בית המשפט ישית על הנאשם ענישה מוחשית ומרתיעה למאסר מאחורי סורג ובריח כשהיא תומכת עמדתה בשורה של פסקי דין אשר באו בפני.

4. מנגד, טען הסניגור בזכות הנאשם והדגיש את התיקון המהותי אשר נעשה בכתב האישום באופן המעמיד את העבירות בסמכות בית משפט שלום. כך הפנה את בית המשפט לשורה של פסקי דין של בתי המשפט השלום אשר נדרשו לגזור דינם של עבריינים בעבירות דומות לעבירות בהן הורשע הנאשם כאן. ענישה העומדת על טווח ענישה של מאסר לחודשים ספורים בלבד. עמד הסניגור על העובדה כי הנאשם שוהה במעצר מזה כ- 5 חודשים וביקש להסתפק בתקופת מעצר זו כענישה ראויה.

ב"כ הנאשם הוסיף וביקש כי בית המשפט יזקוף לזכות הנאשם כי הודה בהזדמנות הראשונה, לאחר תיקון כתב האישום ובכך חסך זמן שיפוטי רב.

5. לא אחת אמר בית המשפט דברו כי מי שמחזיק ברשותו כלי נשק באורח בלתי חוקי, מסכן בכך את שלום הציבור באורח שאין להשלים עימו ועל כן מחייב הדבר ענישה מחמירה ומרתיעה. (ראה ע"פ 5066/98 **מדינת ישראל נ' ניעמן דחלה** ואח', דינים עליון נו 995 וכן ע"פ 4702/02 **מדינת ישראל נ' אברהם אל נתן**, דינים עליון סג 761 – שם קרא בית המשפט העליון, מפי כב' השופט לוי, להחמיר בענישה בנסיבות בהן השית בית משפט מחוזי עונש מאסר של 6 חודשים, אשר ירוצה בעבודות שירות, בגין עבירה של החזקת כלי נשק ועבירה של הפרעה לשוטר במילוי תפקידו, וקיבל את ערעור המדינה והשית על המשיב עונש מאסר ל- 15 חודשים.)

6. במקרה שפני דומות הנסיבות למקרה בפרשת אברהם אל נתן דלעיל. הנאשם העומד בפני נמצא מעורב בפלילים עוד בהיותו נער כבן 15 ומאז צבר לחובתו הרשעות רבות בעבירות רכוש אלימות וסמים כשבשנת 2003 נשפט הוא ל- 30 חודשי מאסר בגין עבירות של סחר בסמים ומיד לאחר שהשתחרר נמצא מעורב שוב בפלילים. החזקת האקדח על גופו, כשהוא מוחבא בתחתוניו, מדברת בעד עצמה ומלמדת על אורחות חייו.

תסקיר שירות מבחן לא בא בפני ולא באו בפני נסיבותיו האישיות של הנאשם אך, הנאשם בדבריו ביקש כי בית המשפט לא ימצה עימו את הדין ויאפשר לו לפתוח דף חדש בחייו. כן באה בפני עדות של חברו, המנהל עסק באילת ואשר גילה נכונות להעסיק את הנאשם מיד לאחר שחרורו.

1. לאחר ששקלתי את כל השיקולים העומדים על הפרק, אינטרס הציבור המבקש את שלומו ואינטרס הנאשם על נסיבותיו, סברתי כי אין המדובר בנסיבות המצדיקות חריגה לקולא, למעט החיסכון השיפוטי שהביא הנאשם בהודאתו. דווקא בנסיבותיו של הנאשם מתחייבת ענישה מוחשית ומציבת גבולות.

תקוותי כי הנאשם ישכיל להבין את חומרת מעשיו ובתום מאסרו יפתח בדף חדש.

אשר על כן, הנני משיתה על הנאשם את העונשים הבאים:

א. מאסר בפועל ל- 12 חודשים החל מיום 11.6.06.

5129371

54678313ב. מאסר על תנאי ל- 12 חודשים והתנאי שהנאשם לא יעבור כל עבירת נשק תוך 3 שנים מיום שחרורו.

**זכות ערעור תוך 45 יום מהיום**

5129371

54678313

רחל ברקאי 54678313-8171/06

|  |
| --- |
| ניתן היום י"ט בכסלו, תשס"ז (10 בדצמבר 2006) במעמד הצדדים רחל ברקאי, שופטת |

008171/06פ 055 בת שבע אביגל

נוסח מסמך זה כפוף לשינויי ניסוח ועריכה