**בתי המשפט**

|  |  |  |  |
| --- | --- | --- | --- |
|  | | | |
| **פ 008203/06** | | **בית משפט מחוזי באר שבע** | |
|  | |
| **13/12/2006** | **תאריך:** | **כב' השופט יוסף אלון** | **בפני:** |

|  |  |  |  |
| --- | --- | --- | --- |
|  | **מדינת ישראל** | | **בעניין:** |
| **המאשימה** | **י.עטר – פמ"ד** | **ע"י ב"כ** |  |
|  | **נגד** | |  |
|  | **אבו שער מוסא** | |  |
| **הנאשם** | **עיראקי** | **ע"י ב"כ עו"ד** |  |

# 

**גזר דין**

1. הנאשם הורשע עפ"י הודאתו בביצע המעשים והעבירות שיוחסו לו בכתב האישום המתוקן-כדלהלן:
   1. הנאשם בן העשרים ותשע הינו נהג מונית תושב דיר אל בלח שברצועת עזה.

בתאריך לא ידוע בשנת 2004 נענה לבקשת פעיל בארגון הפתח להסיע במוניתו שלושה פעילי הפת'ח, ואלה הגיעו לאותה הנסיעה כשהם חמושים ברובים, וזאת מדיר אל בלח לאל עורג'אן ובחזרה – בתחומי שטח רצועת עזה.

בשל מעשיו אלה הורשע בעבירת נשק (הובלתו) לפי סעיף 144(ב) רישא לחוק העונשין.

* 1. הנאשם ביחד עם ששה תושבים נוספים של רצועת עזה, הסתננו ביום 1.3.06 לשטח מדינת ישראל דרך הגבול המצרי (לאחר שעברו לשם מרצועת עזה).

בשל מעשה זה הורשע הנאשם בעבירה לפי סעיף 2 לחוק למניעת הסתננות תשי"ד – 1954.

2. בטיעוניו לעונש עמד ב"כ המאשימה על החומרה היתרה הנודעת לטענתו מעבירת הנשק

בה הורשע הנאשם – דהיינו, הובלת שלושה פעילי פת'ח כשהם נושאים רובי קלשניקוב ממקום למקום ברצועת עזה.

הסנגור טוען לעומתו כי מתוך כתב האישום עצמו עולה שלנאשם עצמו לא מיוחס חלק כלשהו בענין כלי הנשק האמורים, כי הנאשם אינו אלא נהג מונית שהסיע במוניתו בתוככי רצועת עזה שלושה פעילים בארגון פת'ח כשהם נושאים עמם את נשקם האישי – מבלי שמיוחסים לנהג המונית המסיע אותם – הנאשם – ידיעה , קשר או זיקה איזושהי לאותם כלי הנשק.

3. לענין עבירת ההסתננות בה הודה והורשע הנאשם, מפנה ב"כ המאשימה לעברו הפלילי של הנאשם ובו מספר הרשעות קודמות בעבירות כניסה ושהיה בישראל ללא היתר בניגוד לחוק הכניסה לישראל – אחרונה שבהם מיום 7.11.01.

בנוסף לעבירות אלה הורשע הנאשם בעברו בעבירות של התפרצות, שימוש ברכב ללא רשות, פריצה לרכב, ועוד.

הסנגור טוען כי הרקע להסתננות הנאשם לישראל היה במצוקה הכלכלית הקשה מאד שברצועת עזה ובניסיונו של הנאשם למצוא מקור פרנסה לו ולמשפחתו.

הנאשם בדבריו לבית המשפט מסר כי הסתנן לישראל לאחר שהגיע לסף רעב ברצועת עזה "**ולא היה לי אגורה להביא חלב לילד שלי בן השנתיים".**

4**.** הרקע והמסגרת בהם מיקם הסנגור את עבירת הנשק בה הורשע הנאשם באישום הראשון – עולה לכאורה בקנה אחד עם עובדות כתב האישום המתוקן בפרק זה ומכל מקום אינן עומדות בניגוד למפורט באותן העובדות.

זאת ועוד – כתב האישום המקורי שהוגש נגד הנאשם תוקן במסגרת הסדר הטיעון ובגדרו של תיקון זה נמחקו מכתב האישום אותם מרכיבים נטענים מלכתחילה שאפשר והיה בהם לתמוך בגישת המאשימה לעניין אישום זה.

ברם, משתוקן כתב האישום למסגרתו הנוכחית, יש להעמיד הדברים במסגרת ובפרופורציה הראויה לעניין ענישת הנאשם שבפני.

5. לא כן לענין עבירות ההסתננות.

אכן, מוכן אני להניח כי ברקע הסתננותו לישראל של הנאשם עמדה מצוקתו הכלכלית הקשה ורצונו למצוא שבר למחסורו ומחסור משפחתו.

ברם, עברו המכביד של הנאשם בעבירות על חוק הכניסה לישראל ובעבירות הרכוש שביצע בישראל במסגרת אותן כניסות ושהות בה שלא כחוק – מטות הכף הכל לחומרא בענין הרשעתו בפני בעבירה זו.

1. לאחר ששקלתי טענות הצדדים לענין העונש ואת הודאתו באשמות – אני מחליט לגזור על הנאשם בגין העבירות בהן הורשע בפני את העונשים כדלהלן:

א. מאסר בפועל של 24 חודשים, לריצוי מיום מעצרו 1.3.06.

ב. מאסר על תנאי של 12 חודשים והתנאי הינו שלא יעבור משך שנתיים מיום שחרורו עבירות בנשק לפי חוק העונשין, עבירות בניגוד לחוק הכניסה לישראל תשי"א, או עבירות בניגוד לחוק למניעת הסתננות התשי"ד.

הודעה לנאשם זכות הערעור לביהמ"ש העליון תוך 45 יום .

5129371

54678313

**ניתן היום כ"ב בכסלו, תשס"ז (13 בדצמבר 2006) במעמד הצדדים.**

יוסף אלון 54678313-8203/06

|  |
| --- |
| **יוסף אלון - שופט** |

**008203/06פ 055 דגנית**

**נוסח מסמך זה כפוף לשינויי ניסוח ועריכה**