**בתי המשפט**

|  |  |  |  |
| --- | --- | --- | --- |
| **בבית משפט השלום**  **בבית-שמש** | | **פ 001127/01** | |
|  | |
| **בפני:** | **כב' השופט אלכסנדר רון** | **תאריך:** | **15/03/2004** |

|  |  |  |  |
| --- | --- | --- | --- |
| בעניין: | מדינת ישראל | |  |
|  |  |  | המאשימה |
|  | נ ג ד | |  |
|  | אמסלם שאול - טלפון: 656331-058 | |  |
|  |  |  | הנאשם |

|  |  |
| --- | --- |
| נוכחים: | ב"כ המאשימה - עו"ד עדי יהלומי  ב"כ הנאשם - עו"ד אפרים קציר  הנאשם |

חקיקה שאוזכרה:

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216)

**גזר דין**

1. הנאשם הורשע לאחר שמיעת ראיות בתיווך בעסקת סמים.

2. אין לחובת הנאשם הרשעות קודמות כלשהן; זו מעידה ראשונה לנאשם דנן.

51293715129371

3. לא אזקוף לחובת הנאשם את העובדה שביקש לנהל את משפטו במלואו, זו הרי זכותו, ואולם גם אתקשה לזקוף לזכותו שחסך מזמנו של בית המשפט, הרי לא חסך. מעבר לכך, מוצא אני משמעות למסקנה המתחייבת כי אין בפני בית המשפט נאשם הנכון לקבל אחריות לטעותו.נ

4. במוקד טענות התביעה שיקולי הרתעה מן הסוג המקובל ובסופו של יום עומדת התביעה על עונש של מאסר בפועל. בנקודה זאת יש להדגיש כי המדובר בסם מסוג הירואין, שהינו סם שתיווך בעסקה לגביו מחייבת החמרה מיוחדת. כמו כן ביקשה התביעה את פסילת הנאשם מהחזקת רשיון נהיגה ואת חילוט הרכב.ב

5. במוקד טענות ההגנה, מצבו האישי של הנאשם, שהינו אב לשלושה ילדים (אמנם רק שניים מתוכם קטינים, ואולם אניח לנקודה זו), וטענות בדבר מצבו הכלכלי.ו

6. לפנים משורת הדין, לא אמצה, אמנם, את הדין עם הנאשם, שזו לגביו, כאמור, מעידה ראשונה. ואולם ברי שמענישה מתאימה ומרתעת - אין מנוס. בנקודה זאת יודגש הצורך שיעשה בית המשפט להרתעת הציבור בכל הקשור לעבירות סמים, ועבירת תיווך בעסקת סמים אינה נמנית עם העבירות הקלות בתחום זה.נ

7. מעונש של מאסר בפועל - אין מנוס. ועם זאת, נוכח היעדר כל הרשעות קודמות ונוכח הפגיעה הכלכלית הקשה הצפויה, ממילא, לנאשם עקב ריצוי עונש המאסר, ולפנים משורת הדין אמנע מהטלת עונשים נוספים בעלי מימד כלכלי ובכללם קנס וצו בדבר חילוט המונית. עם זאת, ובשים לב לעובדה שהתרחשה העבירה אגב נהיגתו של הנאשם במונית, לא אוכל להימנע גם מעונש שעניינו פסילת רשיונו, ולכל היותר, וגם זאת לפנים משורת הדין, אהיה נכון להחפיף את תקופת פסילת הרשיון לתקופת המאסר. את עיקר הביטוי לנכונותי להימנע ממיצוי הדין עם הנאשם, אתן בכך שאהיה נכון להורות שירצה הנאשם את עונשו בדרך של עבודות שרות, כמובן בכפוף לאישור הממונה. בנוסף, אין מנוס גם ממאסר מותנה רלוונטי.ב

8. סוף דבר, גוזר אני כדלקמן:

מאסר - מאסר בפועל לתקופה של 6 חודשים. תקופת מאסרו תרוצה בעבודות שרות, בכפוף לאישור הממונה.ו

מאסר על תנאי ופסילה על תנאי - מאסר על תנאי וכן פסילה על תנאי לתקופה של 6 חודשים. הנאשם ישא בעונשים אלה אם בתקופה של שלוש שנים מהיום יעבור על עבירה נוספת לפי [פקודת הסמים המסוכנים](http://www.nevo.co.il/law/4216).נ

פסילה - רשיון הנהיגה של הנאשם נפסל בזה לתקופה של 3 חודשים. לפנים משורת הדין, נכון אני לאשר שתחפוף התקופה לשלושת החודשים הראשונים מבין אלה שבהם ירצה הנאשם את עונש המאסר כאמור לעיל.ב

מוצגים - הסם שנתפס - יושמד.ו

זכות ערעור על פסק הדין תוך 45 יום מהיום.

**ניתן היום כ"ב באדר, תשס"ד (15 במרץ 2004) במעמד הצדדים.נ**

|  |
| --- |
| **אלכסנדר רון, שופט** |

**החלטה**

הממונה על עבודות שרות יכין חוות דעתו.ב

נדחה ליום 12.5.2004 בשעה 11:00.ו

**ניתנה היום כ"ב באדר, תשס"ד (15 במרץ 2004) במעמד הצדדים.נ**

|  |
| --- |
| **אלכסנדר רון, שופט** |

נוסח מסמך זה כפוף לשינויי ניסוח ועריכה