**בתי המשפט**

|  |  |  |  |
| --- | --- | --- | --- |
| **פ 001111/04** | | **בבית משפט השלום**  **בבית-שמש** | |
|  | |
| **05/05/2005** | **תאריך:** | **כב' השופט אלכסנדר רון** | **בפני:** |

|  |  |  |  |
| --- | --- | --- | --- |
|  | מדינת ישראל | | בעניין: |
| המאשימה |  |  |  |
|  | נ ג ד | |  |
|  | רמי בן עיסה אלרבעי - טלפון: 2357926-052 | |  |
| הנאשם |  |  |  |

|  |  |
| --- | --- |
| ב"כ המאשימה - עו"ד עמוס כהן  ב"כ הנאשם - עו"ד עונג  הנאשם | נוכחים: |

# 

**גזר דין**

1. הנאשם הורשע על פי הודאתו בהסעתו של אחד מבין תושבי האזור, שלא היה בידו אישור שהייה בתחומי מדינת ישראל כחוק.

2. עמדת התביעה היא למאסר בפועל. ברקע לעמדה זו, הוראות החוק, פסיקת בתי המשפט, צוק העתים ונסיבות העניין.

5129371

5129371

3. אשר לנסיבות העניין, מפורט בכתב האישום בו הודה הנאשם, כי התבצעה ההסעה מבית ג'וברין לכיוון רמלה, לאמור, בכיוון כללי לתוככי מדינת ישראל.נ

4. לזכות הנאשם העובדה שהודה וחסך מזמנו של בית המשפט.

5. אין, אמנם, לחובת הנאשם הרשעות קודמות כלשהן, ואולם מתנהל בימים אלה בבית משפט השלום ברמלה תיק נוסף שעניינו דומה. עם זאת, יודגש, על בית המשפט להקפיד ולא לקחת בחשבון את האפשרות שמא יורשע הנאשם גם באותו תיק, באשר התיק הנ"ל עודנו מתנהל, ומכל מקום, גם אם יורשע שם הנאשם, צפוי הוא לעונש נפרד באותו תיק.ב

6. במוקד דברי ב"כ הנאשם, בעיקר, טענות שעניינן בנסיבותיו האישיות של מרשו. הנאשם נשוי ואב ל- 11 ילדים, מרביתם קטינים. על שולחן בית המשפט הונח תסקיר שרות המבחן, שעיקר עניינו בפירוט נסיבות אישיות אלה. בין היתר, למד בית המשפט הן מהתסקיר והן מראיות נוספות שהונחו על שולחנו, ובכללן אישור מטעם המוסד לביטוח לאומי ואסמכתאות רפואיות, כי סובל הנאשם ממחלות רבות וקשות, בכללן מחלות נוירולוגיות המחייבות טיפול תרופתי, שברקע להן אירועי דימום מוחי שפקדו את הנאשם, ככל הנראה, לאחר שהותקף על ידי אחר. על פי שרות המבחן, יש במועד בו נערך התסקיר, גם חשש למחלת הסרטן, אם כי הדברים טרם הובררו כל צרכם. נוכח כל האמור לעיל, הוכר הנאשם על ידי המל"ל כנכה בשיעור של 60%. עוד יצויין מצבה הכלכלי הרעוע של משפחתו המתקיימת מקצבאות, ולנוכח קשיי הבריאות של הנאשם, סבירה בעיניי טענה זו.ו

7. בשים לב לחומרת העבירה, מעונש של מאסר - אתקשה להימנע. עם זאת, נוכח הודיית הנאשם, היעדר עבר פלילי וכל האמור לעיל, לא אמצה עימו את הדין. את הביטוי לנכונותי להימנע ממיצוי הדין עם הנאשם, אתן בכך שאהיה נכון להגביל במידת הניתן את ארכה של תקופת המאסר ובכך שאהיה נכון להורות כי תרוצה חלקה בדרך של עבודות שרות (גם אם בכפוף לאישור הממונה).נ

8. סוף דבר, גוזר אני כדלקמן:

מאסר - מאסר בפועל לתקופה של 28 יום. תקופת מאסרו תרוצה כדלקמן: 10 ימים בין כתלי הכלא והיתרה בעבודות שרות (בכפוף לאישור הממונה).ב

מאסר על תנאי - מאסר על תנאי לתקופה של 3 חודשים. הנאשם ישא בעונש זה אם בתקופה של שנתיים מהיום יעבור על עבירה נוספת לפי חוק הכניסה לישראל.ו

**ניתן היום כ"ו בניסן, תשס"ה (5 במאי 2005) במעמד הצדדים.נ**

|  |
| --- |
| **אלכסנדר רון, שופט** |

**החלטה**

הממונה על עבודות שרות יכין חוות דעתו ביחס לנאשם.ב

דוחה ליום 22.6.2005 בשעה 11:30.ו

**ניתנה היום כ"ו בניסן, תשס"ה (5 במאי 2005) במעמד הצדדים.נ**

|  |
| --- |
| **אלכסנדר רון, שופט** |

נוסח מסמך זה כפוף לשינויי ניסוח ועריכה