**בתי המשפט**

|  |  |  |  |
| --- | --- | --- | --- |
| **בית משפט השלום חדרה** | | פ 001019/04 | |
|  | |
| **בפני:** | כב' השופט משה גינות | **תאריך:** | **30/11/2004** |

|  |  |  |  |
| --- | --- | --- | --- |
| **בעניין:** | **מדינת ישראל - פמ"ח** | |  |
|  |  |  | המאשימה |
|  | **- נ ג ד -** | |  |
|  | **זיאד בן חאלד יוסף מחאג'נה** | |  |
|  |  |  | הנאשם |

|  |  |
| --- | --- |
| **נוכחים:** | **ב"כ המאשימה: עו"ד דורית לוי-פרנק**  **הנאשם: בעצמו**  **ב"כ הנאשם: עו"ד מחאג'נה אחמד** |

# 

# חקיקה שאוזכרה:

# [חוק העונשין, תשל"ז-1977](http://www.nevo.co.il/law/70301): סע' [144(א)](http://www.nevo.co.il/law/70301/144.a), [340א](http://www.nevo.co.il/law/70301/340a)

# 

**גזר - דין**

הנאשם, זיאד בן חאלד יוסף מחאג'נה, הורשע על פי הודייתו בעבירות של עבירות בנשק עבירה לפי סעיפים: [144(א)](http://www.nevo.co.il/law/70301/144.a) (רישא) ל[חוק העונשין](http://www.nevo.co.il/law/70301), התשל"ז- 1977, כן עבירה בניגוד לסעיף [144(א)](http://www.nevo.co.il/law/70301/144.a) (סיפא) לחוק העונשין, התשל"ז-1977 ובעבירה נוספת של יריות באיזור מגורים - עבירה לפי סעיף [340א](http://www.nevo.co.il/law/70301/340a) לחוק העונשין, התשל"ז-1977.

אין מחלוקת, כי במועד בלתי ידוע, בתחילת שנת 2003, רכש הנאשם וקיבל לידיו תת מקלע מסוג: "קרל גוסטב" (להלן-תת המקלע) בהמשך, במועד אחר שאף הוא בלתי ידוע, הפעיל הנאשם את הכלי וירה ממנו כדור אחד סמוך לביתו שבאום אל פחם.

הנאשם החזיק בתת המקלע עד ליום 28/8/03, המועד בו נתפס בביתו על ידי משטרת ישראל, כאשר בכליו נתפסו גם 2 מחסניות התואמות לתת המקלע.

כאמור, הנאשם הודה בעובדות כתב האישום והורשע על פי הודייתו, ועל פי בקשתם המשותפת של הצדדים - נשלח לשירות המבחן.

5129371

5129371מן התסקיר אשר הוגש בעניינו עולה, כי המדובר בנאשם בן 29 נשוי ואב ל-2 ילדים. הנאשם נשוי למורה והוא בן למשפחה נורמטיבית לנאשם 13 אחים כולם עובדים למחייתם. בשנים האחרונות עבד הנאשם כנהג משאית אולם לאחרונה הוא פוטר מעבודתו.נ

אשר לרקע שהביא להסתבכותו, טען הנאשם כי מכר לפלוני סוס ולאחר שזה לא שילם את חובו הוא הפקיד בידיו את הנשק כפיקדון עד אשר ישלם את חובו.ב

מתברר, כי החזקת הנשק הפכה את הנאשם למוערך בקרב חבריו. עם זאת הנאשם לא הקדיש מחשבה רבה למעשה העבירה וכיום הוא מצר על כך, בעיקר משום שהרשעתו בעבירה זו תמנע ממנו בעתיד אפשרויות תעסוקה ותביא להגבלתו בכניסה לשטחים מסוימים.ו

קצינת המבחן התרשמה, כי הנאשם פועל מתוך תחושה של קיפוח וחולשה אותה משליך ומכליל על האחר, ובמצבים בהם הוא נדרש לבחור בין הדחף להוכיח את צדקתו אל מול החוק, הוא פועל באימפולסיביות ומבלי לחשוב על חוקיות מעשהו.

לעניין זה יש לציין, כי לנאשם הרשעה קודמת בעבירה של תקיפת עובד ציבור, עבירה שנעברה בשנת 1998.

הנאשם נטל אחריות על מעשהו הוא מודע לקונפליקט בו הוא פועל והשרות נמנע מכל המלצה בעניינו.נ

ב"כ המאשימה עמדה על חומרת העבירה בהדגישה את העובדה שהמדובר בתת מקלע ולא אקדח.

המדובר בכלי נשק אשר מסוגל ליצר אש ולגרום לנזק ולהרס רב. הנאשם החזיק בכלי זה תקופה ארוכה ללא כל הצדקה ועל כן יש להעדיף לעניין העונש את האינטרס הציבורי על פני האינטרס האישי הצר של הנאשם.

התובעת ציטטה מתוך [ע"פ (ירושלים) 8252/04](http://www.nevo.co.il/case/380573) אוסאמה שרבתי ועמאד נאצר אלאדין בו אוזכר פסק הדין של בית המשפט העליון בע"פ [1332/04](http://www.nevo.co.il/case/5762686)  מדינת ישראל נ' פס (טרם פורסם) שם קבע בית המשפט העליון, כי הגיעה העת להכביד את היד על עברייני נשק משום הסכנה הרבה הצפויה לציבור כתוצאה מהגעתו של הנשק לידי ידיים עברייניות.ב

ב"כ הנאשם ביקש להקל עם מרשו. הוא עמד על נסיבותיו האישיות והדגיש את היותו נשוי ואב ל- 2 ילדים. אביו נפטר לפני זמן קצר ואמו מתפרנסת מקיצבת הביטוח הלאומי.

לדבריו של ב"כ הנאשם, הנאשם התפרנס בכבוד וכי אין לו שום קשר לעולם הפשע.ו

הסנגור הדגיש כי כלי הנשק הגיע לידי הנאשם באקראי, וללא תכנון לרכוש אותו. המדובר בתמ"ק ישן.

כן ציין הסנגור, כי הנאשם התוודה בחקירתו ושיתף פעולה עם חוקריו ובנוסף אף הודה בהזדמנות הראשונה שניתנה לו בבית המשפט. לדברי הסנגור עונש של מאסר בפועל עלול להיות הרסני עבור הנאשם ולפגוע פגיעה קשה באשתו ובילדיו.נ

ב[ע"פ 5066/98](http://www.nevo.co.il/case/5991408) - מדינת ישראל נ' ניעמן דחלה ואח' .תק-על 99(3), 1574 ,עמ' 1575. קבע בית המשפט העליון, כי אין להקל ראש בעבירה של החזקת נשק שלא כדין וכי יש לנקוט בגישה מחמירה כלפי אלו המחזיקים בו או סוחרים בו שלא כדין.ב

**על חומרת העבירות של סחר בנשק ואחזקתו שלא כדין נאמר רבות. החשש הוא של העברה מיד ליד של הנשק המוחזק או נסחר שלא כחוק, כשאין לדעת מי ומתי ולאיזה צורך יעשה בו שימוש. הניסיון מלמד שפעמים רבות מגיע הנשק לידיהם של עבריינים או מחבלים אשר סכנתם רבה. יש, על כן, לנקוט גישה מחמירה כלפי סוחרי נשק ומחזיקי נשק שלא כדין.ו**

ב[רע"פ 2718/04](http://www.nevo.co.il/case/5852404) בעניין פואד אבו דחאל נ' מדינת ישראל (פורסם באתר האינטרנט נבו) קבע בית המשפט העליון כדלקמן:

**"מעבר לנדרש, יוער כי הסכנה הטמונה בעבירה החמורה של החזקת נשק מצדיקה הטלת עונשי מאסר לריצוי בפועל גם על מי שזו עבירתו הראשונה. בבוא בית-המשפט לשקול את הענישה בעבירות מסוג זה, עליו לתת משקל נכבד יותר לאינטרס הציבורי ולצורך להרתיע עבריינים בכוח מלבצע עבירות דומות, על פני הנסיבות האישיות של העבריין". (ראו והשוו** [**ע"פ 5066/98**](http://www.nevo.co.il/case/5991408) **מדינת ישראל נ' ניעמן דחלה ואח', תק-על 99(3), 1574).נ**

מששקלתי מכלול השיקולים, הן לקולא והן לחומרא, ולאחר שהבאתי במניין שיקולי את הודיתו של הנאשם בעבירות שיוחסו לו, חרטתו ונסיבותיו האישיות כאמור לעיל, החלטתי לגזור לו את העונשים הבאים:

7 חודשי מאסר לריצוי בפועל.ב

9 חודשי מאסר ע"ת למשך 3 שנים לבל ישוב ויעבור העבירות בהן הורשע.ו

כלי הנשק מסוג: "קרל גוסטב" – יחולט.נ

**הודעה זכות ערעור לבית המשפט המחוזי בחיפה**

**ניתנה היום י"ז בכסלו תשס"ה (30 בנובמבר 2004) במעמד הנוכחים.ב**

|  |
| --- |
| **משה גינות, שופט** |

ורדה.ש.ו

**ב"כ הנאשם:**

אני מבקש מבית המשפט לעכב את ביצוע גזר הדין כדי לאפשר לי הגשת ערעור על חומרת ענשו של הנאשם.נ

**ב"כ המאשימה:**

אני מבקשת מבית המשפט שתהיה התחייבות כספית באם ביהמ"ש יעתר לבקשת עיכוב ביצוע העונש על מנת להבטיח את התייצבותו לריצוי העונש.ב

# החלטה

הנני נעתר לבקשת הדחיה ומעכב את ביצוע גזר הדין עד ליום 3/2/05.ו

בהעדר החלטה אחרת הנאשם יתייצב בתחנת משטרה חדרה לשם ריצוי עונשו.נ

הנאשם יחתום על התחייבות כספית בסך של 5,000 ₪ כדי להבטיח את התייצבותו לנשיאת עונשו.ב

המזכירות תשלח עותק מגזר הדין למפקד תחנת משטרת חדרה על מנת לעקוב אחרי ביצוע גזר הדין.ו

**ניתנה היום י"ז בכסלו, תשס"ה (30 בנובמבר 2004) במעמד הנוכחים.נ**

|  |
| --- |
| **משה גינות, שופט** |

ורדה.ש

נוסח מסמך זה כפוף לשינויי ניסוח ועריכה