|  |  |  |
| --- | --- | --- |
| <<**בית משפט השלום בחדרה**> | | |
| <<**ת"פ**><**1158-08**><**מ.י. תביעות חדרה -משטרת ישראל נ' אגבאריה ואח'** >> |  | <**14 יולי 2009**> |

|  |  |  |
| --- | --- | --- |
| **בפני כב' ה**<**סגן נשיא סברי מוחסן**> |  |  |

|  |  |
| --- | --- |
| **ה**<**מאשימה**> | <<><**מ.י. תביעות חדרה -משטרת ישראל**>> |
| **נגד** | |
| **ה**<**נאשמים**> | <<**1**><**רדא אגבאריה**>>  <<**2**><**מוחמד גבארין**>> |

#2#>>

נוכחים:

ב"כ המאשימה: עו"ד גלית טגרט

ב"כ הנאשם 2: עו"ד מחאג'נה

הנאשם: בעצמו

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [144 (א)](http://www.nevo.co.il/law/70301/144.a)

[חוק הכניסה לישראל, תשי"ב-1952](http://www.nevo.co.il/law/90721)

**גזר דין**

**לגבי נאשם 2**

1. הנאשם 2 (להלן: **"הנאשם"**) הודה במסגרת הסדר טיעון בישיבת יום 20.4.09 בעבירה המיוחסת לו בכתב האישום והיא עבירה של החזקת נשק שלא כדין, עבירה לפי [סעיף 144 (א)](http://www.nevo.co.il/law/70301/144.a) ל[חוק העונשין](http://www.nevo.co.il/law/70301), התשל"ז – 1977.

2. כפי שעולה מכתב האישום הנאשם קיבל מהנאשם 1 רובה אוויר וכן 67 כדורי ציד והחזיקם בביתו ללא היתר כדין.

3. לנאשם הרשעות קודמות בעבירות שונות וזאת כפי שעולה מגיליון הרשעותיו הקודמות שהוגש וסומן ת/2.

אין חולקין כי העבירה המיוחסת לנאשם הינה עבירה חמורה שעלולה בתנאים מסוימים לגרום נזק ואף לפגיעה בחיי אדם.

בהתחשב בחומרת העבירה עתרה המאשימה לאמץ את הסדר הטיעון מיום 20.4.09 ולהשית על הנאשם שישה חודשי מאסר בפועל שירוצו בעבודות שירות, מאסר על תנאי, קנס, התחייבות והשמדת המוצגים.

4. בעניינו של הנאשם הוכן והוגש תסקיר שממנו עולה כי הנאשם לקח אחריות על מעשיו ומבין את חומרת העבירה והביע חרטה על מעשיו. בסופו של דבר שירות המבחן המליץ כי יוטל על הנאשם מאסר על תנאי משמעותי ומרתיע וקנס משמעותי שיחבר אותו לאחריותו האישית למעשיו.

5. ב"כ הנאשם בטיעוניו לעונש ביקש להתחשב בנאשם שכן מדובר באדם מבוגר, חולני, בן 51 אב ל-10 ילדים, אדם נורמטיבי באופיו שלקח אחריות מלאה על מעשיו. יתרה מכך, עת הגיעו החוקרים לביתו ביקש מבנו למסור להם את הרובה שנמצא בקומה העליונה ואף הודה בחקירתו במשטרה כי לקח את רובה אויר בכדי להרחיק את היונות (נ/2). ב"כ הנאשם ממשיך וטוען כי אילולא עו"ד מחאג'נה (בא כוחו הקודם של הנאשם) הגיע להסדר טיעון עם התביעות היה עותר הוא לאמץ את המלצות שירות המבחן ולהשית על הנאשם מאסר על תנאי וקנס. אולם לאור העובדה כי עו"ד מחאג'נה הגיע להסדר טיעון בעניינו של הנאשם לפיו יושת על הנאשם מאסר בפועל שירוצה בעבודות שירות, אז עותר ב"כ הנאשם כי ביהמ"ש לא יטיל על הנאשם יותר מחודש אחד מאסר בפועל שירוצה בעבודתו שירות.

6. מלאכת גזירת הדין היא קשה, סבוכה ועדינה, ומשמשים בה שיקולי ענישה שונים, אשר יש ליתן להם ביטוי ולאזן ביניהם.

משקלם היחסי אינו קבוע, והוא משתנה מענין לענין, לפי הנאשם ונסיבותיו.

שיקולים אלה פורטו בהרחבה על ידי כב' הנשיאה בייניש ב[ע"פ 4890/01 מד"י נ' פלוני פ"ד נו](http://www.nevo.co.il/case/5982047)' (1) 594, 601 כאמור להלן:

**"יסודו של מודל הענישה בארץ הוא מודל מעורב, שחוברים בו יחד שיקולי הענישה השונים: הגמול, ההרתעה, השיקום והמניעה, ובכל מקרה ומקרה מוטלת על השופטים החובה לערוך את האיזון ביניהם".**

7. אין צורך להכביר במילים על חומרת העבירה בה הורשע הנאשם, החזקת נשק שלא כדין, עבירה שמהווה סכנה ממשית לביטחון הציבור, היות וכלי הנשק יכל להתגלגל לגורמים פליליים, או גורמים עוינים. בית משפט עליון נתן זה מכבר את דעתו על מדיניות הענישה בעבירות נשק:

**"אין אנו יכולים להתעלם מהעובדה, שהחזקת נשק שלא כדין הינה עבירה נפוצה, אשר מסכנת את בטחון הציבור במידה רצינית, והדברים ידועים. חשוב שתחדור לתודעת כל תושבי המדינה הידיעה, שמי שביודעין מקבל לרשותו כלי נשק שלא כדין, צפוי בגין עבירה זו לעונש מכאיב, אפילו אין הוא מתכוון אישית לבצע פשע מסוים ומוגדר בעזרת הנשק האמור"** (ראה ע"פ 972, 910/85 **אברהים קונדוס ואח' נ' מדינת ישראל**, תק-על 86(2), 670).

גם גיליון הרשעותיו הקודמות של הנאשם (ת/2) עומד לו לרועץ וממנו ניתן לראות כי אין זו מעידתו הראשונה של הנאשם, אשר הורשע בעבר בעבירות על [חוק הכניסה לישראל](http://www.nevo.co.il/law/90721), משיכת שיק ללא כיסוי, איומים ואי הגשת דו"ח למס הכנסה במועד.

יחד עם זאת, יודגש כי משנת 2004 ועד ליום ביצוע העבירה נשוא כתב האישום הנאשם לא ביצע כל עבירה.

8. לאחר ששקלתי לקולא ולחומרא את נסיבותיו האישיות של הנאשם מחד ואת חומרת העבירה ועברו הפלילי של הנאשם החלטתי ליתן לנאשם הזדמנות לשקם את חייו ועל אין אני מאמץ את הסדר הטיעון באשר לעונש שיושת על הנאשם.

לעניין זה אציין כי ההלכה הפסוקה קובעת כי לבית משפט לעולם שיקול הדעת האם לאמץ הסדר טיעון אם לאו.

הפסיקה (ראה: [ע"פ 70278/08](http://www.nevo.co.il/case/687656) **צוריאל הדר נ' מד"י** (פורסם בנבו)) - הציגה נוסחת איזון, כאשר נוסחה זו יש בה, מניה וביה, גם אמירה כי מקום שהעונש איננו ראוי - או שיקולי התביעה לא היו ראויים, גם אם פעלה התביעה בתום לב - אין חובה על בית המשפט לאמץ את הסדר הטיעון.

"נוסחת האיזון" מתבססת בראש ובראשונה על יחס הולם וראוי בין הענישה שהוטלה לבין העבירות שבוצעו, וכאמור בית המשפט רשאי להביע דעתו בנושא זה, לרבות אי-אימוצו של הסדר הטיעון.

קל וחומר במקרה דנא, כאשר דינו של הנאשם 1 אשר הביא לנאשם 2 את הרובה, כבר נגזר והוא קיבל עונש של מאסר על תנאי, קנס והתחייבות, הרי שמכח עיקרון "אחידותה ענישה" אין לאמץ את הסדר הטיעון.

**"הכלל בדבר אחידות בענישה נדון רבות בפני בית משפט זה, ותמציתו היא שמקום בו מורשעים שניים בביצוע עבירה בצוותא-חדא, הכלל הוא כי אחריותם המשותפת תבוא לידי ביטוי בעונש זהה שיוטל עליהם** ([ע"פ 9937/01 חורב נ' מדינת ישראל, פ"ד נח](http://www.nevo.co.il/case/5701742)(6), 738, 752).

9. לאור כל האמור לעיל, ובהתחשב במהותו של כלי נשק שנתפס שהינו רובה אויר, ובהיות הנאשם אבי משפחה מרובת ילדים ומפרנסה היחיד, ובהתחשב במצבו הבריאותי של הנאשם, ובהתחשב בהודיית הנאשם בהזדמנות הראשונה אינני מאמץ את הסדר הטיעון וגוזר על הנאשם את העונשים הבאים:

א. מאסר על תנאי לתקופה של 12 חודשים, והתנאי הוא שהנאשם לא יעבור במשך 3 שנים מהיום עבירה של החזקת נשק שלא כדין, ויורשע בין בתקופת התנאי ובין לאחריו.

ב. תשלום קנס בשיעור 2,000 ₪ או 10 ימי מאסר תחתיו.

הקנס ישולם ב- 4 תשלומים שווים ורצופים, החל מיום 15.8.09 ובכל 15 לחודש אחריו.

היה והקנס או שיעור משיעורו לא ישלום במועד, תעמוד יתרת הקנס לתשלום מיידי.

ג. אני מחייב את הנאשם לחתום על התחייבות כספית בסך 5,000 ₪, להימנע, תוך 3 שנים מהיום, מלעבור עבירה על סעיפים בהם הורשע. באם יסרב לחתום על ההתחייבות - יאסר ל - 3 ימים או עד שיחתום לפי המוקדם.

אני מורה על חילוט המוצגים – רובה אויר ו-67 כדורי ציד.

**הודעה והוסברה זכות הערעור תוך 45 יום מהיום.**

<#4#>

<

**ניתנה והודעה היום כ"ב תמוז תשס"ט, 14/07/2009 במעמד הנוכחים.**

5129371

5129371

ה סברי מוחסן 54678313-1158/08

5467831354678313

|  |
| --- |
| <> |
| <**סברי**><**מוחסן**>**,** <**סגן נשיא**> |

>

מ.א.

הוקלד על ידי: <מירי אהרון>

נוסח מסמך זה כפוף לשינויי ניסוח ועריכה

הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן