|  |  |  |  |  |
| --- | --- | --- | --- | --- |
| <**בית משפט השלום בחדרה**> | | | |  |
| <<**ת"פ**><**1423-07**><**מ.י. תביעות חדרה -משטרת ישראל נ' ראובן(עציר)**>> |  | <**24 מרץ 2009**> | |  |
| **ה**<**מאשימה**> | | | <<><**מ.י. תביעות חדרה -משטרת ישראל**>> | |
| **נגד** | | | | |
| **ה**<**נאשם**> | | | <<><**אילן ראובן (עציר)**>> | |

<#2#>

נוכחים:

ב"כ המאשימה: עו"ד תומר יפרח

הנאשם: בעצמו – מובא ע"י השב"ס

ב"כ הנאשם: עו"ד אביב חוזה – סניגוריה ציבורית

**גזר דין**

1. כנגד הנאשם הוגש כתב אישום בגין שני פרטי אישום.

ע"פ פרט האישום הראשון , בתאריך 1.9.06 נטל הנאשם בסניף "שופרסל" באור עקיבא מכשיר D.V.D בלא הסכמת בעליו. הוראת החיקוק על פיה מואשם הנאשם היא: עבירת גניבה.

ע"פ כתב האישום השני בתאריך 1.9.06 שוחרר הנאשם במשטרת חדרה בתנאי שישהה במעצר בית מלא וזאת לפרק זמן של 5 ימים. הנאשם הפר את הצו ושהה בתאריך 4.9.06 מחוץ לבית הוריו.

הוראת החיקוק על פיה מואשם הנאשם הינה: הפרת הוראה חוקית.

הנאשם הודה והורשע עבירות המיוחסות לו.

2. ב"כ המאשימה, בטיעוניה לעונש, מפנה לגליון הרשעות קודמות ממנו עולה שלנאשם שמונה הרשעות קודמות בעבירות רכוש, עבירות אלימות ועבירות ע"פ פקודת הסמים.

הנאשם מרצה כעת עונש מאסר של 18 חודש לאחר שצו מבחן הופקע ע"י ביהמ"ש המחוזי.

ב"כ המאשימה חולקת על המלצת שירות המבחן בה נאמר שמן הראוי להטיל על הנאשם עונש מאסר בחופף לעונש המאסר אותו הוא מרצה כעת ומבקש להטיל על הנאשם עונש מאסר בפועל במצטבר לעונש שהוא מרצה וכן מאסר על תנאי והתחייבות.

3. ב"כ הנאשם, בטיעוניו לעונש, אומר שהעבירות המיוחסות לנאשם בוצעו לפני כ- 3 שנים וכי כיום הוא נקי מסמים. כן נטען שעונש המאסר בחופף הוא העונש הראוי שכן מעבר לכך שמדובר בעבירה ישנה, הרי מדובר בעבירה ברף התחתון של עבירות הרכוש ולא נפתחו נגדו תיקים חדשים.

4. אכן אין מחלוקת שהמדובר בעבירות רכוש של גניבת D.V.D. מ"שופרסל" והרכוש שנגנב הוחזר ומאז המקרה לא בוצעו ע"י הנאשם עבירות נוספות.

יחד עם זאת, אין להתעלם מכך שלנאשם הרשעות רבות בעבירות רכוש וסמים, אם כי בשנים האחרונות אין לנאשם עבר מכביד.

אני נותן משקל רב לעובדה שהנאשם החל לרצות לאחרונה עונש מאסר של 18 חודשים גין הרשעות בעבירות רכוש וכי מדובר בעבירה שבוצעה לפני כ- 3 שנים.

מכל מקום, סבור אני שאין מקום להעתר להמלצת שירותה מבחן לעניין חפיפה של העונש בגין העבירות נשוא כתב אישום זה עם עונש המאסר אותו הוא מרצה כעת כך שבגין העבירות נשוא גזר דין זה יצא פטור בלא כלום.

5. אשר על כן, אני גוזר על הנאשם את העונשים כדלקמן:

א. 4 חודשי מאסר בפועל כאשר חודשיים מתוך ארבעת החודשים יהיו בחופף לעונש המאסר אותו הוא מרצה כעת וחודשיים נוספים יהיו במצטבר לעונש המאסר אותו הוא מרצה כעת.

ב. מאסר על תנאי לתקופה של 6 חודשים והתנאי הוא שהנאשם לא יעבור במשך שנתיים מהיום עבירות בהן הורשע, ויורשע בהן בין בתקופת התנאי ובין לאחריו.

ג. אני מחייב את הנאשם לחתום על התחייבות כספית בסך 3,500 ש"ח, להימנע, תוך שנתיים מהיום, מלעבור עבירה על סעיפים בהם הורשע. באם יסרב לחתום על ההתחייבות - ייאסר ל - 3 ימים או עד שיחתום לפי המוקדם.

**הודעה והוסברה זכות הערעור תוך 45 יום מהיום**.

<#4#>

<

5129371

54678313

**5129371**

אביהו גופמן 54678313-1423/07

**54678313ניתנה והודעה היום כ"ח אדר תשס"ט, 24/03/2009 במעמד הנוכחים.**

|  |
| --- |
| <> |
| <**אביהו**><**גופמן**>**,** <**שופט**>> |

הוקלד על ידי: <תמי גיבלי>

נוסח מסמך זה כפוף לשינויי ניסוח ועריכה