**בתי המשפט**

|  |  |  |  |
| --- | --- | --- | --- |
| **פ 001470/03** | | **בית משפט השלום חדרה** | |
|  | |
| **19/02/2004** | **תאריך:** | **כב' השופט סברי מוחסן - סגן נשיא** | **בפני:** |

|  |  |  |  |
| --- | --- | --- | --- |
|  | **מדינת ישראל** | | **בעניין:** |
| המאשימה |  |  |  |
|  | **נ ג ד** | |  |
|  | **אגבאריה עלא** | |  |
| הנאשם |  |  |  |

|  |  |
| --- | --- |
| **ב"כ המאשימה: עו"ד לוי פרנק**  **הנאשם: בעצמו**  **ב"כ הנאשם: עו"ד אבו עבד** | **נוכחים:** |

**גזר - דין**

1. הנאשם הורשע על-פי הודייתו בעבירה המיוחסת לו בכתב האישום, שהינה עבירה של החזקת נשק, בניגוד לסעיף 144 (א) לחוק העונשין התשל"ז - 1977.

2. הנאשם הודה כי הוא החזיק בתת מקלע מסוג קרל גוסטר ומחסנית, אך ללא כדורים.

5129371

3. עוד הודה הנאשם כי כוונתו היתה להשתמש בנשק ולירות בו בחתונות, כמקובל באוכלוסיה אליה משתייך הנאשם.נ

4. אין צורך להכביר במילים לגבי חומרתה של עבירת החזקת נשק והסיכון הגדול הגלום בה, הן לנאשם עצמו, שקרוב לוודאי אינו יודע להשתמש בו, והן לציבור החשוף לפגיעה שיכולה להיות קטלנית.ב

מתסקיר שרות המבחן שהוגש בעניינו של הנאשם ומהתסקיר המשלים הנוסף עולה כי על אף שהתסקיר הינו חיובי, ולמרות שהנאשם נעדר הרשעות קודמות, שרות המבחן לא בא בהמלצה לביטול ההרשעה בדין, אך לאור הנסיבות המקלות, המליץ שירות המבחן להסתפק בהטלת עונש של מאסר על תנאי והתחייבות כספית על הנאשם.ו

5. לעומת זאת, ולאור חומרת העבירה שעבר הנאשם, עתרה התביעה להטלת עונש של מאסר בפועל שלא ירוצה בעבודות שירות, מאסר על תנאי לתקופה ארוכה וקנס כספי משמעותי, וזאת גם בהתחשב בעובדה שהנאשם רכש את הנשק בסכום של 6,000 ₪, כך שאם יש לו כסף לרכוש את הנשק, יש באפשרותו לשלם קנס שיוטל עליו בגזה"ד.נ

עוד טענה המאשימה כי יש להחמיר בעונשו של הנאשם, לאור העובדה שלא מדובר באקדח, אלא בכלי נשק מסוכן יותר.ב

לתמיכה בבקשתה הפנתה ב"כ המאשימה לת.פ. 2099/02 (כפר סבא) שם נגזר דינו של נאשם שהחזיק באקדח וב - 177 כדורים, למאסר בפועל לתקופה של 9 חודשים.ו

באותו מקרה דובר בנאשם שהיו לו 5 הרשעות קודמות, ובגין אחת מהן אף ריצה עונש של מאסר בפועל בעבודות שירות.נ

ב"כ המאשימה הגישה רשימה של תיקים בהם הוטלו מאסרים בפועל ארוכים על נאשמים כדוגמת הנאשם שבפני. לעומת זאת עתר הסניגור המלומד לביטול הרשעתו של הנאשם, משום שלטענתו מדובר בנאשם צעיר, שעדיין לא מלאו לו 21 שנה ואין לו כל הרשעות קודמות בעניינו וזו לו הסתבכותו הראשונה עם החוק, הוא הביע חרטה כנה על מעשיו בפני שירות המבחן וגם לקח אחריות על מעשיו.ב

ב"כ הנאשם ביקש להימנע מהטלת קנס על הנאשם, ומאידך, באם יוטל קנס על הנאשם, ביקש שיהא מינימלי ככל האפשר.ו

לתמיכה בטענותיו הגיש ב"כ הנאשם שורה על פסקי דין בהם הוטלו על נאשמים מאסרים מותנים, גם בגין עבירה של נשיאת נשק.נ

6. הנאשם, כאמור, הינו אדם צעיר שרק מלאו לו 20 שנה, אין לו כל הרשעה קודמת בעברו או כל רישום פלילי נגדו, וזוהי מעידתו הראשונה.ב

לאור חומרת העבירה ולמרות קיומן של נסיבות מקלות, לא מצאתי לנכון לבטל את הרשעת הנאשם בדין. יחד עם זאת, אני רואה בנסיבות המקלות, כפי שפרטתי לעיל, כנסיבות בגינן יש מקום להימנע מהטלת מאסר בפועל על הנאשם.ו

7. ענינו של הנאשם נבדק ענינית ע"י שירות המבחן, ולא בכדי מסתייע ביהמ"ש בשירות המבחן. לא בנקל ידחה ביהמ"ש את המלצתו של שירות המבחן.נ

גם אם ההחלטה היא בסופו של דבר של ביהמ"ש, הרי התסקיר החיובי, וההמלצה שניתנה על ידי שירות המבחן לא יכולה להיות נעדרת חשיבות.ב

אני סבור שזהו המקרה שיש מקום לקבל את המלצת שירות המבחן, הן בעניין המאסר המותנה והן בעניין אי הטלת קנס על הנאשם.ו

8. סיכומו של דבר, אני גוזר על הנאשם את העונשים הבאים:

א. מאסר על תנאי לתקופה של 18 חודשים, והתנאי הוא שהנאשם לא יעבור במשך 3 שנים מהיום עבירה על סעיף 144 לחוק העונשין התשל"ז - 1977, ויורשע בה בין בתקופת התנאי ובין לאחריו.נ

ב. אני מחייב את הנאשם לחתום על התחייבות כספית בסך 7,500 ₪, להימנע, תוך 3 שנים מהיום, מלעבור עבירה על סעיף 144 לחוק העונשין התשל"ז - 1977. באם יסרב לחתום על ההתחייבות - ייאסר ל - 3 ימים או עד שיחתום לפי המוקדם.ב

**הודעה והוסברה זכות הערעור תוך 45 יום מהיום**.

**ניתנה היום כ"ז בשבט, תשס"ד (19 בפברואר 2004) במעמד הנוכחים.ו**

|  |
| --- |
| **סברי מוחסן, שופט**  **סגן-נשיא** |

ו.שנבו.

נוסח מסמך זה כפוף לשינויי ניסוח ועריכה