**בתי המשפט**

|  |  |  |  |
| --- | --- | --- | --- |
| **בית משפט השלום חדרה** | | פ 001822/04 | |
|  | |
| **בפני:** | כב' השופט משה גינות | **תאריך:** | **14/02/2005** |

|  |  |  |  |
| --- | --- | --- | --- |
| **בעניין:** | **מדינת ישראל** | |  |
|  |  |  | המאשימה |
|  | **- נ ג ד -** | |  |
|  | **ענבוסי פואז** | |  |
|  |  |  | הנאשם |

|  |  |
| --- | --- |
| **נוכחים:** | **ב"כ המאשימה: עו"ד לוי פרנק דורית**  **הנאשם: בעצמו**  **ב"כ הנאשם: עו"ד אבו ואסל עבד** |

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [144(א)](http://www.nevo.co.il/law/70301/144.a)

# 

**גזר דין**

הנאשם פואז בן חדר ענבוסי, הורשע על פי הודייתו בעבירות בנשק, עבירה לפי סעיף [144(א)](http://www.nevo.co.il/law/70301/144.a) ל[חוק העונשין](http://www.nevo.co.il/law/70301) תשל"ז- 1977.

אין מחלוקת, כי ביום 17/11/02, במהלך חיפוש שנערך על ידי שוטרים בביתו של הנאשם, מצאו השוטרים, בארון הבגדים שבחדר השינה אקדח שחור מסוג:) FN להלן- הנשק ) עם מחסנית אשר הכילה 13 כדורים וכן קופסה ובה 49 כדורים נוספים.

בבדיקתו של האקדח התברר, כי הוא סוגל לירות כדור שבכוחו להמית אדם.

אין מחלוקת, כי הנאשם החזיק באקדח מבלי שהיה בידיו היתר לעשות כן.

5129371

5129371הנאשם נשלח לשירות המבחן וביום 17/1/05 נתקבל תסקיר שירות המבחן ממנו עולה, כי המדובר בנאשם בן 45, נשוי ואב ל- 6 ילדים בגילאים שבין 13-20. 2 מבנותיו של הנאשם לומדות במוסד להשכלה גבוהה והנאשם מנהל חברה למסגרות ולנגרות הנמצאת בבעלותו.נ

בשיחותיו עם הנאשם התרשמה קצינת המבחן, כי על רקע קשייו של הנאשם לפתח תחושת ביטחון הוא נזקק לסממנים חיצוניים לקבלת תחושת משמעות וערך.

משנדרש להתייחס לעבירה בה הורשע, נטל הנאשם את מלוא האחריות למעשיו. הוא סיפר, כי רכש את האקדח בתקופה בה אירעו מקרים רבים של פריצות לבתים, פעילות פלילית אשר נסתיימה לא אחת בפגיעה בכבוד של בנות המשפחה. לדבריו הוא נקלע לתחושת חוסר אונים שכן הרשויות התקשו ליתן מענה לתופעות העברייניות. על מנת להגן על עצמו ועל בני משפחתו, החליט לרכוש אקדח כדי להגן על עצמו ועל בנותיו. בדיעבד מבין הנאשם את החומרה הרבה הטמונה במעשיו.ב

קצינת המבחן ציינה עוד, כי התרשמה מן הנאשם כמי שמקפיד להציג עצמו כבעל מעמד משמעותי ונורמטיבי בחברה לה הוא שייך. הנאשם הביע חשש כי הרשעתו בתיק זה, עלולה לפגוע במעמדו החברתי. משהציעה קצינת המבחן לנאשם לבצע של"צ, כאקט חינוכי עונשי, הוא סירב לכך ונימק זאת בכך, שהוא מקדיש את כל זמנו לבניית עסק חדש.

קצינת המבחן סיימה את תסקירה וציינה, כי לא התרשמה מנזקקות טיפולית וכי היא נמנעת מהמלצה טיפולית לגביו.ו

מעיון ברישום הפלילי של הנאשם מתברר, כי בחודש אפריל 85 הורשע הנאשם בעבירות של קבלת דבר במרמה. בגין הרשעה זו הוא נדון לעונש מאסר מותנה. בחודש יולי 86 הורשע הנאשם בעבירות של גרימת מוות ברשלנות ונהיגה בזמן פסילה, בגינן נדון לעונש מאסר בן שנתיים. בחודש ינואר 97 הורשע הנאשם בעבירה של החזקת נכס החשוד כגנוב והוא נדון לעונש מאסר מותנה.נ

בפרשת ההגנה מסר הנאשם עדות בה טען, כי הוא פועל רבות בתחום החברתי ותורם למען הקהילה. בהתייחסו לעבירה נשוא תיק זה, הטעים הנאשם, כי בין השנים 2000-2001 התרחשו מעשי גניבה רבים בעירו. שוהים בלתי חוקיים ועבריינים חצו את הגבול בין השטחים לבין עירו, בנקל וביצעו עבירות של התפרצות, רצח ועבירות נוספות. המשטרה, כך טען, הייתה חסרת אונים ואף הרשות העירונית התקשתה לטפל בתופעה. מאחר וחשש לשלומם של בני משפחתו בכלל ולבנותיו בפרט, החליט הנאשם לרכוש אקדח אותו הסתיר היטב.ב

עוד הבהיר הנאשם, כי רכישת האקדח לא נועדה לביצוע עבירות פליליות כלשהן. מעולם לא עשה שימוש באקדח והוא אף אינו יודע כיצד להפעילו.ו

בטיעוניה לעונש עמדה ב"כ המאשימה על החומרה הרבה בה יש לראות את עבירות הנשק. לדבריה אין לקבל את הסבריו של הנאשם למניע לרכישת הנשק, שכן לא ניתן ליתן לגיטימציה למעשיו.התובעת ציטטה מתוך ע"פ 910/85 אברהים קונדוס וכמאל עשור נגד מדינת ישראל מתוך תקציר מאגר סביר שם קבע ביהמ"ש העליון, כי המדובר בעבירה נפוצה אשר מסכנת את בטחון הציבור וכי **:**

**"חשוב שתחדור לתודעת כל תושבי המדינה הידיעה, שמי שביודעין מקבל לרשותו כלי נשק שלא כדין צפוי בגין עבירה זו לעונש מכאיב, אפילו אין הוא מתכוון אישית לבצע פשע מסוים ומוגדר בעזרת הנשק כאמור".נ**

ב"כ הנאשם ביקש להקל עם מרשו. לדבריו הנאשם שינה את דרכיו והפך להיות אדם נורמטיבי אשר תורם לקהילה. הסניגור הצביע על כך שבמהלך 17 השנים האחרונות לא הסתבך הנאשם בביצוע עבירה פלילית כלשהי. כן הצביע הסניגור על העובדה שהתסקיר אשר נתקבל הנו חיובי בעיקרו וכי הנאשם אינו זקוק לטיפול כלשהו. הסניגור הדגיש את העובדה, כי הנאשם לא נתכוון לבצע עבירה פלילית כלשהי וכי הנשק נרכש למטרות של הגנה עצמית וכדי לקדם פני רעה צפויה על רקע של התגברות תופעות עברייניות וכדי להגן על שלום בני משפחתו.ב

הסניגור הגיש לעיוני מספר פסקי דין בהם לא מיצו בתי המשפט את הדין עם נאשמים אשר הורשעו בעבירות זהות. ת"פ (תל אביב יפו) 40341/01 פסק דינו של כב' השופט מודריק, [ע"פ (ירושלים) 2129/01](http://www.nevo.co.il/case/227055) תקדין מח 2001 (2) כן הפנה הסניגור ל[ת"פ 4441/01](http://www.nevo.co.il/case/6161625) חדרה בעניין האני מסעוד שם נגזרו לנאשם 6 חודשי מאסר לריצוי בעבודות שרות.ו

על החומרה הרבה שבעבירות של החזקה בלתי חוקית של נשק עמד ביהמ"ש העליון לא אחת. ב[ע"פ 5066/98](http://www.nevo.co.il/case/5991408) - מדינת ישראל נ' ניעמן דחלה ואח' .תק-על 99(3), 1574 ,עמ' 1575. קבע בית המשפט העליון, כי אין להקל ראש בעבירה של החזקת נשק שלא כדין וכי יש לנקוט בגישה מחמירה כלפי אלו המחזיקים בו או סוחרים בו שלא כדין.

**על חומרת העבירות של סחר בנשק ואחזקתו שלא כדין נאמר רבות. החשש הוא של העברה מיד ליד של הנשק המוחזק או נסחר שלא כחוק, כשאין לדעת מי ומתי ולאיזה צורך יעשה בו שימוש. הניסיון מלמד שפעמים רבות מגיע הנשק לידיהם של עבריינים או מחבלים אשר סכנתם רבה. יש, על כן, לנקוט גישה מחמירה כלפי סוחרי נשק ומחזיקי נשק שלא כדין.נ**

ב[רע"פ 2718/04](http://www.nevo.co.il/case/5852404) בעניין פואד אבו דחאל נ' מדינת ישראל (פורסם באתר האינטרנט נבו) קבע בית המשפט העליון כדלקמן:

**"מעבר לנדרש, יוער כי הסכנה הטמונה בעבירה החמורה של החזקת נשק מצדיקה הטלת עונשי מאסר לריצוי בפועל גם על מי שזו עבירתו הראשונה. בבוא בית-המשפט לשקול את הענישה בעבירות מסוג זה, עליו לתת משקל נכבד יותר לאינטרס הציבורי ולצורך להרתיע עבריינים בכוח מלבצע עבירות דומות, על פני הנסיבות האישיות של העבריין". (ראו והשוו** [**ע"פ 5066/98**](http://www.nevo.co.il/case/5991408) **מדינת ישראל נ' ניעמן דחלה ואח', תק-על 99(3),1574).ב**

הנאשם נכשל בביצוע עבירה זו והצדק עם התובעת אשר טענה, כי אין להצדיק מעשים של החזקה בלתי חוקית של נשק גם אם הנשק נרכש לצרכי הגנה עצמית. הנאשם לא היה רשאי לרכוש נשק וכדורי אקדח, שלא כדין, ולא ניתן להתייחס בסלחנות למעשה מעין זה וזאת כדי למנוע פריצת גדר ולגרום לתופעה בה אנשים יחזיקו בכלי נשק באורח בלתי חוקי, כל אימת שיחששו מפני אדם אחר.ו

המציאות הבטחונית בארץ מחייבת החמרה בעבירות אלו, שכן הנשק יכול להתגלגל לידיים עבריניות או עוינות. בנוסף יש להדגיש כי הנאשם היה חסר מיומנות בסיסית בהפעלת אותו נשק וכי החזקתו בביתו יצרה גם סיכון בלתי מבוטל כלפי בני משפחתו.נ

לא התעלמתי מפסקי הדין אותם ציטט הסניגור לעניין העונש, אולם לדעתי אין הנדון דומה לראיה. בת"פ ת"א 40341/01 מדינת ישראל נגד לרין מקסים החליט ביהמ"ש להקל עם הנאשם הקלה משמעותית, משום שהוא החזיק בכלי נשק תקופה קצרה ולאחר שהתרשם כי הנאשם מסר את הנשק לאחר, בסוברו כי הלה מחזירו לרשות צה"ל.

ב[ע"פ ( ירושלים ) 2129/01](http://www.nevo.co.il/case/227055) מדינת ישראל נגד אחמד בן מוחמד אבו דוויח קיבל ביהמ"ש את ערעור המדינה, הרשיע את המשיב ולא החמיר עמו, משום שהוכח כי המשיב נפל קרבן להתקפה חסרת רסן מצד שכניו וכתוצאה מכך אף אושפז בבית החולים.ב

לאחר ששקלתי את מכלול השיקולים ובשים לב להודייתו של הנאשם בעבירה שיוחסה לו וכן לשיתוף הפעולה שלו בחקירה ולפיכך אני גוזר על הנאשם את העונשים הבאים:

1. 5 חודשים מאסר לריצוי בפועל.ו

2. מאסר על תנאי לתקופה של 9 חודשים והתנאי הוא שהנאשם לא יעבור במשך 3 שנים מיום שחרורו ממאסרו עבירות על הסעיפים בהם הורשע בתיק זה ויורשע בהם בין בתקופת התנאי ובין לאחריו.נ

במסגרת שיקולי לעונש שקלתי להמיר את עונש המאסר לריצוי בעבודות שירות אולם החלטתי להימנע מכך משום שהמדובר כאמור בעבירה חמורה אותה יש לשרש וכי הפסיקה קבעה לא אחת שיש להעדיף את האינטרס הציבורי המחייב הטלת עונשים מרתיעים על פני נסיבותיו האישיות של הנאשם. בנוסף גזירת עונש מאסר בעבודות שירות על עבירות אלו יכול שתשלח מסר שלילי ולפיו לא מדובר בעבירה חמורה.ב

האקדח המחסנית וקופסת הכדורים - יחולטו.ו

**הודעה והוסברה זכות הערעור תוך 45 יום מהיום.נ**

**ניתנה היום 14 בפברואר, 2005 (ה' באדר תשס"ה) במעמד הנוכחים.ב**

|  |
| --- |
| **משה גינות, שופט** |

**ב"כ הנאשם:**

אני מבקש לדחות את ביצועו של גזר הדין.

**ב"כ המאשימה:**

אינני מתנגדת למרות שהנאשם התייצב לכל הדיונים, אני מבקשת התחייבות והפקדה להבטחת התייצבותו לריצוי עונשו.

# החלטה

הנני מעכב את ריצוי עונש המאסר עד ליום 3/4/05.

בהעדר החלטה אחרת יתייצב הנאשם לשם ריצוי עונשו בתחנת עירון בעיום 3/4/05 עד לשעה 10:00 בבוקר.ו

**העתק מגזר הדין יישלח למפקד משטרת עירון.**

**ניתנה היום ה' ב אדר א, תשס"ה (14 בפברואר 2005) במעמד הנוכחים.נ**

|  |
| --- |
| **משה גינות, שופט** |

ורדה ש. + צ. חומרי

נוסח מסמך זה כפוף לשינויי ניסוח ועריכה