**בתי המשפט**

|  |  |  |  |
| --- | --- | --- | --- |
| **בית משפט השלום חדרה** | | פ 002239/05 | |
| **בפני:** | כב' השופט משה גינות | **תאריך:** | **13/11/2007** |

|  |  |  |  |  |  |  |
| --- | --- | --- | --- | --- | --- | --- |
|  | **בעניין:** | | | **מדינת ישראל** | |  |
|  |  | | |  |  | המאשימה |
|  |  | | | **- נ ג ד -** | |  |
|  |  | | | **יוסף בן אחמד סעיד** | |  |
|  |  | | |  |  | הנאשם |
|  | | **נוכחים:** | **ב"כ המאשימה: עו"ד דורית לוי פרנק**  **הנאשם: בעצמו**  **ב"כ הנאשם: עו"ד גב' מייס בויראת** | | | |

# 

# חקיקה שאוזכרה:

# [חוק העונשין, תשל"ז-1977](http://www.nevo.co.il/law/70301): סע' [51ט'](http://www.nevo.co.il/law/70301/51i), [244](http://www.nevo.co.il/law/70301/244), [245 (א)](http://www.nevo.co.il/law/70301/245.a)

# 

**גזר דין**

1. הנאשם הורשע על פי הודייתו בכתב אישום מתוקן בעבירה של הדחה בחקירה בנסיבות מחמירות, עבירה לפי [סעיף 245 (א)](http://www.nevo.co.il/law/70301/245.a) ל[חוק העונשין](http://www.nevo.co.il/law/70301) התשל"ז-1977 ובעבירה של שיבוש מהלכי משפט, עבירה לפי [סעיף 244](http://www.nevo.co.il/law/70301/244) לחוק העונשין התשל"ז-1977.

2. כתב האישום המקורי תוקן בשל קשיים ראייתיים, שכן שתי המתלוננת בתיק זה, אחת עברה להתגורר במקום בלתי ידוע לאחר שגורשה על ידי משפחתה, ואילו השניה, ככל הנראה, עברה להתגורר בשטחים.

3. אין מחלוקת שהנאשם הינו חברו של לואי מסרי (להלן: מסרי).

ביום 19/6/04 נעצרו מסרי ואשתו כחשודים בביצוע עבירות של אינוס ומעשים מגונים, על פי הנטען נגדם, המעשים בוצעו בחדר השינה ובביתם של השניים. לאחר שמסרי נעצר פעל הנאשם להכשיל את החקירה נגדו ולשחררו ממעצר, בכך שיצר קשר עם המתלוננת ותבע ממנה למסור גרסה שיקרית בחקירתה.

בנוסף, הוא דרש ממנה לפנות לאחת העדות שנחקרו במשטרה, ולשכנעה לבטל את תלונתה במשטרה. כתוצאה ממעשיו של הנאשם, מסרה המתלוננת בחקירתה גרסה שיקרית.

עם זאת, בחקירה נוספת במשטרה היא חזרה בה והפלילה את הנאשם.

4. לאחר הרשעתו של הנאשם, נשלח הנאשם לשירות המבחן לצורך קבלת תסקיר. מן התסקיר עולה, כי מדובר בנאשם בעל עבר פלילי, בעיקר בעבירות בניגוד לפקודת הסמים ובעבירות של איומים. הנאשם נשוי ואב לשני ילדים, והנסיבות האישיות שלו הן קשות למדי.

5. מגיל צעיר בילה הנאשם במוסדות ליתומים, בגין מצב סוציואוקונומי קשה בביתו.

מסתבר שבשנת 2000 הורשע הנאשם בתקיפת רעייתו, הוא השתחרר מן הכלא, ובינו לבין אשתו קיים נתק מוחלט.

6. בעקבות צו מבחן שניתן נגדו, החל הנאשם לשקם את חייו, ומתסקיר שירות המבחן עולה כי החל בטיפול שיקומי מוצלח, וכיום הינו נקי מסמים.

שירות המבחן הגיש כי יש לאפשר לנאשם למצות את ההליך השיקומי ולא לקטוע אותו.

קצין המבחן המליץ להטיל על הנאשם עונש מאסר לריצוי בפועל שירוצה בעבודות שירות לצד צו מבחן נוסף.

7. בטיעוניה טענה התובעת כי חרף העובדה שמדובר בעבירה שבוצעה בשנת 2004, ואף על פי שבסופו של דבר מעשיו של הנאשם לא גרמו לשיבוש מהלכי משפט, שכן הנאשם הורשע בסופו של דבר בתיק בו ניסה הנאשם שבפניי להשפיע על תוצאותיו, יש מקום לגזור לנאשם עונש מאסר לריצוי בפועל.

8. הסנגור לא הקל ראש בחומרת העבירות בהן הורשע הנאשם. הוא ביקש להצביע על כך שהנאשם הודה בהזדמנות הראשונה, הוא הדגיש כי בסופו של דבר ההליך השיפוטי לא נכשל, הוא הצביע על הנסיבות האישיות הקשות של הנאשם, ועל הליך השיקום שעד כה עלה יפה, כאמור בתסקיר קצין המבחן.

הסנגור טען עוד כי ב[תיק פלילי 2135/05](http://www.nevo.co.il/case/1381609) עבר הנאשם הליך גמילה מוצלח, ומיום מתן גזר הדין המשיך הנאשם בשיחות ומפגשים עם קצין המבחן ולא נרשמה לחובתו ולו מעידה אחת.

9. לאחר ששקלתי את מכלול הנסיבות, החלטתי לגזור לנאשם 5 חודשי מאסר לריצוי בפועל אשר ירוצו בעבודות שירות במוסד "נווה מנשה" בשער מנשה, ד.נ. חפר, חדרה.

שעות עבודתו של הנאשם מהשעה 08:00 ועד לשעה 14:00, הכל ע"פ התנאים שנקבעו בחוות דעתו של הממונה.

המפקח האחראי על עבודתו יהיה מר פרג' מוטי.

הנאשם יתייצב לריצוי עונשו במפקדת מחוז צפון, יחידת עבודות שירות ביום 1/1/08 או בכל מועד אחר שיקבע על ידי הממונה.

תשומת ליבו של הממונה על עבודות השירות לדרישת קצין המבחן ולפיה יש לאפשר לנאשם להגיע בכל יום א' בין השעות 08:30 עד 10:00 לקבוצה הטיפולית שבה הנאשם משתתף והמתקיימת בשירות המבחן בחדרה.

הסברתי לנאשם את מטרת השירות ואת פרטיו והזהרתיו שאם לא ימלא אחר הצו יהיה צפוי לתוצאות האמורות [בסעיף 51ט'](http://www.nevo.co.il/law/70301/51i) ל[חוק העונשין](http://www.nevo.co.il/law/70301) תשל"ז-1977.

מאסר על תנאי לתקופה של 7 חודשים והתנאי הוא שהנאשם לא יעבור במשך 3 שנים מהיום עבירות על הסעיפים בהם הורשע בתיק זה ויורשע בהם בין בתקופת התנאי ובין לאחריו.

תשלום קנס בשיעור 1,000 ₪ או 10 ימי מאסר תחתיו.

הקנס ישולם ב - 4 תשלומים חודשיים שווים ורצופים, החל מיום 1/3/08 ובכל 1 לחודש בחודשים שלאחר מכן.

(אי עמידה באחד התשלומים במועדו, תעמיד את יתרת הקנס לתשלום מיידי).

5129371

54678313

אני מורה על העמדתו של הנאשם במבחן למשך שנה נוספת מהיום.

**המזכירות תעביר עותקים מגזר הדין לממונה על עבודות השירות ולשירות המבחן.**

**5129371**

**54678313הודעה והוסברה זכות הערעור תוך 45 יום מהיום.**

משה גינות 54678313-2239/05

|  |
| --- |
| **ניתנה היום 13 בנובמבר, 2007 (ג' בכסלו תשס"ח) במעמד הנוכחים. משה גינות, שופט** |

ורדה.ש.

נוסח מסמך זה כפוף לשינויי ניסוח ועריכה