|  |  |  |
| --- | --- | --- |
| <**בית משפט השלום בחיפה**> | | |
| <<**ת"פ**><**1035-06**><**מ.י. פקיד שומה חקירות חיפה והצפון נ' מ.כהן מפעלי רהיטים (1996) בע"מ ואח'** >> |  | <**23 יולי 2008**> |

|  |  |
| --- | --- |
| **ה**<**מאשימה**> | <<><**מ.י. פקיד שומה חקירות חיפה והצפון**>> |
| **נגד** | |
| **ה**<**נאשמים**> | <<**1**><**מ.כהן מפעלי רהיטים (1996) בע"מ**> **- נשפטה**>  <<**2**><**מיכאל כהן**>> |

<><נוכחים:>

<#2#>

ב"כ המאשימה – עו"ד שדה

ב"כ הנאשם – עו"ד ציבולבה (ס. ציבורית)

הנאשם בעצמו

<#3#

חקיקה שאוזכרה:

[פקודת מס הכנסה [נוסח חדש] - לא מרובד](http://www.nevo.co.il/law/84255): סע' [216.4.](http://www.nevo.co.il/law/84255/216.4.), [219](http://www.nevo.co.il/law/84255/219), [224 א'](http://www.nevo.co.il/law/84255/224a)

>

**גזר דין**

<>

1. בתאריך 22.5.08 חזר הנאשם מכפירה והורשע, עפ"י הודאתו, ב-9 עבירות של אי העברה במועד של מס שנוכה מניכויים משכר עובדים ומניכויים מקבלני משנה, עבירה לפי [סעיף 219](http://www.nevo.co.il/law/84255/219) + [224 א'](http://www.nevo.co.il/law/84255/224a) ל[פקודת מס הכנסה](http://www.nevo.co.il/law/84255) {נוסח חדש} התשכ"א - 1961, כשהעבירות בוצעו בתקופה שבין 10/04 ל - 06/05, כשסכום קרן המס שלא הועבר למאשימה 126,029 ש"ח ובעבירה של אי הגשת דו"ח במועד על הכנסות הנאשמת בגין שנת המס 2004 בלי סיבה מספקת, עבירה לפי [סעיף 216 (4)+ 224 א'](http://www.nevo.co.il/law/84255/216.4.;224a) לפקודת מס הכנסה {נוסח חדש} התשכ"א - 1961.

2. בטרם הטיעונים לעונש נשמעו 3 עדי אופי.

מר מוטי איינס, מנהל הקונסברטוריון העירוני בקריית ים, אשר העיד שבנו של הנאשם לומד כשנתיים במגמת פסנתר בקונסברטוריון והנאשם פעיל מאוד בקונסבטוריון. הנאשם עזר להקים ספרייה מוסיקלית על ידי כך שתרם את הריהוט ובכל עת כשפונים לנאשם בבקשת עזרה, הוא נענה בחיוב.

הרב דיסקין, ראש קהילת חב"ד בקרית אתא , אשר העיד שהנאשם ואשתו תורמים באופן קבוע בסיוע למשפחות נזקקות והנאשם תמיד מוכן לעזור ולהתנדב.

מר סמולניק רן העיד שהוא מכיר את הנאשם מאז ילדותו. הנאשם משמש כיום כמאמן קבוצת כדורגל לילדים בגילאים 7-9 ומחנכם לערכים. כמו כן, הנאשם מסייע לכל ילד נזקק ומסייע לקהילה.

3. ב"כ המאשימה עתר להטיל על הנאשם שהיה בתקופה הרלוונטית לכתב האישום מנהלה הפעיל של הנאשמת, עונש מאסר בפועל, מאסר על תנאי וקנס, לאור עמדת הפסיקה הרואה בחומרה את העבירות שבוצעו ע"י הנאשם.

בטיעוניו ציין, כי לנאשם אין הרשעות קודמות, המחדל באישום השני הוסר והנאשם צמצם את חוב הניכויים כשלצורך הטיעונים לעונש, המאשימה תטען כי נותרה יתרת קרן מס בסך של כ - 75,000 ₪.

4. ב"כ הנאשם בטיעוניו לעונש ציין, כי הנאשם יליד 1967, אב ל-2 קטינים, שירת בצה"ל שירות מלא ומשרת במילואים.

הנאשמת הינה עסק משפחתי (להלן: "העסק") והנאשם נכנס לעסק כדי לעזור למשפחתו. 8 שנים ניהל את העסק בהצלחה והנאשמת קרסה בשל כך שלקוחות לא עמדו בתשלומים. במהלך שנת 2005 הנאשם הוציא מכספו מאות אלפי שקלים, לרבות משיכת תוכניות חסכון ופוליסת ביטוח על מנת לנסות לשלם את חובות הנאשמת ואף מכר את ביתו. הנאשם ניסה לשלם את חוב הניכויים באמצעות פריסת תשלומים, אולם הבנקים החזירו את השיקים. באוקטובר 2006 הוכרז הנאשם כפושט רגל ולפיכך היום אין ביכולתו להסיר את המחדלים שנותרו.

הנאשם משתכר כיום כ - 5,000 ₪ ומתוכם 2,500 ₪ מועברים לקופת הכינוס על מנת שישמשו לכיסוי חובותיו.

ב"כ הנאשם הגיש מסמכים ומכתבי המלצה ועתר להשית על הנאשם עונש מותנה ולחילופין באם ביהמ"ש יטיל על הנאשם עונש מאסר וקנס, עתר לעונש מאסר קצר שירוצה בעבודות שירות וקנס שייפרס לתשלומים.

5. הנאשם הביע צער בפני ביהמ"ש וביקש להתחשב במצבו, על מנת שיוכל לשוב למעגל החיים הנורמטיבי.

6. בתי המשפט חזרו והדגישו בשורה של פסקי דין את החומרה הרבה בעבירות מס וציינו, כי אין להקל בעונשם של עברייני מס ואין להבדיל בין הגוזל את כספי הפרט לגוזל את כספי הציבור. העונש הראוי לעבריני מס , הוא עונש מאסר מאחורי סורג ובריח וקנס גבוה.

ב[ע"פ 249/96](http://www.nevo.co.il/case/20681915) מחוזי ת"א, מלאכי ליפשיץ נ' מד"י מיסים י(4) (אוגוסט 1996) נאמר: "יש לזכור כי מי שמבצע עבירות אלו, לא זו בלבד שהוא שולח ידו בכספי ציבור, אלא אף גורם לדמורליזציה בקרב כל שומרי החוק אשר מעבירים את הניכויים ומשלמים את מיסיהם כחוק.

בנוסף נקבע בפסיקה, כי הגשת דוח באיחור, גורמת לנזק למדינה שכן לא ניתן לאמת את הנתונים הכלולים בדוח וכן גורמת לדרמוליזציה בקרב ציבור משלמי המיסים.

7. בבואי לגזור את דינו של הנאשם, עמדה לנגד עיני עמדת הפסיקה ואי הסרת כל המחדלים.

לקולא, התחשבתי בהודאת הנאשם, החיסכון בזמן שיפוטי, העדר הרשעות קודמות, הסרת המחדל באישום השני וחלק מהמחדלים באישום הראשון, תרומתו של הנאשם לחברה ובנסיבותיו האישיות של הנאשם.

לאחר ששמעתי את עדי האופי, שקלתי את טיעוני ב"כ הצדדים ועיינתי במסמכים שהוגשו על ידי ב"כ הנאשם, החלטתי לגזור על הנאשם את העונשים הבאים:

א. 3 חודשי מאסר שירוצו בעבודות שירות.

הנאשם ירצה עבודות שירות במתנ"ס על שם מנדל, רח' שרת קרית ים. טלפון: 8750678 – 04.

בימי ראשון עד חמישי בין השעות 08:00 – 15:00 בפיקוחו של מר מופלח הינו, טלפון נייד: 6279063 – 050.

בערבי חג וחול המועד, יועסק כנהוג במקום העבודה.

תחילת ריצוי עבודות השירות ביום 05.08.08.

ב. 5 חודשי מאסר על תנאי לתקופה של 3 שנים, שלא יעבור על עבירות בהן הורשע.

ג. קנס בסך 16,000 ₪ או 5 חודשי מאסר תמורתו.

הקנס ישולם ב - 20 תשלומים חודשים שווים ורצופים בכל ראשון בחודש החל מחודשיים מתום ריצוי מאסרו.

אי תשלום שיעור אחד במועדו, יעמיד את היתרה לפירעון מידי.

מובהר בזאת לנאשם, שעליו לדווח לממונה על עבודות שירות על כל שינוי בכתובת מגוריו, במספרי הטלפון שלו או בשינוי במצבו הבריאותי. עליו לעמוד בכל תנאי הפיקוח, ביקורות פתע וכל הפרה של עבודות שירות עשויה להביא להפסקה מנהלית ולריצוי יתרת העונש במאסר ממש.

כמו כן, במידה ועפ"י החלטת הממונה על עבודות שירות, במהלך ריצוי עונשו של הנאשם, יועבר הנאשם למקום עבודה אחר מהמפורט בגזר הדין, יועסק הנאשם עפ"י שעות העבודה הנהוגות במקום העבודה החדש.

הנאשם יתייצב ביום 05.08.08 שעה 08:00 במפקדת גוש צפון, יחידת עבודות שירות, מתחם בית סוהר חרמון.

**זכות ערעור בתוך 45 יום לבית המשפט המחוזי.**

מזכירות תמציא העתק גזר הדין לממונה על עבודות שירות

<#4#>

<<

יעל פרדלסקי 54678313-1035/06

|  |
| --- |
| **ניתן והודעה היום כ' תמוז תשס"ח, 23/07/2008 במעמד הנוכחים.** <> |
| <**יעל**><**פרדלסקי**>**,** <**שופטת**> |

>

5129371

54678313>

**5129371**

**54678313** <#5#>

<>

<>

<>

הוקלד על ידי: <דגנית אדרי>

נוסח מסמך זה כפוף לשינויי ניסוח ועריכה