**בתי המשפט**

|  |  |  |  |
| --- | --- | --- | --- |
|  | | | |
| **פל 001042/04** | | **בית משפט השלום לתעבורה חיפה** | |
|  | |  | |
| **18/03/2004** | **תאריך:** | **כב' השופט א. סלאמה** | **בפני:** |

|  |  |  |
| --- | --- | --- |
| המאשימה | מדינת ישראל | בעניין: |
|  | נ ג ד |  |
| הנאשם | תאופיק עודה |  |

|  |  |
| --- | --- |
| ב"כ המאשימה - רנ"ג רונן  הנאשם - בעצמו | נוכחים: |

**גזר הדין**

1. הנאשם הורשע עפ"י הודאתו במסגרת הסדר טיעון בעבירות של נהיגת רכב בזמן פסילה בניגוד לסעיף 67 לפקדות התעבורה (נוסח חדש), התשכ"א - 1961 (להלן - "פקודת התעבורה"), נהיגה ללא רשיון נהיגה תקף, עבירה על סעיף 10 לפקודת התעבורה, שימוש ברכב ללא פוליסת ביטוח בת תוקף, עבירה על סעיף 2 לפקודת ביטוח רכב מנועי (נוסח חדש), תש"ל - 1970 ונהיגה ברכב שרשיונו פקע פחות מששה חודשים, עבירה על סעיף 2 לפקודת התעבורה.נ

2. במסגרת הסדר הטיעון סיכמו הצדדים כי על הנאשם יוטל עונש כדלקמן:

קנס כספי בסך 15,000 ₪ שישולמו במזומן, הארכת מאסר על תנאי של שנתיים שהוטל על הנאשם בבית המשפט לתעבורה בפתח תקווה, פסילה בפועל של רשיון הנהיגה לצמיתות והתחייבות כספית בסך 25,000 ₪ למשך 3 שנים שלא יעבור עבירה של נהיגת רכב בזמן פסילה.

עוד נאמר בהסדר, כי "במידה והקנס לא ישולם עוד היום יישלח הנאשם למאסר בפועל לתקופה של שנתיים כפי שקיים במאסר שעל תנאי".

3. עיון בכתב האישום מגלה, כי ביום 31.12.1989, נידון הנאשם בבית משפט השלום בחיפה לפסילה מלהחזיק או מלקבל רשיון נהיגה לצמיתות וזאת אגב מעורבותו בתאונת דרכים קטלנית.

למרות אותה פסילה לצמיתות, נתפס הנאשם נוהג ברכב ובגין כך נידון על ידי בית המשפט השלום לתעבורה בפתח תקווה ביום 17.2.2004 למאסר מותנה לתקופה של שנתיים שיופעל אם יורשע בעבירה של נהיגת רכב ללא רשיון נהיגה.

4. בטרם יבש הדיו על גזר דינו של בית המשפט בפתח תקווה, נתפס הנאשם ביום 7.4.2003, כשהוא נוהג פעם נוספת, נהיגה בגינה הוגש נגדו כתב אישום זה.

5. העובדות שתוארו על ידי בסעיפים 3 ו - 4 לעיל מצביעות על אדם אשר מזלזל בצורה בוטה בהחלטות השיפוטיות, ממשיך לנהוג אף שנפסל לצמיתות ולא נרתע מהעונשים שהושתו עליו, גם לא מעונש של מאסר על תנאי.

6. בית המשפט סבור, כי עבירה של נהיגה בזמן פסילה אשר התבצעה בנסיבות מחמירות כגון דא, מצדיקה עונש של מאסר בפועל לתקופה לא קצרה ואילו היו הצדדים משאירים את העניין לשיקול דעתי, זה אכן מה שהייתי עושה.

לאחרונה ביטאו כמה ערכאות שיפוטיות את החומרה שבית המשפט רואה בה עבירה של נהיגה בזמן פסילה תוך שהם גוזרים על הנאשמים שם עונשים של מאסר לריצוי בפועל.

ראה ע"פ 71810/02 (מחוזי - ת"א) פיומי נ' מ"י, פסק דין מיום 16.2.2004 וכן תיק פל' 11/02 (תעבורה - פתח תקוה) מ"י נ' פרחי, פסק דין מיום 10.3.2004.

יצויין, כי גישה זו עולה בקנה אחד עם ההלכה אשר נקבעה בבית המשפט העליון בע"פ 324/88 אלאעסם נ' מ"י, פד"י נ"ב (3), 728.

7. עם זאת, בהסדר טיעון עסקינן, ולכן רק כשיש בעונש המוסכם חריגה בוטה ובלתי סבירה מנורמת הענישה המקובלת שיש בה משום הפרת האיזון בין טובת ההנאה של הנאשם לבין האינטרס הציבורי, רק אז יתערב בית המשפט ויסטה מאותו עונש.ב

לאחר ששקלתי את מכלול השיקולים בתיק, לרבות את נסיבותיו האישיות של הנאשם ועל מנת ליתן בידיו הזדמנות אחרונה בהחלט בטרם יישלח לריצוי מאסר בפועל, החלטתי שלא להחמיר עימו יתר על המידה ולכבד את הסדר הטיעון.

8. במאמר מוסגר יצויין, כי הסיכום של הצדדים בסיפא של דברי ב"כ המאשימה כי אם הקנס הכספי לא ישולם **יופעל המאסר על תנאי**, אינו בר יישום שכן, בית המשפט שגוזר על הנאשם קנס כספי, רשאי לקבוע מאסר במקום קנס במידה והקנס לא ישולם תוך הזמן שנקבע.ו

מאידך, בית המשפט אמור לסיים את מלאכתו עם מתן גזר הדין, שכאמור כולל מרכיב של הארכת המאסר על תנאי, והמשמעות המשפטית של הארכה זו היא כי התנאי יופעל אם הנאשם יורשע בגין עבירה שבוצעה על ידו בתקופה המוארכת.

לא ניתן לקבוע כי התנאי יופעל אם הקנס לא ישולם, שכן הדין אינו מכיר באפשרות מעין זו, אולם נוכח ההסכמה שבין הצדדים ייקבע כי המאסר במקום הקנס יעמוד על שנתיים.

9. העולה מהמקובץ הוא, שאני גוזר על הנאשם את העונשים שלהלן:

אני מורה על הארכת המאסר על תנאי אשר נגזר על ידי בית משפט לתעבורה בפתח תקוה

ביום 17.2.2004 לתקופה נוספת של שנתיים מתום תקופת התנאי המקורית.

אני דן את הנאשם לתשלום קנס בסך 15,000 ש"ח או שנתיים מאסר.נ

הנאשם יחתום על התחייבות בסך 25,000 ש"ח למשך 3 שנים להימנע מביצוע של כל

עבירה של נהיגה בפסילה או נהיגה ללא רשיון נהיגה.ב

אני פוסל את הנאשם מקבל או מהחזיק רישיון נהיגה לצמיתות.ו

תשלום הקנס - בתוך 7 ימים.

מודעת זכות ערעור תוך 45 יום.

**5129371ניתנה היום כ"ה באדר, תשס"ד (18 במרץ 2004) במעמד הצדדים.נ**

|  |
| --- |
| **א. סלאמה - שופט** |

שם הקלדנית: נ.אבונבונבונבונבו.

נוסח מסמך זה כפוף לשינויי ניסוח ועריכה