**בתי המשפט**

|  |  |  |  |
| --- | --- | --- | --- |
|  | | | |
| בית משפט השלום חיפה | | פ 001431/04 | |
|  | |
| בפני: | כב' השופט ר. חרסונסקי - סגן נשיא | תאריך: | 06/02/2004 |

|  |  |  |
| --- | --- | --- |
| בעניין: | מדינת ישראל | המאשימה |
|  | נ ג ד |  |
|  | אמין גרבאן | הנאשם/ת/ים |

|  |  |
| --- | --- |
| נוכחים: | ב"כ המאשימה: מר לוי  ב"כ הנאשם: עו"ד חזי ברוכי  הנאשם בעצמו |

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [144א'](http://www.nevo.co.il/law/70301/144a)

**גזר דין**

**כללי**

1. נגד הנאשם שבפני, הוגש כתב אישום המורה כי ביום ה - 27.1.04 החזיק הנאשם אקדח מסוג ברטה 0.22 מ"מ שמספרו 569264 A ובו מחסנית ובה 7 כדורים, כל זאת ללא רשות על פי דין להחזיקם.

5129371

51293712. הנאשם הודה בעבירה המיוחסת לו בישיבת ביהמ"ש ביום ה- 04.02.04 ונשמעו טיעוני הצדדים לעניין העונש.נ

**טענות הצדדים לעניין העונש**

3. הוראת החיקוק בה מואשם הנאשם הינה עבירה עפ"י [סעיף 144א'](http://www.nevo.co.il/law/70301/144a) **ל**[**חוק העונשין**](http://www.nevo.co.il/law/70301)**, תשל"ז-1977** המורה כדלקמן :

**"עבירות בנשק [תיקון: תש"ם, תשנ"א]**

**(א) הרוכש או המחזיק נשק בלא רשות על פי דין להחזקתו, דינו - מאסר שבע שנים; אולם אם היה הנשק חלק, אבזר או תחמושת כאמור בסעיף קטן (ג)(1) או (2), דינו - מאסר שלוש שנים."**

4. התובע בסיכומיו טען כי עסקינן בעבירה חמורה מאוד והציג לפני ביהמ"ש את הרשעותיו הקודמות של הנאשם. לטענתו יש להשית על הנאשם עונש של מאסר בפועל ארוך טווח, וכן מאסר מותנה ארוך. כתימוכין לבקשה זו מפנה התובע את ביהמ"ש לפסיקה. (ראה [**בש"פ 10028/03**](http://www.nevo.co.il/case/6163797))

5. ב"כ הנאשם, הפנה את ביהמ"ש לכך שבפסיקה אשר הוגשה ע"י התובע עסק ביהמ"ש בעניין חמור יותר, אשר מורכב היה ממספר אישומים חמורים.

אומר כבר עכשיו כי מקבל אני חלקית את טענת ב"כ הנאשם ולעניין זה אצטט את דברי כב' השופט טירקל בהחלטה הנ"ל כדלקמן: **". . .לחובתו של העורר עומד גם עברו הפלילי המכביד , הכולל הרשעות בעבירות אלימות. סמים ורכוש. . .אין צריך לומר , שאינה דומה החזקת נשק שלא כדין על ידי אדם ישר הנושא על גבו קופה כה כבדה של עבירות להחזקת נשק שלא כדין על ידי אדם ישר דרך** (ראה [**בש"פ 1290/97**](http://www.nevo.co.il/case/5758876) **מדינת ישראל נגד חוסאם, תקדין עליון 97(1) 2**)" (ראה החלטה עמ'5)

6. מוסיף ב"כ הנאשם וטוען כי יש להסתכל על המקרה משני היבטים, מחד על המעשה ומאידך על העושה וכן ציין ב"כ הנאשם את נסיבות חיוו האישיות של הנאשם וכי למרות שהורשע בעבר וריצה מאסר אין הוא רוצה לחזור למעגל העבריינות.ב

7. ממשיך ב"כ הנאשם ומפנה את ביהמ"ש לפסיקה נוספת בעניין (ראה [**ב"ש 092813/03**](http://www.nevo.co.il/case/329011) **תיק עיקרי** [**40326/03**](http://www.nevo.co.il/case/316347)) ובפרט לציטוט מדברי כב' השופט בך, המצוי בהחלטה. השופט בך **ב**[**בש"פ 625/82**](http://www.nevo.co.il/case/17929065) **חלמי או מוך בן עבדול רחמן מחמוד נ' מדינת ישראל** סיווג את העבירות של החזקת נשק שלא כדין. (ראה החלטה)

לעניין זה אציין, כי לא הובא לפני ביהמ"ש כל הסבר לסיבת ההחזקה של הנשק ע"י הנאשם ולכן אין באפשרות ביהמ"ש לערוך את ההבחנה המתבקשת בהחלטה האמורה. לגישתי, לאור העובדה שאין מידע נוסף, החזקת הנשק מטרתה יכולה להיות כל אחת מהמטרות המתוארות בסיווגו של השופט בך מהקלה שבהן עד לחמורה שבהן.ו

8. כמוכן, אציין כי מבחינת חומר המשטרה עולה, כי הנאשם מסר למשטרה גרסה ראשונית אחת וימים מספר אחר כך מספר גרסה אחרת, ולא עולה מאף אחת מגרסאות אלו מהי מטרת החזקת הנשק האמור, מצד אחד טוען הנאשם כי מצא את הנשק באשפה ומצד שני טוען הוא כי הנשר נמסר לו כבטוחה להלוואה שנתן. . . .נ

**דיון לעניין העונש**

9. בית המשפט העליון כבר פסק בעבר **ב**[**ע"פ 910/85**](http://www.nevo.co.il/case/21479667)**, אברהים קונדוס ואח' נ. מדינת ישראל, פורסם בתקדין עליון 86/2, עמ' 670**, כי:

**"אין אנו יכולים להתעלם מהעובדה, שהחזקת נשק שלא כדין היא עבירה נפוצה, אשר מסכנת את בטחון הציבור במידה רצינית והדברים ידועים. חשוב שתחדור לתודעת כל תושבי המדינה הידיעה, שמי שביודעין מקבל לרשותו כלי נשק שלא כדין, צפוי בגין עבירה זו לעונש מכאיב, אפילו אין הוא מתכוון אישית לבצע פשע מסוים מוגדר בעזרת הנשק האמור."**

10. בבואי לגזור את דינו של הנאשם עלי ליתן שימת לב גם לנאמר **ב**[**ע"פ 4872/95, מדינת ישראל נ' גל אילון ו-2 אח, פ"ד נג**](http://www.nevo.co.il/case/17924718)**(1 ,(3, עמ' 8-9**, לאמור:

**"מבחינת האינטרס הציבורי, אין זה מספיק להטמיע בחוק סטנדרטים של התנהגות.**

**הציבור חייב לראותם מיושמים בכל עת ולראות בהם חלק בלתי נפרד מנוהגים חברתיים מקובלים המגינים על גופו, רכושו וכבודו של כל אחד מתוכו. ענישה סלחנית במקרים של התנהגות עבריינית חמורה, עלולה להביא להתמוטטות עכבות מוסריות, להתפרש כהתפשרות על ערכים ועל נורמות, לפגוע באמינות מימושו של האיום בעונש מאחורי החוק ולהעביר מסר שלילי לעבריינים פוטנציאליים המועדים לבצע עבירות מאותו סוג. באותו אופן בו השתת עונש ממשי הוא בבחינת ביטוי חברתי חריף לגינוי לו ראויים המעשים החמורים, כך אימוץ הגישה הסלחנית תחליש הכרת האיסור שבהתנהגות".ב**

11. במקרה בו עסקינן לא הועלתה טענה כלשהי ע"י ב"כ הנאשם, אשר יכולה היתה להשית אור על הסיבה שבגינה החזיק הנאשם נשק (ראה [**ת"פ (תל-אביב-יפו) 4354/02**](http://www.nevo.co.il/case/2263036) **- מדינת ישראל נ' שניר (שמעון) . תק-של 2002(3), 2122.** שבו נטענה טענה של הגנה עצמית היות והנאשם שימש כעד מדינה בפרשה סבוכה ולכן השופט הקל עם הנאשם וגזר עליו 5 חודשי מאסר בפועל אשר ירוצו בעבודות שירות במידה ויתאפשר). עם זאת הנאשם שבפני אכן הודה בעבירה בשלב הראשון ואינו מואשם בעבירה נוספת (ראה [**ת"פ (חיפה) 388/01**](http://www.nevo.co.il/case/2099285) **- מדינת ישראל נ' פלוני . תק-מח 2002(4), 250** לפני השופט רון שפירא שבו נגזרו על נאשם אשר החזיק נשק ועסק בבלדרות סמים 7 שנות מאסר מתוכם 5 בפועל)

1. בנסיבות אלה אין זה המקרה להשית עונש מאסר בלבד, ולכן אני גוזר על הנאשם 30 חודשי מאסר מתוכם 9 בפועל , והיתרה על תנאי למשך 3 שנים שלא יעבור עבירה מסוג פשע, תקיפה או זהה לזו בה הורשע.ו

**ניתן היום י"ד בשבט, תשס"ד (6 בפברואר 2004) במעמד הצדדים.**

|  |
| --- |
| **ר. חרסונסקי, שופט**  **סגן נשיא** |

הקלדנית: ליאת.נ

# החלטה

המוצג יחולט לטובת המדינה או יוחזר לבעלים עם הצגת רשיון מתאים מאת משרד הפנים.ב

**ניתנה היום י"ד בשבט, תשס"ד (6 בפברואר 2004) במעמד הצדדים.**

|  |
| --- |
| **ר. חרסונסקי, שופט**  **סגן נשיא** |

הקלדנית: ליאת

נוסח מסמך זה כפוף לשינויי ניסוח ועריכה