#### בתי המשפט

|  |  |  |  |
| --- | --- | --- | --- |
|  | | | |
| בית משפט מחוזי חיפה | | פ 000228/03 | |
|  | |
| בפני: | כב' השופט י. אלרון | תאריך: | 26/01/2004 |

|  |  |  |  |
| --- | --- | --- | --- |
| בעניין: | מדינת ישראל | |  |
|  |  |  | המאשימה |
|  | נ ג ד | |  |
|  | 1 . אשואח עאיד  2 . אשואח מוראד | |  |
|  |  | עו"ד גדבאן רוסתום | הנאשמים |

# 

# חקיקה שאוזכרה:

# [חוק העונשין, תשל"ז-1977](http://www.nevo.co.il/law/70301): סע' [333](http://www.nevo.co.il/law/70301/333), [335 (א) (1)](http://www.nevo.co.il/law/70301/335.a.1), [379](http://www.nevo.co.il/law/70301/379)

# 

**גזר דין**

הנאשמים הורשעו על פי הודאתם, במסגרת הסדר טיעון בעובדות כתב האישום המתוקן.

על פי הסיכום אליו הגיעו ב"כ הצדדים, לאחר הודאת הנאשמים והרשעתם בעובדות כתב האישום המתוקן, יופנה הנאשם 1 לשירות המבחן לצורך קבלת תסקיר בעניינו, כאשר אין הסכמה לענין העונש וב"כ הצדדים יטענו באופן "חופשי".

5129371

5129371בתמצית אציין, כי האירוע נשוא עובדות כתב האישום המתוקן, בעקבות סכסוך אישי הקיים בין הנאשמים, למתלונן, הניף הנאשם 1 **פלס בנין**, על מנת לפגוע במתלונן.

זה האחרון הרים את ידו, כדי להגן על פניו וכתוצאה מכך נגרם לו שבר באזור מרפק שמאל ופציעת חתך בזרוע השמאלית.נ

באשר לחלקו של הנאשם 2 נטען כי הלה הגיח מאחורי המתלונן ודחף אותו באופן שנגרם לו **"פצע קל בגב".ב**

בגין המסכת העובדתית, כמצוין לעיל, הודה הנאשם 1 בעבירה של חבלה חמורה בנסיבות מחמירות,בניגוד [לסע' 333](http://www.nevo.co.il/law/70301/333) **+** [**335 (א) (1)**](http://www.nevo.co.il/law/70301/335.a.1) **ל**[**חוק העונשין**](http://www.nevo.co.il/law/70301) **תשל"ז-1977** והנאשם 2 בעבירה של תקיפה סתם, בניגוד [לסע' 379](http://www.nevo.co.il/law/70301/379) **לחוק העונשין התשל"ז-1977.ו**

כפי שסוכם בין ב"כ הצדדים, נתבקש שירות המבחן להכין תסקיר בעניינו של הנאשם 1.נ

מהאמור בתסקיר אנו למדים כי הנאשם 1 הינו רווק כבן 20 אשר גדל על רקע מערכת יחסים בלתי יציבה בין הוריו ואימץ לעצמו דפוסי התנהגות המוגדרים על ידי קצין המבחן **כ"בלתי הולמים"** כבר מגיל נערותו.ב

בסיום תסקירו ביקש קצין המבחן לדחות את המשך הדיון בעניינו לתקופה של חודשיים ובתום תקופה זו יגיש תסקיר משלים.

בתסקיר מיום 20.1.04 קצין המבחן מר עתאמנה התייחס למסגרת המשפחתית בה גדל הנאשם ואשר לדבריו גרמה לו לאמץ נורמות חברתיות שהן מנוגדות לערכים, דבר שהביא להסתבכויותיו בפלילים וכתוצאה מכך אף היה נתון על פי צו מעון סגור בפנימיה בחיפה לתקופה של שנתיים, ולאחר שסיים תקופה זו שב והסתבך בפלילים נשוא התיק שבפניי.

הנאשם 1 קיבל אחריות בפני קצין המבחן למיוחס לו בתיק זה ותרץ את התנהגותו בכך שהמתלונן העליב והקניט אותו במילים פוגעניות וזאת על רקע סכסוך ישן ביניהם והביע צער וחרטה **"תוך כדי הבעת הזדהות עם הכאב שנגרם למתלונן".**

קצין המבחן התרשם מהשינוי שחל בנאשם 1, היותו מודע יותר לאורח החיים הלא אחראי, אותו ניהל עד עתה וכי ההליך המשפטי המתנהל נגדו בתיק זה **"הפגיש אותו עם חלקו ואחריותו למעשיו".**

בסיום תסקירו ציין קצין המבחן כי בפנינו נאשם אשר מביע נזקקות טיפולית, מחפש מסגרת שדרכה יכול לפתוח דף חדש בחייו ולנהל אורח חיים נורמיטיבי ועל כן המליץ לשקול להטיל עליו צו פיקוח לתקופה של שנה ובמהלכה יהווה שירות המבחן גורם מייעץ ומכוון ויעקוב אחרי התנהגותו.ו

כמו כן המליץ להטיל עליו צו של"צ בהיקף של 300 שעות כאקט חינוכי ופיצוי חברתי.

ב"כ המאשימה הפנה לחומרת העבירות המיוחסות לנאשמים, לעברם הפלילי ובכלל זה לעונש מאסר מותנה בן חמישה חודשים התלוי ועומד כנגד הנאשם מס' 2, וביקש להטיל על הנאשמים עונש מאסר בפועל ובכלל זה הפעלת עונש המאסר המותנה התלוי ועומד כנגד הנאשם 2.

ב"כ הנאשמים שלצורך טיעוניו ולצורך האמור בתסקיר המבחן אציין, כי המדובר בשני אחים, כך שכל אשר נאמר והובא לעיל כאמור בתסקירי שירות המבחן באשר לרקע המשפחתי של הנאשם 1 מתייחס גם לנאשם 2.

בא כוחם של הנאשמים התמקד בטיעוניו בנסיבותיהם האישיות והמשפחתיות לנסיבות האירוע אשר לדבריו התרחש באופן אקראי, לא היה מתוכנן, ועל כן אין לראות במעשיהם כשיוך למושג של **"תת תרבות הסכין".**

בנוסף לכל אלה, הפנה ב"כ הנאשמים להסכם סולחה אשר נערך בין הנאשמים ובין המתלונן (נ/1) ולפיה פוצה המתלונן פיצוי כספי.

יש לציין בשלב זה, כי ב"כ המאשימה בהגינותו בתום טיעוניו של ב"כ הנאשמים, טען בפניי כי בעת שטען לא הובא בפניו הסכם הסולחה.

שני ב"כ הצדדים הפנו לפסקי דין כאשר ב"כ המאשימה, מטבע הדברים, מפנה לפסקי דין בהם הוטלו עונשים מחמירים בעבירות אלה וב"כ הנאשמים הפנה לענישה מקלה.

אין חולק על כך בדבר החומרה שיש לראות במעשי הנאשמים כמפורט לעיל. אך יחד עם זאת, לא ניתן להתעלם מן העובדה כי כתב האישום המתוקן שונה באופן מהותי, כך גם על פי השינוי שחל בעבירות שיוחסו לנאשמים מלכתחילה.

כמו כן, מן הראוי לציין כי ניתן לאבחן במעשיהם של שני הנאשמים וזאת כעולה מהמסכת העובדתית שפורטה לעיל ואף מן העבירה שיוחסה לכל אחד מהנאשמים כאשר הנאשם מס' 2 הורשע בעבירה של תקיפה סתם בלבד.

איני מתעלם ממכלול העובדות והפרטים שבאו בפני כעולה מטיעוני ב"כ הנאשמים ותסקיר המבחן, ואולם איני סבור שיש לאמץ את המלצת שירות המבחן בדבר הטלת של"צ בלבד.

האמור בתסקיר שירות המבחן ובהמלצה המובאת בו, הינה רק אחד מאותם נושאים הבאים בפני בית המשפט בבואו לשקול את העונש הראוי להטיל על נאשם זה או אחר, וזאת כאחד השיקולים ממכלול השיקולים אותם יבחן. אך יחד עם זאת, אני סבור כי אין בנסיבות הענין למצות את הדין עם הנאשמים הן לנוכח הנסיבות שבאו לידי ביטוי בתסקיר שירות המבחן והן מפי בא כוחם.

איני מתעלם מעברם הפלילי של הנאשם, כפי שבא לידי ביטוי מפי ב"כ המאשימה ומהחומר שהוצג בפני, אך יחד עם זאת מדובר בשני אחים הצעירים בגילם, וכפי שניתן ללמוד מהבעת החרטה שהובאה בפני קצין המבחן, יתכן ויש ממש בדבריהם כי רצונם לשנות את דפוסי התנהגותם בעתיד.

כמו כן, יש לציין את העובדה כי הנאשמים הודו בפתח משפטם, בית המשפט לא נדרש לשמוע ראיות בתיק זה ובכך חסכו מזמנו של בית המשפט ומזמנה של התביעה הכללית, ובימים אלה של עומס תיקים פליליים בבית משפט זה, לא ניתן להתעלם מעובדה זו.

הודאתם בפתח משפטם יש בה כדי להביע יותר מכל על קבלת האחריות והבעת החרטה כמצויין לעיל.

על כן, לאחר ששקלתי את מכלול השיקולים הן לקולא והן לחומרא, אני מטיל הנאשמים את העונשים כדלקמן:

על הנאשם מס' 1 12 חודשי מאסר כאשר מתוכם 6 חודשים בפועל והיתרה על תנאי למשך שנתיים, לבל יעבור עבירת אלימות כלפי הזולת.

באשר לנאשם מס' 2, אני מחליט להאריך את המאסר המותנה התלוי ועומד נגדו ב[ת.פ. 2153/00](http://www.nevo.co.il/case/2299471) (שלום בית שאן) בשנתיים נוספות, והתנאי הוא שלא יעבור עבירת אלימות כלפי הזולת.נ

כמו כן, אני מטיל על הנאשם 2 קנס כספי בסך של 2,500 ₪ או 30 ימי מאסר תמורתם. הקנס ישולם בחמישה תשלומיים שווים ורצופים, החל מיום 15.2.04 ולאחר מכן מידי חודש.

עונש המאסר בפועל אשר הוטל על הנאשם 1 ירוצה במסגרת עבודות שירות במרכז הורים נהריה, רח' המעפילים 2 בנהריה, החל מיום 15.2.04 שעה 08.30.

יש להעביר עותק מגזר הדין לממונה על עבודות השירות.

**זכות ערעור תוך 45 יום.**

**ניתנה היום ג' בשבט, תשס"ד (26 בינואר 2004) במעמד הצדדים.ב**

|  |
| --- |
| **יוסף אלרון, שופט** |

000228/03פ 051 א.א.

נוסח זה כפוף לשינויי עריכה וניסוח