**בתי המשפט**

|  |  |  |  |
| --- | --- | --- | --- |
| **פל 000255/03** | | **בבית משפט השלום (לתעבורה) בחיפה** | |
|  | |
| **19/04/2005** | **תאריך:** | **כב' השופטת ו. טויסטר** | **בפני:** |

|  |  |  |
| --- | --- | --- |
| המאשימה | מדינת ישראל | בעניין: |
|  | נ ג ד |  |
| הנאשם | שיטרית יגאל |  |

|  |  |
| --- | --- |
| ב"כ המאשימה – רס"ב עובד  הנאשם – נוכח  ב"כ הנאשם – עו"ד סטולר | נוכחים: |

**גזר - דין**

העבירות המיוחסות לנאשם בכתב האישום, ואשר בהן הוא הורשע על פי הודאתו, כוללות את העבירה של נהיגה בפסילה, עבירה על סעיף 67 לפקודת התעבורה נ"ח - תשכ"א 1961.

עבירה של נהיגה בפסילה, הינה עבירה חמורה ויש בה מלבד עבירה על הוראות החוק, גם הפרה בוטה של מצוות בית המשפט, הפוסלת את העבריין לנהוג ברכב בשל עבירה. עבריין הנוהג ברכב בעת שהוא פסול מלנהוג, עפ"י מצוות בית המשפט פוגע לא רק באושיות בית המשפט אלא גם עובר על הוראות החוק.

5129371

בכפוף לאמור לעיל, בהתחשב בטיעוני התביעה, טיעוני ב"כ הנאשם ונסיבות המקרה, אני גוזרת עליו כלהלן:

1. אני דנה את הנאשם ל-5 חודשי מאסר וזאת על תנאי למשך 3 שנים, התנאי הוא כי הנאשם לא יעבור עבירה של נהיגה בעת פסילה בניגוד לסעיף 67 לפקודת התעבורה (נוסח חדש).

2. אני פוסלת את הנאשם מלקבל רשיון נהיגה או מהחזיק רשיון נהיגה לתקופה של 7חודשים בפועל.

**הפסילה לא תחול על נהיגת רכב סקודה מס' 25-695-10.**

3. הנני מורה על הפעלת עונש של פסילת רשיון נהיגה למשך 4 חודשים, כפי שנפסק על תנאי בבימ"ש תעבורה חיפה, ביום 30.06.02, בתיק מס' 30027/01, לריצוי באופן חופף.

4. הנני פוסלת את הנאשם מלקבל רשיון נהיגה או מהחזיק רשיון נהיגה לתקופה של 4חודשים וזאת על תנאי למשך 3 שנים.

5. אני דנה את הנאשם לתשלום קנס בסך 2,000 ש"ח או 20 ימי מאסר שיישא בנוסף לכל מאסר אחר שהוטל עליו.נ

6. **הפסילה תכנס לתוקפה לא יאוחר מיום 01.05.05 בשעה 12:00.**

7. הקנס ישולם ב-5 תשלומים חודשיים שווים ורצופים בסך 400 ש"ח כל אחד, החל ביום 19.05.05.ב

מודעת זכות ערעור תוך 45 יום מיום הודעת גזר הדין.ו

**ניתנה היום י' בניסן, תשס"ה (19 באפריל 2005) במעמד הצדדים.נ**

|  |
| --- |
| **ו. טויסטר - שופטת** |

קלדנית: גלית. שבונבונבונבונבונבו.

נוסח מסמך זה כפוף לשינויי ניסוח ועריכה