**בתי המשפט**

|  |  |  |  |
| --- | --- | --- | --- |
|  | | | |
| בית משפט מחוזי חיפה | | פ 000260/03 | |
|  | |
| בפני: | כב' השופט י. אלרון | תאריך: | 01/12/2003 |

|  |  |  |
| --- | --- | --- |
| בעניין: | מדינת ישראל | המאשימה |
|  | נ ג ד |  |
|  | 1. דיב בן ג'ומעה גרבאן  2. זכי בן תאופיק גורבאן  3. תאופיק בן חליל ג'ורבאן  4. מוחמד בן תאופיק ג'ורבאן - נמחק | הנאשמים |

# 

# חקיקה שאוזכרה:

# [**חוק העונשין, תשל"ז-1977**](http://www.nevo.co.il/law/70301): סע' [**29**](http://www.nevo.co.il/law/70301/29), [**77**](http://www.nevo.co.il/law/70301/77), [**144**](http://www.nevo.co.il/law/70301/144.a) (א), [**144**](http://www.nevo.co.il/law/70301/144.b2) (ב2), [**(ג)(1)**](http://www.nevo.co.il/law/70301/144.c.1), [**499**](http://www.nevo.co.il/law/70301/499.a.1) (א) (1)

# 

# גזר דין (נאשמים 3-1)

הנאשמים הורשעו על פי הודאתם, בעבירות המיוחסות להם בכתב האישום המתוקן.

בחלק הכללי של כתב האישום המתוק, צוין כי במועדים הרלוונטים למסכת העובדתית, המפורטת באישומים השונים, הופעלו בשליחות משטרת ישראל, **סוכן ושוטר סמוי**, אשר הביאו לחשיפת הפרשיות השונות, המיוחסות לנאשמים בתיק זה.

כתב האישום המתוקן, כולל בתוכו 6 אישומי משנה וזאת על פי הפירוט הבא:

**לנאשם 1** - 5 אישומים (אישומים 5-1), בעבירות בניגוד [**לסע' 144 (א)**](http://www.nevo.co.il/law/70301/144.a) **(רישא) +** [**(ג)(1)**](http://www.nevo.co.il/law/70301/144.c.1) **+** [**29**](http://www.nevo.co.il/law/70301/29) **ו-**[**144 (ב2)**](http://www.nevo.co.il/law/70301/144.b2) **+** [**(ג)(1)**](http://www.nevo.co.il/law/70301/144.c.1) **+** [**29**](http://www.nevo.co.il/law/70301/29)  [**144 (א)**](http://www.nevo.co.il/law/70301/144.a) **(רישא) + (ג) + (1)** [**29**](http://www.nevo.co.il/law/70301/29) **ו-**[**144 (ב2)**](http://www.nevo.co.il/law/70301/144.b2) **+** [**(ג)(1)**](http://www.nevo.co.il/law/70301/144.c.1) **+** [**29**](http://www.nevo.co.il/law/70301/29) **ל**[**חוק העונשין**](http://www.nevo.co.il/law/70301), דהיינו עבירות בנשק.

**לנאשם מס' 2** - 2 אישומים (אישומים 1 ו-3), בניגוד [**144 (א)**](http://www.nevo.co.il/law/70301/144.a) **(רישא) +** [**(ג)(1)**](http://www.nevo.co.il/law/70301/144.c.1) **+** [**29**](http://www.nevo.co.il/law/70301/29) **ו-**[**144 (ב2)**](http://www.nevo.co.il/law/70301/144.b2) **+** [**(ג)(1)**](http://www.nevo.co.il/law/70301/144.c.1) **+** [**29**](http://www.nevo.co.il/law/70301/29)  לסע' [**144 (א)**](http://www.nevo.co.il/law/70301/144.a) **(רישא) +** [**(ג) (1)**](http://www.nevo.co.il/law/70301/144.c.1) **+** [**29**](http://www.nevo.co.il/law/70301/29) **ו-**[**144 (ב2)**](http://www.nevo.co.il/law/70301/144.b2) **+** [**(ג)(1)**](http://www.nevo.co.il/law/70301/144.c.1) **+** [**29**](http://www.nevo.co.il/law/70301/29), דהיינו עבירות נשק, וכן עבירה בניגוד לסע' [**499 (א) (1)**](http://www.nevo.co.il/law/70301/499.a.1) **ל**[**חוק העונשין**](http://www.nevo.co.il/law/70301) **תשל"ז-1977**, קשר לפשע.

**לנאשם מס' 3** - 2 אישומים (אישומים 4 ו-6), בניגוד [לסע' 144 (א)](http://www.nevo.co.il/law/70301/144.a) **(רישא) +** [**(ג)(1)**](http://www.nevo.co.il/law/70301/144.c.1) **+** [**29**](http://www.nevo.co.il/law/70301/29) **ו-**[**144 (ב2)**](http://www.nevo.co.il/law/70301/144.b2) **+** [**(ג)(1)**](http://www.nevo.co.il/law/70301/144.c.1) **+** [**29**](http://www.nevo.co.il/law/70301/29) **,** עבירות בניגוד [לסע' 144 (א)](http://www.nevo.co.il/law/70301/144.a) **(רישא) +** [**(ג)(1)**](http://www.nevo.co.il/law/70301/144.c.1) **+** [**29**](http://www.nevo.co.il/law/70301/29)[**77**](http://www.nevo.co.il/law/70301/77) **ו-**[**144 (ב2)**](http://www.nevo.co.il/law/70301/144.b2) **+** [**(ג)(1)**](http://www.nevo.co.il/law/70301/144.c.1) **+** [**29**](http://www.nevo.co.il/law/70301/29) **ל**[**חוק העונשין**](http://www.nevo.co.il/law/70301) **התשל"ז-1977**, דהיינו עבירות בנשק.

העבירות הנ"ל בוצעו על ידי הנאשמים, במהלך החודשים ינואר ומרץ 2003.

על פי סיכום בין ב"כ הצדדים, נתבקש בית המשפט להפנות את הנאשמים לשירות המבחן, לצורך קבלת תסקיר בענינם.

יחד עם זאת, הצהירו ב"כ הצדדים כי אין הסדר לענין העונש, וב"כ הצדדים יטענו לעונש באופן חופשי.

נפנה תחילה לבחון בתמצית את עיקרי האמור בתסקירי שירות המבחן.

התסקירים בעניינם של שלושת הנאשמים סוקרים את הרקע האישי והמשפחתי של כל אחד ואחד מהם.

באשר לנאשם מס' 1, מובאים בתסקיר פרטים על הקורות אותו בהווה, הדרדרותו לשימוש בסמים ועל רצונו לערוך שינוי בחייו.

יחד עם זאת, קצינת המבחן מציינת כדלקמן:

**"מדובר בגבר אשר השתמש בסמים מזה שנים כאשר כל אותה תקופה נטה להכחיש ולהסתיר את מצבו המדורדר מפני הסתבכותו. התרשמנו כי היום הינו מודע יותר לבעיית הסמים, אולם התובנה**

**שלו לצורך בטיפול מעמיק בבעיה זו הינה חלקית".**

בסיום תסקירה נמנעת קצינת המבחן ממתן המלצה טיפולית בענינו, בהיותה סקפטית באשר ליכולתו, בשלב הנוכחי, להעזר בגורם טיפולי כשירות המבחן, במסגרת פתוחה.

באשר לנאשם מס' 2, שהנו אב ל- 8 ילדים בגילאים 4 - 19, מובאת גירסתו להדרדרותו לשימוש בסמים קשים בעבר, ואף לסחר בסמים ואשר לדבריו הביאה אותו **"לרווחה כלכלית".**

5129371

5129371התרשמותה של קצינת המבחן מהרקע הפלילי של הנאשם ובעקבות כך הסתבכותו בעבירות נשוא תיק זה, הינה של אדם אשר יש לו "קושי בסיסי בשינויי דפוסי התנהגותו", העדר תובנה ביחס למשמעות מעשיו ואי נטילת אחריות עליהם.

האמור לעיל, הביא את קצינת המבחן להימנע ממתן המלצה כלשהי בעניינו.נ

באשר לנאשם מס' 3, בתסקיר מובאים פרטים שונים אשר מטעמים הקשורים בפרטיותו, אני נמנע מלציינם בגזר דין זה. ואשר לדבריו הביאו אותו להסתבכותו בפלילים, נשוא העבירות בתיק זה.ב

הנאשם מס' 3 אומנם הביע צער על חלקו בביצוע העבירות המיוחסות לו בכתב האישום, אולם לדברי קצינת המבחן, אינו "מחובר" למשמעותם החמורה, ועל כן, נמנעה מהמלצה בעניינו.ו

ב"כ המאשימה בטיעוניו לעונש, בכתב ובע"פ ביקש מבית המשפט למצות הדין עם הנאשמים, הפנה להרשעותיהם הקודמות של הנאשמים 1-2 והרשעתם בעבירות עתה, וטען כי בכל אלה, יש ללמד כי כלי הנשק מהווים במקרה דנן "כלי עבודה" עברייני המשרתם מעשה יום יום.נ

ב"כ הנאשמים, מנגד, התמקד בטיעוניו לעונש במכירת כלי הנשק "לסוכנים סמויים" אשר לדבריו, עודדו את הנאשמים לבצע את עיסקות הנשק. הפנה לנסיבותיהם האישיות והמשפחתיות, כמפורט בתסקיר המבחן, הודאתם בתחילת המשפט כביטוי ללקיחת אחריות והבעת חרטה, וביקש שלא להחמיר עימם לא בעונשי המאסרים בפועל ולא בהטלת קנסות מכבידים.ב

יצויין כי, באי כח הצדדים טרחו להציג לבית המשפט פסקי דין בעבירות נשק, כאשר ב"כ המאשימה מפנה לענישה מחמירה ולחשיבות גורם ההרתעה, בעוד שב"כ הנאשמים הפנה לפסקי דין בהם הקלו בתי המשפט בענישתם של עברייני נשק.ו

אקדים ואומר כי איני סבור שיש לקבל את טיעוני ב"כ הנאשמים באשר למכירת כלי הנשק "לסוכנים" כעובדה מקלה, והרי הנאשמים לא ידעו כלל שמדובר באנשים שפעלו בשליחותה של המשטרה, ונראה כי כלל לא היה חשוב להם למי ימכרו את כלי הנשק, אלא, "מזומני" הרוכשים היו העיקר.נ

כמו כן, לא מצאתי כל ממש בטענה כי הנאשמים "הודחו" באופן זה או אחר לביצוע עיסקאות הנשק, כאשר אין חולק על כך כי כלי הנשק הוחזקו על ידם באופן בלתי חוקי, כממתינים לרוכשים פוטנציאליים.ב

באשר לפסקי הדין שהוצגו בפניי על ידי באי כח הצדדים, אומר כי, הלכה היא בפני בית המשפט, כי בבואו לגזור את דינו של נאשם זה או אחר, יבחן באופן אינדיבידואלי את מכלול הנסיבות הן לחומרא והן לקולא, ואין בפניו "סרגל ענישתי" אשר יהיה כמדד לגזר דינו של נאשם זה או אחר, וכך גם בחנתי את עניינם של הנאשמים שבפניי.ו

כפי שניתן ללמוד מהודאת הנאשמים בכתב האישום המתוקן, הרי הנאשמים הסכימו ביניהם למכור אמצעי לחימה שהוחזקו על ידם שלא כדין.נ

נראה כי, מכירת כלי נשק, הפכה לעיסוקם של הנאשמים בתיק זה, לכל המרבה במחיר ולא עניינם כלל, כי נשק זה ימכר למי שעלול לבצע בו עבירות בטחוניות או פליליות בין אם זה בעקבות העיסקה המיידית של רכישת כלי הנשק ובין אם זה ב"גלגלול המסחרי" הבא של אותם כלי נשק.ב

כפי שניתן ללמוד מהחלק הכללי של כתב האישום המתוקן בו הודו הנאשמים, הרי כבר במפגש הראשון של הנאשם מס' 1 בסוכן ובשוטר הסמוי הציע לשניים לרכוש באמצעותו "אמצעי לחימה" שונים.

נדמה שבפנינו, חבורת נאשמים אשר ייסדה לעצמה "עסק" של מכירת כלי נשק ותחמושת וגלגלה לכיסה סכומי כסף בלתי מבוטלים.ו

במציאות חיינו כיום, יש בעבירות נשק כדי חומרה יתרה ונכונים לענין זה, הדברים אשר נאמרו בע"פ 910/85:

**"אין אנו יכולים להתעלם מן העובדה כי החזקת נשק שלא כדין הינה עבירה נפוצה אשר מסכנת את בטחון הציבור במידה רצינית והדברים ידועים חשוב שתחדור לתודעת כל תושבי המדינה הידיעה שמי שביודעין מקבל לרשותו כלי נשק שלא כדין צפוי בגין עבירה זו לעונש מכאיב אפילו אם אינו מתכוון לבצע פשע מסוים מוגדר בעזרת הנשק האמור".נ**

([אברהים קונדוס ואח' נ' מ"י](http://www.nevo.co.il/case/21479667)  תק-על 86 (2) בעמ' 670).ב

יוצא מן האמור לעיל, כי מדיניות הענישה בעבירות נשק, הינה להחמיר בענישתם של עבריינים אלה וזאת כתוצאה מהסיכון בביצוע עבירות לציבור בכלל.ו

על ההלכה, בדבר הצורך במיצוי הדין עם עברייני עבירות נשק צוין לא אחת, כי על בית המשפט לתת משקל הולם לאינטרס הציבור, והתרעה, גם אל מול הנסיבות האישיות של העבריין ([**ע.פ. 6941/01**](http://www.nevo.co.il/case/6091216) **מ"י נ' חיים פינטו**).נ

כמו כן צוין לא אחת כי בבואנו לגזור את הדין, עלינו להביא לידי ביטוי את כוונת החקיקה ומטרתה, באופן שלא תהא סיסמה ריקה מתוכן, כל זאת על מנת להרתיע עבריינים פוטנציאלים מלבצע עבירות נשק, העלולות להביא לתוצאות חמורות, בין אם ייעשה בנשק שימוש על ידי גורמים פליליים ו/או שימוש כנגד בטחון המדינה (ר'[**ע.פ 2620/93 פלוני נ' מ"י פד"י מט**](http://www.nevo.co.il/case/6207967)**' (3) עמ' 1**).ב

בפנינו נאשמים אשר כפי שעולה מעובדות כתב האישום, ביצעו, כאמור, את עבירות הנשק בהכניסם לכיסם סכומי כסף בלתי מבוטלים כלל וכלל.ו

הנאשם מס' 1 הינו הרוח החיה במרביתן הפרשיות המובאות בכתב האישום המתוקן, וחלקו הינו הדומיננטי ביותר מבין חלקם של יתר הנאשמים, מעורבותו הפעילה משתרעת על פני המסכת העובדתית באישומים 1-5 בכתב האישום המתוקן.נ

בבואי לגזור את דינם של הנאשמים, ביקשתי, כאמור, לאבחן בין עניינו של כל אחד מהנאשמים, והרי אין חלקו של הנאשם 1 כחלקם של הנאשמים 2-3. אין הנאשמים 1-2 והעבר הפלילי אותו הם נושאים על גבם, ובכלל זה, העובדה כי לריצוי עונש מאסר בפועל וגם בכך לא היה מלהרתיעם מלהמשיך ולבצע עבירות פליליות, כעניינו של הנאשם 3, שאין לו הרשעות קודמות כלשהן.ב

כמו כן, בחנתי את האמור בתסקירי שירות המבחן, לגבי כל אחד מהנאשמים, הודאותיהם בפתיחת המשפט, וחסכון הזמן השיפוטי והתביעתי עקב כך. ולאחר ששקלתי את מכלול השיקולים, אני מחליט לגזור את דינם של הנאשמים כדלקמן:

**על הנאשם 1 :**

א. 52 חודשי מאסר מתוכם, 42 חודשי מאסר בפועל והיתרה על תנאי למשך 3 שנים לבל יעבור עבירה בה הורשע בתיק זה.ו

ב. קנס כספי בסך של 20,000 ₪ או 90 ימי מאסר תמורתם. הקנס ישולם ב- 5 תשלומים שווים ורצופים מדי חודש בחודשו החל מיום 01.01.04.נ

**על הנאשם 2:**

א. 32 חודשי מאסר, מתוכם 24 חודשי מאסר בפועל והיתרה על תנאי למשך שלוש שנים לבל יעבור עבירה בה הורשע בתיק זה.ב

ב. קנס כספי בסך של 8,000 ₪ או 60 ימי מאסר תמורתם. הקנס ישולם ב- 4 תשלומים שווים ורצופים החל מיום 01.01.04.ו

**על הנאשם 3:**

א. 24 חודשי מאסר, מתוכם 16 חודשים בפועל והיתרה על תנאי למשך שלוש שנים לבל יעבור עבירה בה הורשע בתיק זה.נ

ב. קנס כספי בסך של 8,000 ₪ או 60 ימי מאסר תמורתם. הקנס ישולם ב- 4 תשלומים שווים ורצופים החל מיום 01.01.04.ב

לצורך מניין עונש המאסר בפועל אשר הוטלה על הנאשמים כמצויין לעיל, תימנה גם תקופת שהייתם במעצר, מיום 09.06.03.ו

זכות ערעור לבית המשפט העליון בתוך 45 יום מהיום.נ

**ניתן היום ו' בכסלו, תשס"ד (1 בדצמבר 2003) במעמד הצדדים.ב**

|  |
| --- |
| **יוסף אלרון, שופט** |

000260/03פ 051 יוסף אלרון

נוסח זה כפוף לשינויי עריכה וניסוח