#### בתי המשפט

|  |  |  |  |
| --- | --- | --- | --- |
|  | | | |
| בית משפט מחוזי חיפה | | פ 000261/03 | |
|  | |
| בפני: | כב' השופט י. אלרון | תאריך: | 30/10/2003 |

|  |  |  |  |
| --- | --- | --- | --- |
| בעניין: | פרקליטות מחוז חיפה | |  |
|  |  |  | המאשימה |
|  | נ ג ד | |  |
|  | אברמוב גנדי | |  |
|  |  |  | הנאשם |

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [25](http://www.nevo.co.il/law/70301/25), [29](http://www.nevo.co.il/law/70301/29), [144 (א)](http://www.nevo.co.il/law/70301/144.a), [144 (ב) (2)](http://www.nevo.co.il/law/70301/144.b.2), [(ג) (1)](http://www.nevo.co.il/law/70301/144.c.1), [383](http://www.nevo.co.il/law/70301/383), [384](http://www.nevo.co.il/law/70301/384), [406 (ב)](http://www.nevo.co.il/law/70301/406.b), [413(ו)](http://www.nevo.co.il/law/70301/413.f), [413ב' (א)](http://www.nevo.co.il/law/70301/413b.a), [413ה'](http://www.nevo.co.il/law/70301/413e), [413ח' (1)](http://www.nevo.co.il/law/70301/413h.1), [413 יא'](http://www.nevo.co.il/law/70301/413ja), [413יב'](http://www.nevo.co.il/law/70301/413jb)

# 

**גזר דין**

הנאשם הורשע על פי הודאתו בעבירות אשר יוחסו לו בכתב האישום.

כתב האישום כולל בתוכו **8** אישומי משנה, במגוון עבירות בניגוד [**לסע' 413 יא'**](http://www.nevo.co.il/law/70301/413ja) **+** [**413יב'**](http://www.nevo.co.il/law/70301/413jb) **+** [**29**](http://www.nevo.co.il/law/70301/29)**,** [**413(ו)**](http://www.nevo.co.il/law/70301/413.f) **(סיפא) +** [**413יב'**](http://www.nevo.co.il/law/70301/413jb)**,** [**413ה'**](http://www.nevo.co.il/law/70301/413e) **+** [**413יב'**](http://www.nevo.co.il/law/70301/413jb)**,** [**413יא'**](http://www.nevo.co.il/law/70301/413ja) **+413 יב' +** [**25**](http://www.nevo.co.il/law/70301/25)**,** [**144 (א)**](http://www.nevo.co.il/law/70301/144.a) **(סיפא) +** [**(ג) (1)**](http://www.nevo.co.il/law/70301/144.c.1)**,** [**144 (ב) (2)**](http://www.nevo.co.il/law/70301/144.b.2) **+ (ג) (1),** [**413ה'**](http://www.nevo.co.il/law/70301/413e) **+** [**413יב'**](http://www.nevo.co.il/law/70301/413jb) **+** [**29**](http://www.nevo.co.il/law/70301/29)**,** [**413ח' (1)**](http://www.nevo.co.il/law/70301/413h.1) **+** [**413 יב'**](http://www.nevo.co.il/law/70301/413jb) **+** [**29**](http://www.nevo.co.il/law/70301/29)**,** [**406 (ב)**](http://www.nevo.co.il/law/70301/406.b)**,** [**413ב' (א)**](http://www.nevo.co.il/law/70301/413b.a) **+ יב',** [**383**](http://www.nevo.co.il/law/70301/383) **+** [**384**](http://www.nevo.co.il/law/70301/384) **ל**[**חוק העונשין**](http://www.nevo.co.il/law/70301) **התשל"ז-1977,** דהיינו מסחר ברכב גנוב, פריצה לרכב, חבלה במזיד, נסיון מסחר ברכב גנוב, עבירות נשק, גניבה של מסמך, התפרצות, גניבת רכב.

5129371

5129371

העבירות בהן הורשע הנאשם בוצעו על ידו בחודשים דצמבר 2002, ינואר 2003, פברואר 2003, יוני 2003.נ

המסכת העובדתית המפורטת באישומים השונים, נחשפה במהלך פעילותם של סוכן ושוטר סמוי, במהלך החודשים הרלוונטים, למיוחס לנאשם בכתב האישום.ב

יצויין כי הנאשם כפר תחילה בעובדות כתב האישום ורק לאחר שמיעת עדותו של השוטר הסמוי ובמהלך עדותו של הסוכן המשטרתי, נמלך בדעתו והחליט להודות בעובדות כתב האישום, ככתבן וכלשונן.ו

מאחר והמדובר בנאשם אשר קיימת חובת תסקיר לגביו, ביקשתי את שירות המבחן להכין תסקיר בענינו.נ

קצינת המבחן למבוגרים, הגב' קמחי, סקרה בתסקירה את הרקע האישי והמשפחתי של הנאשם.ב

על רקע משפחתי חיובי במיוחד של הורים ללא דופי התדרדר הנאשם לפעילות עבריינית, נשוא כתב האישום שבפני, כאשר הוריו אינם מהווים עבורו גורם סמכותי והם חסרי אונים עם ההתמודדות עימו.ו

בסיום תסקירה, הביעה קצינת המבחן את הערכתה כי עונש מאסר ממושך בפועל, עלול לבסס ביתר שאת, נורמות עבריינות אצל הנאשם ולפגוע במוטיבציה ובאמונה שלו בעצמו וביכולתו להתמודד עם חייו.נ

ב"כ המאשימה בטיעוניו לעונש, הפנה לעבירות המיוחסות לנאשם ב-8 האישומים השונים, בהם הודה ולאור חומרתן, ביקש להתעלם מעובדת העדר עבר פלילי לנאשם ולגזור את דינו כמי שבחר בדרך עבריינית.ב

בנוסף לכך, כפי שב"כ המאשימה עשה בכל אחד מכתבי האישום שנדונו בפני, בעקבות חשיפת מעורבותם, של מי שהוגשו נגדם כתבי אישום בעבירות אלה, הפנה לפגיעה בציבור הרחב, אשר לביתו פרץ הנאשם, גנב את רכבו ובכך פגע בפרטיותו ברגל גסה.ו

זאת ועוד, ב"כ המאשימה בחר לפרט את תלאותיהם של קורבנות פגעי הנאשם הנאלצים להטריח עצמם, לדבריו, ב"פרוצדורות" שונות כתוצאה מפריצה לבתיהם, גניבת רכבם ומסמכיהם.נ

ב"כ המאשימה, בהפנותו לפסקי דין אשר ניתנו בענינם של נאשמים, בעבירות בהן הורשע הנאשם, ביקש למצות את הדין עם הנאשם ולהטיל עליו עונש מאסר בפועל לתקופה ממושכת, מאסר מותנה, קנס כספי ופסילת רשיון נהיגה.ב

ב"כ הנאשם התמקד בטיעוניו לעונש, בעובדת היות הנאשם בן למשפחה נורמטיבית, אשר לא ידעה על מעורבותו בפלילים ואשר כשל להפתעת הוריו.ו

כמו כן הדגיש ב"כ הנאשם את גילו הצעיר של הנאשם, הודאתו במהלך הדיון בענינו וקבלת אחריות למיוחס לו בכל אחת העבירות שיוחסו לו בכתב האישום.נ

ב"כ הנאשם ביקש את בית המשפט לאמץ את המלצת שירות המבחן, כפי שצוינה על ידי לעיל, וזאת כמתן ביטוי לרצונו של הנאשם לסיים הליך זה **"על מנת להתחיל חיים חדשים".ב**

ייאמר כי ב"כ המאשימה, כמו גם ב"כ הנאשם, הפנה את בית המשפט לפסיקה ואולם פסקי הדין אשר הוצגו בפני, ע"י ב"כ הנאשם, מתייחסים בעיקרם לעבירות נשק ולא למרכיב העיקרי בכתב האישום, שהוגש נגד הנאשם, קרי גניבה וסחר ברכבים, התפרצות לבתים ועוד.ו

יצויין כי עלי לגזור את דינם של שני הבנים לבית משפחת אברמוב: גנאדי (הנאשם שבתיק שבפני) ואלברט (הנאשם ב[ת.פ. 255/02](http://www.nevo.co.il/case/5688530)) ומטלה זו אינה קלה עלי כלל ועיקר לנוכח הוריהם אשר התיצבו בבית המשפט ועל פניהם ניכר היה עד כמה קשה מעמד זה עבורם.נ

יחד עם האמור לעיל, הנאשם שבפני כאחיו, הורשע במגוון עבירות חמורות וחלקם בפעילות העבריינית, נשוא כתבי האישום, שהוגשו נגדם היה מרכיב מרכזי וכלל לא רק גניבות רכבים וסחר בהם, אלא אף התפרצות לבתים, על כל המשתמע מהחומרה שיש לראות בעבירות אלה כשלעצמן.ב

יוצא איפוא, שהנאשם שבפני למרות גילו הצעיר, נטל חלק בפעילות עבריינית רחבת היקף, אשר נחשפה על ידי פעולתם הברוכה של הסוכן והשוטר הסמוי.ו

לא מצאתי כל דופי בפעילותם של השניים (הסוכן והשוטר הסמוי) בענינו של נאשם זה, וזאת בניגוד לטענות ב"כ הנאשם בטיעוניו לעונש.נ

העבירות בהן הורשע הנאשם הן עבירות אשר הוגדרו כ"מכת מדינה" ולא אחת צוין כי יש להטיל על מי שמבצעים אותן, עונשים קשים ומרתיעים (ר' ע"פ [3594/94](http://www.nevo.co.il/case/6009302) כנאען נ' היועמ"ש תק-על 97 (3) 435).ב

אינני מתעלם ממכלול הפרטים שבאו בפני בתסקיר שירות המבחן, ואולם נראה כי במקרה דנן על הנסיבות האישיות לסגת מפני הענין הציבורי שבהטלת עונשים מרתיעים.ו

כפי שניתן ללמוד, מהאמור בתסקיר בענינו של הנאשם ואחיו, העבירות אותן ביצעו לא צמחו על רקע של מצוקה חברתית וכלכלית והרי על פי טיעוני באי כוחם, לא חסר להם דבר בתחום החומרי.נ

תסקיר המבחן מתמקד בנאשם ומפנה מבט לאפשרות שיקומו, ואולם על בית המשפט לתת דעתו להיבטים אחרים ששירות המבחן אינו מופקד עליהם (ר' [ע"פ 4872/95](http://www.nevo.co.il/case/17924718) נג' (3), 1, מדינת ישראל נ' אילון ואח').ב

איני מתעלם מגילו הצעיר של הנאשם, העדר עבר פלילי ומכלול הפרטים המובאים בתסקיר שירות המבחן, ואולם אני סבור כי המסכת העובדתית המפורטת בכל אחד ואחד מהאישומים, מחייבת ליתן משקל מרכזי להיבט ההרתעה, לא רק כלפי הנאשם עצמו, אלא גם כלפי אחרים העלולים להתפתות למעשים כמעשיו.

לאחר ששקלתי את מכלול השיקולים, הן לקולא והן לחומרא, אני מחליט להטיל על הנאשם את העונשים כדלקמן:

א. 5 שנות מאסר בפועל.ו

ב. 12 חודשי מאסר על תנאי למשך שנתיים לבל יעבור עבירות בהן הורשע בתיק זה, מיום שחרורו.נ

ג. אני פוסל את הנאשם מלהחזיק או לקבל רשיון נהיגה, למשך 3 שנים מיום שחרורו מכלאו.ב

אני נמנע מלהטיל על הנאשם קנס כספי וזאת מאחר ואני סבור כי קנס זה יפול בסופו של דבר, כנטל על הוריו.ו

לצורך מנין תקופת המאסר, תימנה גם תקופת היותו עצור מיום 9.6.2003.נ

**זכות ערעור תוך 45 יום מהיום.ב**

**ניתן היום ד' בחשון, תשס"ד (30 באוקטובר 2003) במעמד הצדדים.ו**

|  |
| --- |
| **יוסף אלרון, שופט** |

נוסח זה כפוף לשינויי עריכה וניסוח