**בתי המשפט**

|  |  |  |  |
| --- | --- | --- | --- |
|  | | | |
| פ 003071/04 | | בית משפט מחוזי חיפה | |
|  | |
| 02/12/2004 | תאריך: | כב' השופטת ברכה בר-זיו | בפני: |

|  |  |  |  |
| --- | --- | --- | --- |
|  | מדינת ישראל | | בעניין: |
| המאשימה |  |  |  |
|  | נ ג ד | |  |
|  | סאלח בן איברהים מסארווה  ת.ז. 040675934 יליד 1980  כפר טייבה | |  |
| הנאשם |  |  |  |

|  |  |
| --- | --- |
| ב"כ המאשימה - עו"ד גב' תורג'מן  ב"כ הנאשם - עו"ד ג'בארה  הנאשם – בעצמו | נוכחים: |

**גזר דין**

1. הנאשם הורשע על פי הודאתו בעבירות של קשר לפשע (לפי סעיף 499(א)(1) לחוק העונשין, תשל"ז-1977 (להלן "חוק העונשין")), החזקת נשק שלא כדין (לפי סעיף 144(א)+ סעיף 29 לחוק העונשין) ויריות באזור מגורים (לפי סעיף 340א + סעיף 29 לחוק העונשין).

על פי עובדות כתב האישום קשר הנאשם קשר עם עוד 3 אחרים לירות לעבר בית המתלונן, שהיה מסוכסך עם אחיו של אחד הקושרים. הנאשם נהג ברכב בו נסעו גם האחרים ובהגיעם לבית המתלונן ירה אחד מהם מספר יריות לעבר בית המתלונן, כאשר האחרים ממתינים ברכב. לאחר היריות נמלטו הארבעה מהמקום ברכב, בו נוהג הנאשם.

5129371

1. לנאשם הרשעה קודמת אחת, משנת 2002, בעבירה של סיוע לשהייה בלתי חוקית בישראל (לפי סעיף 12(א) לחוק הכניסה לישראל, התשי"ב- 1952 + סעיף 34(ד) לחוק העונשין).נ
2. שרות המבחן ערך תסקיר בעניינו של הנאשם ממנו עולה כי סבל בילדותו מהתנכלות של אביו, שאף גרשו מהבית. האב נפטר בנסיבות טרגיות לפני כשנה וחצי ואז חזר הנאשם לבית אמו, שם היה חשוף לציפיות כי ימלא מקום ההורים. על רקע זה חש הנאשם תחושת חוסר אונים ולדעת שרות המבחן על רקע זה גם הסתבך בפלילים.ב

שרות המבחן המליץ להעמיד את הנאשם למבחן למשך שנה.ו

1. הנאשם היה עצור בתקופה שבין 22.4.04 עד 14.7.04. מאז שוהה הנאשם במעצר בית מלא.נ
2. המאשימה הדגישה את חומרת העבירות בהן הורשע הנאשם וביקשה להחמיר בעונשו, תוך העדפת האינטרס הציבורי על פני הנסיבות האישיות של הנאשם. המאשימה הפנתה לעונשים שנגזרו על שותפיו לעבירה של הנאשם (היורה נידון ל- 27 חודשי מאסר בפועל והשניים האחרים לשנת מאסר אחת). הסנגור, מאידך, הדגיש את העובדה כי הנאשם שיתף פעולה עם חוקריו מיד עם מעצרו, והודה בעבירות המיוחסות לו (דבר שהביא גם להרשעת שותפיו). הסנגור הפנה גם לנסיבותיו האישיות של הנאשם, המלצות חיוביות שניתנו עליו על ידי מעבידו ולתסקיר שירות המבחן וביקש לאמץ המלצותיו.ב
3. לשיקולי הענישה – חומרת העבירה והאינטרס הציבורי מול נסיבותיו האישיות של הנאשם, חוברים במקרה זה שיקולי אחידות הענישה מחד והמלצת שירות המבחן, מאידך. הנאשם ביצע את העבירה ביחד עם שלושה אחרים ובהיותו נהג הרכב בו נסעו הארבעה אין ספק כי חלקו אינו נופל מזה של האחרים. מאידך, הנאשם קיבל על עצמו אחריות למעשיו כבר עם מעצרו והודה במיוחס לו תוך שהוא חשוף להתנכלות מצד שותפיו. כבר במועד מעצרו הבחין בית המשפט בינו ובין שותפיו, כאשר אלה נעצרו עד תום ההליכים כנגדם בעוד הנאשם שוחרר ממעצר בית. בנסיבות, יש מקום ליתן משקל גם להמלצות שירות המבחן ולעובדה שהנאשם היה עצור לתקופה של שלושה חודשים.ו
4. כאשר אני לוקחת בחשבון את כל האמור – אני מחליטה לא למצות את הדין עם הנאשם ואני גוזרת עליו את העונשים הבאים:
   1. מאסר לתקופה של 6 חודשים. בכפוף לחוות דעתו של הממונה על עבודות השירות יוכל הנאשם לרצות את עונש המאסר בעבודות שרות.נ
   2. 12 חודשי מאסר על תנאי והתנאי הוא כי בתקופה של 3 שנים מהיום לא יעבור הנאשם איזה מהעבירות בהן הורשע בתיק זה ו/או כל עבירת אלימות מסוג פשע.ב
   3. אני מורה על העמדתו של הנאשם למבחן לתקופה של 18 חודשים.ו
5. המזכירות תעביר עותק מפרוטוקול זה לממונה על עבודות השירות , אשר מתבקש לחוות דעתו בעניינו של הנאשם עד מועד הדיון שנקבע להלן. כן תעביר המזכירות עותק לשרות המבחן.נ

**ניתן ליצור קשר עם הנאשם בפלא' 8950857 – 052.ב**

1. אני קובעת המשך דיון ליום 26.12.04 שעה 12.30.
2. **זכות ערעור לבית המשפט העליון תוך 45 ימים ממועד מתן ההחלטה בענין עבודות השירות, לאחר קבלת חוות דעת הממונה.ו**

**ניתן היום י"ט בכסלו, תשס"ה (2 בדצמבר 2004) במעמד הצדדים.**

**מותר לפרסום מיום 02/12/2004.**

|  |
| --- |
| **ב. בר-זיו, שופטת** |

003071/04פ 051 עדי שטרית

נוסח מסמך זה כפוף לשינויי ניסוח ועריכה