**בתי המשפט**

|  |  |  |  |
| --- | --- | --- | --- |
| בית משפט מחוזי חיפה | | פ 003097/04 | |
|  | |
| **בפני** | **כב' השופט א. שיף** | **תאריך** | **07/12/2004** |

|  |  |  |  |
| --- | --- | --- | --- |
| בעניין: | מדינת ישראל | |  |
|  |  |  | המאשימה |
|  | נ ג ד | |  |
|  | נימר פרחאן - ת.ז. xxxxxxxxx | |  |
|  |  |  | הנאשם |

|  |  |
| --- | --- |
| נוכחים: | מטעם המאשימה, ב"כ עו"ד הגב' הילה איזנבנד  מטעם הנאשם, ב"כ עו"ד תגר  הנאשם באמצעות הליווי |

# 

# חקיקה שאוזכרה:

# [חוק העונשין, תשל"ז-1977](http://www.nevo.co.il/law/70301): סע' [144(א)](http://www.nevo.co.il/law/70301/144.a), [144(ב)](http://www.nevo.co.il/law/70301/144.b), [186](http://www.nevo.co.il/law/70301/186), [329(א)(1)](http://www.nevo.co.il/law/70301/329.a.1), [329(א)(2)](http://www.nevo.co.il/law/70301/329.a.2), [340א](http://www.nevo.co.il/law/70301/340a), [403](http://www.nevo.co.il/law/70301/403), [406(ב)](http://www.nevo.co.il/law/70301/406.b), [408](http://www.nevo.co.il/law/70301/408)

# 

**גזר דין**

ביום 22.09.04 הורשע הנאשם, על פי הודייתו, בעבירה של התפרצות לדירה בכוונה לבצע גניבה או פשע וזאת בנסיבות מחמירות לפי [סעיף 406(ב)](http://www.nevo.co.il/law/70301/406.b) + [408](http://www.nevo.co.il/law/70301/408) ל[חוק העונשין](http://www.nevo.co.il/law/70301), התשל"ז - 1977 (להלן: "חוק העונשין"), בעבירה של ניסיון לשוד בנסיבות מחמירות לפי [סעיף 403](http://www.nevo.co.il/law/70301/403) סיפא לחוק העונשין, בעבירה של חבלה בכוונה מחמירה לפי סעיף [329(א)(1)](http://www.nevo.co.il/law/70301/329.a.1) + [329(א)(2)](http://www.nevo.co.il/law/70301/329.a.2) לחוק העונשין, בעבירות בנשק לפי סעיף [144(א)](http://www.nevo.co.il/law/70301/144.a) + [144(ב)](http://www.nevo.co.il/law/70301/144.b) לחוק העונשין, בעבירה של החזקת סכין שלא כדין לפי [סעיף 186](http://www.nevo.co.il/law/70301/186) לחוק העונשין ובעבירה של יריות באזור מגורים לפי [סעיף 340א](http://www.nevo.co.il/law/70301/340a) לחוק העונשין.

כעולה מכתב האישום המתוקן ומהודיית הנאשם, בתאריך 8.06.04 בשעה 04:00, או בסמוך לכך, הנאשם, כשהוא רעול פנים, פרץ, דרך חלון המטבח בקומה שניה, לביתו של ד"ר מאזן נסראללה (להלן: "המתלונן") בשפרעם, וזאת בכוונה לגנוב.

5129371

5129371למשמע הרעשים ניגש בנו הקטין של המתלונן (להלן: "הקטין"), שהוא בן 16, למטבח. הנאשם, בראותו את הקטין, הוציא מכיסו אקדח. או אז, ברח הקטין מהמטבח לחדר שינה והעיר את המתלונן משנתו.

המתלונן הצטייד במיכל גז מדמיע, הגיע למטבח והחל לצעוק לעבר הנאשם. בתגובה לכך ירה הנאשם מן האקדח ירייה לכיוון הנאשם, אך למרבה המזל לא פגע בו.נ

המתלונן התיז לעבר הנאשם גז מדמיע ותפס אותו בידיו, אולם הנאשם התחיל להתפרע, דחף את המתלונן ותוך כדי כך דרש מהמתלונן לתת לו כסף, ולא יהרגנו. המתלונן לא נענה לדרישתו ותפס את הנאשם שהשתולל וניסה להשתחרר מאחיזתו ולהימלט. תוך כדי המאבק, התגלגלו השניים במדרגות שבבית. לאחר שהגיעו לתחתית המדרגות, כיוון הנאשם את האקדח לעבר המתלונן וירה שתי יריות נוספות, אך המתלונן הצליח להסיט את האקדח ממנו והיריות לא פגעו בו.

בשלב זה הצליח המתלונן לחלץ את האקדח מידי הנאשם ולהשליכו למרחק מה, אך הנאשם הוציא מכיסו סכין וניסה לפגוע באמצעותו במתלונן. המתלונן דחף את הנאשם במורד המדרגות הנוספות והנאשם זרק את הסכין מידו.ב

בשלב זה הצליח המתלונן, בעזרת בני משפחתו, להשתלט על הנאשם ולאחוז בו, ובכך מנעו את בריחתו עד בוא המשטרה למקום.ו

כתוצאה מהמאבק המתואר לעיל, נגרמו למתלונן פצעי שפשוף במצח, בגב עליון משמאל, בידיים ובשוקיים, חתך שטחי באזור מותן שמאל, כאבים בגוף וחולשה כללית והוא נזקק לטיפול רפואי. בנו הקטין של המתלונן סבל מהלם נפשי ומחרדה. הנאשם עצמו נפצע אף הוא.נ

יצוין, כי את העבירה של חבלה בכוונה להטיל במתלונן נכות או מום או לגרום לו חבלה חמורה, מייחסת המאשימה לנאשם "רק" באשר לשימושו בסכין (ולא באקדח).

כאמור, הודה הנאשם בעבירות המיוחסות לו בכתב האישום המתוקן והורשע על פי הודייתו.ב

ב-22.9.04, הוריתי על הכנת תסקיר שירות המבחן למבוגרים בעניינו של הנאשם. בתסקיר שירות המבחן נסקרו נסיבות חייו של הנאשם. מהתסקיר עולה, כי הנאשם הוא בן 45, נשוי ואב לשני בנים. הוא מכור לסמים קשים מזה שנים ארוכות והעבירות נשוא תיק זה בוצעו על רקע התמכרותו.

עוד עולה מהתסקיר כי הנאשם קיבל אחריות להתנהגותו בעבירות הנדונות, אולם ציין כי פעל מתוך יאוש, עצבנות ומתח, כאשר היה תחת השפעת הסמים. הנאשם ציין בפני קצין המבחן כי הוא מעוניין לעבור תהליך גמילה, אם כי ביקש לעבור את הטיפול בתנאים פתוחים ולא במסגרת הכלא.

לפי הערכתו של שירות המבחן, התנהגותו העבריינית של הנאשם, על רקע התמכרותו לסמים קשים וכוחות התמודדותו הדלים, מחייבת מעורבות טיפולית של גמילה. על כן, המליץ שירות המבחן לשלוח את הנאשם למסגרת טיפולית בין כתלי בית הסוהר.ו

הצדדים הגיעו להסדר טיעון בעניין העונש, לפיו המאשימה לא תבקש יותר מ-7 שנות מאסר בפועל והסניגור לא יטען לעונש הפחות משנתיים מאסר בפועל. כמו כן, יבקשו ב"כ הצדדים להטיל על הנאשם מאסר מותנה והתביעה תבקש להשית עליו פיצוי כספי לטובת המתלונן.

לחובתו של הנאשם עבירות קודמות רבות בגין עבירות אלימות, רכוש וסמים והוא ריצה בגינם עונשי מאסר בפועל.

בטיעוניה לעונש גרסה ב"כ המאשימה, בהתחשב בנסיבות המתוארות לעיל, כי המדובר באירוע יוצא דופן בחומרתו, בפרט בשל הסכון שיצר הנאשם במהלך ביצוע העבירות. ב"כ המאשימה עמדה גם על עברו הפלילי המכביד של הנאשם והעונשים שהושתו עליו שלא הביאוהו לכדי הפקת לקחים וחזרה למוטב.

אליבא דהתביעה, עונש של 7 שנות מאסר בפועל הוא העונש המינימאלי שמן הדין להשית על הנאשם, בהתחשב בחובת המערכת השיפוטית להגן על הציבור.

עוד ביקשה התביעה להשית על הנאשם מאסר מותנה ופיצוי לטובת המתלונן.

ב"כ הנאשם עמד על כך שחלפו כבר כ-4 שנים מאז שוחרר הנאשם ממאסרו האחרון וביקש לראות בכך הישג לאור נסיבותיו האישיות של הנאשם כעולה מתסקיר שירות המבחן. עוד ביקש הסניגור להתחשב בכך שהעבירות הנדונות בוצעו בהיות הנאשם נתון להשפעת סם ובכך שהנאשם הודה במיוחס לו בכתב האישום המתוקן.נ

הסניגור ביקש עוד להתחשב במצוקתו הכלכלית של הנאשם ולא להשית עליו לא קנס ולא פיצויים.

הנאשם בדברו האחרון, דיבר על מצוקותיו וביקש ליתן עדיפות להיבט השיקומי על מנת שיוכל לחזור למשפחתו ולילדיו ולסייע להם.

העבירות שעבר הנאשם ונסיבותיהן חמורות מאד.

נסיונו של הנאשם לשדוד את המתלונן לווה בעבירות ובמעשים אלימים שאך כפסע היה בינם לבין תוצאה הרת אסון.

מי שמעז לנסות ולשדוד תוך שימוש בירי, ובסכין לצורך דקירה חייב לדעת כי הוא מסכן לא רק את שלום הציבור ושלמותו אלא גם את חירותו לתקופה ממושכת. החברה אינה יכולה להשלים עם פגיעות כה בוטות בשלומה ובקניינה, מבלי להגיב על כך בחומרה.

הדברים דלעיל יפים שבעתיים כאשר מדובר בעבריין הנושא קופת שרצים של הרשעות קודמות.

לא למותר לציין, כי מן הסתם, ילוו האירועים הטראומטיים דלעיל את המתלונן ובני משפחתו תקופה ארוכה.

מנגד, יש להתחשב לקולא בהודיית הנאשם, במצוקתו כעולה מתסקיר שירות המבון ובדבריו בפניי.

עוד אשקול לקולא את העובדה שהנאשם, שהוא מכור לסמים, ביצע העבירות הנדונות בהיותו תחת השפעתו ההרסנית של הסם. יחד עם זאת, לא אוכל ליתן לנסיבה זו משקל משמעותי שכן, מי לידינו יתקע שהשפעת הסם לא תבוא לידי ביטוי גם במעשיו העתידיים של הנאשם.

**בהתחשב בכל האמור לעיל, אני גוזר על הנאשם את העונשים הבאים:**

א. 5 שנות מאסר בפועל, שמניינם מיום מעצרו - 8.6.04.

ב. שנת מאסר מותנית, למשך 3 שנים, לבל יעבור עבירת אלימות שהיא פשע, או עבירת רכוש שהיא פשע או כל עבירה אחרת הכוללת שימוש שלא כדין בכלי יריה או בסכין או החזקת כלי יריה שלא כדין.

ג. עוד אני משית על הנאשם לפצות את המתלונן בסך של 5,000 ₪, ב-5 תשלומים חודשיים שווים החל מ-1.3.05.ב

מומלץ, כי תשקל בשב"ס האפשרות להעניק לנאשם טיפול גמילה מסמים.

**ניתן היום כ"ד בכסלו, תשס"ה (7 בדצמבר 2004) במעמד הצדדים.**

**זכות ערעור לבית המשפט העליון תוך 45 יום מהיום.**

|  |
| --- |
| **א. שיף, שופט** |

יהודית ד.

נוסח מסמך זה כפוף לשינויי ניסוח ועריכה