#### בתי המשפט

|  |  |  |  |
| --- | --- | --- | --- |
| בית משפט מחוזי חיפה | | 000333/03 | |
|  | |
| בפני: | כב' השופט י. אלרון | תאריך: | 09/10/2003 |

|  |  |  |  |
| --- | --- | --- | --- |
| 'בעניין: | מדינת ישראל | |  |
|  |  |  | המאשימה |
|  | נ ג ד | |  |
|  | שמוח' מוחמד | |  |
|  |  |  | הנאשם |

מופיעים: ב"כ המאשימה - עו"ד גב' בדארנה

ב"כ הנאשם - עו"ד בר עוז

כמו כן נוכח הנאשם באמצעות הליווי

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [144(א)](http://www.nevo.co.il/law/70301/144.a)

# 

**גזר דין**

הנאשם הורשע על פי הודאתו במסגרת הסדר טיעון בכתב אישום מתוקן בעבירה לפי [**סעיף 144(א)**](http://www.nevo.co.il/law/70301/144.a) **ל**[**חוק העונשין**](http://www.nevo.co.il/law/70301) **תשל"ז-1977,** דהיינו אחזקת נשק שלא כדין.

סוכם ע"י ב"כ הצדדים, כי לאחר הודאת הנאשם בעובדות כתב האישום המתוקן והרשעתו יטענו הצדדים **"באופן חופשי לעניין העונש"**.

5129371

בתמצית אציין כי על פי הנטען בעובדות כתב האישום בהן הודה הנאשם, ביום 19/8/03, החזיק כלי נשק שכללו שני אקדחים גנובים, משתיק קול, רובה ציד גנוב, מחסניות וכדורים.נ

בטיעוניה לעונש, טענה ב"כ המאשימה כי נסיבות **"המקרה"** מחייבות עונש מאסר בפועל היות ואין המדובר בכלי נשק אחד אלא במספר כלי נשק מסוגים שונים.

בנוסף לכך, הפנתה ב"כ המאשימה לחומרה שיש לראות בהחזקת כלי נשק שלא ברשיון לנוכח פוטנציאל הסיכון שטמון בהחזקת נשק שכזה ללא פיקוח.

ב"כ הנאשם מנגד, טען כל אשר ניתן לזכות מרשו תוך שהוא מפנה ומדגיש את עובדת החזרת כלי הנשק ע"י הנאשם בהנחותו כיצד ואיך למצוא את כלי הנשק בחצר ביתו אשר אלמלא כן לא היו נמצאים כלל.ב

עובדת החזרת כלי הנשק ע"י הנאשם היוותה ציר מרכזי בטיעוני בא כוחו ובקשתו שלא למצות את הדין עימו.ו

עו"ד בר-עוז ביקש את בית המשפט לאבחן בין אותם מקרים בהם נאשמים באחזקת נשק שלא כדין אינם משתפים פעולה לאיתור וגילוי כלי הנשק והחזרתם לרשויות המוסמכות, בניגוד להתנהלותו של מרשו, כפי שיפורט בהמשך.נ

כמו כן, הפנה עו"ד בר עוז לגילו הצעיר של הנאשם (בן 23), הודאתו בפתח משפטו וחיסכון הזמן השיפוטי עקב כך.

ב"כ הצדדים הגישו לעיונו של ביהמ"ש פסקי דין, בהם פסקו בתי המשפט השונים עונשי מאסר בפועל לפרקי זמן שונים כאשר מטבע הדברים באת כוח המאשימה, מבקשת להחמיר עם הנאשם, בהצביעה על פסקי דין בהם הוטלה ענישה מחמירה ומנגד, ב"כ הנאשם הפנה לפסיקה אשר יש בה כדי ענישה המקלה יחסית לשיטתו בגין נסיבות ענינו של מרשו.ב

אין חולק באשר לחומרת העבירה של החזקת נשק שלא כדין ופוטנציאל הסכנה שבהחזקת נשק שכזה, בין אם זה לשימוש אפשרי על ידי גורמים עבריינים/פליליים ובין אם זה בהגעתם לגורמים עוינים לבטחון המדינה.

באשר לחומרה ולסיכון לבטחון הציבור כתוצאה מהחזקת נשק שלא כחוק, יפים הדברים אשר נאמרו בע.פ. 910/85 מדינת ישראל נ' קונדוס:

**אין אנו יכולים להתעלם מן העובדה שהחזקת נשק שלא כדין היא עבירה נפוצה אשר מסכנת את בטחון הציבור בצורה רצינית, והדברים ידועים.**

**חשוב שתחדור לתודעת כל תושבי המדינה הידיעה, שמי שביודעין מקבל לרשותו כלי נשק שלא כדין צפוי בגין עבירה זו לעונש מכאיב אפילו אין הוא מתכוון אישית לבצע פשע מסויים מוגדר בעזרת הנשק האמור.** (תקדין עליון, 86/2 עמ' 670)**.ו**

במאמר מוסגר אציין, כי בתשובה לשאלתי, באת כח המאשימה השיבה כי אין אינדיקציה לביצוע עבירות פליליות עם הנשקים, אשר נתפסו בחזקתו של הנאשם.

יחד עם זאת, מיותר לציין את פוטנציאל הסכנה בהימצאותם של כלי נשק המוחזקים שלא כדין, בחצרו של אדם מוכנים ומזומנים ליום פקודה.

באשר לנאשם ייאמר כי אין זה שגרתי כלל שכלי נשק אשר למעט ידיעות כלליות, על דבר הימצאם ברשותו של מאן דהוא, עושה זה האחרון צעד משמעותי ביותר של הדרכת חוקרי המשטרה אל כלי הנשק ומציאתם.נ

לטעמי, יש בהחלט לראות את הדרכת חוקרי המשטרה אל כלי הנשק, המוחבאים בחצר ביתו ומציאתם, כנסיבה מקלה המהווה אינטרס ציבורי ממעלה ראשונה, אשר יש בו כדי לבוא לכלל ביטוי בענישת הנאשם.ב

בנוסף לכך, יש לציין את הודאת הנאשם בפתח משפטו, במיוחד בימים אלה של עומס בלתי רגיל, על בית משפט זה, ומספרם של התיקים הפליליים התלויים ועומדים בין היתר, כתוצאה מהתדיינויות ארוכות ומייגעות.ו

אין באמור לעיל כדי להקל ראש עם חומרת מעשיו של הנאשם, בהחזקת כלי נשק, במיוחד לאור העובדה, כי אין המדובר בכלי נשק אחד בלבד וכן סוגם של כלי הנשק והפריטים הנלווים שנלוו להם.נ

לא בכדי קבע המחוקק עונשים מרתיעים למבצעי עבירות נשק, כאשר כוונת המחוקק הינה ברורה להרתיע אנשים מלבצע עבירות אשר מעבר להיותן חמורות עלולות הן להוביל בהמשך לתוצאות חמורות אף יותר וזאת אם ייעשה בנשק שימוש על ידי גורמים פליליים ו/או שימוש נגד בטחון המדינה (ראה, [ע.פ. 2620/93 פלוני נ' מדינת ישראל, פ"ד מט](http://www.nevo.co.il/case/6207967)(3) עמ' 1).ב

ביקשתי, על כן, לבחון את האיזון הראוי בין הנסיבות שיש לשקול לחומרא לבין אלה אשר יש לשקול לקולא בענינו של הנאשם שבפני.ו

לאחר שבחנתי את מכלול ההיבטים הרלוונטים, אני מחליט להטיל על הנאשם 22 חודשי מאסר כאשר מתוכם 12 חודשים בפועל, והיתרה על תנאי למשך 3 שנים לבל יעבור עבירה בה הורשע בתיק זה.נ

לצורך מניין עונש המאסר בפועל שהוטל על הנאשם בתיק זה, תימנה תקופת היותו במעצר מיום 4.8.03.

את כלי הנשק והפריטים הנלווים, יש לחלט.

זכות ערעור תוך 45 יום מהיום.

**ניתן היום י"ג בתשרי, תשס"ד (9 באוקטובר 2003) במעמד התובעת, הנאשם ובא כוחו.ב**

|  |
| --- |
| **יוסף אלרון, שופט** |

**נוסח זה כפוף לשינויי עריכה וניסוח**