בבית המשפט המחוזי בחיפה

תפ 374/01

בפני:נ כב' השופט ר. ש. צמח

בעניין:ב

המאשימה:ו מדינת ישראל

נגד

הנאשם:נ מחמיד עבד אלהדי

ב"כ המאשימה:ב עו"ד שחם

ב"כ הנאשם:ו עו"ד בולוס ג'רייס

הנאשם:נ בעצמו, באמצעות הליווי

גזר-דין

נגד הנאשם הוגש כתב אישום בעבירות בנשק שלא כדין (החזקה ונשיאה), בניגוד

לס' 144(א) רישא +ס' 144(ב) רישא לחוק העונשין תשל"ז - 1977וכן עבירה של שיבוש הליכי משפט בניגוד לס' 244לחוק העונשין תשל"ז - .1977

ביום שנקבע לקבלת תגובת הנאשם לכתב האישום הגיעו הצדדים להסדר טיעון לפיו תוקן כתב האישום באופן שהוראת החיקוק המייחסת לנאשם עבירה של שיבוש מהלכי משפט נמחקה.

הנאשם הודה והורשע בעבירות בנשק, בניגוד לסעיפים 144(א) רישא ו- 144(ב)

רישא לחוק העונשין תשל"ז - .1977

ב"כ המאשימה ביקשה לגזור על הנאשם עונש מאסר בפועל לתקופה ממושכת וכן מע"ת, וציינה כי לנאשם הרשעות קודמות בתחום האלימות וכן כי החזקת נשק הינה עבירה חמורה.

לעומת זאת הסניגור ביקש להקל עם הנאשם ולהסתפק בתקופת המעצר של הנאשם (נעצר ב- 16.10.01) ולחילופין, להסתפק בתקופת מעצר קצרה ביותר. הסניגור הציג

בפני ביהמ"ש שני גזרי דין שבהם הוטלו על נאשם, אשר קנה ומכר אקדח (ת.פ 396/00 (מחוזי חיפה)) חמישה חודשי מאסר בפועל ו- 16חודשי מאסר על תנאי, בתוספת קנס. כמו כן ב"כ הנאשם הפנה גם לע"פ 5780/97 נאסר מוחמד קוס נ' מ"י, שם נדון נאשם בסחר בנשק ובנשיאת נשק שלא כדין למאסר בפועל של שישה חודשים ולמע"ת של 12חודשים, והעונש הנ"ל אושר בביהמ"ש העליון.

מנגד, קיימת גם פסיקה מחמירה יותר:ב בת.פ 698/86 נסאסרה נ' מ"י, תק-על

87(2) 467, נדונו המערערים ל- 7שנות מאסר מהן 4שנים לריצוי בפועל ו - 3

שנים מע"ת, בגין נשיאה והובלת נשק ללא היתר בניגוד לס' 144(ב) רישא לחוק העונשין תשל"ז - .1977מהאמור בפסק הדין עולה כי מדובר בסחר בנשק אם כי סעיף האישום האמור איננו מייחס לנאשמים סחר בנשק. בת.פ.(באר שבע) 8141/97מ"י נ' אנטולי פורמן, תק-מח 98(3) 1190, נדון הנאשם ל - 3שנות מאסר בפועל ועוד 12חודשים ע"ת בגין עבירות על סעיפים 144(א) ו- 144(ב). במקרה הנדון, עשה הנאשם עסקה עם סוכן משטרתי סמוי ומסר לו ללא תמורה חומר נפץ, מסוג "ציקלונית", ומצת לרימון יד. כמו כן, הורשע הנאשם הנ"ל בעבירה נוספת, החזקת אקדח וכן 5כדורים, שלא כדין.

הנסיבות המיוחדות שבגינן נגזרו על הנאשמים עונשי מאסר קלים ביותר, בגין החזקת ונשיאת נשק שלא כדין, אשר העונש הצפוי למבצעיהן הנו 7ו- 10שנות מאסר, לא פורטו באותם פסקי דין. אני סבור, כי יש לראות את העבירות של החזקת נשק ו/או נשיאתו שלא כדין בחומרה הראויה ולהטיל בגינן עונש מרתיע.

מי שמחזיק נשק שלא כדין, אינו עושה זאת כלאחר יד אלא מתוך מטרה שבאחד

הימים ייעשה שימוש בנשק הנ"ל וכידוע, הנשק הנו כלי קטלני בידיו של אדם שעושה

בו שימוש למטרות פליליות.

ענישה בגין החזקת נשק ו/או הובלתו ללא היתר, חייבת לשקף את פוטנציאל הסכנה ואת זרע הפורענות, הטמון בעבירות אלה ואין לראות בהן עבירות של מה בכך.

יחד עם זאת, הבעת חרטה והודאת נאשם בעבירות עשויה ללמד זכות על הנאשם

במידה מסוימת אך אין בכוחה לאיין את חומרת העבירה במלואה. עוד יש לקחת בחשבון מקרים שבהם נתפס הנשק ולפיכך הסכנה מהימצאותו בידיים עברייניות פוחתת לעומת מקרים שבהם עקבות הנשק נעלמו והנשק לא אותר.

כל מקרה ונסיבותיו.

הנאשם שבפני נתפס כשהנשק בידיו (אקדח ומחסנית ובה 6כדורים). הנאשם,

שנתבקש ע"י שוטרים לעצור, ברח וזרק את האקדח. בטיעוניו לעונש טען הסניגור כי הנאשם מצא את האקדח בתוך שקית בשדה ולא הייתה לו שהות מספקת למסור את האקדח למשטרה.

טענה זו, ככל הנראה לא ניתנת להפרכה, אך בוודאי אין לקבלה כתורה מסיני, שכן, כשהנאשם הבחין בשוטרים שביקשו לעוצרו, הוא לא השמיע אנחת רווחה וניגש אליהם למסור להם את האקדח אלא השליך את האקדח וברח, בכך סותר הנאשם מניה וביה את גרסתו הוא.

לנאשם עבר פלילי, כפי שציינה ב"כ המאשימה. קשה מאוד להניח שהנאשם היה מתייצב בתחנת המשטרה ומסגיר מרצונו הטוב את הנשק הנ"ל, שהרי עצם התייצבותו בתחנת המשטרה הייתה פותחת, מבחינת תפיסת עולמו, "תיבת פנדורה", תיק, חקירות ושאלות כיצד הגיע הנשק לידיו.

לאור כל האמור, בהתחשב בהודאת הנאשם ובכל הנסיבות הריני דן את הנאשם לעונש כדלקמן:ו

מאסר בפועל של 15חודשים מיום מעצרו, הוא יום .16.10.01

מאסר על תנאי של 24חודשים למשך 3שנים והתנאי הוא כי הנאשם לא יעבור

5129371 בתקופה זו עבירה בנשק ויורשע עליה.

זכות ערעור לביהמ"ש העליון תוך 45יום.

ניתן היום, כ"ו בחשון תשס"ב, (12.11.2001), במעמד הצדדים.

נוסח זה כפוף לשינויי עריכה וניסוח