**בתי המשפט**

|  |  |  |  |
| --- | --- | --- | --- |
|  | | | |
| **פ 005006/06** | | **בית משפט מחוזי חיפה** | |
|  | |
| **28/01/2007** | **תאריך:** | **כב' השופטת ברכה בר-זיו** | **בפני:** |

|  |  |  |  |
| --- | --- | --- | --- |
|  | מדינת ישראל | | בעניין: |
| המאשימה | פמ"ח | ע"י |  |
|  | נ ג ד | |  |
|  | אבו זלאם אחסאן | |  |
| הנאשם | שחאדה אדהם | ע"י ב"כ עו"ד |  |

|  |  |
| --- | --- |
| ב"כ המאשימה - עו"ד גב' גושן  ב"כ הנאשם - עו"ד ברבארה  הנאשם - באמצעות הליווי | נוכחים: |

# 

**גזר דין**

1. הנאשם הורשע בעבירה של נשיאת והובלת נשק – לפי סעיף 144(ב) לחוק העונשין, התשל"ז- 1977. על פי עובדות כתב האישום, שהוכחו בפני, בתאריך 1.1.06 נשא הנאשם בלא רשות על פי דין מטען צינור מתכת, שבתוכו אבק שריפה - מטען שבכוחו היה לגרום למוות בעת התפוצצותו.

2. לנאשם הרשעות קודמות בעבירות על פי פקודת הסמים המסוכנים וכן בעבירות של גרימת פיצוץ חומר נפץ, היזק מכוון בחומר נפיץ והחזקת נשק שלא כדין. בתאריך 13.9.02 הושתו על הנאשם (ת.פ. 441/01 בבית המשפט המחוזי בחיפה), עונש מאסר לתקופה של 4 שנים ו- 18 חודשי מאסר על תנאי למשך 3 שנים, שלא יעבור על כל עבירה בנשק או כל עבירת אלימות מסוג פשע. המאסר המותנה הינו בר הפעלה בענייננו.

3. המאשימה ביקשה להחמיר בעונשו של הנאשם, בשים לב למהות העבירה והעובדה שהנאשם ביקש לפתור סכסוך בכוח הזרוע ותוך שימוש בנשק חם – דבר המעיד על מסוכנותו הרבה.

4. הסניגור ביקש שבית המשפט לא ימצה את הדין עם הנאשם ויתן לו תקוה. לטענתו, הנאשם לא סיכן אף אחד ועל פי הודאותיו התכוון לגרום נזק לרכוש בלבד. לטענתו הנאשם מבקש לפתוח דף חדש . גם הנאשם אמר כי הוא רוצה להמשיך בחייו בתקווה שישנה אותם – הוא רוצה להתחתן ולחיות חיים נורמליים.

5. העבירה בה הורשע הנאשם חמורה ביותר ולא ניתן לראותה ברף הנמוך של המוסכנות, כטענת הסניגור , באשר יישוב סכסוכים בכוח הנשק פשה בחברתינו וגורם נזקים חמורים – הן לגוף והן לרכוש.

6. חמורה עוד יותר העובדה כי לנאשם אין כלל מורא מהדין וזמן קצר לאחר שחרורו ממאסר, כשעל ראשו תלוי ועומד עונש מאסר על תנאי בגין עבירות דומות – הוא שב לבצע עבירה בנשק, תוך סיכון הציבור , וכאשר הוא אינו לוקח אחריות למעשיו.

7. יפה בענייננו פסק דינו של כבוד השופט לוי בע"פ 7955/06 (פסק הדין מיום 1.1.06) בקובעו כי:

**"החזקת נשק שלא כדין על ידי מי שלא הורשה לכך, היא עבירה לה נודעת השלכות חמורות במיוחד בשנים האחרונות, כאשר עבריינים עושים שימוש תכוף בנשק חם כדי לבצע עבירות או כדי לחסל חשבונות עם יריבים. כתוצאה מכך נפגעו לא אחת אנשים חפים מפשע, ועל כן השקפת הפסיקה  היא כי יש לגזור למבצעיהן של עבירות מסוג זה עונשי מאסר, מתוך תקווה שבדרך זו ניתן יהיה לצמצם את ממדיה של התופעה. החומרה היתרה המאפיינת את עניינו של המערער, נובעת מהעובדה שהנו בעל עבר פלילי, ורק לאחרונה סיים לשאת בעונש מאסר ממושך שנגזר לו בעקבות ביצועה של עבירת חבלה חמורה בנסיבות מחמירות, שהיתה מלווה בשימוש בנשק חם".**

8. בנסיבות שכאלה - אין זאת כי רק ענישה מחמירה עשויה להרתיע את הנאשם וכפי שקבע גם כבוד השופט רובינשטיין בע"פ 6861/06 (פסק דין מיום 17.1.07) **"המעט שיכולים בתי המשפט לעשות במאבק באלימות הגואה הוא בענישה".**

9. אשר על כן אני גוזרת על הנאשם 24 חודשי מאסר בפועל, שמניינם יחל ביום מעצרו – 1.1.06 ו- 18 חודשי מאסר על תנאי , והתנאי הוא כי בתקופה של 3 שנים מיום שחרורו מהמאסר, לא יעבור הנאשם על כל עבירה בנשק או כל עבירת אלימות מסוג פשע, ויורשע עליה.

כן אני מורה על הפעלת עונש המאסר המותנה שהושת על הנאשם בת.פ. 441/01 בבית המשפט המחוזי בחיפה – כאשר 9 חודשים ירוצו בחופף לעונש המאסר שהושת על הנאשם לעיל ו- 9 חודשים במצטבר לו.

סה"כ ירצה הנאשם תקופת מאסר בפועל בת 33 חודשים.

**ניתן בזאת צו להשמדת הסכין שנתפסה בכליו של הנאשם.**

**והודעה זכות ערעור לבית המשפט העליון תוך 45 ימים**

5129371

54678313

**ניתן היום ט' בשבט, תשס"ז (28 בינואר 2007) במעמד הצדדים.**

5129371

54678313

ברכה בר-זיו 54678313-5006/06

|  |
| --- |
| **ב. בר-זיו, שופטת** |

קלדנית - עדי שיטרית

נוסח מסמך זה כפוף לשינויי ניסוח ועריכה