**בתי המשפט**

|  |  |  |  |
| --- | --- | --- | --- |
| **פ 002239/05** | | **בית משפט השלום טבריה** | |
|  | |
| **03/03/2005** | **תאריך:** | **כב' השופט דורון פורת** | **בפני:** |

|  |  |  |  |
| --- | --- | --- | --- |
|  | מדינת ישראל | | בעניין: |
| המאשימה |  |  |  |
|  | נ ג ד | |  |
|  | בן אבו אבי | |  |
| הנאשם | עו"ד מועלם | ע"י ב"כ |  |

**גזר - דין**

הנאשם הורשע בעבירה של תקיפת בת זוג, עבירה לפי סעיף 379+382(ב) לחוק העונשין, התשל"ז-

1977.

5129371בחודש ינואר 2005, הופנה הנאשם לשירות המבחן לצורך הכנת תסקיר. שירות המבחן באזור חיפה והצפון, הודיע לבית המשפט כי הם מבקשים לדחות את מועד קבלת התסקיר לחודש מאי 2005.

בעקבות הודעת שירות המבחן, הורתי לסניגור לאסוף את כל המידע הרלוונטי הנדרש לצורך הטיעונים לעונש במקום שירות המבחן, נוכח העובדה ששירות המבחן איננו מצליח לעמוד במטלה של הכנת תסקיר.

הנאשם איננו קטין, ובעברו הרשעה קודמת. בנסיבות אלו, קבלת תסקיר מאת שירות המבחן, היא בהחלט רצויה, כמו בכל תיק, אולם איננה בבחינת הכרח שלא ניתן להמשיך בדיון ללא תסקיר. נוכח העומס המוטל על שירות המבחן, באזורים שונים בארץ, אשר נוהגים לפנות לבית המשפט ולבקש דחיות חוזרות ונשנות, עד כדי 8 חודשים ויותר, הגעתי לכלל מסקנה כי מקום ששירות המבחן איננו יכול לספק תסקיר, ובאם אין הדבר בבחינת הכרח ענייני או דיוני, הרי שבאיזון האינטרסים שבין דחיית תיקים, על פי לוח הזמנים של שירות המבחן, לבין הכרעה בתיקים, תוך הסתפקות באינפורמציה מפיו של הסניגור, הרי שיש להסתפק בדבריו של הסניגור העוסק, במצוות בית המשפט באיסוף הפרטים לגבי הנאשם.

זה המקום לציין כי אכן הסניגור שקד על מלאכתו והביא בפני בית המשפט תמונה ראויה של הנסיבות האישיות של הנאשם כפי שמצא לנכון.

הסניגור פירט בהרחבה את נסיבות חייו של הנאשם. הנאשם יליד 1965, שירת שירות מלא בצה"ל ומשרת במילואים. משפחתו מונה 10 אחיות ואחים. הנאשם עובד כנהג בחברת מטרו באשדוד, והוא עוסק בהפצת סחורה ללקוחות באזור הצפון. לנאשם ולאשתו 4 ילדים. יתר הפרטים הנוגעים לנאשם, פורטו בהרחבה בפרוטוקול הדיון.

התובע בטיעוניו לעונש, ציין את חומרת העבירה, ביקש להטיל על הנאשם מאסר בפועל, מאסר על תנאי, התחייבות וקנס כספי.

הסניגור בטיעוניו לעונש, ציין את הנסיבות אשר הביאו את הנאשם לביצוע העבירה, תוך שהוא מציין במפורש כי הרקע לביצוע העבירה, הוא העובדה כי שלושת אחיה של אשתו, ניסו להשתלט על ביתו ולעשות שימוש בבית לצורך פעילות עבריינית. הסניגור ביקש לראות את נסיבותיו האישיות של הנאשם כנסיבות המצביעות על היותו אדם נורמטיבי אשר נקלע למעשה חד פעמי. הסניגור הגיש לבית המשפט הזמנה מהמחלקה לשירותי רוחה המזמינה את הנאשם להשתתף בסדנא לשליטה בכעסים.

הנאשם בטיעוניו לעונש, ציין את העובדה כי הוא מבקש לחזור לביתו ולשקם את משפחתו, הביע צער על מעשיו, וחזר וציין כי הטלת מאסר בפועל, תגרום לפיטוריו ותהרוס את פרנסת בני משפחתו.

על פי האמור בכתב האישום, הנאשם תקף שלא כדין את אשתו, בכך שסובב את ידה בחוזקה, משך בשערותיה ובעט בה ברגלו. מעשה האלימות בפרט מעשה אלימות בתוך התא המשפחתי חמורים הם, ויש להרתיע את אלו הנוקטים במעשה אלימות כדוגמת הנאשם. מאידך, הנאשם הצטייר כמי שנקלע לסיטואציה קשה כפי שתאר הסניגור. הסניגור בטיעוניו ציין את שמותיהם של שלושה אנשים אשר עניינם בא בפני בית המשפט בהזדמנויות שונות.

נתתי דעתי לעובדה שלנאשם הרשעה קודמת משנת 1998, בגין תקיפה הגורמת חבלה של ממש וכן תקיפת בן זוג.

הנאשם הודה בהזדמנות ראשונה, חסך מזמנו של הציבור, וגם בשל כך ראוי הוא להקלה בעונשו.נ

**בהתחשב בהודאת הנאשם, ובטיעוני שני הצדדים לעונש, אני דן את הנאשם לעונשים הבאים:**

א. אני מטיל על הנאשם מאסר לתקופה של 7 חודשים, מהם 1 חודש בפועל והיתרה על תנאי, למשך 3 שנים, והתנאי שלא יעבור ויורשע על כל עבירת אלימות. מימי המאסר ינוכו ימי המעצר, אשר בהם היה נתון הנאשם, סך הכל 6 ימים.ב

ב. אני דן את הנאשם לתשלום קנס בסך 500 ₪, או 5 ימי מאסר שישא הנאשם בנוסף לכל מאסר אחר שהוטל עליו. הקנס ישולם תוך 30 יום מהיום.

ג. הנאשם יחתום על התחייבות כספית, לפיה יתחייב הנאשם להמנע מביצוע כל עבירת אלימות.ו

גובה ההתחייבות 1,000 ₪.נ

משך ההתחייבות הינה ל - 3 שנים.ב

במידה והנאשם לא יחתום על ההתחייבות יאסר למשך 7 יום.ו

ד. על מנת לשקול אפשרות ריצוי המאסר בפועל בעבודות שירות, אני מפנה את הנאשם לממונה על עבודות השירות לצורך בחינת התאמתו לריצוי המאסר בעבודות שירות.

מס' הטלפון של הממונה על עבודות שירות: 08-9776370, 08-9776362, 9776803-08

מודע בזאת לנאשם כי במידה וימצא בלתי מתאים לריצוי המאסר בעבודות שירות ישלח לריצוי המאסר מאחורי סורג ובריח.

פלאפון של הנאשם: 0523784070.נ

או באמצעות עו"ד מועלם - טלפון במשרד: 6588680, ת.ד. 144, בית שאן.ב

**נדחה לקבלת חוות דעת הממונה על עבודות השירות ליום 29.3.05 שעה 11.30.ו**

**זכות ערעור רק לאחר החלטה בדבר עבודות השירות.נ**

המזכירות תמציא העתק לממונה על עבודות שירות.ב

**ניתן היום כ"ב ב אדר א, תשס"ה (3 במרץ 2005) במעמד הנוכחים.ו**

|  |
| --- |
| **דורון פורת, שופט** |

002239/05פ 111 אורית מור

נוסח מסמך זה כפוף לשינויי ניסוח ועריכה