**בתי המשפט**

|  |  |  |  |
| --- | --- | --- | --- |
| **בית משפט השלום ירושלים** | | **פ 001025/06** | |
|  | |
| **לפני:** | **כב' השופט אלכסנדר רון** | **תאריך:** | **25/12/2007** |

|  |  |  |  |
| --- | --- | --- | --- |
| בעניין: | מדינת ישראל | |  |
|  |  |  | המאשימה |
|  | נ ג ד | |  |
|  | 1 . תלפיות חרושת עץ בע"מ  2 . לוי יורם | |  |
|  |  |  | הנאשמים |

|  |  |
| --- | --- |
| נוכחים: | ב"כ המאשימה - מר יריב אבירם, מתמחה  ב"כ הנאשמים - עו"ד אפרתי |

חקיקה שאוזכרה:

[פקודת מס הכנסה [נוסח חדש] - לא מרובד](http://www.nevo.co.il/law/84255): סע' [219](http://www.nevo.co.il/law/84255/219), [224א](http://www.nevo.co.il/law/84255/224a)

[חוק מס ערך מוסף, תשל"ו-1975](http://www.nevo.co.il/law/72813)

**גזר דין**

1. הנאשמים הורשעו על פי הודאתם באי תשלום מס הכנסה שנוכה, עבירה על [סעיף 219](http://www.nevo.co.il/law/84255/219) ל[פקודת מס הכנסה](http://www.nevo.co.il/law/84255); אשר לנאשם 2, הורשע הוא בתוקף תפקידו כמנהלה של הנאשמת 1 בתקופה הרלוונטית, גם בעבירה על [סעיף 224א](http://www.nevo.co.il/law/84255/224a) לפקודה.

2. בנסיבות העניין ובשים לב לאמור להלן, הסכימו הצדדים כי על הנאשמת 1 יוטל קנס וכי על נאשם 2 יוטל קנס, מאסר מותנה רלוונטי וחתימת התחייבות. מצטמצמת, למעשה, המחלוקת בין הצדדים לשאלת גובה הקנס שיוטל על הנאשם 2 [ - להלן: **"הנאשם"**].

3. רואה בית המשפט עבירות פיסקליות בחומרה יתרה, וללא ספק מצדיק הדבר ענישה מחמירה ומרתעת. עם זאת, נחה דעתי כי על יסוד משקלם המצטבר של הטעמים דלהלן, ניתן להימנע ממיצוי הדין עם הנאשם.

א. הליך זה הינו השני המתנהל בהקשרה של אותה פרשה כוללת. בעקבות עבירות דומות על [חוק מס ערך מוסף](http://www.nevo.co.il/law/72813), נדון הנאשם בחומרה תוך שנשלח לריצוי מספר חודשי מאסר מאחורי סורג ובריח. אילו היתה רשות המיסים נוקטת בהליכים היום, אף סביר היה שהאישומים על [חוק מס ערך מוסף](http://www.nevo.co.il/law/72813) ועל [פקודת מס הכנסה](http://www.nevo.co.il/law/84255) היו מרוכזים באותו כתב אישום, ולשמחתי מאז הוקמה רשות המיסים, ומכל מקום לאחרונה, זו אכן הפרקטיקה הנוהגת. ברם, לא כך היה בתקופה בה נדון הנאשם על עבירות על [חוק מס ערך מוסף](http://www.nevo.co.il/law/72813), וחמור מכך, באותה עת אף לא היה כתב אישום זה תלוי ועומד כנגדו ולפיכך התקשה לצרפו.

ב. בין לבין אף הסיר הנאשם את מחדליו. זאת, באמצעות תשלום סכומי כסף ניכרים ביותר, למעלה מ - 700,000 ש"ח לפקיד השומה.

ג. ולבסוף מצא בית המשפט לציין, כי הודה הנאשם במיוחס לו תוך קבלת אחריות, ותוך שחסך מזמנו של בית המשפט.

4. בנסיבות אלה ראוי להימנע ממיצוי הדין עם הנאשם. שיקולי הרתעת הכלל קיבלו את ביטויים לאחר שנשלח הנאשם למאסר, לאחר זאת עשה הנאשם מאמץ מיוחד להסרת המחדלים, ולא בכדי צמצמה המאשימה את דרישתה במידה ניכרת ביחס למקרים אחרים מסוג זה. די, ביחס לנאשם, בקנס בהיקף מוגבל.

5. סוף דבר, גוזר אני כדלקמן.

הנאשמת 1 - קנס בסך 1,000,000 ש"ח.

# 

הנאשם 2 -

קנס בסך 10,000 ש"ח או מאסר למשך 100 ימים תחתיו; הקנס ישולם ב- 10 תשלומים חודשיים שווים ורצופים. התשלום הראשון ישולם עד יום 1.1.08 ויתר התשלומים מידי 30 יום לאחר מכן. פיגור בתשלום אחד מן השיעורים שנקבעו לעיל, יעמיד לפירעון מיידי את יתרת הקנס שטרם שולמה ויחייב את הנאשם בתשלום תוספת פיגורים כחוק. אם הופקדו על ידי הנאשם כספים בעקבות צווי הבאה שהוציא בית המשפט, ייחשבו כספים אלה על חשבון הקנס; היתרה תוחזר לנאשם.

התחייבות - הנאשם יחתום על התחייבות על סך 50,000 ש"ח, להימנע מלעבור במשך שנתיים מהיום על עבירות לפיהן הורשע. היה והנאשם לא יחתום על התחייבות כאמור - ייאסר בגין כך למשך 60 יום. היה והנאשם יחוייב לממש את ההתחייבות ולא יעשה כן, ייאסר בגין כך ל - 90 יום.

מאסר על תנאי - מאסר על תנאי לתקופה של 6 חודשים. הנאשם ישא בעונש זה אם בתקופה של שנתיים מהיום יעבור עבירה נוספת לפי [פקודת מס הכנסה](http://www.nevo.co.il/law/84255).

זכות ערעור על פסק הדין תוך 45 יום מהיום.

**ניתן היום ט"ז בטבת, תשס"ח (25 בדצמבר 2007) במעמד הצדדים.**

**5129371**

**5129371**

אלכסנדר רון 54678313-1025/06

**5467831354678313**

|  |
| --- |
| **אלכסנדר רון, שופט** |

001025/06פ 130 מרים לוי

נוסח מסמך זה כפוף לשינויי ניסוח ועריכה