**בתי המשפט**

|  |  |  |  |
| --- | --- | --- | --- |
|  | | | |
| **פ 001075/04** | | **בית משפט השלום ירושלים** | |
|  | |
| **10/03/2004** | **תאריך:** | **כב' השופטת רבקה פרידמן-פלדמן** | **לפני:** |

|  |  |  |  |
| --- | --- | --- | --- |
|  | **מדינת ישראל** | | **בעניין:** |
| המאשימה |  |  |  |
|  | **נ ג ד** | |  |
|  |  | |  |
|  | **אחמד בן חדר אבו גזאלה ת"ז 08109107-6** | |  |
| הנאשם |  |  |  |

**גזר - דין**

**1.** **הנאשם הורשע, על פי הודאתו, בעבירה לפי סעיף 338(1) לחוק העונשין התשל"ז-1977 ובשלוש עבירות לפי סעיף 12א(ג)(1) לחוק הכניסה לישראל התשי"ב-1952.**

**על פי עובדות כתב האישום, באישום השלישי, שהוא הראשון מבחינת מועדי ביצוע העבירות, בתאריך 10.7.03, בצומת אורה בירושלים, הסיע הנאשם ברכב GMC שני תושבי שטחים ששהו בישראל שלא כדין.**

**5129371**

**5129371האישום השני נוגע לתאריך 9.9.03, אז הסיע הנאשם ברכב GMC, במושב מסילת ציון, חמישה תושבי שטחים שלא היו רשאים לשהות בישראל.נ**

**על פי האישום הראשון, בתאריך 7.1.04, בכביש 375 שבצור הדסה, לכוון מחסום ביתר עלית, הסיע הנאשם ברכב מסוג GMC 13 תושבי שטחים ששהו בישראל שלא כדין. הנאשם עקף מספר רכבים שעמדו במחסום משטרתי, עבר לנתיב הנגדי וכששוטר הורה לו לעצור, המשיך בנסיעה ונמלט מהמקום.**

**2. לטענת ב"כ המאשימה, באירוע הראשון מיום 10.7.03, הנאשם הודה כי ידע שהנוסעים הם תושבי שטחים וכי הסיע אותם כדי לקבל שכר. באותו תיק שוחרר הנאשם בערבות עצמית ורכבו נאסר לשימוש במשך 30 יום. באירוע השני, מיום 9.9.03, כחודשיים לאחר האירוע הראשון, הסיע הנאשם חמישה תושבי שטחים וגירסתו היתה כי בדק אישור לפועל אחד. באותו אירוע שוחרר הנאשם בערבות עצמית. האירוע האחרון הוא מינואר 2003, אז הסיע הנאשם 13 תושבי שטחים, ביודעו כי הדבר אסור. מדובר בהסעה תמורת שכר. הפעם, כאשר הנאשם הבחין במחסום המשטרתי, הוא עקף רכבים שעמדו במקום, עבר לנתיב הנגדי והמשיך בנסיעה למרות ששוטר הורה לו לעצור. בכך גם סיכן הנאשם אחרים.**

**מדובר בנאשם שעבר אותן עבירות פעם אחר פעם, לצורך רווח כלכלי, ואף שהרשויות הלכו לקראתו פעמיים, חזר וביצע את העבירה.**

**בטעוניה התייחסה ב"כ המאשימה לסיכון הבטחוני הטמון בהסעת תושבי שטחים השוהים בישראל ללא היתר. לדבריה, בית המשפט העליון קבע כי העונש הראוי בעבירה של הסעת תושבי שטחים הוא עונש מאסר בפועל. כך גם כאשר מדובר בנאשמים ללא הרשעות קודמות, בנאשמים שאינם צעירים ואשר נסיבתיהן קשות.**

**לפיכך ביקשה לגזור על הנאשם מאסר בפועל משמעותי, מאסר על תנאי וקנס. כמו כן ביקשה להורות על חילוט רכבו של הנאשם.**

**ב"כ הנאשם ציין כי אין מקום להורות על חילוט הרכב, אשר אינו רכבו של הנאשם. לזכותו של הנאשם ביקש לזקוף את הודאתו המיידית, אף ללא הסדר עונשי. עוד ציין כי הנאשם צעיר יליד 1980, לחובתו הרשעה אחת בלבד שאיננה מן הענין. לדבריו הנאשם עצור מזה כחודש וחצי והיה בכך כדי ללמדו לקח. בהתחשב בעונש המאסר ביקש להמנע מהטלת קנס.**

**3. בתיק זה נסיבות חמורות במיוחד.**

**ראשית, לנאשם הרשעה קודמת. גם אם לא מדובר בהרשעה מאותו סוג אלא בעבירת גניבה, הדבר מעיד על כך שאין זו הפעם הראשונה שהוא עובר על החוק.**

**שנית, מדובר בנאשם שנתפס שלוש פעמים באותה עבירה. בפעם הראשונה, שוחרר בערבות והרכב בו נסע הועמד למשך 30 יום. בפעם השניה שוב שוחרר. אז כבר לקח ברכבו מספר נוסעים גדול יותר. בפעם האחרונה, שלאחריה נעצר, לקח ברכבו 13 תושבי שטחים ששהו בישראל ללא היתר. תפיסתו בפעמים הקודמות לא הרתיע את הנאשם וכך גם העמדת הרכב בו נסע. הנאשם שב ועבר אותה עבירה לשם רווח כספי, כשהוא מסיע מספר גדול ביותר של שוהים בלתי חוקיים, תוך התעלמות מהסיכון שיש בהסעת תושבי שטחים בתוך שטח ישראל ומהאפשרות שהוא מסייע בידם של מפגעים הנכנסים לשטח ישראל.**

**בנסיבות אלה, ולצורך הרתעת הנאשם ואחרים, יש מקום להטלת עונש מאסר בפועל למשך מספר חודשים.ב**

**לזכותו של הנאשם יש לזקוף את הודאתו המיידית ואת העובדה שעד היום לא הורשע בעבירות מן הסוג הנדון.ו**

**בהתחשב בתקופת המאסר לא יגזר על הנאשם קנס.נ**

**אשר לחילוט הרכב - לא הובאה כל ראיה כי מדובר ברכב הרשום על שם הנאשם וממילא אין מקום להורות על חילוט במסגרת זו.ב**

**לאור האמור לעיל, אני דנה את הנאשם כמפורט להלן:**

**א. מאסר של 6 חודשים החל מיום 7.1.04.**

**ב. מאסר על-תנאי של 6 חודשים, אותו לא ירצה הנאשם אלא אם יעבור תוך 3 שנים מיום שחרורו מהמאסר כל עבירה על חוק הכניסה לישראל וכן מאסר על תנאי של 3 חודשים, אותו לא ירצה הנאשם אלא אם יעבור תוך 3 שנים מיום שחרורו מהמאסר עבירה לפי סעיף 338(1) לחוק העונשין.**

**זכות ערעור לבית המשפט המחוזי בירושלים תוך 45 יום מהיום.**

**ניתן היום י"ז באדר, תשס"ד (10 במרץ 2004) במעמד ב"כ המאשימה עו"ד אטון-אבנרי, הנאשם וב"כ עו"ד וסים דראושה ומתורגמן לערבית.**

|  |
| --- |
| רבקה פרידמן-פלדמן, שופטת |

נוסח מסמך זה כפוף לשינויי ניסוח ועריכה